
CUVÂNT-ÎNAINTE 


Cartea pe care o avem în faţă este un studiu lingvistic îndelung aşteptat şi 
extrem de interesant. Lorenţa Popescu propune o monografie lexico-semantică a 
lexicului modei vestimentare feminine din secolul al XIX-lea, perioadă în care 
societatea, cultura şi civilizația românească şi, nu în ultimul rând, limba română 
sufereau un proces de înnoire, de la care vocabularul nu putea face excepție. Găsim 
în carte şi o descriere generală a modei ca fenomen social, cu accent pe funcția ei 
de factor civilizator, precum şi o prezentare succintă a presei românești de 
specialitate din secolul al XIX-lea şi un scurt istoric al modei româneşti, văzută ca 
factor de integrare a spațiului românesc în civilizația occidentală, aşa cum a şi fost, 
de fapt. În ceea ce priveşte metodologia cercetării, micromonografiile din partea a 
doua au fost alcătuite aplicând lexicului modei vestimentare atât metoda 
onomasiologică, cât şi metoda semasiologică şi aceea a câmpului semantic. 
Numărul lexemelor luate în discuţie în această parte secundă a cărții — cea mai 
consistentă — este greu de stabilit cu precizie. Autoarea analizează circa 350 de 
cuvinte (acesta este, de fapt, numărul intrărilor din micromonografie, intrări cărora 
uneori le sunt subsumați însă mai mulți termeni. Cercetarea discută lexeme (mai 
ales, substantive) şi expresii frazeologice din domeniul modei, dar şi al 
îmbrăcăminții obişnuite şi al tehnicii sartoriale, fără a neglija nici expresiile 
metalingvistice. Sunt analizați termeni specializați şi cuvinte din lexicul comun, 
arătându-se cum au intrat termenii de modă specializați în lexicul comun. Este 
discutat gradul de adaptabilitate grafică, fonetică şi morfologică a lexemelor. Sunt 
reactualizate cuvinte dispărute din limbă, franţuzisme pasive şi termeni arhaici sau 
învechiţi, autoarea ajungând astfel să ia în discuţie, între altele, relația dintre limba 
comună şi limbajele specializate. Corpusul este alcătuit prin excerptarea colecției 
revistei „Moda ilustrată” şi a rubricilor de modă din alte 30 de periodice din 
intervalul cuprins între 1836 (anul în care începe să apară „Curierul de ambe sexe”) 
şi 1909. Pentru sensul termenilor (în marea lor majoritate neologisme), autoarea a 
consultat numeroase dicționare şi glosare explicative şi bilingve apărute în epocă, 
dar a recurs şi la dicționare explicative şi etimologice ulterioare şi la dicționarele 
franţuzești. Nu au fost neglijate nici semnele iconice care ilustrau frecvent 
articolele de presă şi care au servit, de multe ori, la o decodare mai adecvată a 
referentului. Astfel, Lorenţa Popescu arată cum completează şi nuanţează 
publicistica sensurile din dictionare, iar cercetarea pe care o întreprinde adaugă 
sensuri noi, neînregistrate în dicționare, dar prezente în periodice, aducând 
precizări semantice importante. În plus, cum, mai ales într-un domeniu ca acesta, 

sensurile nu pot fi separate de referenti, cartea de faţă reuşeşte să reînvie o epocă şi 
să actualizeze cunoştinţe de mult uitate. Sunt discutate influențele străine asupra 
vocabularului modei feminine, cu accent pe etimologia directă, indirectă sau 
multiplă (cel mai adesea, franceză şi italiană) a lexemelor analizate. Capitolul 
următor stabileşte caracteristicile generale ale lexicului analizat, insistând asupra 
relației dintre generic şi specific, dintre limba comună şi limbajele specializate. 
Fenomenele de adaptare grafică şi fonetică, accidentele grafice şi fonetice, accentul 
fac, la rândul lor, obiectul unui capitol teoretic. Un capitol aparte este dedicat 
procedeelor de îmbogăţire a limbii, cu accent pe diferitele tipuri de calc. Un 
subcapitol are ca obiect creativitatea internă (țin să remarc, în mod special, 
comentariile cu privire la pseudofranțuzisme). Sinonimia, antonimia, polisemia şi 
paronimia fac obiectul capitolului următor, în care atrage atenţia, în mod special, 
analiza dubletelor sinonimice, iar ultimele capitole de comentarii se ocupă de 
tipurile de definiție lexicografică, de metalimbajul lexicografic şi, în fine, de 
modalitățile specifice de a dezambiguiza contextul extralingvistic. Cercetarea 
întreprinsă de Lorenţa Popescu a condus la 34 de concluzii cu caracter general şi la 
22 de concluzii specifice vocabularului analizat. Dintre acestea din urmă, cred că 
merită amintite mai ales următoarele: cercetarea stabileşte etimologii noi pentru o 
serie de cuvinte din lexicul modei feminine. Sunt semnalate sensuri necunoscute 
ale unor cuvinte neînregistrate până acum în lexicografia românească, fie acestea 
lexeme stabile în limbă sau efemeride. Dintre împrumuturile în domeniu intrate în 
limba română în perioada amintită, 296 de termeni sunt de origine franceză, 12 au 
fost moşteniți din latină, 10 lexeme provin din limbile slave, alți 8 au origine 
italiană, 9 au fost venit din germană, 8 cuvinte au pătruns din neogreacă, 
4 substantive au origine turcă, iar alte 4 au origine maghiară. Din numărul total de 
împrumuturi, 179 de cuvinte s-au fixat în limba română, 138 de cuvinte reprezintă 
efemeride, iar 50 de cuvinte din totalul neologismelor au statut de xenisme. Încă şi 
mai important, 119 dintre neologismele atestate în publicistică nu apar înregistrate 
în dicționarele epocii. Analiza demonstrează, indirect, şi emanciparea femeilor de 
la sfârşitul secolului al XIX-lea, având în vedere că multe piese de îmbrăcăminte 
(ca şi lexicul care le denumea) se inspirau din vestimentația masculină, mai ales din 
cea militară sau sportivă. Anexa lucrării este deosebit de importantă, pentru că 
include 6 liste de cuvinte din corpusul lexical al modei vestimentare feminine din 
secolul 19, întocmite pe criterii diferite. Este vorba de lista variantelor lexicale, de 
cele 120 de sensuri neînregistrate în dicționare, de cele 138 de efemeride, de cei 
179 de termeni fixaţi, de cei 76 de termeni de croitorie discutaţi în lucrare şi de o 
extrem de utilă periodizare a atestării termenilor din corpusul lexical de modă 
vestimentară feminină din secolul al XIX-lea. Extrem de utilă mi se pare, de altfel, 
întreaga cercetare întreprinsă aici de Lorenţa Popescu. Autoarea găseşte şi discută 
atestări noi de cuvinte şi sensuri, stabileşte etimologii noi pentru accepțiile unora 
dintre cuvintele analizate. Nu în ultimul rând, lucrarea este utilă traducătorilor din 
ŞI în limba română, ca şi istoricilor de artă. 

În concluzie, avem în faţă o cercetare bine documentată, bogată (chiar dacă, 
din rațiuni evidente, nu are cum fi exhaustivă), sistematică şi profundă, care a 
necesitat un volum enorm de muncă şi contribuie la progresul lexicologiei 
româneşti. Pentru toate aceste motive, merită cu prisosință să fie consultată şi 
studiată. 


Mariana Net 


INTRODUCERE 


Lucrarea prezentă este un demers aplicativ. 

Ne-am propus cercetarea vocabularului românesc al modei vestimentare. Am 
luat în considerare vocabularul modei feminine (cu referiri inevitabile la moda 
vestimentară masculină) utilizat în publicistica din secolul al XIX-lea, în scopul 
alcătuirii unui corpus lexical specific unui fenomen socio-lingvistic nestudiat, de 
certă complexitate şi vastitate în paradigma modernizării societății româneşti şi a 
limbii române. 

Actualizarea acestui segment lexical serveşte studiului vocabularului, 
completându-l prin identificarea unor forme neînregistrate de lexicalizare şi prin 
semnalarea unor mecanisme de adaptare şi integrare a neologismelor. Subiectul a 
fost abordat anterior de Marcel Grădinescu în teza sa de doctorat (1979), din care 
se păstrează un fragment la Biblioteca Naţională a României. 

Cercetarea prezentă este utilă tuturor celor interesați de structura şi dinamica 
limbii române prin faptele de limbă care aduc în discuţie fenomene lingvistice noi, 
acceptate sau controversate, bazate pe exemple edificatoare. Cuvintele selectate, 
prezentate în citate extrase din periodicele epocii, pot constitui o sursă de analiză 
pentru studii lingvistice ulterioare. 

Apelul la lexicografia românească a secolului al XIX-lea permite refacerea 
secvenţială a problematicii acesteia în procesul de constituire ca disciplină, iar 
atestarea cuvintelor în publicistică reevaluează vechimea unor unități şi accepții 
lexicale. 

În sfârşit, efortul nostru slujeşte domeniului traducerilor din literatura vremii 
în alegerea termenului celui mai potrivit în procesul de echivalare. 

Să nu uităm dimensiunea larg culturală a demersului nostru cu privire la 
„modalitatea în care limba şi limbajele contribuie la cunoaşterea lucrurilor şi a 
fenomenelor” (M. Neţ 2005: 20). 

Lucrarea are trei părți. 

Prima parte expune contextul social-istoric al fenomenului cercetat (capitolul 1) 
şi metodologia de lucru (capitolul II): metoda onomasiologică, metoda câmpului 
lexico-semantic şi metoda lexicografică, concretizate într-o analiză lexicală, 
semantică, fonetică, gramaticală, cu scopul obținerii unor concluzii globale, dar şi 
particularizante, în privinţa acestui lexic. 

Partea a doua conţine corpusul lexical, fondul documentar, vocabularul 
propriu-zis, ordonat alfabetic, asupra căruia s-a efectuat analiza. Prin vocabularul 
modei feminine facem referire la cuvintele care denumesc obiecte de îmbrăcăminte 

şi încălțăminte, precum şi la termeni de croitorie care apar în textele cronicilor de 
modă din jurnalele şi revistele vremii. 

Partea a treia prezintă observaţiile şi concluziile noastre referitoare la 
cercetarea în discuţie. Capitolele II-IX sunt dedicate unor probleme de etimologie, 
ortografie şi fonetică, unor procedee externe şi interne de îmbogățire a 
vocabularului modei, unor probleme de semantică, de lexicografie, ca şi 
contextului extralingvistic în examinarea câmpului lexical al modei feminine din 
această perioadă. 

Prezentarea succintă a contextului istoric particular al societății româneşti din 
secolul al XIX-lea este indispensabilă evidențierii transformării universului 
românesc, tributar unor mentalități tradiționale specifice, sub influența noilor 
realităţi ale lumii occidentale. 

Importanța veșmântului feminin porneşte de la rolul femeii în construcția 
societăţii româneşti moderne. Până în secolul al XIX-lea, femeia română nu s-a 
bucurat de un statut social individual, fiind reprezentată de numele de famile, al 
tatălui sau al soţului. Odată cu noul tip de relații economice şi de călătorie, 
importurile au implicat şi atras mai mult segmentul social feminin din ce în ce mai 
vizibil în viaţa şi problemele colective ale societății româneşti. „Femeia capătă mai 
multă libertate, devenind aproape egală în spaţiul privat, participând la decizii şi 
plasată într-o poziţie tot mai centrală în spațiul public, unde este admirată, curtată şi 
supusă atențiilor” (Majuru 2010). 

La sfârşitul secolului, se vehiculau deja nume feminine cunoscute în diverse 
domenii ştiinţifice (Sarmiza Bilcescu, Adela Xenopol, Sofia Nădejde, Ella Negruzzi, 
Maria Flechtenmacher, Eleonora Strătilescu etc.). Abilitățile femeilor, menținute în 
umbră de veacuri, s-au manifestat însă la momentul potrivit afirmării lor sociale. 
Emanciparea, în raport cu vechile cutume, a început, printre altele, prin 
vestimentaţie. 

Femeile române au preluat şi adaptat moda cea mai renumită pe plan mondial 
la momentul respectiv, cea franceză. Întreaga atenţie era îndreptată spre capitala 
Franţei, Parisul fiind nucleul modei internaționale. Emulaţia față de incontestabilele 
valori occidentale a determinat aderarea fără rezerve la un mod de existenţă nou, 
modern. Alături de soți, de multe ori inactuali în vestimentaţie, inerție datorată 
apartenenţei lor la vechile structuri, femeile române au arborat cu surprinzătoare 
îndrăzneală rochii şi accesorii pariziene, impunând astfel o imagine nouă în lumea 
autohtonă, dar şi în afara țării. Societatea românească antrenează toate forțele sale 
în procesul de sincronizare cu Apusul progresist, iar societatea feminină din 
interior, ocultată în spaţiul public până atunci, adoptă cu o uşurinţă şi cu o 
tenacitate fără egal, chiar cu riscul de a fi ridiculizată uneori, stilul de viață 
occidental, salvator în lupta cu mentalitățile retrograde ale Răsăritului european. 


! http://www.e-antropolog.ro/2010/12/bucurestii-secolului-al-xix-lea-intre-orient-si-tentatia- 
modernitatii/ 

Noile realia, cele din modă fiind printre primele, au pătruns cu denumiri 
împrumutate. Întrucât interesul cvasigeneral pentru moda vestimentară a permis 
rapida şi masiva pătrundere a noii terminologii prin cel mai nou şi eficient mijloc 
de difuzare în masă al timpului, presa, am încercat o incursiune în rubricile de 
modă şi mondene ale acestei noi forme de comunicare socială. Consecinţă imediată 
a Revoluţiei Industriale, apariția ziarelor şi revistelor a constituit mijlocul de 
informare cel mai oportun momentului, prin larga difuzare şi deschidere către 
noutate, deci şi către modă, astfel încât o parte însemnată din cantitatea mare de 
împrumuturi lexicale au pătruns şi au fost utilizate pentru prima dată de gazetarii 
vremii în rubrici specifice, aproape nelipsite din orice jurnal. Primul periodic 
românesc, „Courrier de Moldavie”, apăruse la sfârşitul secolului al XVIII-lea, 
inaugurând presa românească în limba străină cea mai influentă a vremii şi care 
avea să fie cea mai familiară românilor în secolul al XIX-lea. Odată cu apariția 
jurnalelor şi gazetelor româneşti de informaţie generală, moda pariziană a fost 
mereu popularizată în rubrici specifice. Începând cu „Albina românească” (1839), 
continuând cu zecile de titluri importante ale veacului, dintre care amintim 
„Timpul”, „Românul”, „Adevărul”, cotidiene de cursă lungă, secondate de 
hebdomadare, calendare, reviste, almanahuri, anuare, toate aceste seriale vor 
îngloba rubrici dedicate modei, vor insera reclame şi foiletoane sezoniere, cum s-ar 
numi în presa actuală „de monden” (http://www.romlit.ro/de monden). Publicistica 
a evoluat concomitent cu modernizarea limbii române, întregul secol fiind marcat 
de apariţia acestei forme de informare în masă şi de limbajul funcțional specific, 
cel jurnalistic. Noi ne-am oprit la anumite titluri care conțin articole sau rubrici 
destinate modei, şi anume: „Curier de ambe sexe” (1836-1842), „Albina 
românească” (1848), „Seculul” (1856), „Ilustrațiunea” (1860), „Păcală” (1860), 
„Proprietarul român” (1861-1862), „Amicul familiei” (1863-1864), „Satyrul” 
(1866), „„Perseverenţa” (1868), „Gazeta națională” (1871), „Timpul” (1877), 
„Figaro” (1877), „Femeia română” (1879), „Bobâmacul” (1879), „Perdatul” 
(1881), „Jurnalul modelor” (1882), „Gazeta ilustrată” (1882-1883), „Necesarul” 
(1884), „Anuarul artelor” (1886), „Dreptatea” (1888), „Adevărul” (1888-1890), 
„Biblioteca familiei” (1890), „Lumea ilustrată” (1891), „Cafeul Chantant” (1894), 
„Dracu” (1896), „Teatru — Modă — Muzică” (1897), „Moda ilustrată” (1897-1902), 
„Depeşa” (1901), „Moda (1905), „Almanahul modei noi ilustrate” (1907), „Șicul 
bucureştean” (1908), „Moda nouă ilustrată” (1909). 

Secolul al XIX-lea a îndreptat decisiv societatea românească spre un nou 
model de civilizaţie, iar după cum afirma Lazăr Şăineanu, în prefața Dicţionarului 
universal al limbei române (1922: VI), „ruptura la noi între trecut şi prezent s-a 
făcut într-un mod atât de brusc, achizițiunile culturei europene s-au substituit atât 
de repede unor instituțiuni seculare, încât prezentul pentru alte popoare formează 
pentru noi un trecut adesea îndepărtat sub raportul social, politic şi lingvistic. 
Astfel este, de exemplu, societatea română între 1840 şi 1860”. 

Vocabularul modei vestimentare din prezentul studiu este selectat exclusiv 
din textele de specialitate, apărute în ziarele şi revistele perioadei cercetate. 

Păstrarea încă în uz a unei părți din terminologia neologică a vremii este un 
argument important în sprijinul necesităţii analizei noastre, singura capabilă să 
reconstituie dimensiunile în epocă ale vocabularului românesc în domeniu, 
stabilirea acestor concepte în limba română literară arătând buna cunoaştere a 
sensului lor la toate nivelurile. De altfel, unii termeni de vestimentaţie au pătruns şi 
în terminologia altor domenii şi discipline, prin împrumut transdisciplinar intern. 

Corpusul lexical propriu-zis conţine în general cuvinte-titlu formate din 
substantive simple şi compuse, ordonate alfabetic. 

Paradigma vocabularului se constituie din mini-monografu ale fiecărui 
cuvânt, alcătuite pe baza câtorva elemente, şi anume: 

— introducerea cuvântului-titlu, cu caractere aldine; 

— consemnarea etimologiei directe; 

— precizarea categoriei morfologice; 

— semnalarea variantelor de singular şi plural, dacă dispunem de informaţie; 

— notarea definiției/definițiilor termenului prin incursiuni cronologice în 
lexicografia românească; 

— marcarea numărului de sens; 

— indicarea primei atestări în publicistica vremii (primul exemplu); 

— urmărirea dinamicii cuvântului prin exemple, dacă deţinem citate; 

— consideraţii relevante asupra sinonimiei, dacă este cazul; 

— recursul la semnul contextual iconic relevant, unde este cazul; 

— specificarea unor unităţi frazeologice, cu caractere cursive; 

— scurte observaţii asupra evoluţiei termenului: frecvenţă, determinologizare, 
ieşire din uz. 

Neologismele în studiu, apărute într-o etapă de maximă instabilitate lexicală, 
sunt realizate la nivelul expresiei scrise într-o multitudine de variante, în urma 
alunecărilor suferite în limbajul publicistic, de altfel purtător de avangardism 
lexical şi conceptual; am considerat necesar să notez aceste fenomene tranzitorii 
pentru relevanţă în dinamica limbii. 

Vocabular de jargon, adoptat inițial de protipendadă, parte din el extins 
treptat în uzul general, lexicul vestimentației feminine a accentuat pragmatica 
discursului care include destinatarul mesajului (Bidu-Vrănceanu 2007: 42), 
cunoscător mai mult sau mai puţin avizat al acestui limbaj. Cercetarea prezentă va 
căuta argumente în sprijinul stabilirii locului acestui vocabular în sistemul general 
al lexicului limbii române. 

Din punct de vedere metodologic, am considerat utilă analiza onomasiologică 
a acestui corpus pe baza metodei câmpului lexico-semantic (Bidu-Vrânceanu 2008: 
15), „câmpul cel mai deschis” (Sala 2010: 147), alături de cea semasiologică 
fondată pe o analiză comparativă a definiţiilor fiecărui termen din lexicografia 

românească a vremii, lucrarea înscriindu-se în fluxul cercetărilor lexicologice 
asupra terminologiilor aplicate. 

Ca urmare, am considerat că metoda câmpului lexical, enunțată de lingvistul 
german Jost Trier în 1931, prin care sensul oricărui cuvânt se defineşte în relaţie cu 
sensul cuvintelor învecinate din cadrul aceluiaşi câmp, este obligatorie în gruparea 
şi definirea cuvintelor din vasta paradigmă a modei. 

Ca fenomen socio-cultural, moda vestimentară antrenează numeroase 
domenii de activitate: tehnologie industrială, tehnică sartorială, artă, decorațiuni, cu 
influență asupra mentalităților legate de corpul uman, de familie, ritualuri, practici 
sociale etc., ceea ce amplifică problematica cercetării. 

Caracteristica de ansamblu paradigmatic impune segmentări succesive ale 
acestui lexic. Pentru a urmări descrierea unităților lexicale aparținând acestui câmp 
semantic, precizăm următoarele: 

— am decis restrângerea vocabularului mult prea amplu al modei vestimentare 
la moda feminină, iar în cadrul acesteia la terminologia obiectelor de vestimentație, 
de tehnică de croitorie şi de încălțăminte (terminologia modei masculine fiind 
numai un reper punctual), excluzând însă moda bijuteriei, a materialelor pentru 
confecţii etc.; 

— corpusul este constituit din leme ordonate alfabetic; 

— fiecare unitate lexicală este atestată prin citate extrase din presa românească 
a vremii, primul citat constituind şi prima atestare; 

— publicistica românească cercetată va depăşi a doua jumătate a secolului 
al XIX-lea şi se va încadra în perioada 1836-1909; 

— paradigma aliniază exclusiv cuvinte atestate în presa vremii ale cărei titluri 
sunt precizate în bibliografie; 

— s-a păstrat grafia epocii, neadaptată, în special în cazul limbajului 
specializat din domeniul modei; 

— lista nu este exhaustivă. 

Pentru redarea specificului limbii române în proces de neologizare, vor fi 
incluse în paradigmă neologismele efemere întâlnite, în perfectă concordanţă, 
considerăm, cu caracterul tranzitoriu al fenomenului modei. Acest fapt nu 
impietează asupra unităţii analizei întemeiate pe proprietăți semantice comune. 

Existența unor unități complexe, de tipul expresiilor frazeologice, al 
compuselor, a extins analiza pe axa sintagmatică. „Recurenţa grupului (în corelație 
cu pertinența conceptului), specificul şi coeziunea semnificației” (L. Depecker 
2002: 67 apud Bidu-Vrănceanu 2007: 37) aduc elucidări semantice necesare. 

Precizăm că spectrul semantic-funcțional al lexicului modei se distinge 
printr-o mobilitate excesivă în general, dar mai ales în această etapă, ceea ce 


2 Am extins perioada de cercetare a lexicului modei vestimentare începând cu anul 1836 
„Curier de ambe sexe”, din motive de consemnare a unei apariții cât mai vechi a cuvintelor din 
vocabularul modei, până la anul 1909 „Moda nouă ilustrată”, pentru a urmări acest lexic în revistele 
dedicate exclusiv modei. 

afectează morfologia şi impune observarea unor aspecte derivaţionale particulare 
atât ale termenilor moşteniţi, cât şi ale termenilor împrumutaţi în diverse stadii de 
evoluţie: etimologii interne, fluctuații de gen şi număr, fonetisme de tranziție, 
reverberaţii în semantică privind sinonimia, polisemia, omonimia, paronimia. 

Principiile ortografice şi fonologice circumscrise fenomenelor de adaptare, 
variantelor grafice, accidentelor lexicale constituie obiectul capitolului V. 
Observaţii referitoare la ortografie şi fonetică, în ciuda faptului că ne ocupăm de un 
lexic scris, sunt oportune în cazul limbii române al cărei sistem fonologic permite o 
astfel de abordare. Formele lexicale grafiate în concordanţă cu regulile fonetice ale 
limbii române reprezintă un indicator al gradului de adaptare lexicală, dar şi de 
înțelegere a noului concept de către vorbitori. Acest lexic constituie, probabil, una 
dintre zonele cele mai supuse abaterilor prin varietatea formelor grafice, respectiv 
fonetice, precum şi prin acceptarea unor variante lexicale atipice, care conferă un 
caracter vădit xenofil perioadei istorice cercetate. 

Un capitol separat va fi destinat expunerii procedeelor, externe şi interne, de 
îmbogăţire a limbii române. Ne referim la neologisme ca împrumuturi (în cadrul 
cărora deosebim xenisme, calcuri, formaţii deonomastice etc.) şi la procedee 
interne (etimologii interne, derivare, compunere, calcuri lingvistice). 

Vastul repertoriu conceptual al lexicului modei feminine dezvoltă în 
diacronie fenomene care presupun acțiuni de banalizare, vulgarizare, termino- 
logizare etc., în trecerea spre funcționalitatea comună. 

Fenomenele de sinonimie lexicală, omonimie, paronimie şi polisemie, mult 
amplificate în perioadele de înnoire a limbii, au apărut sub presiunea absorbției 
noului şi al accesului rapid, neadaptat ritmului, la noua conceptualizare 
(capitolul VII). 

Recursul la metoda lexicografică (capitolul VIII), indispensabilă analizei 
terminologice, constă din confruntarea text — dicționar, în scopul expunerii unor 
defazări explicabile pentru perioada şi domeniul cercetat şi pe care abordarea 
noastră încearcă să le evidenţieze. Dicţionarele folosite se regăsesc în bibliografia 
finală. 

Fiecare cuvânt din acest câmp lexical impune identificarea reprezentării sale 
conceptuale, stabilindu-se distanța dintre denotatie şi uz, dintre definiție şi text. 
Metodele adoptate au menirea să evidențieze rolul relațiilor paradigmatice în 
semantica lexicală, prin precizarea sensului specializat, cu apel la definiție şi 
metalimbaj lexicografic, pe baza ocurențelor notate. Metoda comparativă, cea 
contextuală, cea extralingvistică, respectiv iconică, alcătuiesc mijloace eficace în 
stabilirea sensurilor anumitor unități lexicale. 

Reprezentarea lexicului unei limbi prin definiții lexicografice constituie o 
raportare obligatorie în cazul comparaţiei şi diferențierii semantice. Lexicografia 
furnizează definițiile din a căror „lectură” se pot extrage sensul/sensurile 
cunoscut/e de lexicografi în epocă. De altfel, aproape întregul aparat lexicografic 
intră în atenția noastră datontă utilității efective în descrierea cuvântului: sensul 

prim, sensurile derivate, numerotarea sensurilor, marcarea diastratică, diatopică 
(etc.). 

Cuvintele au fost ordonate alfabetic, apoi analizate concis, individual, parcurs 
care a implicat următoarele etape: 

(a) selectarea termenului pe bază de opoziții semantice între termenii 
aceleiaşi clase paradigmatice; 

(b) prezentarea etimologiei termenului sau a căilor de pătrundere; 

(c) analiza comparativă a definiţiilor lexicografice ale termenilor; 

(d) sesizarea elementelor neconsemnate de lexicografii români în definițiile 
termenului; | 

(e) folosirea definiţiilor alternative (a gloselor) din textele cercetate, în lipsa 
unei definiții lexicografice; 

(£) utilizarea contextului extralingvistic, iconic, pentru identificarea referentului 
sau pentru observarea unor diferențe specifice lacunare. | 

Cum definiția are rolul de a transmite competenţă în utilizarea termenului, în 
cerințele unei definiții sunt incluse principii ca: indicarea domeniului, a structurii 
morfologice a termenului şi precizarea conceptului, prin reducere la un „tip 
reprezentativ” (F. Gaudin 2003: 145 apud Bidu-Vrănceanu 2007: 50). Echivalenţa. 
semantică presupune cunoaşterea sistemului referențial prin decodificarea 
contextului lingvistic şi extralingvistic deopotrivă. Vocabularul referențial al modei 
vestimentare se descifrează prin „codul deschis” al definiţiilor naturale, 
substanţiale sau relaționale (DŞL 2001: 155). Lexic preponderent specializat, 
difuzat ca informaţie de uz general, vocabularul modei impune verificarea definirii 
termenilor atât prescriptiv, non-ambiguu, în scopul particularizării, cât şi general, 
enciclopedic, pentru a observa şansele fixării acestuia în mentalul comun. În cazul 
substantivelor ncologice concrete, din care acest vocabular este alcătuit în cea mai 
mare parte, nevoia de rigoare în definire este necesară pentru individualizarea 
referentului, pentru a se evita o confuzie cu hiperonimul stabil (cu care este 
frecvent identificat în dicționare) sau cu sinonime, particularizarea fiind un atribut 
al diferențelor specifice sau al mărcilor descripționale, acestea fiind cele care 
imprimă precizie. Cât despre definițiile relaționale, acestea se folosesc în lexicul 
modei pentru categorii de genul întreg/parte, apartenenţă, asemănare. 

Varietatea „elementelor clasificatoare” (Mazière 1981: 85) din definiție este 
corelată cu hiperonimia, trăsăturile distinctive constând din detalii care subliniază 
termenul din punct de vedere descriptiv, relațional, funcțional şi al finalităţii. 

De asemenea, informaţia cere omogenitate în concept pentru o corectă 
raportare ierarhică în funcţie de scopul strict ştiinţific al receptării, ca definiție 
terminografică sau lexicografică. Pentru a crea clase paradigmatice cât mai 
riguroase, sunt necesare componente de sens definitorii. Numai utilizarea semelor 
(generice, specifice, inerente, funcționale etc.) ajută la delimitarea valorilor 
semantice în anumite cazuri. 

Furnizarea unor definiții alternative în textele de publicistică cercetate are 
menirea de a facilita accesul cititorului comun la conceptul nou sau la sensul 
specializat. Ele se dovedesc pertinente şi economice, apărând de obicei în 
paranteze, atunci când autorul introduce cuvântul pentru prima oară într-un text de 
modă românesc. Explicația se rezumă la o echivalență sinonimică sau la o scurtă 
descriere care operează ca deschizătoare de cod, deşi este furnizată de cronicarul 
monden, nu de un lexicograf. 

Aparatul lexicografic tratează nomenclatorul prin marcaj diastratic şi prin 
punctuație adecvată, ataşate fiecărui cuvânt-titlu, pe lângă definițiile propriu-zise. 
Acestea permit identificarea tipologiei relevante în demersul nostru: definiţii 
naturale/convenționale, substanțiale, enciclopedice, relaționale, terminologice, 
lexicografice, alternative/glose. Relaţiile sintagmatice, raportarea la referent, 
conceptul, metalimbajul, sensurile, circularitatea lexico-semantică sunt elemente de 
punctat unde este necesar. 

Termenii modei nu se caracterizează întotdeauna prin monoreferenţialitate şi 
univocitate, condiții necesare pentru calitatea de terminologie. Aici intervine rolul 
contextului lingvistic şi chiar al celui extralingvistic în dezambiguizare, pentru a 
evita confuzia în desemnarea unor referenti cărora le vom dedica un scurt capitol 
(IX). Deci, se vor ivi cazuri când trebuie să luăm în considerare contextul 
extralingvistic pentru stabilirea referentului sau a unor caracteristici ale acestuia în 
lipsa unei definiții. 

Existenţa unui material iconic bogat în jurnalele de modă ale timpului pentru 
vestimentația descrisă este de mare utilitate în completarea, clarificarea, 
dezambiguizarea sensului în anumite cazuri. Reprezentarea referențială, element 
care condiționează acurateţea descrierii semantice în definiția lexicografică, apare 
ca element de control extralingvistic de notabilă importanță pentru tipul de 
paradigmă de care ne ocupăm. Orice element diferențiator se constituie în element 
pertinent în informația lingvistică, uneori insuficient structurată, fie datorită unei 
cunoașteri precare a domeniului de către lexicograf, fie datorită glosării circulare în 
baza unei cunoaşteri anaforice a tipului de referent. 

Corpusul lexical este urmat de o anexă care cuprinde liste de cuvinte care 
evidențiază sensul, uzul sau importanţa termenilor în anumite etape din cadrul 
perioadei cercetate (criterii semantice: sinonimie, polisemie; etimologice; de uz: 
atestare, frecvenţă; clasă paradigmatică: proprietăți sau categorii referențiale etc.) 

Ultimul capitol (X) cuprinde concluzii generale asupra analizei şi contribuției 
noastre cu privire la caracteristicile vocabularului modei vestimentare feminine din 
societatea românească din secolul al XIX-lea şi influența acestui lexic în 
modernizarea limbii române. 

Bibliografia prezentată în finalul lucrării cuprinde trei liste: o bibliografie 
selectivă a dicționarelor din epocă, o bibliografie unificată a lucrărilor de 
specialitate şi de mentalități şi o listă a periodicelor utilizate. 


ABREVIERI 


AF = „Amicul familiei”, 1863—1864 

AR = „Albina românească”, 1829—1835; 1837—1850 
BC = „Târgulu cu idei sau Buletinulu Cişmegiului”, 1857 
CIP = „Calendar istoricu şi popularu”, 1858—1861 

BF = „Biblioteca familiei”, 1890 

CS = „Calendarul Scaiului pe Anul 1883” 

GI = „Gazeta ilustrată”, 1882-1883 

JM = „Jurnalul modelor”, 1882 

LR = Lexicografia română 

LRV = Lexicografia română veche (1847-1922) 

MI = „Moda ilustrată”, 1897—1902 

MNI = „Moda nouă ilustrată”, 1909 

PR = „Proprietarul român”, 1861—1862 

T-M-M = „Teatru-Modă-Muzică”, 1897 

VF = Vestimentaţia feminină 

VVF = Vocabularul vestimentației feminine 

VVFR = Vocabularul vestimentaţiei feminine româneşti 


VVM = Vocabularul modei masculine 


PARTEA | 


CAPITOLUL I 


SPAȚIUL ROMÂNESC ÎN CONTEXT EUROPEAN 
ÎN SECOLUL AL XIX-LEA. VEŞMÂNTUL FEMININ 


Secolul al XIX-lea, cu transformările sale uimitoare, a adus semnificate noi, 
preponderent din tehnică, în urma invențiilor şi inovaţiilor legate de Revoluţia 
industrială!. Pentru universul românesc, modernitatea a fost reprezentată de Franța, 
a cărei influenţă se datora atât afinităților de limbă şi cultură, cât şi relaţiilor strânse 
dintre intelectualii din cele două țări. S-a spus că moda a însemnat pentru Franţa 
ceea ce Revoluţia industrială a reprezentat pentru Anglia. Parisul a devenit centrul 
de putere în domeniul modei, dând tonul vestimentaţiei feminine pe întreaga durată 
a secolului al XIX-lea. 

Călătorule diplomaților, bancherilor şi negustorilor români la Paris au 
facilitat difuzarea noii tehnologii prin procurarea de materiale şi obiecte din 
domeniul modei, atât de preţuită în Principate. Procesul de pătrundere a modei 
vestimentare însoțită de termenii specifici a continuat mai întâi în elita românească, 
cunoscătoare a limbii franceze, în limbajul tinerilor întorşi de la studii, al celor 
avizaţi, apoi în limbajul comun. Apariţia unor denumiri de profesii legate de modă 
în serviciile publice, precum: modistă, marşandă, lenjereasă, coafor, bijutier, ca şi 
de comercianți specializați ca: negustor de lenjerie, de galanterie etc., ori de 
cronicari de modă, gazetari de mondenităţi etc. în domeniul presei, toate acestea 
constituie argumente în favoarea schimbărilor fundamentale survenite în societatea 
românească din epocă. 

Viaţa mondenă bogată, balurile de la curte, din casele boierilor vremii, 
balurile mascate, recepțiile, inaugurările, expozițiile naționale şi internaționale etc. 
au constituit la rândul lor un stimulent pentru vestimentația de lux. 

Interesul arătat de mase pentru personalitățile prezente la asemenea ocazii a 
fost întreținut stăruitor de publicistica 'timpului în care recunoscuţi comentatori 
mondeni, cum ar fi Constanţia de Dunca şi Mişu Văcărescu (Claymoor), analizau 
cu discernământ estetic piesele de vestimentație etalate la asemenea evenimente, 


l Revoluţia industrială (aprox. 1760-1840), http://wrwrw.britannica.com/EBchecked/topic/ 
287086/, perioadă anterioară cercetării prezente care a permis omenirii o nouă înțelegere a lumii şi un 
mod mai activ de manifestare a individului. Posibilităţile de a se informa, deplasa, de a prelucra şi 
folosi mediul au lărgit spaţiul de acţiune şi modul de relaționare cu semenii şi lumea. 

furnizând detalii despre materialele folosite şi proveniența lor, croieli, croitori, 
culori, accesorii etc., determinând astfel formarea unei educaţii vestimentare şi a 
unui rafinament al gustului tinerelor femei. Presa vremii, prin aceşti gazetari 
specializați, a reuşit să creeze un adevărat personaj din costumul urban feminin. 
Ulysse de Marsillac afirma în La Voix de la Roumanie („Le Podou Mogochoi”, 
1865, nr. 39), că „păstrând proporţiile, nu cred să existe un alt oraş în lume în care 
să fie atâta lux ca în Bucureşti” (vezi şi A.-S. Ionescu 2006: 31). 

În acest context efervescent, plin de emulaţie faţă de înnoitoarea lume 
occidentală, femeile au îmbrăţişat fără rezerve modernizarea, ba chiar au reuşit să 
adauge şi să impună ulterior câteva piese de modă apreciate de lumea occidentală, 
rămase în istoria costumului cu denumiri ce atestă proveniența românească, 
precum corsetul moldav sau pălăria dorobanţ (A.-S. Ionescu 2006: 228). 

Supremaţia modei era deţinută de doamnele din înalta societate, cu statut şi 
avere, capabile să suporte exorbitantele cheltuieli ale fastuoaselor toalete. 
Emanciparea femeii române s-a desfăşurat cu repeziciune, în decurs de un secol, 
pornind de la vestimentație, care a început să permită libertate în atitudine, 
concepție despre lume şi realizare individuală, şi continuând cu accesul la 
învățământ şi la sferele active social ale cetății. Astfel, la sfârşitul secolului existau 
deja câteva reprezentante de seamă ale femeii române în diverse domenii de 
specialitate. 

Schimbările au fost întâmpinate cu uimire sau neîncredere de unii exponenți 
al mentalităţii masculine. De aceea, literatura şi presa erau pline de referiri 
încărcate de ironie la adresa femeii. Iată un exemplu: „Numele de femeie a ieşit din 
modă şi nu se aude alta decât damă sau cucoană. Aşadar, nu femeile, ci damele 
merg călare, joacă biliard, fumigă țigare, cetesc gazete şi dizbat politica lumei, în 
vreme când copiii cei mici, torsul, țesutul, legumele şi paserile se povăţuiesc de 
mâini străine, pe care [le] plătesc sărmanii bărbaţi cu a lor sudoare amară” (AR, 
1841, nr. 49, p. 206). 

Elanul femeii de a promova noul a fost marcat nu arareori de excese și 
inadvertente care au fost sesizate şi sancţionate imediat printr-o dezaprobare vădită 
atât de cronicari, cât şi de pamfletari. Mentinerea unui oarecare echilibru între 
extravaganţă şi sobrietate s-a datorat şi elaborării şi publicării unor coduri de 
toaletă civilă care emiteau precepte şi recomandări bazându-se pe reguli de tradiție 
şi de psihologie colectivă care stigmatizau noul. 

Îmbogăţirea experienţei umane şi schimbarea statutului femeii au avut efecte 
rapide şi în planul comunicării, prin apariția de semne lingvistice adecvate noilor 
realități. Vocabularul înregistrează aproape instantaneu obiectele noi, prin 
includerea unui semn în circuitul lingvistic, denumiri de haine, artefacte cu impact 
social imediat, vizual şi semiotic. 

Lexicul modei se structurează accelerat, are o existență pasageră şi un 
semnificat, determinat social, mereu înlocuit. După cum se ştie, invazia masivă de 
termeni francezi s-a petrecut mai ales în prima jumătate a secolului, până prin 

deceniul al treilea, când vocabularul modei era încă reprezentat de turcisme şi 
neogrecisme, cu excepția unor vocabule latineşti moştenite din limba veche. La 
mijloc de veac erau deja în uz foarte multe franțuzisme, dar şi italienisme şi 
germanisme. Desigur, paralel, circula vocabularul uzitat anterior, în special pentru 
semnificatele stabile sau arhaizate. 

Ne aflăm, aşadar, în faţa unui fenomen neobişnuit prin amploare, în faţa unui 
limbaj specializat, a unei limbi deformate, a unui jargon sau cod utilizat de 
vorbitorii unui grup social privilegiat, în scopul diferenţierii față de ceilalți membri 
ai societății, asimilat în timp la nivel social larg, în mare măsură datorită 
publicisticii. Moda a intrat în percepţia colectivă ca fenomen tranzitoriu, 
caracterizat prin cvasiglobalitate şi ciclicitate. Această realitate reuşeşte să 
modifice gustul practic şi pe cel estetic, deci şi mentalitatea şi relaţiile interumane 
ale timpului, dovedindu-se astfel un eficient şi original mijloc de evoluţie socială. 


PRESA ROMÂNEASCĂ DE SPECIALITATE DIN SECOLUL 
AL XIX-LEA. JURNALE ȘI LIMBAJ JURNALISTIC 


Indicator sensibil al tendinţelor limbii, vocabularul presei scrise impune o 
cercetare amănunţită, indispensabilă studiului dinamicii acestuia. În urma cercetării 
unui număr important de titluri şi numere de periodice româneşti din această 
perioadă, se constată că presa de mare tiraj are în componenţă şi rubrici de 
mondenităţi şi de prezentare a noilor modele de modă vestimentară. De asemenea, 
unele reviste specializate încep să capete renume. Încă din perioada apariţiei 
primelor periodice în limba română, scrise în alfabet de tranziţie, mici rubrici de 
modă erau inserate printre „feiletoane” şi articole politice, economice etc. Facem 
referire la „„Cunierul românesc”, cu suplimentul „Curier de ambe sexe”, gazetă 
condusă de lon Heliade-Rădulescu, şi la „Albina românească”, sub redacția lui 
Gheorghe Asachi la Iaşi, ambele apărând la 1829, publicaţii de „cursă lungă” în 
care ştirile externe ocupau cea mai mare parte din pagină. Periodicele menționate 
conţin texte referitoare la modă la care vom recurge, fiind primele surse din 
publicistica românească care atestă cuvinte din acest vocabular. 

Cu o apariţie îndelungată, punctată de întreruperi, ziarul „Limpul” 
(1856-1924), a fost un ghid de noutăţi prin reclamele comerciale de pe ultima 
pagină, ca şi un ajutor în urmărirea ofertei vestimentare. Publicarea unor informaţii 
extinse, specializate în promovarea noutăților din modă, semnate de Constanţia de 
Dunca în revista sa, „Amicul Familiei” (1863—1868), sub titlul „Chronica de mode 
parisiene”, instituie acest tip de cronică pe care-l susține cu profesionalism, creând 
premisele altor reviste de gen. 

Dintre periodicele de limbă franceză, notăm apariția revistei „Le Moniteur de 
la Mode”, Paris, 1857, publicaţie solicitată şi în România, iar în anii '90, remarcăm 
titlurile „Bucharest mondain, journal illustré, hebdomadaire, littéraire, artistique, 

thêatral et sportif”, publicat între anii 1892—1893 şi „Les Modes”, Paris, 1903. Ne 
oprim şi la periodicele româneşti în limba franceză, „Le Journal de Bucarest” 
(1870—1877; 1879-1940) şi „La Voix de la Roumanie” (1861-1866), care 
prezentau în detaliu toaletele de la evenimentele mondene ale Bucureştilor, oraş în 
care, considera eseistul Ulysse de Marsillac, luxul devenise o datorie. 

„L Indépendance roumaine” (1879-1935) găzduieşte rubrica intitulată 
„Carnets du High-Life”, semnată de celebrul Claymoor, pseudonim al lui Mişu 
Văcărescu, rafinat cunoscător al stilurilor de modă vestimentară, ca şi un pasionat 
cronicar al vieții mondene bucureştene. Ultimele două nume menţionate sunt 
repere ale genului în presa românească de limbă franceză, valoroase pentru 
exigenta relatărilor lor şi pentru informaţia de viaţă socială românească furnizată. 

În tabloul publicaţiilor interesate de fenomenul modei se încadrează şi 
normativul vestimentar şi social intitulat „Codul toaletei civile” (1870), pe care-l 
menționăm pentru intervenția cu intenție restrictiv-formativă, deoarece formulează 
observaţii asupra luxului ostentativ etalat în capitală de privilegiați şi are pretenția 
de a fixa standarde ale bunului gust în vestimentația feminină. 

Presa de modă continuă spre sfârşitul secolului cu titluri ca: „Moda 
pariziană”, „Teatru şi muzică” (1898—1899), „Moda universului” (1899), în secolul 
următor cu „Moda nouă” (1903—1904), „Moda”, devenită mai târziu „Moda nouă 
ilustrată” (1905—1909), „Moda, arta şi sportul” (1907) etc. Alături de publicaţiile 
amintite, au existat nenumărate alte titluri de ziare şi reviste româneşti în care 
informaţia asupra modei feminine, în special prin articole în serie, constituie sursă 
de cercetare a vocabularului modei. Pe lângă publicaţiile citate, enumerăm o serie 
întreagă de alte lucrări de publicistică care ilustrează fenomenul prin articole de 
specialitate şi prin variate texte cu caracter satirico-umoristic, dar prețioase din 
punct de vedere lexical: „Timpul” (1856—1861; 1876—1924), „Secolul” (1856), 
„Românul de duminică” (1857-1915), „Proprietarul român” (1860-1862), 
„Revista Carpaţilor” (1860-1861), „Păcală? (1860), „Biblioteca familiei” 
(1863-1868), „Cicala” (1859-1879), „Satyrul” (1866), „Perdaful” (1878—1882), 
„Femeia” (1878), „Femeia română” (1878-1881), „Bobârnacul” (1879—1886), 
„Farfara” (1879—1880), „Tarara” (1880), „Necesarul” (1884), „Sarsailă” (1884), 
„Peleşul” (1884-1888), „Universul (1884-1895), „Seara” (1886-1887), 
„Dreptatea” (1888), „Zefirul” (1890), „Lumea ilustrată” (1891—1897), „Sfârleaza” 
(1891), „Şezătoarea” (1892), „Ziarul damelor de brodărie pentru lingerie şi lucs” 
(1893—1894), „Altiţe şi Bibiluri” (1893-1894), „Vatra” (1894), „Cafeul chantant, 
organ decoltat al cocotelor şi a celor care fac zâmbre” (1894), „Dracu, ziar 
umoristic săptămânal național-liberal” (1896—1897), „Revista orientală” (1896), 
„Teatru — Muzică — Modă” (1897-1898), „Universul amuzant” (1897—1898), 
„Salonul” (1901), „Suveica” (1901), „Milionul” (1901), „Depeşa” (1901), „Şicul 
bucureştean” (1908), „Urzica” (1908). | 

Calendarele, publicaţii anuale de tipul almanahului sau magazinului, 
includeau, de asemenea, informații despre modă. Facem referire la „Calendarul lui 
Nichipercea pe anul 1861, 1862”, „Calendar Geografic”, „Istoric şi Literar pe anul 
1861”, „Calendarul pentru toţi, propheticu, amusant, popular pe anul comun 
1862”, „Calendarul român pe anul 1867”, „Calendarul Dracului pe anulu 1867”, 
„Calendarul istoric popular pe anul 1869”, „Calendarul Scaiului pe Anul 1883”, 
„Calendarul revistei „Lumea Ilustrată”, 1891-1897, „Calendarul Moftului Român 
pe anul 1902”, „Calendarul literar şi artistic pe anul 1909”. 

Publicarea „Modei ilustrate”, în 1897, după revista franceză „La Mode 
Illustrée”, constituie evenimentul cel mai notabil în presa de specialitate. Revista 
continuă să apară până în 1907, fiind de format mare, dedicată în exclusivitate 
modei, cu gravuri explicate amănunţit, însoţite de tipare importante pentru 
înţelegerea referenților. Puterea de persuasiune a publicisticii în noul tip de discurs 
s-a concretizat într-o difuzare atractivă care folosea iconografia şi identifica şi 
enunta valori sociale specifice noului cod verbal. Preferința pentru neologisme şi 
structuri neologice a stimulat percepția publică față de terminologia modei. 
Desigur, competenţa lingvistică a receptorului a contat mult în remarcarea 
cuvântului nou şi în preluarea lui. 

Gradul de difuzare a termenului a marcat formarea competenţei şi 
performanţei lingvistice, iar presa vremii a făcut eforturi mari în informarea 
publicului românesc. Cantitatea uriaşă de termeni noi a atras participarea unor 
cercuri de populație urbană din ce în ce mai largi în procesul de comunicare şi a 
deschis mult codul acestui lexic. Referenţii au fost identificaţi adecvat uneori grație 
atât atitudinii de emulaţie din epocă faţă de fenomen şi de limba sursă, cât şi 
precizării sensului prin echivalenți potriviți, de pildă: ancol/ură (jurul gâtului), 
bottine  (cismuliţe), brandenbureuri  (galoane puse în curmeziş), ghimpă 
(camisetă), saute-en-barque (paltonaşe), palladă (un fel de pelerină), passu/ 
(dinaintea) etc. 

Când mai multe cuvinte desemnau acelaşi semnificat, folosirea lor era 
delimitată de anumite particularități, de exemplu seria pe/erină/talma/ 
rotondă/pointă/colet. 

De regulă, suprapunerea imperfectă de sensuri a produs specializarea, iar 
schimbarea registrului stilistic a condus la utilizări contextuale limitate pentru a 
evita interferența, de exemplu: bor — bord; volan — baleieuză — şiret etc. 

Tendinţa de intelectualizare a limbajului, apariția cuvintelor în contexte 
potrivite, ilustrate, repetarea şi evidenţierea terminologiei modei în presă au 
declanşat rezonarea receptorilor din punct de vedere social şi cultural la tendinţele 
epocii, ceea ce a condus la o capacitate de selecție a unor termeni în defavoarea 
altora, stabilindu-se astfel relația vorbitorilor cu obiectul mesajului. 

SCURT ISTORIC AL MODEI ROMÂNEŞTI 


Secolul al XIX-lea este considerat de antropologi ca lipsit de originalitate în 
istoria costumului, majoritatea modelelor fiind reluări ale celor anterioare 
(A. S. Ionescu 2006: 1). Însă noile tipuri de materiale şi de accesorii, datorate 
tehnologiei introduse de Revoluția industrială, abordarea curajoasă a unor croieli şi 
ținute până atunci prohibite, în special în moda feminină, ca şi democratizarea 
modei îl fac remarcabil şi unic. 

Domeniul complex al vestimentației acaparează capacităţile a numeroase 
industrii, manufacturi şi forme de artă: de la industria chimică, a coloranților şi 
imprimeurilor la cea a ţesăturilor, de la industria pielăriei şi marochinăriei la cea a 
încălțămintei, apoi la industria manufacturieră a confecționării de pălării, de 
pasmanterie, de obiecte decorative, până la cea a bijuteriilor, a designului 
vestimentar, a croitoriei şi galanteriei. 

Noile clase dornice de ascensiune sunt preocupate intens de etalarea bogăției 
prin vestimentaţie. Garderoba masculină, chiar cea militară, reprezintă o sursă de 
preluări şi adaptări pentru moda feminină, culminând cu moda feminină 
sportivă. Fluctuaţiile rapide ale liniei, formelor şi volumelor vestimentației pe 
parcursul secolului anunță interes pentru funcționalitate şi confort, pentru o 
libertate de mişcare sporită. 

Odată cu Revoluţia de la 1848, costumul european a pătruns în Principate 
atât în moda masculină, cât şi în cea feminină. Apoi, spun istoricii şi confirmă 
publicaţiile de modă, o anumită democratizare în vestimentaţie a continuat după 
Războiul Crimeii (1853-1856). Mijlocul secolului se remarcă în veşmântul 
feminin prin extravaganță în forme, culori, materiale şi modalități de decorare. De 
altfel, pe tot parcursul intervalului 1860-1900 specialiştii vorbesc despre o luptă 
între simbolurile tradiționale ale ierarhiei sociale, exprimate prin vestimentația 
fanariotă, pe de-o parte, şi haina modernă, pe de altă parte. 

Epoca anterioară impusese în vestimentația feminină rochia opulentă ca 
distincție de clasă. Stratificarea socială se regăsea în diversele învelişuri de 
materiale cu dessous-uri şi dessus-uri. Când clasa de mijloc atinge apogeul 
prosperității, confecțiile la modă recurg la o amplitudine abuzivă, iar culorile 
capătă îndrăzneală. 

Adrian-Silvan Ionescu (2006: 152, 156), excelent cunoscător al istoriei 
costumului românesc, observa că, după anul 1860, moda cere un contrast cromatic, 
fenomen care durează până la sfârşitul deceniului al optulea, când gustul se 
rafinează, semnificaţia culorilor de asemenea, existând culori mai „feminine”, 
culori accesibile unei anumite stări sociale, văduviei, fecioriei, sezonului etc. 

Deschiderea spaţiului de activitate pentru femeie către educaţie, sport, 
cultură, vilegiatură, activităţi rezervate bărbaților până către sfârşitul veacului, 
indică o răsturnare de valori sociale, un stil de viaţă nou, capabil să schimbe 
mentalitățile. 

Un foarte scurt istoric al modei feminine în modernizare între 1850 şi 1909 
va pigmenta discursul ştiinţific cu termeni şi expresii din publicistica timpului. 


Intervalul 1850—1860 


În Principate, anii 1850—1860 sunt marcați de crinolină, simbol al modei 
feminine a veacului, cu exagerările de volum atât de cunoscute şi hulite în acelaşi 
timp. Încă din 1836, se atestă creşterea în amploare a fustei prin jupoane 
suprapuse. Sustinerea jupei începe să folosească armături şi mecanisme, precum 
„Cuşca”, „cage” în franceză, de metal sau piele. Se poartă corsetul cu basc. Pălăria 
şi toca au dimensiuni reduse. „Șosura” e adusă de la Paris, în reclame „de la casa 
cea mai dintâi”. Se caută mănuşi de juvin şi mitene lungi şi scurte, ciorapi de fil 
d'Ecosse, iar rochiile sunt lucrate după „cele mai noi jurnale din Paris, Londra şi 
Viena şi după cele mai frumoase şi moderne etofe”. Mantile, mantilete, ghimpe, 
paltoane, burnusuri de tafta apar frecvent peste rochii strânse în centuri aurite sau 
în cingători cu „agraf de rubine” care marchează accentuat talia. Algeniana, „şarpa“ 
sunt nelipsite elegantelor femei române. $Şemizeturile cu brode elegante de 
valansiene şi de tulpan subțire se acoperă cu cochete veste de fileandru. Pentru 
interior, lungi robes de chambre din muselină. „Jiletele” şi jachetele au mereu 
căutare în moda societății româneşti. 

Publicistica începe să conțină reclame pentru confecţii „de gata”. Materialele 
ocupă cea mai amplă reclamă din pagină: olandă, moir antique, brucselă, ghipiură, 
pichet, percalin, bazea, tulpan, barej, grenadină, lino, damasc, dril, bumbactele, 
caşmir, indiană, crep de China, mătăsării. 


Intervalul 1860—1870 


Perioada 1860—1870 este caracterizată de un lux din ce în ce mai evident 
afişat de elitele româneşti. Din 1860, croitorii pot folosi maşini de cusut lock- 
stitch, iar materialele se colorează cu vopsele pe bază de anilină încă de pe la 
mijlocul deceniului. 

În 1861, malacovul era încă la modă. La carnavaluri şi „baluri măscuite”, la 
care participantele se privesc prin lornietă, se perindă „travestiuri”, dominouri, 
rochii princesse cu decolteu pronunțat şi redingotă, adică jupă deschisă în faţă 
peste rochie. 

| În moda cotidiană, se produce o separare a jupei de corset (A. S. Ionescu 
2006: 158). Corsajul cu eleganta bertă de „ghipură” pentru toaletele de seară este o 
piesă de mare efect şi rafinament. Corsajul cu „revers” şi cu pasmanterii, peste 
„garibaldiană”, coboară peste jupă cu ajutorul tunicii sau bascului. Pe la jumătatea 
deceniului, apare trena. Talia se strânge în „mici centure creole”. Se poartă 

pelerine troacar cu mâneci clopot, bordate cu blană, „palade”, mantale tombante, 
„rotonde”, jachete à la zouave, „figarouri” sau paltoane saute-en-barque, în funcţie 
de sezon. Pălărule rotunde, fără noduri, gen marchize şi mateloturi îşi fac apariția 
pe străzi. Mănuşi de filet, vara, şi de „Svedia”, iarna. Valuri de mătase, dantele şi 
„„pietrării”. Ghetrele şi „botinele lungi, şnuruite, cu cataramă şi călcâi de alamă”, 
sunt purtate cu „călțuni roşii de mătasă”. 

Din 1870 lista materialelor folosite pînă atunci se completează cu batist, 
muselină, fulard, bombazină, pichet, lenajuri. 


Intervalul 1870—1880 


Fusta e lungă, formată din două jupe suprapuse, de culori diferite. Rochia e 
compusă din două piese, corsajul şi fusta, şi are turnură. Se poartă poloneza, cu 
şorț în faţă şi cute, în spate „turnel”, format din două volume drapate, continuat cu 
trenă. Turnura va reveni prin deceniul al nouălea. Corsajul-vestă se poartă pe jupon 
cu „resoare”, stil tapissier (http://oliaklodvenitiens.wordpress.com/20 1 1/03/03/le- 
xixeme-et-la-mode-victorienne/). „Panierul” de tul este en vogue. Garniturile la 
preţ sunt volanele, franţurile, pliseurile, fundele, galoanele, nasturii, suitaşurile. 
Apoi, mâneci „pagodă”, decolteu în V, revere mici, pălării cu „bavolet”, „berjere”, 
aşezate fie pe ceafă, fie pe frunte sau orizontal, sus, cu pene, voaluri, funde, 
panglici, „choux”-uri şi asortate cu umbreluțe de soare cu volane, cu mâner de 
chihlimbar, de argint sau de aur. 

Ca încălțăminte, se poartă pantofi sau botine decorate din piele, mătase sau 
catifea. La jumătatea deceniului al optulea, fusta se scurtează până la gleznă. 

Costumul „tailleur”, adică taiorul, de sorginte engleză, creşte funcționalitatea 
vestimentației feminine. Acesta va fi adoptat uşor, influențând moda de zi a 
româncelor. Englezii au adaptat costumul din vestimentația masculină prin crearea 
taiorului format din fustă cloş, jachetă, bluză cu guler mulat pe gât, plastron de 
dantelă, mâneci bufante cu bordură de blană. La noi, este vizibil pe străzi în 
deceniul următor. 


Intervalul 1880—1890 


ege w’? 


După 1883, când se discută problema utilității în costumația femeii la 
Expoziția de reformare a costumului de la Londra, asistăm la anumite modificări în 
lenjeria feminină, cea mai importantă fiind lărgirea corsetului. Turnura se menţine, 
cu reveniri spre sfârşitul deceniului, când iese din modă. Se poartă „plastronul- 
cuirasă” sau dublu pentru promenadă şi corsetul stil postillion. Jupa se îmbogăteşte 
cu volane care cad în cascadă peste turnură. După-amiaza, se ataşează trenă. 


Tunica sau poloneza cu paniere are rol de pardesiu. 

Din 1898, stilurile se amestecă, asistăm la o vestimentație feminină eclectică. 
Decolteul de seară poate avea contururi pătrate, rotunde, en coeur. Trena se 
drapează sau are cute, tivul se dublează cu muselină sau ba/ayeuses, adică un fel de 
şiret gofrat pe dedesubt care protejează jupa. Doamnele îşi primesc musafirii 
îmbrăcate în tea gowns. Conform cronicilor, gulerele, jabourile, fişiurile, cravatele, 
panglicile sunt etalate abundent. Mantounile, pelerinele, mantelele şi mantalele au 
croieli specifice celor englezeşti, Chesterfield, MacFarlane şi Ulster, unele au 
umeri marcati, altele au revere late sau pelerină, buzunare mari, centură din alpaca. 
Pălăriile sunt moderate ca dimensiune, se poartă capotele mici, fără şnur, 
ornamentaţia ridicată. Pantofii prezintă bombeu, şiret în față, cizmele sunt 
„butonate”. Ca accesorii, enumerăm mănuşile lungi, batistele de dantelă, evantaiele 
mari de strut, manşoanele voluminoase şi somptuoasele boa. 


Intervalul 1890—1900 


Fusta se cloşează după ce dispare turnura, mânecile iau formă à gigot, aducând 
aerul romantic din anii '30, amplificate în partea de sus şi mulate pe antebraţ. Talia 
se marchează printr-un nou tip de corset, mai lung şi mai elastic. 

În 1895, în România, se poartă corsajul-bluză cu fustă, ca toaletă informală, şi 
gulerul înălțat, strâns pe gât. Se recunosc stilurile Empire, cu platcă şi talia sus, şi 
stilul Directoire, cu fustă plisată. Rochiile Directoire se poartă cu redingotă pe 
deasupra. Cele în stil Empire au mâneci exagerat de lungi. 

După 1897, mânecile îşi reduc dimensiunile. Se poartă gulere înalte, Medicis 
sau Henric II, iar rochia se acoperă cu mantou sau sortie de bal, ori cu pelerină 
Valois. | 

În vestimentaţie, acest deceniu permite mişcări corporale mai libere, mai ales 
după 1894, când moda ciclismului practicată în Battersea Park introduce fusta 
despicată şi pantalonii largi, așa-numiții bloomers (de la numele creatoarei Angela 
Bloomer), pe care englezoaicele îi arborează sportiv (Cunnington: 1966) şi care 
vor fi preluaţi şi de tinerele de pe continent. Astfel, emanciparea femeii pe plan 
mondial face un nou pas. 

Din 1897, corsetul este strâns de centuri, iar jupa are căptuşeală şi peplum şi 
începe să se evazeze. 


Intervalul 1900—1909 


Moda marchează talia. Se poartă fustele evazate. De-abia după 1914, când 
este inventat sutienul de către Mary Phelps Jacob, se va renunţa la corset. 


CAPITOLUL II 


METODOLOGIE 


METODE DE ANALIZĂ APLICATE LEXICULUI MODEI 
VESTIMENTARE FEMININE: ON OMASIOLOGICĂ, 
SEMASIOLOGICA, A CAMPULUI LEXICO-SEMANTIC 


În alcătuirea inventarului lexical al modei feminine româneşti extras din textele 
de publicistică ale secolului al XIX-lea, am recurs la metoda onomasiologică, 
definită ca „disciplină şi metodă care studiază denumirile date unui concept sau 
unor concepte înrudite într-o limbă dată sau în mai multe limbi date” (DSL 2001: 
358). Metoda este inițiată de lingvişti germani (Friedrich Diez, Ernst Tappolet) în 
secolul al XIX-lea, denumirea fiindu-i atribuită în 1902 de lingvistul austriac Adolf 
Zauner. Onomasiologia a fost continuată şi dezvoltată de lingviști, precum: 
austriacul Rudolf Meringer, germanul Hugo Schuchardt, apoi de lingvistul italian 
Bruno Quadri, de francezul Jules Gilliéron, care a dezvoltat lingvistica geografică, 
apoi, prin deceniul al nouălea, de către lingvistul belgian Dirk Geeraerts, care 
susține suprapunerea câmpurilor lexico-semantice cu lexicografia, accentuând 
semantica cognitivă. Onomasiologia românească este magistral reprezentată de 
marii lingvişti B. P. Hasdeu, L. Şăineanu, S. Puşcariu prin „caracterul enciclopedic, 
eterogen, combinând cercetarea diacronică şi cea sincronică, sintetizând 
cunoaşterea istorică, socială şi etnografică” (DŞL 2001: 358). Mai târziu, a fost 
continuată prin lucrările lingviştilor I. Coteanu, I. Dănăilă, iar în contemporane- 
itate, de studiile Angelei Bidu-Vrănceanu. 

Metoda presupune segmentarea vocabularului, pentru a supune segmentul 
respectiv, ca şi fiecare cuvânt aparținând unui câmp lexico-semantic unei analize în 
diacronie şi sincronie, analiză care va avea componente etimologice, semantice, 
istorice, sociale etc., pentru a urmări modificările şi procesele lexicale implicate 
(etimologii externe, interne, alterări fonetice, morfologice, derivare, conversiune, 
calchiere, relaţii între concepte şi sensuri, relaţii sintagmatice, frazeologizări, relații 
de similitudine, de opoziţie etc.). 

Alături de metoda onomasiologică, am apelat şi la cea semasiologică, 
comparativă, prin redarea definiției/uilor fiecărui termen aşa cum apar în 
lexicografia românească a vremii. 

O altă metodă de cercetare folosită a fost metoda câmpului „lexico-semantic” 
(Bidu-Vrănceanu 2008: 15), considerat „câmpul cel mai deschis” (Sala 2010: 147). 
Formulată de Jost Trier în 1934 într-un articol intitutlat Das Sprachliche Feld. Eine 
Auseinandersetzung apărut în revista „Zetschrift für Deutschekunde” (nr. 10), 
metoda a fost dezvoltată mai apoi de alți lingviști importanţi ai secolului al XX-lea, 
precum Leo Weisgerber, Walter Porzig, John Lyons, Eugenio Coşeriu, ca o 
continuare a ideilor structuraliste. 

Metoda vizează analizarea vocabularului unei limbi conform unei segmentări 
în subsisteme conceptuale, numite câmpuri semantice, ale căror componente se 
manifestă interactiv. Un astfel de câmp lexico-semantic a fost configurat utilizând 
metoda onomasiologică în cazul prezentului vocabular al modei feminine din 
secolul al XIX-lea, în urma excerptării cronicilor de modă din publicistica epocii. 

Câmpul lingvistic/lexical/semantic este definit ca o „metodă (metode) de 
analiză a lexicului unei limbi (sau mai multor limbi), interpretată şi aplicată diferit 
de autori, dar având întotdeauna ca rezultat descrierea unor arii (domenii) lexicale 
concrete” (DŞL 2001: 101), care reprezintă „modalități de clasare a cuvintelor 
dintr-o limbă, dintr-o etapă a ei şi din mai multe limbi, cuvinte care exprimă un 
sistem de idei, ceea ce oferă principiul obiectiv al segmentării vocabularului” (DŞL 
2008: 101). Paradigma este supusă unor segmentări în clase paradigmatice capabile 
să evidențieze tipul de relații dintre unităţile componente (articulaţii ale aceleiași 
noțiuni sau arii semantice). 

Fiecare termen al corpusului necesită, de asemenea, o abordare semasiologică 
pentru a stabili sensul utilizat în perioada cercetată, ceea ce presupune apelul la 
lexicografia epocii. În lucrarea noastră, semasiologia permite înregistrarea 
definiţiilor transmise de dicționarele generale şi bilingve, pentru ca apoi să putem 
grupa sensurile care reies din citatele extrase din publicistică şi a le confrunta cu 
cele din textul lexicografic, pentru a reconstitui conturul semantic al unui termen, 
care poate fi completat cu posibile observaţii asupra evoluţiei sale diacronice şi 
socio-istorice. 

Profilul individual al fiecărui termen, determinat de relațiile cu ceilalți 
termeni, îl plasează într-o anumită poziție ierarhică în cadrul câmpului lexico- 
semantic, tip de manifestare luat în considerare de John Lyons în 1969, care a 
ordonat şi sistematizat analiza semantică a câmpului lexical în general. Ne referim 
la relații de hiponimie, sinonimie, omonimie, antonimie, conversiune, capabile să 
dezvăluie aspecte definitorii ale segmentului lexical ales. În completare, axa 
sintagmatică, prin relații contextuale, anulează anumite ambiguități de sens. 

Vastitatea câmpului lexical al vestimentaţiei feminine, noutatea domeniului, 
bilingvismul cronicarului de modă, normarea de început a limbii române literare au 
constituit factori perturbatori ai unei configurații lexicale bine circumscrise. De 


36 Lorenţa Popescu 


aceea, asaltul noii terminologii a proiectat, pe alocuri în prim-plan, contextul 
extralingvistic ori de câte ori s-a impus identificarea corectă a conţinutului 
conceptual sau atunci când era necesară clarificarea unor sensuri echivoce. Într-o 
mare diversitate de forme la nivelul expresiei scrise, în cadrul unui lexic ce trebuia 
să treacă bariera jargonului către limba comună, păstrându-se limbajul specializat 
chiar şi la contactul cu limba comună, semantismul apare uneori neclar în 
conţinutul lexemelor românizate. Suprapunerea semantică, hipersemantizarea unor 
vocabule existente, echivalenta precară şi alte asemenea procese provoacă o 
dinamică accelerată a acestei terminologii care defineşte un domeniu el însuşi 
schimbător. 

Toate aceste investigații interdependente, paradigmatice, sintagmatice au 
capacitatea de a particulariza discursul ştiinţific şi de a oferi diferite perspective 
asupra acestui tronson lexical, asupra cunoaşterii limbii şi societăţii româneşti a 
vremii. 


PANTONIM ȘI HIPERONIME 


Paradigma vocabularului modei feminine din România secolului al XIX-lea, 
construită pe baza textelor din publicistică şi comentată în paginile următoare, 
necesită câteva precizări. 

Lexicul modei feminine se concretizează într-un inventar prezentat sub forma 
unei liste alfabetice formate dintr-un număr destul de important de lexeme (peste 
350). În realitate, sunt luate în discuţie mai multe cuvinte şi formaţii frazeologice. 
Fiecare cuvânt se înfăţişează cu succinte observaţii care respectă câteva criterii: 
etimologic, gramatical, semantic, şi cu exemplificări extrase din textele de 
publicistică din perioada cercetată pentru susținerea atestării şi evoluției cuvintelor. 

Pantonimul acestui câmp semantic, cuvântul modă, prima dată atestat în 
limba română în Anonymus Caransebesiensis (dicționar valaho-latin, datat înainte 
de 1700, atribuit cărturarului Mihail Halici), caracterizează un „fenomen social 
european şi internațional care se referă la un stil vestimentar de popularitate într-un 
anumit moment istoric şi într-un anumit spaţiu” (DLR). Prin intermediar francez, a 
pătruns în limba română în secolul al XIX-lea şi termenul fashion, dar poziția 
acestui anglicism s-a dovedit slabă în comparaţie cu uzul întărit al 
franțuzismului. Xenismul fashion se regăseşte mai ales în critica satirică din 
publicistica secolului al XIX-lea, un dublet neologic mai degrabă utilizat ironic în 
cupletele din gazete, tratat ca atare şi de scriitori, căci apariția lui în vocabularul 
românesc este fără îndoială o formă de manifestare a snobismului vremii. 

Limba română a împrumutat însă o întreagă familie de cuvinte referitoare la 
termenul „modă” ca: modistă (AF, 1863, p. 234), a moderniza (FR, 1879, p. 190) şi 
frecvent  folositele sintagme: femeie de modă („Limpul”, 1856, nr. 49, 
p. 2), marşandă de modă (Faca 1833: 29, cu forma etimologică „marşand de 

mod”), expresii: la modă (Faca: 30) (calc după expresiaă la mode), după 
modă (Faca: 43), ultima modă, moda cea mai din urmă („Seculul”, 1860, nr. 17, 
p. 68), după fr. la dernière mode, în modă (AF, 1863, nr. 10, p, 119) şi sintagme, 
precum: jurnal de modă (,„limpul”, 1856), ziare de modă (MI, 1897, 
nr. 1), magazia de mode („Limpul”, 1856), devenită magazin de modă prin anii '70 
(„Gazeta națională”, 1871, nr. 21, p. 64) etc. 

Cititorul român, cunoscător al limbii franceze, putea avea acces la noutățile 
din modă în anumite reviste bilingve, după cum aflăm din „Albina românească” 
(1839, p. 413), în care se afirmă că „cele mai nouă mode se vor publica în limba 
românească şi franțeză”. 

Un sinonim parțial pentru cuvântul modă este augmentativul vogă, în expresia în 
vogă, calc parțial după xenismul en vogue (,„Amicul familiei”, 1863, p. 234), 
comparativ cu expresia la modă. Dominique Waquet şi Marion Laporte consideră 
conceptul de modă ca „multiform”, în măsura în care denumeşte o „„manieră”, un 
„curent”, „vestimentaţie”, plasat în opoziţie cu „produsul de bază (permanent ca 
fond de îmbrăcăminte)” şi cu „produsul clasic (mai strict în forme şi culori)” 
(Waquet, Laporte, 2006: 6). 

Cvasitotalitatea titlurilor articolelor despre modă din ziare sau reviste 
conţineau termenul modă, de pildă: Cronica modei, Curierul modei, Moda, Moda 
nouă, Mode etc. Derivatul cu valoare de antonim, demodat, apare târziu, la 
începutul secolului următor (,„„Depeşa”, 1901, nr. 7, p. 1). 

Hiperonimele veșmânt, cuvânt „panromanic” (Sala 2009: 125), şi haină 
subordonează o mare parte din terminologia modei. În publicistica de până la 
mijlocul secolului al XIX-lea se foloseşte frecvent termenul popular strai (cuvânt 
cu etimologie controversată în dicționare: DEX '98, NODEX, DN, MDN, < it. 
straglio; origine necunoscută; DER: sl. sraka; Tiktin, derivat din lat. sfernium; 
DAR, din lat. stramen), de exemplu: „strae negre” (AR, 1839, p. 337); „strae” 
(AR, 1844, p. 63); prezent şi în compusul „cas-strae” (AR, 1847, nr. 96, p. 347). 

De asemenea, un număr apreciabil de lexeme din inventarul nostru sunt 
supraordonate de arhilexeme, precum: încălțăminte, accesoriu, ornament etc. 


CUVÂNT-TITLU 


Cuvântul-titlu a constituit o provocare pentru inventarul nostru, deoarece 
substantivele majoritare apar ca intrări fie cu forme reconstituite, pentru cele 
stabilite, fie cu forme de xenism, pentru multe efemeride sau chiar pentru cuvinte 
fixate cu forme adaptate, dar efemere, care n-au intrat în nomenclatorul vreunui 
dicționar până în prezent. Cele cu formă reconstituită conțin explicații în privinţa 
grafiei, etimologiei şi dinamicii împrumutului din domeniul modei feminine la 
cuvântul-titlu respectiv, deja cunoscut în limba română. 

Xenismele sunt notate cu semnificantul din limba-sursă, fie că sunt încă în 
uz, fie că au circulat numai în perioada cercetată. 

În sfârşit, anumite substantive cu valoare atributivă — suficient de numeroase 
în lista noastră — sunt înregistrate cu forma cea mai frecventă în textele din 
publicistică. Facem referire la o tipologie de substantive ncologice sau la xenisme 
aflate „la graniţa dintre substantiv şi adjectiv”, care „au la bază conceptul de 
calificare” pe lângă un regent, precum: pelerină a/geriană, pană amazo/a]nă, 
rochie Empire/Directoire, costum trotteur, pălărie berjeră, capelă Maria Stuart, 
guler Medicis, mânecă pagodă, jachetă zuav etc. 

În contextul lingvistic din publicistică, majoritatea circulă eliptic de regenti. 
lată câteva exemple extrase din periodice: 

„Algeriene, şaluri de grenadin, de tulpan, albe cusute cu negru, precum şi 
cașemir negru cusut cu negru, asemenea ultima modă” („„Seculul”, 1860, nr. 17, 
p. 68); 

„În talie, ampirul este strâns cu cordon de aur şi turcoaze” (MI, 1898, 1 aug., 
p. 362); 

„Bergeră de pai de fantezie” (MI, 1901, nr. 19, p. 147); 

„berjere marquize” (MI, 1902, p. 18); 

„Bergere Louis XV” (MI, 1903, p. 31); 

„[vesta] Figaro, albanese, clotilde, Ferraris, ce se poartă cu garibaldiane de 
batistă şi muselină.” (AF, 1863, nr. 2, p. 27); 

„tocă şi marchiză” (MI, 1898, p. 21); 

„pălărule rotunde numite bateliere, marquise, matelot etc” (AF, 1863, nr. 2, 
p. 27); 

„Paillason yedda crem cu roze şi draperii de tul alb” (MI, 1901, nr. 14, 
p. 114); 

„Chou de satin şi paradis negru” (MI, 1903, nr. 1, p. 3); 

„Dinaintea în cute. Spatele, princesă” (MI, 1901, nr. 8, p. 58); 

„Ici şi colo un elegant princesse. ” („Şicul bucureştean”, 1908, nr. 1, p. 3); 

„eternele rochii de alpaga cu saute-en-barque (paltonaşe)” (AF, 1863, nr. 18, 
p. 96); 

„talma scurtă, o rotundă Louis XV sau un burnus de camaieux (dantelă 
neagră) sau yak” (AF, 1864, nr. 7, 8, p. 422); 

„tricorne d'Estree” (MI, 1900, nr. 35, p. 272). 

Întrucât structurile se folosesc uneori cu mai mulţi regenţi, am considerat 
utilă evidențierea determinantului exprimat prin substantiv în cuvântul-titlu, cu 
explicitarea prin exemple a relaţiilor semantice. Regentul e astfel metaforizat, iar 
noțiunea este restrânsă, particularizată, ca în exemplele de mai jos: 

„pălărie amazoană de catifea şi flori” (MI, 1900, nr. 11, p. 83); 

„tocă Lucille...garnisită în faţă cu o pană amazonă culcată” (MI, 1900, nr. 17, 
p. 132); | 

„„Cravată Lambert croşetată, vărgată cu roşu şi gris” (MI, 1902, p. 74); 

„Mânecă gigot, centură drapată” („„Moda”, 1905, nr. 6, p. 7); 

„Mulțumită Domnului, capellele Maria Stuart, cu colţ pe frunte, sunt 
dethronate, ca regina ce le-a dat numele” (AF, 1864, nr. 7—8, p. 422); 

„Guler Maria Stuart” (MI, 1898, nr. 18, p. 187); 

„pălărule rotunde numite bateliere, marquise, matelot etc” (AF, 1863, nr. 2, 
p. 27); 

„Centura Postillon” (AF, 1864, nr. 7, 8, p. 422); 

„Jacheta de catifea cu foile prelungite cu faţa şi ridicate cu pliseuri postillon 
la spate” („Necesarul”, 1884, nr. 41); 

„Rochia recamier e albă” (AF, 1864, nr. 7, p. 422); 

„rochii tea gowns (MI, 1898, 31 ian., p. 166); 

„manta Henri II de catifea neagră” (MI, 1900, nr. 5, p. 34). 

Structurile de mai sus au „desemnare autonimică... în care regentul este un 
clasificator al termenului subordonat”, fiind confundabile cu false apoziţii, citându-l 
pe Ion Diaconescu, sau „adordonarea apare ...ca o legătură externă, asintagmatică, 
afuncțională, în timp ce subordonarea se defineşte ca o relație internă, sintagmatică, 
generatoare de funcții sintactice” (G. Dincă 2006: 26). 

In sfârşit, lexicul modei din această perioadă conține nenumărate substantive 
compuse cu sens unitar, ceea ce arată nu numai influenţa limbii franceze, ci şi 
nevoia acută de particularizare în cadrul multitudinii de referenți din aceeaşi 
categorie, de exemplu: 

„corsetul-cuirasse” („Bobârnacul”, 1878, nr. 18, p. 3); 

„pelerină-bluză” (MI, 1898, nr. 2, p. 257); 

„Jachetă-bluză” (MI, 1898, nr. 5, p. 139); 

„pălărie-bolero de fetru negru” (MI, 1902, p. 402); 

„paletot-sac” (MI, 1902, nr. 1, p. 2); 

„talie-haină” (MI, 1902, p. 183); 

„pantaloni-cămaşă” (MI, 1902, p. 211); 

„centura-corselet” (MN, 1904, nr. 5, p. 2); 

„pălăne-comet” (MN, 1904, nr. 5,p.2). 


PARTEA a Il-a 


VOCABULARUL MODEI VESTIMENTARE FEMININE 
INTRE 1836-1909 —- CORPUS LEXICAL 


A 


Accesoriu (< lat. accessorius, fr. accessoire). Latinism anterior perioadei 
cercetate, accesoriu, -ii, s.n., care asimilează valoarea din domeniul vestimentației 
prin calchiere semantică, după fr. accessoire. 

Pe lângă definițiile unor lexicografi ca R. de Pontbriant, care se referă la 
sensul generic al termenului accesoriu, acela de „adaos”, „element secundar”, 
Negulici, Frollo, Protopopescu, Costinescu şi Bauman se opresc la unicul sens, de 
asemenea generalizant, de podoabă, ornament. 

Laurian şi Massim, DU, DLR fac referire la împrumutul scolastic din limba 
latină cu sens generic: „lucru accesoriu, care se adaugă la cel principal.” 


Accesorii. 

A pătruns devreme în lexicul teatral („Jumătatea unei acţii, în jumătatea unor 
personagiuri, cu jumătatea unei limbi, rolurile învăţate pe jumătate, nici pe 
jumătate accesoriile şi pe jumătate costumele”, („Păcală”, 1860, an I, nr. 5, p. 40), 
semnificând obiecte de recuzită specifice, indispensabile desfăşurării unui act 
artistic, sens înregistrat şi de P. Protopopescu ca „obiecte trebuincioase pentru 
reprezentație”. 

În publicistica modei apare la începutul secolului următor, incluzând centura, 
necesarul, bijuteriile, umbrela, lorgneta ș.a.: 

„centurile de tot soiul, acest accesoriu al toaletei, fiind indispensabil, buclat, 
argintat” (MI, 1902, p. 298); 

„toate accesoriile trebuie să fie îngrijite” („Moda”, 1905, nr. 6, p. 2); 

„toate celelalte accesorii ale toaletei de lux” („Moda”, 1905, nr. 7, p. 2). 

Dicţionarele actuale definesc acest termen prin cuvântul „mărunt” în: 
„Obiecte mărunte (de îmbrăcăminte, de mobilier etc.)” (NODEX), deşi, în 
domeniul modei vestimentare, ca şi în domeniile artistice propriu-zise, termenul 
are conotaţii valorizante. În vocabularul vestimentaţiei feminine (VVF), lexemul a 
fost utilizat în secolul al XX-lea cu frecvență mare, sensul conotat fiind apreciativ, 
particularizant. 

Sensul din limbajul modei este fixat în română şi sub presiunea statutului său 
de termen internațional. 


Agrement (< fr. agrement). Cultism provenit din vocabularul francez, 
unitatea lexicală agrement, -e, s. n., nu are atestare în lexicografia română (LR). 

Cu semnificația generică de element ornamental, în vocabularul 
vestimentației feminine româneşti (pe scurt, VVFR) este prezent încă din 1863 în 
discursul publicistic: 

„La rochii de lână nu sunt de aplicat [volane] şi acea garnitură se înlocuieşte 
cu diferite agremente de pasmanterie” (AF, 1863, nr. 13, p. 162). 

În acelaşi deceniu, al şaptelea, îl aflăm în uz şi cu un al doilea sens, restrâns, 


de bijuterie, paralel cu substantivul sculă (din ngr. oxóànņ „festiv”, cf. ngr. 


oxovàapíxı „cercer”, cf. DER). 

„Toată specia de stofă de preţ, de adornări, de sculie, precum şi alte obiecte 
inutile vor fi oprite” (AF, 1863, nr. 5, p. 81). 

Această efemeridă a circulat din ce în ce mai rar până spre sfârşitul secolului. 
A fost înlăturată de neologismele ornament şi accesoriu. 

Deşi A. T. Laurian şi J. C. Massim au exclus posibilitatea fixării cuvântului 
în limba română, considerându-l inadmisibil şi notând s. v. agreabile: „nici verbul 
aşadar agreer nu poate intra în limba română sub forma agreare, de exemplu, nici 
derivatele: agreable, agrement, sub formele: agreabile, agrement”, semnificantul 
s-a perpetuat, chiar dacă nu şi sensul specific modei vestimentare. 

Agremente de pasmanterie. 


Algeriană (< fr. algérienne). Derivatul antonomazic al/geriană, -e, s. f., 
preluare din franceză, se inserează printre sensurile neînregistrate de lexicografia 
română a secolului al XIX-lea, de aceea accepţia din moda feminină este calchiată 
semantic după fr. algérienne. Lexemul apare în rubricile de publicitate comercială 
ale gazetelor din 1860, iar din textul publicistic se detaşează valoarea de țesătură 
cu dungi multicolore, prin extensiune, obiect din acest material. 

Atributul a/geriană particularizează determinativi ca: stofă, eșarfă etc., sau 
este utilizat eliptic. Astfel, apar următoarele sensuri în textele din jurnalele de 
modă: 

1. eşarfă, şal, (v. şal), în exemple ca: 

„Algeriene, şaluri de grenadin, de tulpan albe cusute cu negru, precum şi 
caşemir negru cusut cu negru, asemenea ultima modă” („Seculul”, 1860, nr. 17, 
p. 68). 

„O asemenea garnitură, cu gust aranjată şi când rochia e acompaniată de o 
şarpă, d'o palladă (un fel de pelerină mai jos de talie), cu şalul sau a/geriana la fel, 
devine o toaletă de supremă distincție” (AF, 1863, mai-iunie, p. 68). 

2. pelerină (v. pelerină) în stil specific din această stofă („pelerină de postav, 
cu glugă, foarte comodă şi eficientă, numită algeriană, s-a bucurat de preferința 
multor doamne, mai ales că se preta la bogate ornamente de pasmanterie pe 
margini, iar la vârful capişonului atârna un mare canaf din fire de mătase”, (A.-S. 
Ionescu 2006: 150), de exemplu: 

„O rotundă sau o a/geriană de lama neagră dublată cu taffeta de colorele 
rochiei” (AF, 1863, nr. 2, p. 16); 

„ca pardessus, şalurile, rotondele şi a/gerienile de Yac (dentellă de lână albă 
sau neagră) conservă încă tot prestigiul lor” (AF, 1863, nr. 18, p. 233); 

„Aladin, a/geriană al cărei capuşon e strâns cu câteva falde acoperite cu o 
rasă de passementerie terminată cu un ciucure” (AF, 1864, nr. 6, p. 403); 

„Pentru serile reci, burnusurile Bedouin, a/geriană dreaptă cu capuşonul 
format din ea, fără ciucuri şi cu dinaințile rotunjite” (AF, 1864, p. 403). 

Este un obiect la modă în anii '60, termenul fiind frecvent utilizat în 
reclamele comerciale şi publicitare din perioada menționată. 


Amazoană/Amazonă (< fr. amazone). Neologismul amazoană/amazonă, 
provenit din franceză, apare în textele publicistice de modă şi este definit în 
lexicografie cu sensuri afiliate semnificatului din mitologie: „Femeie care umblă 
călare, care face călărie (mai ales când e îmbrăcată într-un costum anume pentru 
călărie). [Şi amazonă]. N. din fran. (lat. amazon, din grec. amazon)” (DLR). 
Accepţiile referitoare la vestimentație sunt actualizate pe lângă regenţi, precum: 
costum, rochie, fustă, pălărie, pană, sau direct prin elipsa regentului: 

|. „Amazonă. Femeie războinică — o haină femeiască de călare” (Vaillant); 
„Haină de amazoană: haină ce poartă damele când încalecă pe cai” (Costinescu); 
„Haină lungă femeiască de călănt” (DU). 

De exemplu: „Costum de amazoană de postav negru” (MI, 1900, nr. 40, 
p. 313). 

2. rochie: „Rochia de călărie a unei femei” (Protopopescu); „Rochie lungă 
anume făcută pentru femeile ce călăresc” (Resmeriță). 

Atributele unei rochii de amazoană [lungă, dreaptă, încheiată cu nasturi în 
fată] ((Le Trésor de la Langue Française Informatise, pe scurt TLFi) nu sunt întru 
totul cele ale unei amazoane române a cărei imagine apare în Istoria literaturii 
române de G. Călinescu ([1940] 1983, p. 63), o reproducere după o pictură 
religioasă din colecția mănăstirii Bunea din 1888. Reproducerea arată o rochie cu 
şort în față peste şalvari, închisă cu nasturi la corsaj, iar pe cap, turban. 

3. „pălărie” (Protopopescu). Modelul de pălărie „amazoană” sau „amazonă” 
cu calotă rotundă şi boruri răsfrânte, conform explicaţiulor şi imaginilor din jurnale, 
a fost reluat în decursul secolului, cum deducem din exemplele următoare: 

„Pălleria rotundă, forma amazonă, mică, usată încă, a rămas cu totul de 
domeniul cîmpenesc” (AF, 1864, nr. 1,p. 331); 


Pălărie amazoană. Pană amazo(a)nă (pe pălărie). 


„pălărie amazon ridicată din ambele părți, margine culisată” (MI, 1898, nr. 4, 
p. 11). 

Semnificantul păstrează uneori morfologia lexemului francez (exemplele 
anterioare), la care s-a adăugat sufixul moțional românesc. 

„ [pălărie] amazoană cu o cataramă mare” (MI, 1898, 10 ian.), aici folosit 
eliptic; 

„pălărie amazoană de catifea şi flori” (MI, 1900, nr. 11, p. 83). 

4. amazoană, var. amazonă (v. pană), desemnează o pană mare, de strut, 
uneori dublă, de regulă de culoare neagră, aplicată pe pălărie, conform 
reproducerilor din jurnale. Adăugăm acest sens nou pătruns în epocă, de 
etimologie franceză, de la fr. amazone (plume), în română, pană amazo(a)nă, 
folosit cu regent sau prin elipsă, neînregistrat de dicționarele româneşti, semnalat 
de noi anterior („Limba română”: 2010). 

Etimologia termenului este aliniată de lexicografii francezi pe filiația 
sensului prim din limba franceză (Larousse XX). 

„Pană mare, amazoană, încolăcită împrejur” (MI, 1897, nr. 4, p. 1); 

„pană amazon” (MI, 1898, nr. 5,p. 315); 

w 


„tocă Lucille garnisită în fată cu o pană amazonă culcată” (MI, 1900, nr. 17, 
p. 132). 

Se utilizează însă adesea eliptic: 

„[pălărie] cu două superbe amazoane negre ” (MI, 1902, nr. 38, p. 298); 

„mari amazoane negre, reținute prin pene de păun şi jeuri” (MI, 1903, nr. 6, 
p. 3). 

Denotaţia cuvântului a fost dedusă cu ajutorul contextului lingvistic, dar şi al 
celui extralingvistic (gravurile din reviste), sens confirmat şi completat de 
dicționarul explicativ Lexis (1979). 

Obiect costisitor şi pretențios, acest tip de piesă era accesibil exclusiv elitei 
feminine româneşti. 


Ampir (< fr. empire). v. Régence, Rochie. Substantivul ampir este un 
împrumut din limba franceză provenit de la eponimul care defineşte stilul de artă şi 
vestimentație specific Primului Imperiu în Franța (1804-1814). În limba română 
însă, substantivul românizat se referă numai la rochie, nu şi la alte obiecte de 
vestimentaţie caracteristice acestui stil. Împrumutul se actualizează, aşadar, prin 
elipsa regentului. 

Termenul nu este atestat de lexicografia românească. 

Unele jurnale consemnează substantivul comun grafiat empir care înlocuieşte 
de obicei sintagma „rochie în stil Empire”. Referentul poate fi „rochie cu talie 
înaltă care porneşte de sub bust” (DN 2006), lungă, cu platcă, cu mâneci balon sau 
fără mâneci, ori cu corsaj bluzat, ornamentat şi mâneci ample sus, în talie cu 
centură bogată. 

Exemplele arată două variante formale sub care apare acest lexem în 
jurnalele de la sfârşitul secolului al XIX-lea și începutul secolului al XX-lea: 

„În talie, ampirul este strâns cu cordon de aur şi turcoaze” (MI, 1898, 1 aug., 
p. 362). 

„Corsaj bluzat, cu o centură înaltă de saten şi o parte din foi unde se 
deschide empirul din ghipură” („Moda”, 1905, nr. 4, p. 11). 

„Pentru rochiile ampir şi „Directoire” v-aş sfătui să alegeți totdeauna 
decolteul rotund sau pătrat” („Moda”, 1906, nr. 8, p. 1). A se observa tratamentul 
diferit al celor două lexeme care defnesc stilul, ampir este adaptat şi nemarcat, în 
timp ce Directoire apare cu dublu marcaj, majusculă şi ghilimele. 

„Ici şi colo un elegant princesse, un drăguţ empire nu mai sunt de 
recunoscut, prin tendinţa lor de a se confunda cu ultima creațiune Directoire, după 
cum noua stofă nu mai e nici postav, nici satin, ci un postav satinat, cachemierul de 
mătase care, împreună cu mătasea ripsată, vor alcătui furorile zilei de mîine” 
(„Sicul bucureştean”, 1908, nr. 1, p. 3). 

Nu detinem exemple de ocurente la plural. 

Rochii Empire. 

Ancolură (< fr. encolure). Cuvântul-titlu ancolură, -e, s. f., reprezintă un 
împrumut din franceză. 

Sensul propriu limbajului modei nu apare în lexicografia română veche 
(LRV). 

Termenul a trecut printr-un proces de adaptare la limba română, a fost utilizat 
în textele care conţin descrieri vestimentare detaliate şi este sinonim cu un alt 
împrumut francez, decolteu, desemnând: „Partie d'un vêtement destinée à recevoir 
le col; forme d'un décolleté.” (Lexis) [Parte a vestimentaţiei destinată să înconjoare 
gâtul; formă a unui decolteu]. 

Grafia etimologică apare în varianta encolură. Prezent în vocabularul 
jurnaliştilor care se ocupau de modă încă din 1864, împrumutul metonimic 
ancolură este marcat grafic prin aldine în regim de xenism, primind chiar şi o 
definiție alternativă: 

„dantela ce se coboară în jos de la ancolură (jurul gâtului) până la umeri şi 
nu mai jos de jur împrejurul corsagiului” (AF, 1864, nr. 6, p. 403). 

Glosa din paranteze „(jurul gâtului)” este menită să ofere o lămurire 
minimală cititorului neavizat sau necunoscător al limbii-sursă, termenul având un 
anumit grad de specializare. Ca sinonim autohton am găsit „resfrintura gâtului” 
(MI, 1900, p. 197). 

Iată trei exemple din revistele de modă de la începutul secolului al XX-lea: 

„gulerul e crestat în spate, pentru ca să ia conturul encolurei” (MI, 1902, 
p. 46); 

„se preferă encolurile montante” (MI, 1902, nr. 24, p. 178); 

„Rochie pentru domnişoară, fusta cu pliuri sus şi un bieu lat jos, corsaj-bluză 
cu o ancolură de ghipură” („Moda”, 1905, nr. 6, p. 7). 


Aplicaţie (< fr. application, < it. applicatione, lat. applicatio). Aplicaţie, -ii, 
s. f., este un substantiv neologic provenit din limba franceză în lexicul modei 
vestimentare feminine, cu variantele grafiate applicație, applicatio, aplicațiune, 
având ocurenţe relativ frecvente în publicistică, utilizat în tehnica ornamentală din 
vestimentația feminină. Lexemul este atestat încă din 1863 în expunerile de modă, 
unde grafia păstrează consoana dublă din limba sursă: 

„O ruşă dublă de applicație de brusselă formează gulerul” (AF, 1863, nr. 18, 
p. 233). 

Din punct de vedere lexicografic, cuvântul este înregistrat în dicționarul 
Laurian şi Massim s.v. „applicatione”, cu etimologie latină, căruia autorii îi 
atribuie „toate sensurile verbului”, deci procesele de „a pune lângă, a adapta, a 
îmbina etc” Cuvânt preexistent perioadei cercetate, se hipersemantizează prin 
calchiere semantică, după fr. application, sens adăugat de ornamentica 
vestimentară feminină. 

DU nu oferă o definiţie a substantivului, ci a verbului tranzitiv „a aplica”. 
DLR îl defineşte ca: „Bucată de stofă aplicată pe alta. N. din fr.” De-abia în 

definiția oferită de A. Candrea este consemnată valoarea de „ornament din broderie 
sau dantelă” pe piese vestimentare. 
Termenul este frecvent în limba română de la apariţie până astăzi: 
„Pastă rochie sunt puse nouă pyramide de jos până la genunchi duble-ruche 
de Chantilly negru şi applicațio de Englitteră albă” (AF, 1863, nr. 2, p. 15); 
„Aplicații de catifea în faţă şi în spate” (MI, 1901, nr. 10, p. 74); 
„[corsaj-bluză] cu aplicațiuni de drap negru” (MI, 1902, p. 187). 


Aplicaţii. 


Semnalăm şi participiul trecut al verbului folosit pe tot parcursul perioadei 
cercetate: 

„batista Empire cu tivitură lată şi un fluture sau o roză de valenciennă 
applicată în fiecare colț” (AF, 1864, nr. 7, 8, p. 422). 

Cuvântul îşi menţine accepţia din domeniul vestimentar. 

Asortiment (< fr. assortiment). Termenul asortiment, -e, s. n., înregistrat de 
aproape toate dicționarele din epocă, a fost preluat din limba franceză în 
vocabularul vestimentaţiei feminine româneşti (VVER) cu sensul de „[ansamblu de 
obiecte din aceeaşi categorie]” (TLFi), dar şi cu sensul secundar, de asortare, 
combinare potrivită a unor piese vestimentare. Definiţiile lexicografice iterează 
ambele sensuri: 

1. „Asortiment, colecțiune, adunătură, adunare” (Frollo); „Adunare de mai 
multe lucruri de acelaşi fel” (Bauman); „Cantitatea unor mărfuri de acelaşi fel. 
Asortiment de culori: colecțiune, adunare de toate vopselele necesare unui zugrav” 
(Costinescu); „Colecţiune de mărfuri de acelaşi fel” (DU); „Pruvariu cu mărfuri” 
(Stamati); „Cişit, adunare de mai multe lucruri de acelaşi fel” (Stănceanu). 

În secolul următor, lexemul, prezent în anunţurile comerciale şi publicitare, 
va fi utilizat mai puţin frecvent. Scriban consemnează raritatea sa în uz: „rar azi. 
Asortiment de mărfuri. Vânzare, desfacere: merge ciştiu”. 

Cealaltă valoare a termenului se referă la „raportul de armonie între două sau 
mai multe piese vestimentare” (DEX). 

2. „assortiment, < ital. assortimento, alegere de lucruri care convin, 
convenientia, congruentia de lucruri” (Laurian şi Massim); „asortare, combinare” 
(Resmeriță); „(Franţuzism) Totalitatea unor lucruri asortate (pentru o anume 
întrebuințare), dichis” (DLR). Cele două valori semantice transpar din exemplele 
următoare: 

„Subt însemnatul fac cunoscut că, pe lângă un bogat asortiment de deosebite 
broderii şi dantele ce am în magazinul meu (ulița Lipscanilor), am primit acum din 
Paris un asortiment frumos de cămăși brodate sadeale de pânză de Olanda, de 
cavaleri şi dame, cu un preţ foarte moderat. M. Spiţer” („limpul”, 1856, nr. 1, 
p. 4); 

„Asortimentul său e mare. Moire antique are mai mare vogă decât oricând” 
(AF, 1864, nr. 15-17, p. 530); 

„Mare asortiment de lingerie pentru dame şi bărbați” („„Dreptatea”, 1888, 
nr. 1, p. 4). 

„lipsa aceasta de asortiment’ (MI, 1902, p. 290). 

În dicționarul lui G. A. Polizu semnificantul este asortament. 

Este întâlnit şi derivatul verbului a (se) asorta, asortat, frecvent utilizat la 
sfârşit de secol: 

„haină asortată de catifea mov şi satin alb cu aceleaşi glycine de argint” 
(MI, 1901, nr. 8, p. 58). 

S-a stabilit în limba română, este prezent în dicționarele actuale. 


B 


Baghetă (< fr. baguette). Împrumutul bagheră, -e, s. f., are proveniență 
franceză, s-a adaptat şi fixat în limba română. 

În lexicografie, are ca prim sens: „Beţişor, mai mult sau mai puţin lung şi 
flexibil, vergea, vărguţă, vergeluşă, nuieluşă” (DLR). 

| În lexicul românesc de modă feminină, se poate eticheta drept un calc semantic, 

după fr. Baguette, care defineşte: „Ornement linéaire vertical sur les côtés d'un bas, d'un 
gant, d'une chaussette etc.” (TLFi) [ornament liniar vertical pe părțile laterale ale unui 
Clorap, unei mănuşi, unei şosete etc.], sens neînregistrat în LRV, dar care păstrează 
valoarea de „Ajur sau dungă ornamentală la ciorapi” în DEX '09. 

Exemple: 

„Baghetele foilor formează pe corsaj betelie” (MI, 1900, nr. 12, p. 91); 

„guler cu baghete în jur, tighelunile sunt de mătase” (MI, 1900, nr. 38, p. 297). 


Baghete. 


Moda feminină în vocabularul românesc. Secolul al XIX-lea 51 


„baghete de nasturi de sidef” (MI, 1900, nr. 11, p. 87). 


Baiaderă (< fr. bayadère). Termenul baiaderă, -e, s. f., după fr. bayadère, 
dublează etimologic cuvântul baidir, preexistent în lexicul românesc vestimentar, 
cf. DER: dublet al lui baidir, s. n. (var. bai(a)der, baederă) „basma, fular”; această 
ultimă semnificație se explică prin moda romantică a vălurilor lungi transparente, 
imitându-le pe cele folosite de baiadere (Philippide, „Arhiva”, XX, 480; Bogrea, 
„Dacor”, I, 292; Iordan, BF, II, 164, şi VI, 150)”. 

În limba română, termenul baiaderă este folosit ca substantiv adjectivat pe 
lângă regenți ce denumesc materiale, ca: satin, muselină etc., sau obiectul din acest 
material, şalul, dar se utilizează şi eliptic. 

În limba sursă, cuvântul semnifică un [desen pe stofă, mătase, bumbac sau 
lână cu dungi mari, multicolore] (Lexis), care cad perpendicular pe lățimea 
țesături. 

Dubletul împrumutat anterior, atestat de dictionare şi în literatură, 
baider/baidir , pare a fi pătruns prin bilingvism din limba germană (cf. Candrea), a 
circulat în limbaj popular, s-a arhaizat şi a ieşit din uz. Definiţia este similară, 
marca diastratică diferă: „Sal sau basma, din bumbac ori lână colorată, cu care 
țăranii îşi învelesc iarna gâtul (azi aproape dispărut) [origine necunoscută] 
(cf. DU). Dame îl consemnează însă, definindu-l sinonimic: „„Baider. Baidir. 
Fichu” (1893). „Baidir, numirea unui brâu de lână înfăşurat în jurul gâtului” 
(Resmeriţă). Din DLR, aflăm „că numai băieții poartă şi e adus de unguri”. 
Termenul a circulat în decursul secolului şi a ieşit din uz, împrumutul francez 
având însă numai uz urban de [şal, obiect din stofă de mătase, bumbac sau lână cu 
dungi mari, multicolore] (TLF)). 

C. Faca, în Comodia vremei (1833), foloseşte termenul baiader printre 
franțuzismele satirizate: 

„În mână cu portofeliu şi cu baiader închis” (p. 30). 

Se încadrează în „îmbrăcămintea de etichetă ce pun damele pe umeri, în loc 
de şal” (Costinescu). Sub voce baiader, „faţă sau văl de mătase ce femeile pun şi 
poartă pre umeri” (Laurian şi Massim). „Baiaderă. N. din fran. Cuvânt din aceeaşi 
tulpină cu bal, balerină etc. cf. baidir” (DLR). 

Semnificantul şi diferenţele semantice situează însă franțuzismul în jargon. 
Al. Alexianu îl defineşte în glosarul său de la sfârşitul lucrării Mode şi veşminte din 
trecut, 1964, ca „şal oriental, văl de mătase pe care şi-l puneau jupânesele pe umeri 
în prima jumătate a secolului trecut”. 

Continuă să apară în revistele de modă şi la începutul secolului al XX-lea cu 
referire la imprimeu, aici atributiv: 

„Canotier de pai bois, garnisit cu muselină bayadere mauve şi albă, patru 
frumoase aripi albe” (MI, 1901, nr. 16, p. 122). 

Balandran (< fr. balandran, lat.). Unitatea lexicală balandran, -e, s. n., apare 
înregistrată cu următoarele sensuri în DLR: 

l. „Vechi mantou cu nasturi în faţă”; 

2. „Mantou de ceremonie cu fante pentru braţe şi nasturi în față”; 

3. „Redingotă cu brandeburguri purtată în timpul Restaurației (1814—1830). 

Termenul este un dublet etimologic, căci limba română conţinea cuvântul 
buleandră, „legat de romanicul balandra, cf. sp. Baladrân” (DAR), cu sensul 
propriu de haină veche, ponosită, cu sensul figurat de lucru vechi, de nimic, sau 
injurios, referitor la femeie. Conotaţiile depreciative de haină fără valoare sunt 
înregistrate şi în definiția din A New Pocket Dictionary of the French and English 
Languages, de Thomas Nugent, J. Quiseau, 1826: “Balandran et Balandras, old 
fashioned great coat; ill made garment” [balandran sau balandras, manta demodată; 
haină prost croită]! . 

În textele de publicistică din care am extras exemple însă, acest termen, calc 
semantic după fr. balandran, reactualizat în scurte istorii ale modei ambelor genuri, 
face referire la croiala modernă: 

„Balandran galez” (MI, 1897, p. 6); 

„balandran” (MI, 1902, p. 184). 

„Balandrana. Mantel. Span” este indicaţia etimologică a autorului dicționaru- 
lui Meyer-Liibcke. 

Termenul apare consemnat şi în dicționarul Du Cange (1840). 

De asemenea, în TLFi (apud Gay 1967) notăm definiția « Long manteau de 
pluie, sans manches, qu'on portait en voyage et dans les camps » [manta lungă de 
ploaie, fără mâneci, pentru călătorie şi campament]. 

« Le balandran était un vaste manteau en cloche préservant de la pluie; c'est 
pourquoi il était dit aussi chape à pluie. Il était boutonné devant et deux fentes 
latérales permettaient d'y passer les bras. » (TLFi apud Leloir 1961). [Balandranul 
este o manta mare, cloş, care fereşte de ploaie; de aceea era denumită şi pelerină de 
ploaie. Avea nasturi în față şi două fante laterale pentru brațe. |] 

În Short Glossary of Renaissance Clothing Terms, piesa este definită ca: 
„a mediaeval rain cape” [pelerină medievală de ploaie]. „Balandran refers to the 
medieval rain cape as named in the south of France” [Balandran se referă la o 
pelerină medievală de ploaie, cum era denumită în sudul Franţei] . 

În publicistica românească, termenul este invocat la sfârşit de secol în textele 
de istorie a modei şi în cronici ale evenimentelor mondene. 


Ihttp://books.google.ro/books?id=ca4aAAAAY AAJ&pg=PA 19&lpg=PA 19&dgq=balandran-++ 
Glossary&source=bl&ots=LLys-kOxxc&sig=zCW -- 
e9bwSB6uM6DB6jHSYRXyM8&hl=ro&sa=X&ei=uWNcT_T5BYj6sgbrwZil DA&ved=O0CCUQ6A 
EwATge#v=onepage&q&f= false 

* http://romancereaderatheart2.com/ren/timeline/ 

? http://arwrw .fashion-glossary.com/ems/glossary/glossary-b/balandran.html 

Baleieuză (< fr. balayeuse). Neologismul efemer baleieuză, -e, s. f., este un 
termen preluat din limba franceză, de aceea apare cu variante grafice etimologice şi 
fonetice, precum balayeuse, balaieusă, baleieză, care amintesc de limba sursă. 

Nu apare în dicționarele româneşti. 

Definiția alternativă „margine cusută pe fustă jos, ca să nu se murdărească” 
este oferită de autoarea articolului din jurnalul „Moda ilustrată” (1898, 10 ian.) şi 
denotă specializarea termenului folosit la sfârşit de secol. 

In Le Trésor de la Langue Francaise Informatise (TLFi) al limbii franceze 
este definit ca: « Volant de soie cousu au bas et en dedans des jupes pour en 
préserver le bord, et ainsi nommé parce qu'il touche le plancher et le balaie quand 
la jupe est longue » (TLFi, apud Leloir 1961) [volan de mătase, cusut jos, pe fuste 
pe dinăuntru pentru a păstra marginea, numit astfel pentru că atinge podeaua şi o 
mătură când fusta e lungă]. 

Referentul a fost necesar perioadei rochiilor sau fustelor lungi. 

Exemple: 

„rochie în clini cu balayeuse şi cu trenă” (FR, 1879, p. 541); 

„O pălărie care să se potrivească cu balaieuza şi cu coada”; „baleieusa” 
(FR, 1879, p. 541). 


Baleieuză. 

„dedesubtul jupei sunt aşezate balayeuse de taftă, unul sau două rânduri în 
față şi cinci rânduri pentru trenă” (MI, 1902, nr. 9, p. 66); 

„Dedesubt, un volan de muselină de mătase care formează un fel de 
baleieuză vaporoasă” (MI, 1902, p. 218); 

„dantelele, galoanele, baleiezele” („Moda”, 1905, nr. 26, p. 2). 

Termenul a rămas în istoria costumului, dar a ieşit din uz datorită faptului că 
referentul a fost înlăturat, rochia şi fusta scurtându-se. Oricum, seria sinonimică din 
care face parte conține termeni bine stabiliți în română ca: bandă, panglică, şiret, 
galon, suitaş, volan etc. 


Balenă (< fr. baleine, lat. balena). Împrumutul balenă, -e, s. f., sinecdocă 
împrumutată cu sensul de obiect din os de balenă întrebuințat la fabricarea 
corsetelor, a coincis cu larga utilizare a referentului. 

În dicționarele Protopopescu, Popescu, Costinescu şi Barcianu, denotaţia sa 
este cea din domeniul biologiei, sens care stă, pe filiație semantică, la baza celui 
nou, din modă. 

Ceilalţi lexicografi înregistrează şi sensul din VVF: 

„Cel mai mare dintre peşti, kitul: oasele lui servă pentru umbrele şi pentru 
corsete” (Negulici); „Balenă. Osul de peşte ce se întrebuinţează la corsete, umbrele 
s.c.l”; Frollo, Pisone consemnează ca unic sens, prin restricție, pe cel de baston 
confecționat din os de balenă; „un fel de vărguţe flexibile din oase de balenă ce se 
întrebuinţează la corsete” (Resmeniţa); „Os de balenă din care se fac vergele de 
puşti, de umbrele, de rochie etc., vergelele făcute din acel os” (Laurian şi Massim); 
„Oase de balenă întrebuințate în industrie: balene de corset” (DU); „Os de balenă” 
(Tiktin);, „un fel de vărguţe flexibile din oase de balenă ce se întrebuinţează la 
corsete” (Resmeriță). „p. restr. Lamă cornoasă de balenă întrebuințată la corsete, 
umbrele etc. spre a le ține întinse. N. din lat. balaena. Lungi, subțiri, flexibile” 
(DLR). 

Majoritatea definiţiilor au caracter enciclopedic, descriind obiectul cu 
utilizări în domenii diferite. 

Considerăm că vestimentația feminină a fost cea care a impus sensul nou, 
specializat în domeniu. În sprijinul acestei afirmaţii, notăm că definițiile 
lexicografice indică drept principal referent corsetul, la confecționarea căruia este 
utilizată ba/ena. 

„un fel de tunice sau cinturi late fără balene” (MI, 1860, nr. 8, p. 75); 

„corsete franţuzeşti cu balene veritabile” („Adevărul”, 1888, nr. 559, p. 9); 

„întinzătorul pentru şemizetă este un mic plastron de muselină susținută 
printr-o uşoară armătură de balene” (MI, 1903, nr. 5 p. 2); 

„„Balenele sunt subţiri şi flexibile” (MI, 1902, p. 42). 

Derivatul din aceeaşi familie de termeni, ba/enaj, este un substantiv colectiv 
cumulativ împrumutat tot din franceză, cu ocurenţă rară în română, care semnifică 
toată garnitura de balene, de exemplu: 

„teribilul ba/enaj al vechilor corsete” (MI, 1901, nr. 27, p. 210). 

Neologismul are frecvenţă în publicistica de la finele secolului, ca şi verbul a 
(se) balena: 

„Când centurile sunt destul de late, se dublează şi se ba/enează dinainte şi în 
spate” (MI, 1900, nr. 23, p. 177); 

„Moda” continuă a impune silueta subțire, cu şoldurile late în jos şi brusc 
cambrată în spate. Nu însă prin acumularea de ba/ene groase şi greoaie” (MI, 1902, 
nr. 6,p.42). 


Bandă (< fr. bande, germ. Band). Împrumut din limba franceză (cu 
etimologie germană cf. Cihac), termenul bandă, benzi, s. f., cu variantele bantă, 
band, bentă (Hasdeu, Laurian şi Massim), în lexicul modei feminine. 

Cuvântul este definit sinonimic în lexicografia vremii prin: 

1. „fâşie” (Frollo, Costinescu, Laurian şi Massim, DU, Stănceanu, DLR); 

2. „cordon” (Stamati); 

3. „panglică” (Protopopescu); 

4. „legătură” (Stamati, Frollo, Protopopescu, Laurian şi Massim-G, Barcianu, 
Dame, DU); 

5. „lentă” (Stamati); 

. „Cerc, cearcăn” (Stamati, Laurian şi Massim-G); 
. „şină” (Costinescu); 
. „manşetă” (Dame); 

9. „margine” (DU); 

10. „epolet”, (Cihac). 

Această mare varietate sinonimică poate fi delimitată numai contextual. 
Termenul bandă, ca şi termenul legătură, au sens general şi o polisemie bogată. 
Definiția lui Costinescu „orice lucru care este mai mult lung decât lat” sporeşte 
ambiguitatea. Laurian şi Massim îl definesc ca: „Cerc, cearcăn, margine ce 
împresoară sau mărginește un ce, mai ales o țesătură; în acest înțeles și sub forma 
bantă sau bentă” Prin exemplul particularizat semantic [+circular], autorii au 
încercat o restrângere semantică. În DLR, substantivul defineşte o „Fâşie (de stofă, 
pânză, hârtie, metal etc.) ce se pune (coase etc.) peste ceva, îndeosebi pe margini 
(mai ales spre a lega şi a ţine ceva strâns. Spec. Fâşie (de o altă stofă sau o altă 
culoare) ce împresoară sau mărgineşte spre podoabă o haină” 

Articolele de modă îl aduc la cunoştinţa publicului cititor: 

„fustă ornată cu două bande de culori diferite” (,„Ilustraţiunea”, 1860, nr. 3, 
p. 23); 

„fuste de moire de lână albă cu bandă la felul rochiei” (AF, 1863, nr. 8, 
p. 96). 

Cuvântul face parte din limbajul comun: 

„benzi de postav cu nasturi” (MI, 1903, nr. 1); 

Diminutivul bendițe (MI, 1898, p. 404) este un plural întâlnit des în 
publicistică. Rareori, apare şi derivatul calchiat bandat, după fr. bande: 

„manteluri haute nouveauté bandare cu blană” (MI, 1897, 20 sept.); 

Împrumutul bandă s-a impus în uz datorită gradului mare de generalitate şi se 
va fixa: 

„fuste de moire de lână albă cu bandă la felul rochiei” (AF, 1863, nr. 8, 
p. 96); 

„benzi de postav cu nasturi” (MI, 1903, nr. 1, p. 2). 


Bandou (< fr. bandeau). Împrumutul specializat, adaptat prin epiteză, 
bandou, -ri, s. n., provine din limba franceză, nefiind definit în lexicografia română 
a epocii. În dicționarele actuale: „o legătură de încins fruntea, capul, de legat ochii” 
(DEX 98, DN), cu ocurenţe rare în uz. Prin restrângere, desemnează bandă pe 
borul pălăriei, în jurul calotei, accepţii preluate din franceză. 

Lexemul apare în discursul de modă din deceniul al şaptelea al secolului 
al XIX-lea şi cu forma de plural bandoane, de exemplu: 

„O frange cu perle adornă passul, căzând pe bandoane” (AF, 1864, nr. 1, 
p. 331). 

În revistele de la sfârşit de secol: 

„bandourile sunt, de asemenea, la modă” (MI, 1898, nr. 3, p. 2); 

„în jurul calotei, un bandou plisat de trei ori, de catifea neagră” (MI, 1900, 
p. 353); 

„abundență de panglici, volane suprapuse, cute şi buioneuri, în coafură, 
bandouri bufante” (MN, 1904, nr. 19, p. 1). 


Baretă (< fr. barrette, it. baretta). Calcul semantic baretă, -e, s. f., după 
fr. barrette, cu semnificația din modă, nu apare în dicționarele epocii. Mai târziu, în 
DLR, cuvântului i se adaugă şi sensul de bentiţă (de piele, pânză etc.). 

Sub acest semnificant, este înregistrat în general omonimul din vestimentația 
masculină: „baretă — căciulă rotundă în patru colţuri” (MI, 1901, p. 42), un 
împrumut mai vechi. „Căciuliţă de stofă, adeseori cu formă mai înaltă” 
(cf. Resmeriţă). 

„Capella rotundă sau baretta îşi află loc aici” (AF, 1864, nr. 26, 27, p. 618). 

Sensul neologic, sinonim cu bandă sau panglică, din limba franceză, apare în 
română în ultimul deceniu al veacului, în contexte care încadrează referentul 
într-un subdomeniu al modei, pasmanteria, de exemplu: „barete de pasmanterie” 
(MI, 1901, p. 2). 

Baretele sunt elemente de legătură sau ornamentale pe o piesă vestimentară în 
general, cu precădere pe corsaj: « Fil tendu reliant deux motifs et recouvert par un 

point de broderie (feston ou de bourdon) » (ILFi) [fir întins care leagă două motive 
şi este acoperit de un punct de broderie (feston sau bourdon)]. 

„mici fâşii (barete)” (MI, 1897, nr. 1, p. 2); 

„Plastron de muselină cu barete de catifea înnodate la mijloc” (MI, 1901, 
p. 43). 


Barete. 


„corsajul e garnisit înainte cu două bretele de ghipură strânse de mici bareturi 
de taftă” (MI, 1902, nr. 1, p. 179). 
Lexemul s-a stabilit în limba română, fiind în uzul curent. 


Barej (< fr. barege). Împumutul bargj -uri, s. n., după fr. barege, va circula ca 
regionalism cu forma bariş, considerat de unii lexicografi de etimologie turcă 
(Popescu-Ciocănel, cf. DER), şi pe parcursul secolului al XX-lea. Apare în cotidienele 
din anii '50 ai secolului al XIX-lea, în rubricile destinate publicității comerciale, iar în 
lexicografie, este prezent mult mai târziu în dicționarul Costinescu (1970). 

Având multiple variante neliterare, bareş, bares, barij, bariz, barez, eponim 
după numele oraşului Bareges, localitate în Pirinei unde s-a creat țesătura subțire 

de lână, neologismul s-a instalat rapid în limba română unde s-a menţinut întregul 
secol. 

„Baresiu, sau barisiu, una specia de tessetura din lână, foarte subțire, numită 
aşa după cetatea Barege, din Francia, unde se fabrica antania era, şi de-aceea, 
forma cea mai corectă ar fi baregiu” (Laurian şi Massim — G). 

Hasdeu confirmă, în Etymologicum magnum, uzul termenului în limbajul 
popular: „Bariz, bariş, barij, < barege. Cuvânt curat franțuzesc, introdus la noi 
prin comerţ şi devenit foarte poporan.” 

Dame îl consemnează, fără să-l definească, iar Şăineanu oferă, ca sens 
secundar, „obiect de costum feminin”, detaşând diferențele specifice prin 
comparaţie cu sinonimul său testemel: „broboadă [din țesătură din bariş] cu care se 
acoperă femeile tinere (cele de 30 de ani obişnuiesc testemelul).” (DU). Tiktin îl 
defineşte explicit în VVF drept: „Basma de barrege pentru doamne” 

La început, semnul lingvistic a fost împrumutat în domeniul comercial pentru 
țesătura cu numele de barej. Fluctuaţia variantelor formale arată ezitările 
cronicarului-traducător în privința unei forme adoptabile, conform normelor şi 
stadiului limbii române la momentul respectiv: 

„fularuri cu totul noi, barejuri, asemenea, grenadine, cum şi un fel de 
invenție nouă de barij de fil d'Ecosse, unu ce de tot străin, tulpanuri de roki, 
fasonate deosebit” („Timpul”, 1856, nr. 35, p. 4); 

„grenadine, barejuri, bazelle, tulpanuri, picheturi percaline, toate de ultimă 
modă” („Seculul”, 1860, nr. 17, p. 68); 

„barez” (AF, 1864, p. 403). 

Apoi, metonimic, termenul desemnează obiectul din țesătura respectivă, 
concurent cu substantivele basma, broboadă şi testemel, care au circulat paralel în 
straturi sociale diferite. Larg răspândit în vocabularul românesc, împrumutul are 
definiții similare din punct de vedere semantic, percepția referentului fiind bine 
fixată în mentalul colectiv şi în vocabular. 

Cuvântul pătrunde în vocabularul urban, denotând un obiect destinat femeilor 
tinere (DU), în contexte lingvistice care confirmă conotația de „modern” a acestui 
tip de obiect. 

„pe orizont, barișuri Pompadour” (FR, 1879, p. 190); 

„baresiuri” (FR, 1879, p. 222); 

„bareşuri” (MI, 1902, p. 154). 

Publicistica înregistrează exemple satirice în care lexemul este deja 
democratizat: „Cu mânicele sumese/Şi cu bareşșuri legate;/Vream o femeiuşcă 
care,/ Educată”'n pension/Și trăită'n lumea mare,/Să mă facă de bonton” („Satyrul”, 
1866, nr. 15, p. 1). 


Bască (< fr. basque). Imprumutul bască, -uri, s. f., cu varianta basc, -e, 
reprezintă un neologism în lexicul vestimentar românesc. 

Bascuri. 


Laurian şi Massim îl menționează în Glossariu s. v. bascina: „basca, fr. 
basque, senu, fascia, poală, coadă de vestiment” (1971). În DLR, este definit prin: 
1. „s.f. poalele adause ale unei talii (bluze sau jachete) femeieşti; 2. bluză cu bască 
„ilic de stambă nevătuit (moda de lux).[pl. basce]”. 

În decursul secolului, jurnalele se referă la valoarea fixată până astăzi, de 
adaos (cf. DOOM 2007) sau [volan aplicat la bluză sau corset] (Lexis 1979), fund 
vorba de o extensie evazată sub talie a jachetei sau corsajului, de lungimi foarte 
variabile peste fustă, conform gravurilor din epocă, semnificație care se menţine şi 
astăzi. 

În publicistică, termenul este prezent frecvent încă din deceniul al şaptelea al 
secolului: 

„Spencerul strânge talia, desină sânul prin bascele sale” (,Ilustrațiunea”, 
1860, nr. 1, p. 38); 

„corsagiile cu felurite basce șcurte, lungi, rotunde ca frac, sunt egalmente 
adoptate” (AF, 1864, nr. 26, 27, p. 617); 

„Cu fuste, cu băsci” („Bobârnacul”, 1878, nr. 3, p. 2); 

„„Jachetele mult mai lungi în bascuri şi fără godeuri” (I-M-M, 1897, nr. 1, p. 2). 
„Jockey cu băsci scurte” (MI, 1900, nr. 14, p. 106); 

„„Corsaţul puţin bluzat cu bască” (MI, 1901, p. 26); 

„mică bască” (MI, 1902, nr. 23, p. 178). 


Baschină (< fr. basquine). Termenul baschină, -e, s. f., reprezintă un 
neologism de proveniență franceză, din etimon comun cu bască, referentul fiind o 
jachetă trei sferturi, ajustată pe talie, semirotunjită, conform imaginilor din 
revistele de specialitate. Variante grafiate: basquină, baskină, basqină. 

Pontbriand atestă termenul s. v. Vasquina în 1862. Este amintită şi forma 
paschină, consoana surdă înlocuind consoana sonoră înainte de consoane nazale 
(Sala 1999: 40). Costinescu defineşte termenul ca „rochie, robă, fustă ce poartă 
femeile spaniole”, o definiţie cu un grad ridicat de ambiguitate, părând a face 
referire la mai multe piese de vestimentaţie feminină diferite. „Vestiment muieresc 
de pănură subțire, de mătase sau de catifea, cu una sau mai multe serie de fimbne 
format din basca, fr. basque, senu, fascia, poală, coadă de vestiment, pentru că 
vestimente cu assemeni, care a venit întâi de la Ispani, şi anume de la Basci sau 
Vasci, Vasconi; şi prin urmare forma cuvenită limbii noastre ar fi bascina” 
(Laurian şi Massim — G). În DU, este înregistrat sensul din limbajul popular, într-o 
definiție lexicografică ambiguă prin determinantul „un fel de”: „Un fel de fustă a 
țărăncilor”. În DLR: „1. Poalele (adaose) ale unei talii (bluze s. jachete) femeiești. 
2. prin ext. (pop). Bluză cu bască. N. din fran. cf. Baschină”. 

În jurnale, neologismul are o frecvență rară, deşi apare încă din 1864 în 
comentariile despre modă: 

„basquinele (menchicof) sunt purtate în Fg. St. Germain” (AF, 1863, nr. 2, p. 16); 

„abia corsagiul rotund, habit, etc. primeşte un ce mic ca ancadrament, în jurul 
basquinei şa mânecii lor” (AF, 1864, nr. 15—17, p. 530); 

„Baschinele revin în modă” (AF, 1864, nr. 21, p. 273); 

„corsagiul cu basqina” (AF, 1864, nr. 7, 8, p. 422). 

http://www.katetattersall.com/victorian-fashion-terms-a-m/ 

Ulterior, termenul se actualizează rar în revista ,„„Moda ilustrată” de la 
începutul secolului: 

„Spencerul bunicelor noastre să fie înlocuit oare cu baschina Louis XV?” 
(MI, 1902, nr. 4, p. 26); 

„În vogă e şi jacheta semi-lungă care ia cu totul aliura unei baskine de 
călărie” (MI, 1904, nr. 11, p. 2). 

Batelieră (< fr. chapeau batelier). Împrumutul batelieră metaforizează 
regentul pă/ărie, dar apare adesea eliptic de regent. Conturează un stil marinăresc 
al pălăriei de damă, cu forma calotei relativ plată sau rotundă şi boruri drepte de 
mărime medie, după cum deducem din imagini şi exemple: 

„pălăniile rotunde numite bareliere, marquise, matelot etc” (AF, 1863, nr. 2, 
p. 27). 

https://books.google.ro/books?id=-u307D-j7-ECăpo=PA4240&lpo=PA4240&dq= 
batelier+ hat, + 1863 &source=blă&ots=HuRj43dYue&sig=iEn8zc41Szr5S7uoPYW7 
LXOO-NY&hl=ro&sa=X&redir_esc=ytv=onepage&q =batelier%20hat%2C% 
201863&f=false 

Termenul nu este înregistrat în LRV, fiind o efemeridă lexicală. 


Bavetă (< fr. bavette). Neatestat în LRV, împrumutul din franceză cu sens 
univoc în epocă, bavetă, -e, s. f., desemnează „partea de sus a unui şorț” (DN). 

Deşi are ocurenţe rare, lexemul apare în discursul cronicarilor de modă de la 
finele veacului: 

„O mică bavetă fixată prin doi umeraşi” (MI, 1900, nr. 15, p. 115); 

„Bavetă garnisită cu entre-deuri de dantelă, ca şi poalele şorțului” (MI, 1901, 
p. 10); 

„bavetă şi buzunare plisate” (MI, 1902, p. 147). 

Termenul s-a stabilit, deşi e folosit rareori. 


Bavolet (< fr. bavole?). Împrumutul bavolet, -e, s. n., de care ne-am ocupat 
într-un alt articol („Limba română” 2010: 81) se subordonează hiperonimului 
accesoriu din câmpul lexical al modei. Acesta desemnează în sensul larg 
« morceau d'étoffe ou ruban que lon fixe derrière un chapeau ou un bonnet de 
dame. » (Lexis) [bucată de stofă sau panglică fixată în spatele pălănei sau bonetei 
de damă]; « volant qui couvre la nuque » [volan care acoperă ceafa] (TLFi), ataşat 
unei pălării care, de regulă, este confecționat din voal, dantelă, panglică etc. 
Termenul are conotaţii de eleganţă atribuite modei de lux. 

În lexicografia românească veche (LRV), cuvântul bavolet nu este înregistrat, 
apare însă în jurnalele de modă din anii '60; 

„pălărie de crep roză, stropită toată de-aceeaşi lucitoare ploaie, cu bavoletul 
de pene culoarea rochiei comandate Casei Laure” (AF, 1864, nr. 5, p. 363); 

„Capelele toate sunt fără bavole?” (AF, 1864, nr. 7, 8, p. 422); 

„Bavoletul e moale şi ades cu colţ dinapoi” (AF, 1864, nr. 7, 8, p. 422). 

Accesoriul face parte adesea din costumul românesc de doliu feminin. 

Referent în vogă şi termen frecvent în deceniul al şaptelea. 

Bavolet. 


| Beretă (< fr. béret). Termenul beretă, -e, s. f., variantă beret, -e, este un 
împrumut din limba franceză, prezent în lexicografia vremii prin trei lexicografi 
importanți: Frollo, Costinescu, Şăineanu. Lexemul este definit sinonimic în 
dicționarul lui Frollo la concurență cu baretă, bonetă, căciulă, serie sinonimică 
menținută în uz prin referenți binecunoscuți. 

Costinescu marchează diastratic definiția, şi anume, „de dame”. Deşi face 
trimitere către hiperonimele cu semnificație preexistentă, căciulă şi pălărie, 
referentul nu este definit în LRV. Ca sinonime, apar termenii caschetă, de origine 
franceză, ca şi șapcă, de origine slavă, ambii asemănători ca formă, ceea ce 
constituie o altă sursă de ambiguitate. DLR îl defineşte substanțial: „Un fel de 
căciuliță de postav, de catifea etc., cu fundul scurt, larg şi răsfrânt peste margini, 
purtată de marinari şi adesea ca acoperământ de fantezie de către copii, doamne, 
studenţi; cfr. baretă, bonetă. 

Berete. 


N. din fran” În DU, lexemul este asimilat „şepcii studenţeşti rotunde şi late”. 
Referentul are diferențe specifice negative în raport cu alte tipuri de pălării; lipsa 
borului şi o formă relativ plată. | 

Se află în uz în publicistica de la începutul secolului al XX-lea: 

„După pălăriile foarte mari care vin bine la toată lumea, cu mare succes 
beretele şi tocele cu fundul moale, aplecate puţin la o parte” (MI, 1898, p. 198); 

„Beretă de catifea cu o fundă de taftă albă” (MI, 1901, nr. 1,p.2); 

„...beret spaniol, care se garniseşte foarte puţin, numai cu o bordură de 
catifea şi o tufă de pene” (MI, 1902, nr. 24, p. 186). 

S-a fixat în lexicul românesc. 


Berjeră (< fr. bergère). Împrumutul adaptat cu forma berjeră, -e, s. f., după 
cum este grafiată una dintre variante, desemnează, conform reproducerilor din 
reviste, un tip de pălărie de zi, de formă rotundă sau ovală, cu calotă joasă, 
garnisită cu flori, cu bride de tafta înnodate sub bărbie, „cu borul ridicat sau rulat la 
spate” http://15thcand19thc.blogspot.ro/2014/1 1/popular-millinery-and-millinery. html 

Ca variante, notăm bergere, bergeră. 

Dicţionarele româneşti nu conţin termenul în inventarul lor lexical. 

De regulă, acesta apare cu regentul pălărie, dar este folosită și numai 
antonomaza. Substantivul este consemnat în textele de modă de la începutul 
secolului al XX-lea: 

„Bergère, paradis” (MI, 1898, nr. 20, p. 1); 


Berjeră. 


„Bergeră de pai de fantezie” (MI, 1901, nr. 19, p. 147); 

„berjere marquize” (MI, 1902, p. 18); 

„pălărie formă berjeră” (MI, 1902, p. 226); 

„Bergère Louis XV” (MI, 1903, p. 31). 

Prin ieşirea din modă a referentului, lexemul rămâne în vocabularul pasiv. 


Bertă (< fr. berthe). Acest lexem reprezintă un eponim efemer de care ne-am 
ocupat în articolul apărut în „Limba română” (2010: 81), dublet etimologic al 
cuvântului bertă, folosit în limbajul popular, cu sens apropiat. 

În publicistica secolului al XIX-lea, termenul are o frecvenţă destul de mare. 
Este considerat un „Cuvânt rar, înregistrat pentru prima oară în Moldova (1849), la 
originea îndepărtată se află prenumele feminin Berthe, soţia lui Pepin cel Scurt, 
mama lui Carol cel Mare, celebră prin înţelepciune şi modestie şi supranumită 
Berthe aux grands pieds (avea un picior mai mare decât celălalt). Datorită 
calităților ei, numele i-a fost ales şi pentru a denumi o pelerină care să acopere un 
corsaj decoltat” (Sala 2009: 33). 

Cu denotaţia « garniture posée sur un décolleté ou une encolure de robe ou de 
blouse » (Lexis) [garnitură peste decolteul unei rochii sau al unei bluze], 
ncologismul de origine franceză, bertă, -e, s. f., este un termen reîmprumutat odată 
cu moda de la Paris. 


Bertă. 


Cuvântul-titlu bertă a fost definit de lexicografii români ai veacului 
al XIX-lea ca ornament de cap: „Bortă, ornament pe capul fetelor” (Pisone); 
„Coiffure de jeune femme” [acoperământ de cap pentru tinere] (Dam6), şi basma, 
marcat „Ir” de Şăineanu, care îi acordă proveniență maghiară: „Basma de lână cu 

care fetele ţărance îşi leagă capul [ung. berta]” (DU); „Fichu. Bucată de pânză 
pătrată de lână” (Tiktin); „Broboadă croşetată din lână, cu ciucuri, purtată de femei 
pe cap sau pe umeri” (DLR), ceea ce ne îndreptăţeste să afirmăm LRV îl consideră 
un împrumut din maghiară, intrat în vocabularul popular prin bilingvism social. 

Vocabula este relativ frecventă în lexicul modei urbane din perioada de care 
ne ocupăm. Referentul este reprezentat de semne iconice lipsite de ambiguităţi, are 
conotaţii de prestigiu, fiind confecționat din dantelă scumpă, cu pretenţii de unicat, 
asociat rochiilor foarte elegante purtate de personalități feminine din protipendada 
românească la diverse ocazii mondene. Semnifică „Berta, s.f., ital. beretta, 
Fr. berthe; la vestimente muiereşti, un ornament care încongiură senul” (Laurian şi 
Massim — G). În Lexis: « Garniture posée sur un décolleté ou une encolure de robe 
ou de blouse » [garnitură pusă peste decolteul sau ancolura unei rochii sau a unei 
bluze]. 

Accesoriul este în modă neîntrerupt până la începutul secolului al XX-lea, la 
evenimente mondene, conform prezenței termenului în publicistică: 

„aceste volanuri sunt pe mânici şi pe corsagiu pe care iau forma unei berte” 
(„Ilustrațiunea”, 1860, nr. 3, p. 23); 

„Partea inferioară a corsagiului e de aceeaşi stofă şi bertha albă, ca rochia” 
(AF, 1863, nr. 21, p. 273); 

„Berta de catifea terminându-se cu bicuri” (MI, 1901, p. 27); 

„La corsaj, bertă de muselină cu încrețituri şi margine de drap bleu-pal” 
(MI, 1903, p. 11); 

„Stilul 1830 nu este mai puţin exploatat; se regăseşte urma sa nu numai în 
lărgimea mânecilor, dar şi în croiala berthelor cu care ornăm corsagiile noastre şi 
în oarecare garnituri ca ruşe, buioneuri, volane încrețite ş. a” (MN, 1904, nr. 19, 


p. 1). 


Betelie (rom. bată + suf. elie). Derivat al cuvântului rom. bată, betelie, -ii, 
s.f., este un termen preexistent perioadei în studiu. Sensul nou din moda feminină 
reprezintă un calc semantic, după fr. poignet. 

În lexicografia timpului este definit ca: „Tivitura de sus” a pantalonilor; 
tivitura rochiei, mânecii; cingătoare” (DU, DLR). Cu semantism binecunoscut 
„cingătoarea izmenelor, pantalonilor sau fustei (o bată lată cusută de această 
îmbrăcăminte)” (Scriban), termenul este folosit ca sinonim în definițiile şi 
explicațiile cronicarilor: 

„„Cămeşele simplamente rescroite au o mică beteliă de entredeux dublu de 
valencienă prin care trece o cordeluţă colorată” (AF, 1863, nr. 10, p. 119); 

„poignet (betelie)” (AF, 1864, nr. 6, p. 403); 

„betelia e încreţită pe o lungime de 0,35 m” (MI, 1900, nr. 15, p. 115); 

„suprimând o parte a beteliilor, a şiretelor” (MI, 1902, p. 42); 

„încreţită la betelie” („Moda”, 1906, nr. 28, p. 1). 

Bie (< fr. biais). Termenul bie, -uri, s.n., grafiat bieu, ori etimologic, biais, 
este un substantiv împrumutat din limba franceză care apare în publicistică marcat 
prin ghilimele: „fâşie de material tăiată oblic, în croitorie” (DN). 

„tăieturile „en biais” (FR, 1879, p. 222); 

„Toată [rochia] e în „bieuri”, fusta d'Italia” (BF, 1890, p. 14); 

„În jurul jachetei, mânicile şi reverile sunt ornate de bieuri tighelite” 
(MI, 1900, nr. 1, p. 11); 

„Jupa este garnisită de fiecare parte a tablierului de un bie de stofă uni” 
(MI, 1902, nr. 23, p. 178); 

„Ludovic al XV-lea ne-a dat rochiile cu bieuri încrețite, taliile lungi şi 
drepte” (MNI, 1904, nr. 19, p. 1). 

De semnalat verbul a bieza în: 

„două cute una după alta biezând de fiecare parte” (MI, 1902, p. 46). 

Lexemul este bine fixat în uz. 


Bluză (< fr. blouse). Neologismul bluză, -e, s. f., a pătruns în vocabularul 
general, fiind folosit paralel cu termenul cămaşă. 

Seria definiţiilor polarizează diferențele specifice pentru acest concept atât de 
răspândit în mentalul colectiv: „Surtout de toile” [haină de pânză] (Pontbriant); 
„O haină de vară uşoară în formă de cămaşă. Blaude. Blouse” (Costinescu); 
„Tunică de pânză groasă ce se poartă peste cămaşă în timpul verii” (Laurian şi 
Massim); „Haină de lucru din pânză groasă” (Şăineanu). În DU, lexemul este 
marcat diastratic prin specificarea „de damă”. Apare în lexicografie încă din 1857 
(Polizu) şi este bine fixat în limba română. Dictionarele româneşti, în parte 
tributare celor franceze, atestă sensul de „vestimentație feminină subțire”, sens 
care, probabil, este cel mai recent, fiind dependent de existența obiectului 
confecționat din pânză fabricată. Autorul îl asociază cămășii, termen tradițional 
binecunoscut utilizatorilor ca articol banal din experiența practică. „Hăinuţă de 
pânză, de lână etc., în formă de iie, purtată de femei” (DLR). Semul [+grosime] în 
exemplele: „Blusa şi bluza, s. f., tunică de pânză groasă ce se poartă peste camaşă 
în timpul verii” (Laurian şi Massim), valoare prezentă şi mai târziu la L. Şăineanu 
ca „haină de lucru din pânză groasă”, se referă la un sens care nu coincide cu cel 
uzual din experienţa practică, la fel ca şi „cămaşă de lână, îmbrăcată pe dedesubt, 
ce purtau cei vechi” (S. P. Barcianu) sau „un fel de vestă ce poartă regii pe subt 
manta regală” (I. Costinescu), sensuri preluate de lexicografu români din 
dicționarele franceze consultate. Deşi definițiile nu lămuresc cititorul cu privire la 
sensul termenului în VVF (cu excepția definiției oferite de Costinescu), referința 
este uşor de recunoscut prin asociere. 

Cu timpul cuvântul devine polisemantic, dezvoltând accepţii în diverse 
domenii. Unitatea lexicală înlocuiește vocabula neogreacă sinonimă ciupag, în uz 
în prima jumătate a secolului. 

Publicistica modei îl înregistrează în 1864: 

„Vesta spaniolă, scurtă mult, purtate p'o blusă de musselină cu centură” 
(AF, 1864, nr. 1, p. 331); 

„Un vestiment de alpaga alb, fusta sutaşată cu albastru, centura cu bretele 
d'acea stofă cu acea garnitură neagră de taffet şi o blusă (cămeşuţă) de muselină 
plisat cu mâneci lungi terminate cu volan și poignet (betelie), învestesc de minune 
o fetiță de la 7 la 12 ani” (AF, 1864, nr. 6, p. 403); 

„blouse de matroz cu plastrom, guler şi manchette de piele dințată” 
(GI, 1882, nr. 1, p. 1); 

„faţa bluzei... se uneşte cu dosul” (MI, 1899, p. 267); 

„bluză cu pliuri largi şi platcă” („Moda”, 1906, nr. 8, p. 10). 

Ca sintagmă, amintim: „bluză à la marinaire” (,„„Necesarul”, 1884, p. 23), apoi 
compusul „bluză chemisier” întâlnit în MI (1901, nr. 19, p. 146), ca şi derivatul 
bluzat, foarte frecvent în uz spre finele veacului, care indică „forma amplă” a 
obiectului: 

„Dinaintea bluzară” (MI, 1901, nr. 8, p. 58); 

„Corsaj bluzat, cu o centură înaltă de saten şi o parte din foi unde se deschide 
ampirul din ghipură” („Moda”, 1905, nr. 4, p. 11). 

Pe axa sintagmatică, distribuția termenului este relativ redusă. Sinecdoca 
„bluzele albe” este înregistrată în DLR cu semnificaţia „medicii”. 

În semantica psihologică, termenul se asociază cu conceptul de cămaşă, mult 
mai puțin cu cel de tunică. 

Neologismul analizat s-a dovedit a nu fi o efemeridă, conceptul e 
binecunoscut, termenul este utilizat şi astăzi. 


Bluzon (< fr. blouson). Unitatea lexicală bluzon, -oane, s.n., împrumutată din 
franceză, nu este înglobată în dicționarele din secolul al XIX-lea. 

În Lexis este definită ca « Veste de tissu ou de cuir qui s'arrâte à la taille » 
[vestă de pânză sau de piele care se opreşte în talie], având două sensuri: 1. [bluză 
scurtă]; 2. [vestă strânsă pe talie, rezistentă, din piele]. Definiţia furnizată de DLR 
reia sensul al doilea din limba franceză: „Vestă scurtă, din sp. bolero. Haină 
femeiască fără mâneci, scurtă până mai sus de talie, purtată peste bluză, un fel de 
ilic.” În limba română însă, denotaţia este cea de „bluză largă, strânsă în talie, 
purtată cu cordon sau centură” (DEX '98, DN, MDN). Semele [+amplu], [+strâns 
cu centură | au particularizat unitatea şi au ajutat-o să se fixeze. 

La începutul secolului al XX-lea, substantivul se află în jurnalele de 
specialitate, dar are frecvenţă mică: 

= „Jupă cu pliuri evantai tighelate, bluzon ajustat sub o centură lată formând 
bască, reveruri de catifea cu galoane fantezie” (MI, 1903, nr. 1,p. 3). 


Boa (< fr. boa). Catahreza boa reprezintă un calc semantic, după fr. boa, 
substantiv invariabil, adăugat sensului prim, preexistent, din terminologia biologici. 

În literatură, termenul apare încă din 1833, la C. Faca, în Comodia vremii: 
„Voi să-mi fac o pălărie, cu blonduri şi an velur,/ Căci îmi vine a merveliu cu 
boaoa de samur” (p. 29). 

Comportamentul gramatical indică o morfologie invariabilă, contrar 
ocurenţelor din epocă care au încercări de articulare la singular şi forme de plural: 
boaul, bouaua, boauri. 

Dicţionarele atestă sensul secundar încă din 1839: „Un şarpe şi o blană ce se 
încolăceşte la gât” (Vaillant), cuvântul fiind bine definit în dicționarele din cea de-a 
doua jumătate a secolului: „Der Halspelz” [Blană de purtat la gât] (Polizu); „Blană 
îngustă, rotundă şi lungă pe care o pun damele la gât” (Protopopescu); „Un şarf 
rotund de blană ce poartă damele pe după gât” (Frollo); „Blană ca un sul, lungă, ce 
pun damele iarna după gât” (Costinescu); „Boua, s. f., boa şi bova, legătură de gât 
lungă şi rotundă, făcută din pelle cu perul ei, ce feminele poartă în temp de iarnă, 
numită aşa pentru că seamănă în forma unui şarpe” (Laurian şi Massim); „Legătură 
de gât, lungă şi rotundă, făcută din pielea cu părul ei, ce femeile poartă în timp de 
iarnă” (DU); „Schlangenformiger Halspelz” [blană de purtat la gât în formă de 
şarpe] (Tiktin); „P anal. Fâşie lungă (de blană sau de pene) purtată de femei în jurul 
gâtului. N din fran” (DLR). 

Boa. 

De remarcat că genul proxim al unităţii lexicale face referire şi la materialul 
din care este confecţionat obiectul sau la obiectul rezultat, şi anume: blană, eșarfă 
şi legătură de gât. Exemplele de care dispunem atestă existența în uz a acestui 
termen pe durata întregii perioade de care ne ocupăm: 

„Sorties de bal (mantale de ieşit la bal ce pot servi şi la teatru), manşoane, 
boauri de blăni fine” (AF, 1863, p. 235). 

„le fixe boa” (MI, 1900, nr. 1, p. 10); 

„La teatru, cu pălărule cele delicate şi vaporoase, se păstrează vulpea sau 
boaul în jurul gâtului” (MI, 1901, nr. 1, p. 2); 

„boa lung de ermelin” (MI, 1903, nr. 5, p. 4); 

„boaurile de pene” (AMNI, 1907, p. 23). 


Bolerou (< fr. bolero). Atestat târziu în textele de modă ale veacului, împrumutul 
adaptat prin epiteză, bolerou, -ri, s.n., cu varianta etimologică bolero, -uri, „este 
considerat”, cf. Sala (2010: 56), „creație spaniolă de la bola „bilă”, „sferă” care provine 
din lat. bulla. Cuvântul spaniol, care avea sensurile: „un anumit tip de dans” şi „un 
anumit tip de haină”, a fost împrumutat de franceză la începutul secolului al XIX-lea. 
Din franceză l-am luat noi la începutul secolului al XX-lea”. 

Termenul este definit în dicționarul lui Stănceanu cu două accepţii: „1. „vestă 
mică; 2. pălărie mică cu pampon”. Cel de-al doilea sens denumeşte o [pălărie cu 
borurile ridicate], (cf. TLF1), „cu pampon”, la modă către sfârşitul veacului. 

„bolerourile senzaţionale ale actriţelor cu renume au fost preludiul unor 
numeroase fantezii” (MI, 1902, an I, nr. 1, 5 ian). 

În limba română s-a instalat sensul prim de „vestă mică” sau „haină fără 
mâneci, scurtă până aproape de talie şi deschisă în față, purtată de femei peste 
bluză” (DN). Exemplele următoare, extrase din revistele de la începutul secolului 
al XX-lea, se referă exclusiv la sensul de vestă sau „un fel de ilic” (DLR): 

„Boleroul se pune pe orice fel de costum, fie „tailleur”, sau costum de 
ciclistă, el se pune pe o şemizetă sau o jiletcă” (MI, 1898, p. 378); 

„de la Ludovic al XIII-lea avem gulerele mari, bolerourile scurte, şemizetele 
bluzate” (MN, 1903, nr. 19, p. 1); 

„Bolerou scurt cu două rânduri de jenil” (MI, 1901, p. 26); 

„Bolero cu dinainţii drapaţi se coboară cu colț în faţă, este decoltat pe un 
corsaj de ghiupură” (MI, 1903, nr. 1, p. 2); 

„bolero decupat pe un dessu de Irlanda” („„Moda”, 1905, nr. 6, p. 5). 

Atestarea  lexicografică şi exemplele din publicistică menționate 
demonstrează pătrunderea acestui termen de modă către sfârşitul secolului 
al XIX-lea în limba română. 

Bolerou. 


De asemenea, apare şi în cuvinte compuse: 
„vestă bolero” (MI, 1898, an I, nr. 5, p. 249); 
„cravată, tocă-bolero, fişu” (MI, 1902, p 290); 

„boleroul-bluză” (MI, 1903, p. 3); 
„bolero-manteletă” (MNI, 1904, nr. 15, p. 5). 


Bonetă (< fr. bonnet). Termenul boneră, -e, s.f., cu varianta bonet, -e, 
denumește un accesoriu care s-a purtat întreaga jumătate de secol, cu intermitențe 
specifice modei. Sinonimele propuse de lexicografii vremii sunt aproximative, căci 
referenţii diferă de sensul care reiese din publicistica de modă, semul care permite 
sinonimia fiind negativ [- bor] şi [+/-legăturile sub bărbie (mentonnieres)]. 

Lexemul este definit în majoritatea dicţionarelor de limbă română, ceea ce 
dovedeşte cunoaşterea foarte bună a conceptului. Polizu menționează sensul din 
moda feminină prin marcarea diastratică intrinsecă: „Die Haube, Frauenhaube” 
[Pălărie de dame]. Protopopescu începe definiţia prin formula relaţională un fel de, 
încadrând genul proxim sub hiperonimul gătea/ă. Sinonimul scufie e conotat 
derizoriu, marcă improprie sensului din moda epocii, iar unitatea căciulă nu 

semnifică eleganță şi modernitate în general, obligatorii în moda feminină de 
inspirație franceză. Aceleaşi observaţii se pot repeta în cazul definiției dată de 
Frollo: „„Bonetă, căciulă, scufie”. În DU, definiția sinonimică, prin substantivul 
„Căiţă”, trimite către referenți similari de influență germană din zona transilvană. În 
Laurian şi Massim — G: „bonetă, f., bonet, pl. -e, din fr. bonnet=scufa, retella ce 
muierile poartă în cap”; „Acoperământ de cap (la oraşe, mai ales pentru copii, 
pentru femei, de purtat cu deosebire în casă, în special de bătrâne, de servitoare la 
case mari), făcut din stofă moale (postav, horbotă etc.)” (DLR). 

Unitatea lexicală este prezentă în publicistică în diverse sintagme care se 
menţin în uz până astăzi: 

„bonete pentru casă şi pentru soarele” (AR, 1848, nr. 85, p. 344); 

„Ea avea pe cap o mică bonetă de samur rotunjită ca fesul...” („Limpul”, 
1856, nr. 75, p. 1); 

„părul nefrizat, bonnetul de négligé de batistă şi muselină” (AF, 1864, 
nr. 4, 5,p. 381); 

„bonetă de noapte” (MI, 1898, p. 181, foto 25). 

„Capota Suzette pentru o fetiță de şase ani, cu un bonet de fetru frumos rijat” 
(MI, 1901, nr. 1, p. 2). 

În paginile reclamelor comerciale din publicistică, apare şi împrumutul 
derivat bonetărie, după fr. bonneterie, cu sensul de „atelier de confecționare şi 
vânzare de bonete”, termen care s-a perimat. 

„Dra Devenoge ţine şi lingerie, boneterie, parfumerie” (AF, 1863, nr. 21, 
p. 273). 


Bor (< fr. bord). Termenul bor, -uri, s.n., nu este consemnat ca atare de către 
Jlexicografii din secolul al XIX-lea, nici cu sensul cunoscut azi în română, acela de 
„margine circulară (răsfrântă) care înconjură calota pălăriei” (DEX '96). O lungă 
perioadă din secol a fost utilizată forma bord, -uri, grafiată etimologic. S. v. bord, 
sensul al doilea, cu notația „mai ales la plural”, este definit şi în DLR ca: 
„Marginea răsfrântă, streaşina pălănei. N din fran.; cf. Borduri.” 

„Când te uiţi la pălănie/Crezi căn cap portă tichie,/N'are borduri, n'are 
rost,/Ba, mai puse ca un prost,/În panglica ei, măi frate!/Termometru se'şi constate/ 
dacă stă bine seu rău/ Mintea, creerele seu” („Mefistofele”, 1876, nr. 2); 

Termen specializat semantic în vestimentaţie, cf. Tiktin: „Bord” (de pălărie). 

lată câteva exemple: 

„pălărie cu borduri largi” („Seculul”, 1860, nr. 10, p. 38); 

„pălărie cu bordurile mari” (FR, 1879, p. 518); | 

„bordurile pălărie” (BF, 1890, p. 32); 

„borul lat ridicat în partea dreaptă într-un mod original” (MI, 1900, nr. 9, 
p. 75); 

„Bordul de dedesubt al pălăriei se garniseşte cu tul de mai multe culori” 
(„Depeşa”, 1901, an I, nr. 63, p. 1); 

„borul pasei drapat de tul alb cu duvet de strut negru” (MI. 1902, p. 75). 
S-a fixat cu grafie fonologică. 


Bordură (< fr. bordure). Considerat împrumut din franceză, bordură, -uri, 
s.f., este prezent în lexicografie cu sensul de: „margine garnisită” (DU); „Paspoal, 
bordură, chenar” (DLR); DEX '09 indică două sensuri: 1. „Fâşie, panglică sau 
cusătură aplicată ca podoabă pe marginea unui obiect textil. 2. Zonă care 
înconjoară marginea unui obiect, cu o structură diferită de a acestuia”. 


Bordură. 


Exemple din jurnale: 

„Clinul, gulerul de matroz şi obinzelele se pot lucra din materia de bordură” 
(GI, 1882, nr. 1, p. 1); 

„gular lat şi cu bordură de eşarpă” (GI, 1882, nr. 2, p. 3); 

„bordurile întoarse înapoi căptuşite cu catifea mordoré. Drapene de crêpe 
beige” (BF, 1890, p.92); 

„...beret spaniol, care se garniseşte foarte puţin, numai cu o bordură de 
catifea şi o tufă de pene” (MI, 1902, nr. 24, p. 186); 

„josul jupei garnisit cu o bordură de tigheluri” („Moda”, 1905, nr. 5, p. 10). 
In serie sinonimică cu fâșie, panglică, cusătură, tiv, margine, chenar, 
paspoal. 


Botină (< fr. bottine). Perceptia împrumutului francez botină, -e, s.f., a 
generat asocierea cu sinonimele cizmă, gheată. Înainte de a apărea în jurnalele de 
modă, cuvântul e satirizat de Faca în 1833, în exemplul: „Când ne ducem la 
plimbare, voale verzi ne trebuiesc,/Ba de soa şi botine ca'n jurnalu franţozesc” 
(Comodia Vremei, p. 30). 

În DLR, termenul este considerat „Neologism care a pătruns şi în limba 
populară. Gheată (mai elegantă, mai ales la femei, la copii), cismuliță, ciuboţică; 
N din fran., din rus. Botinka” Dicţionarul limbii române (1871) de Laurian şi 
Massim furnizează o definiţie substanțială a referentului în care diferențele 
specifice precise sunt condiționate de genul proxim generic: „Calcion 
[încălțăminte] de piele subţire ce acopere piciorul până la pulpă; de aici în genere 
pentru orice calcion de altă materie care nu are tubul aşa de înalt ca o ciubotă şi în 
special ciubotella pentru femine sau pentru copii (vezi în glosariu bot şi ciubo?).” 

Provine din vestimentația masculină, am ales un exemplu din rubrica de 
publicitate „Pentru cavaleri” din ziarul „Timpul” din 1856: „botina de satin negru 
de lac” (nr. 6,p.4). 

În realitate, spre deosebire de cizmă, botina este confecţionată din piele fină, 
ceea ce semnifică eleganţă, fiind şi mai puţin înaltă, de aceea Costinescu o 
defineşte diminutival „cizmuliță”, în timp ce pentru Tiktin este o „gheată”. 
Informaţia oscilează în privinţa lărgirii categoriei sociale utilizatoare şi anume: „de 
damă” (Costinescu); „pentru femine şi copii” (Laurian şi Massim), „pentru 
„Ițărani]” (Dame); fără precizarea categoriei (Frollo, DU, Tiktin). 

Termenul borină, care defineşte o „gheată încheiată cu butoni sau cu elastic” 
(DER), pătrunde în uzul comun fără a perichita lexemele sinonime mai vechi. 

Exemplificări din foiletoane din publicistică: 

„contra obiceiului său, marchiza venise pe Jos, şi tapițăria văduvei, respinsă 
pe dată în mijlocul camerei, purta semnele prăfuite ale botinei ce o călcase” 
(„Seculul”, 1860, nr. 23, p. 118); 

„Îmbrăcămintea sa bine tăiată şi de o stofă cu gust aleasă, picioruşele sale 
cele mici şi strânse în nişte botine poloneze ce ieşeau din când în când de subt 
rochie o trădau că nu este femeie de rând şi că este un mister negreşit” 
(„Perseverenţa”, 1868, an II, nr. 33, p. 2). 

Cronicile remarcă stilul specific botinei poloneze (cu nasturi), purtată în 
Europa pe tot parcursul secolului. Termenul este preluat din VVM. 

Semnalăm şi creația românească botinărie, în franceză nefiind înregistrată 
lexicografic, formată prin atracție paronimică după bonetărie, cu sensul de atelier 
sau magazin de vânzare de botine: 

„Botinărie” („Figaro”, 1877, nr. 30, p. 4). 

Brandenburg (< fr. brandebourg). Formaţia deonomastică brandenburg, 
-uri, s.n., de la numele oraşului german Brandenburg, a pătruns în limba română 
prin intermediul limbu franceze şi a circulat cu semnificantul specific acestei limbi, 
brandeburg, -uri. De fapt, eponimul s-a folosit cu regentul ceapraz (de 
Brandenburg), care a fost eldat în uz, devening sinonim al acestuia. Ca termen de 
pasmanterie, este definit în DLR astfel: „Șnururi sau găitane ce atârnă pe piept (mai 
ales la unele uniforme militare) spre podoabă. N din fran”. Dicţionarul specifică 
pronunția franceză prin accentuarea grafică a vocalei 'u (brandeburg). 

Termenul apare în publicistică în 1863: 

„Corsagiele singure vor fi adornate cu brandeburge, galoane sau 
passemanterii puse la husari, mânecile vor putea avea jockey” (AF, 1863, nr. 2, 
p. 39). 


Brandenburg. 


Lexicografia înregistrează două sensuri: 

l. „Cazacă, o haină, o dulamă de drum cu mânecile lungi” (Costinescu), 
referent utilizat cu precădere în secolul al XVII-lea, cf. Short Glossary of 
Renaissance Clothing Terms; 

2. „ornament de pasmanterie, galon, găitan”, sens preluat din VVM. 

„triumful brandemburgurilor” (MI, 1902, p. 147). 

Variantele lexicale din discursul publicistic al modei feminine sunt multiple: 
brandebur,  brandeburcă, bandaburcă (Scriban), brandeburgsă (Costinescu), 
brandembusg (Protopopescu), brandvahtă (Scriban) etc. 

Varianta lexicală brandabursă se referă la o mică aplicație din panglică, 
galon, suitaş fixată cu un nasture pe rochie, conform semnului iconic. Are o 
frecvenţă restrânsă şi nu este consemnată de dicționarele românești consultate: 

„brandaburse de mătase gris” (MI, 1898, p. 279); 

„brandaburse de suitaş cu nasturi de cristal” (MI, 1902, nr. 5, p. 33). 

Dicţionarul Costinescu notează ca prim sens pe cel de „haină cu mâneci 
lungi, pentru călătorie”, sens care nu se regăseşte în textele de publicistică. Cele 
mai multe dicţionare consemnează însă accepţia de galon (DU), şnur (Tiktin), 
găitan (Costinescu, Scriban), ceapraz (Protopopescu, DLR), broderie (DU), 
subordonată unor arhisememe ca ornament (Costinescu) sau podoabă 
(Protopopescu). 

Exemplul arată, prin glosa din paranteză, că termenul necesită explicaţie, 
fiind, probabil, nou: 

„Paletot Louis XIII mai scurt de genunchi, strâmt în talie, larg jos, încheiat de 
sus până jos cu nasturi mari, fără guler şi cu mâneci strâmte. Acest vestiment se 
adornă mai mult cu brandeburguri (galoane puse în curmeziş)” (AF, 1864, nr. 6, 
p. 403); 

Notăm şi un exemplu de la sfârşit de secol: „ornamentaţia foarte sobră, câteva 
brandeburguri, butoni noi, puţină pasmanterie” (MI, 1898, p. 282); 

„MICI brandenburguri” (MI, 1902, p. 306). 


Brasieră (< fr. brassière). Cuvântul brasieră, -e, s.f., pătrunde în limba 
română cu denotația cunoscută şi astăzi: „Obiect de lenjerie de copil sau de femeie, 
fără mâneci, care acoperă pieptul” (DEX'98) sau „susține sânii, pieptul” (NODEX, 
DN), „obiect de lenjerie de damă, cu mâneci, care susține pieptul”, după cum ne 
lămuresc imaginile din revistele de modă. 

Termenul nu este atestat în lexicografia secolului al XIX-lea. 

Limba română l-a adaptat prin sufixul moţional feminin specific. Obiectul 
face parte din lenjeria de noapte sau de zi, cu rol de protecție pentru piesele 
exterioare de vestimentație. De altfel, are ocurenţe relativ frecvente nu numai în 
VVF, ci şi în moda copiilor în revista specializată „Moda ilustrată”, din 1901, 
1902, deci la începutul secolului următor: 

„Brasiera de pichet cu entre-deuri în formă de V” (MI, 1901, p. 26); 

„cămaşă brasieră de batist, garnisită de ajururi şi point anglais” (MI, 1901, 
p. 26); 


Brasieră. 


„Brasiera Empire” (MI, 1901, nr. 45, p. 354); 
„brasieră sylfidă” (MI, 1902, p. 202). 


Bretea (< fr. bretelle). Împrumutul a pătruns în moda feminină ca extensiune 
din lexicul vestimentației masculine. Forma românească bretea, -ele, s.f., s-a 
format prin refacerea unui nou singular după plural (sg. rom. bretelă > pl. rom. 
bretele > sg. rom. bretea), ceea ce Th. Hristea numea „derivare regresivă 
morfologică” (Sinteze, 1984: p. 84). 

Lexicografia furnizează diverse definiții, majoritatea referindu-se la 
vestimentația masculină: „curea ce sustiene una greutate, şi în special: curea ce 
sustiene bracele sau pantalonii” (Laurian şi Massim — G); „Breteale. Făşii de stofă 
(elastică) ce se pun peste umeri spre a ţine pantalonii ridicaţi, cozondroace, pateşti. 
N din fran” (DLR); Polizu şi Frollo îl înregistrează cu pluralul „brătele”, respectiv 

„bretele”. Cuvântul-titlu la Pontbriant este însă la singular, iar definiția perifrastică 
din dicționarul Protopopescu demonstrează acest fapt, „un fel de fâşie ce se pune 
pe umere ca să ție ceva”. 

Termenul francez a fost concurentul germanismului cu formă coruptă 
osentragi. Sinonimul cu formă de singular, cozondroc (cozondrâci m. pl. germ. 
hosen-trăger, d. hosen, pantaloni, şi träger, purtător). Bretele, pateşti. — Mai rar 
cozondroăce, n. pl.) (Scriban), este o variantă deformată a aceluiaşi termen german 
Hosentrăger de care aminteam mai sus, dar care s-a utilizat cu predilecție în VVM. 

Termenul francez circulă în discursul publicistic din primele reviste de modă 
româneşti: 

„Corsage suissese (elvete) cu sau fără şpalette şi bretelle; la aste corsage 
şimisete cu cercurelle mici sunt mult adoptate” (AF, 1863, nr. 2, p. 16); 

„centură cu bretele şi mari şpalete” (AF, 1863, nr. 5, 6, p. 163). 


„corsajul e garnisit înainte cu două bretele de ghipură strânse de mici bareturi 
de taftă” (MI, 1902, nr. 1, p. 179). 
„bretele” („Moda”, 1905, nr. 5, p. 8); 

„galonul ce-l înconjoară formând bretele pe umeri” („Moda”, 1906, nr. 8, 


p. 1). 
Lexemul este în uz. 


Bridă (< fr. bride). Bridă, -e, s.f., este un împrumut din limba franceză 
pătruns în a doua jumătate a secolului al XIX-lea, cu sensul de „gaică de stofă, de 
aţă etc. prin care se trece cordonul” (DN). 

Nu este înregistrat de lexicografia timpului, dar se foloseşte şi astăzi. lată 
câteva exemple din perioada 1863—1900: 

„bride” (AF, 1863, nr 5-6, p, 61); 

„briduri sub freza pălăniei” (FR, 1879, p. 167); 

„voal de chantilly negru din care se formează briduri” (BF, 1890, p. 92); 

„[pălărie] cu bride de tul” (MI, 1900, nr. 1, p. 10). 


Buf (< fr. bouffe, it. buffa). După cum reiese din exemplul următor, 
substantivul buf, -uri, s.n., apărea în cronicile de specialitate încă din 1864. 

Laurian şi Massim, s.v. „bufnire”, exprimă sensul de „suflare”, „înflare”, 
propriu cuvintelor „buf” şi „puf”. Tiktin îl inventariază oferind traducerea în 
română a genului proxim: „|proeminenţă pe mâneci]”. 

Se inserează în seria sinonimică deschisă: buion, bufetă, bufant, cută şi 
continuă să se folosească rar (cf. DOOM), cu singularul masculin, buf, sau feminin, 
bufă, pl. bufe. 

„La barez, gasă, grenadină, muselină, se pun manşete formate din buffuri de 
tul şi entredeux de muselină brodată sau valancienă” (AF, 1864, nr. 6, p. 404). 

Semnalăm şi derivatul bufat: 

„tul buffar” (AF, 1868, nr. 4, p. 54); 

„corsajul bufat” („Moda”, 1905, nr. 3, p. 8). 


Bufant (< fr. boufant). Termenul bufant, -e, s.n., de provenienţă franceză, a 
circulat atât ca adjectiv, cât şi ca substantiv, ambele fiind împrumutate în ultimul 
deceniu al secolului. În acest interval, a fost folosit sinonimul său neologic buf sau 
fald. 

DU descrie elementul tehnic cu rol ornamental în vestimentația feminină: 
„Cutele umflate sau înfoiate la hainele femeiești.” 

Substantivul prezintă fluctuație de gen la singular: bufant/bufantă (în fr. le 
bouffant) pl. bufante. Referentul etalează forma înfoiată a unor componente sau 
piese vestimentare ca: rochii, mâneci, fuste, costume, pantaloni etc. 


80 Lorenta Popescu 


Bufant (la mânecă). 


„Capelele toate sunt fără bavolet, mica capellă bibi, unită sau în bufante 
separate cu mărgele.” (AF, 1864, nr. 7, 8, p. 422); 

„| Toaletele] se fac de tulle, în bufante de tulle brodat, de gază, de crêpe 
indian şi de v'ro altă materie uşoară care acopere întreg corsagiul, fusta şi coada” 
(„„Necesarul”, 1884, nr. 5); 

„Mânecă lăsând să se vadă un bufant de mătase fantezie, strâns printr-un 
poignet” (MI, 1900, nr. 47, p. 367); 

„mâneci clopot deschise pe un bufant de muselină şi dantelă” (1904, nr. 14, 
p. 5); 

„bufanturile se opreau la cot” („Moda”, 1906, nr. 18, p. 2). 

Folosit adjectival în exemple ca: 

„Caracterul decis al rokilor este lărgimea cea mare a volantelor bufante, 
cinturele la taliă şi mânecele ce sunt foarte ornamentale” (,„Ilustraţiunea”, 1860, 
nr. 3,p.23); 

„mâneca uşor bufantă, poagneul butonat” (MI, 1902, p. 306); 

„Mânecă bufantă jos, strânsă într-un poignet de postav oranj” (MI, 1903, 
nr. 1, p. 2). 

Îl aflăm cu formă diminutivată în exemple ca acesta: 


„Talie-bluză cu draperie, garnisită cu un mic bufănțel de taftă galbenă” 
(MI, 1898, nr. 35, p. 404). 


Bufetă (< fr. bouffette). Această unitate lingvistică, bufetă, -e, s.f., face parte 
din familia termenului bufant, ca şi buf/bufă, având semnificația de « Petit noed 
bouffant de ruban, qui sert d'ornement dans l'habillement » (Lexis) [mic nod 
bufant de panglică, ce serveşte de ornament în vestimentație]. 


Bufete negre pe corsaj. 


Etimologia este franceză; adaptarea a avut loc, dar comportamentul în 
terminologia de specialitate a fost de efemeridă lexicală. Va fi înlăturat din uz 

odată cu dispariția din modă a referentului. Exemplele de care dispunem sunt 
extrase din reviste de la începutul secolului al XX-lea: 

„Dinaintea petrecută şi prinsă prin trei bufete de catifea neagră” (MI, 1901, 
p. 11); 

„Calotă mică cu o panglică de catifea neagră formând în dreapta bufetă” 
(MI, 1901, nr. 21, p. 155). 


Buion (< fr. bouillon). Frantuzismul buion, cu variante grafice ca: buillon, 
buion, bulion, reprezintă un neologism de lux pentru sinonimele fald, umflătură, 
cută, sufleu, pliu. Din aceeaşi familie, limba română împrumută şi substantivul 
colectiv buioneu, care semnifică un « Ornement d'étoffe plissé en bouillons » 
(TLFi) [ornament de stofă format din pliuri bufante (buioane)], termen cu frecvență 
crescută în publicistică la final de secol. Ambele variante sunt neatestate de 
dicționarele consultate, fiind desigur percepute drept xenisme, în ciuda flexionării. 


Buioane (la mânecă, pe corsaj). 


Exemplele sunt o dovadă a utilizării acestui termen sartorial şi a derivatelor 
sale în a doua jumătate a secolului, apoi substantivul iese din uz: 


„garnit cun bouillon petrecut cu cordea de culora rochiei ş'a capellei” 
(AF, 1863, nr. 8, p. 95); 

„[corsajul] formează mai multe buionevri”; „talie cu un buioneu” (MI, 1900, 
p. 138); 

„Tocă de postav alb mărginită cu buioneuri de mătase neagră” (MI, 1903, 
nr. 1, p. 2); 

„Crevelele dintre ele [colțurile corsajului] lăsau să se vadă builloane de atlas 
ca rochia” (AF, 1863, nr. 18, p. 233); 

„Bulioane, volane ce se suie în piramidă” (AF, 1864, nr. 6, p. 404); 

„garnituri ca ruşe, buioneuri, volane încreţite ş. a” (MN,1904, nr. 19, p. 1). 

De remarcat şi derivatul buionat, cu grafie fluctuantă: 

„foi, revere builonate” (MI, 1898, nr. 9, p. 187); 

„patru crețuri buionate pe margine” (MI, 1900, nr. 3, p. 19). 


Burnuz (< fr. burnous, tc. burnuz). Burnuz, -uri, s.n., este un „turcism care a 
pătruns în limba literară datorită întâlnirii cu fr. bournous” (Şăineanu, II, 64). În 
franceză, acesta apare după 1830, (cucerirea Algeriei) (cf. TLFi). În limba română, 
a circulat cu varianta burnus, inventariat de lexicografii români târziu, când 
aproape ieşise din uz. 

Şăineanu îi atribuie trei valori: 1. „Manta mare de lână cu glugă (cum poartă 
arabii). 2. Haină mare cu glugă (în Dobrogea). 3. Scurteica țărăncilor (din 
Basarabia)”. Din aceste definiții rezultă că accepţia din lexicul de modă feminină 
este o extensie a sensului prim. Altfel, în societatea românescă termenul se utiliza 
în Dobrogea, în Basarabia, ca „scurteică” pentru femei. Stănceanu consideră 
referentul apanaj al vestimentației bărbăteşti, iar Tiktin îl echivalează cu „„manta”. 
DLR înregistrează următoarele sensuri: „|. 1. (pop.) Manta mare cu glugă 
2. (Basarabia) Scurteică pe care o poartă țărancele, cfr. cațaveică. 3. (Mold.) 
Pieptar de piele de cârlan cusut cu flori şi fluturi. II. (literar) Manta de lână (albă 
ori neagră), cu glugă, pe care o poartă arabii. Din turc. burnuz (ca neol. din fran.)”. 
Investigația lexicografică demonstrează că termenul nu este atestat cu semnificația 
din moda urbană feminină, de aceea accepţia nouă poate fi considerată un calc 
semantic după fr. burnous. 

Textele de modă din anii '60 îl atestă, intră însă rapid în vocabularul pasiv: 

„Haine de taftă lungi sau burnuzuri, mantille de taftă şi de dantelle cambre” 
(„Seculul”, 1860, nr. 17, p. 68); 

„burnus de camaieux (dantelă neagră) sau yak” (AF, 1864, nr. 8, p. 422). 

Efemeridă în vocabularul modei feminine, Purnusul semnifică o manta 
elegantă, amplă, cu glugă, pe care doamnele o purtau ocazional la spectacole sau 
evenimente speciale, sau, cum o defineşte chiar cronicarul, „haină de taftă lungă”. 

Cuvântul a fost repede înlocuit de xenismele compuse sortie-de-bal şi sortie- 
de-theătre, care s-au menținut în uz până la începutul secolului următor. 


Busc (< fr. busque). Franțuzismul busc, -uri, s.n., semnifică un corset-cuirasă 
care uneori reproduce forma sânilor pentru a complini lipsa lor şi marchează talia, 

cf. TLFi: « munir d'un busque (lame ou corset) » [a purta un busc (lamă sau 
corset) |. 

“two metal strips with nails and eyes that served a) to shape the front and 
b) to close the corset, making complete un-lacing unnecessary” (Late 19” & Early 
20" Century Ladies' Dress Glossary) [două benzi metalice prevăzute cu copci care 
serveau la a) schimbarea formei pieptului şi la b) închiderea corsetului, fără a fi 
nevoie de deschiderea lui completă]. 

Termenul este folosit foarte rar în limba română, numai atunci când se 
instalează moda corsetelor, numită şi moda „corpurilor de fer” (,„Ilustrațiunea”, 
1860, p. 75). 

Lexemul s-a dovedit o efemeridă şi este abandonat când se schimbă moda. 

„părinţii pun acestor copile un busc, le strâng într-un corset cu balene şi fer 
care le sdrumică corpul” („„Ilustraţiunea”, 1860, nr. 8, p. 75). 


Butonieră (< fr. boutonnière). Împrumutul butonieră, -e, s.f., cu varianta 
butonier, conform pronunţiei franceze, sau cu grafie etimologică boutonnière, 
apare în traducerile din publicistică încă din 1860, apoi este consemnat în LRV de 
Protopopescu (1870) cu sensul de „gaură de nasturi făcută în haină pentru a petrece 
un nasture prin ea”, definiţie reluată de Şăineanu în DU. Tiktin îl înregistrează, de 
asemenea, în dicţionarul său bilingv. Definiţiile sunt suficiente pentru orice 
vorbitor. 

În moda elitelor, acest termen de croitorie se referă nu numai la rolul 
funcțional, ci şi la cel decorativ, care implică margini festonate sau paspoalate cu 
materiale prețioase, cum aflăm din context. 

Publicistica îl notează de-a lungul anilor în texte literare, cronici şi reclame: 
„| Valentin] prezintă râzând marchizei bufoniera hainei sale” („Seculul”, 1860, 
nr. 21, p. 82); 

„Aparat de făcut boutoniere (găuri) permite a se face 1000 boutoniere pe zi” 
(Dreptatea, 1888, an I, nr. 1, p. 4); 

„butonieră de şetaş” („„Moda”, 1905, nr. 3, p. 1). 


Buzunar (< ngr. buzunara). Termenul buzunar, -e, s.n., este considerat 
printre cele „douăzeci şi cinci de elemente greceşti din vocabularul reprezentativ al 
limbii române” (Sala 2010: 211). Definiţia de tip enciclopedic din dicţionarul lui 
I. Heliade-Rădulescu (Eliade) ne informează că această vocabulă înlocuieşte 
cuvântul mai puţin specializat pungă sau pe cel de origine italiană tească, intrat în 
vocabularul popular: „Această vorbă s-a introdus cu vestmintele moderne. 
Vestmintele romanilor fiind tunica, toga, mânta, n-aveau buzunare ca dulamele, 
anteriile, vestele, fracurile şi pantalonii. Cu vestmintele vechi sau cu ale rumânului 
de ţară are omul sân, pungă, tească. De aceea, ce zicem noi buzunar pe ungurie, 
italianul zice tesca. Tească zice şi rumânul când e în vestmintele lui, iar nu în cele 
ungureşti, turceşti, hantătăreşti şi Dumnezeu mai ştie cum. lar bine că am zis 

buzunar şi nu ţep”. Acelaşi sinonim, tească, este furnizat şi de Tiktin. Definiţia lui 
Eliade este o pledoarie puristă pentru limitarea la cuvintele de origine latină, 
romanică, deja existente în română. Pontbriant, ca şi Eliade, susține etimologia 
maghiară a vocabulei, de la „bursula?”, înregistrând variantele şi derivatele: 
„Busunari. Busunara; Busunărire Busunărit”. Pisone oferă varianta „bozinari”, 
după etimonul neogrec. În Laurian şi Massim — G, „busunariu şi buzunariu, -e, 
săculeț făcut la un vestiment în care se pun bani sau alte obiecte... — Vine acest 
cuvânt din bursa? (vezi bosiu); sau se referă la aceeaşi fântână cu bot ori cu buză?”, 
„Săculeţ cusut în haine şi în care punem lucrurile ce voim să le avem cu noi, 
cf. Jeb. pozonar. După Cihac din neogr.” (DLR). 

Îl observăm la C. Faca (p. 35) „Şi că va să-l nimerească greuleţ la buzunar”, 
ca şi în traducerile apărute în jurnale: 

„Cu crucele lor înainte la piept/Cu titlurile lor în buzunar” („Timpul”, 1857, 
nr. 56, p. 3); 

„trase cu gravitate schița ce avea în buzunar” („Seculul”, 1860, nr. 21, p. 81), 
şi deseori cu forma „„posunar”, în versuri satirice: Şi galanți, scoşi din cutie/Fără 
ban în posunar,/ hainele pe datorie/ iar de plată n'au habar” („Satyrul”, 1866, nr. 3, 
p. 3) şi „pozunar” (FR, 1879, p. 167); 

„bavetă şi buzunare plisate” (MI, 1902, p. 147); 

„buzunăraşele” („„Moda”, 1906, nr. 22, p. 8). 


C 


Cache-corset (< fr. cache-corset). Compusul cache-corset, împrumutat din 
franceză, păstrează forma grafică şi sonoră, ca şi monosemantismul termenului 
francez. Termen specializat care desemnează „o piesă de lenjerie ce acoperă 
corsetul”, între rochia de dedesubt şi corset pentru a împiedica frecarea şi pentru a 
proteja corsetul, fără balene sau şnur, dar cu nasturi (http://fr.wikipedia.org/ 
wiki/Cache-corset). Odată discreditat, îşi pierde utilitatea rămânând în vocabularul 
strict specializat: « Pièce de lingerie, en tissu léger, que l’on mettait autrefois pour 
protéger le haut du corset » (Lexis) [Piesă de lenjerie, din pânză uşoară, care 
protejează partea de sus a corsetului]. 

Nu este prezent în paradigma lexicografică românească din epocă. 


Cache-corset. 

Exemple: 

„cache-corset” (MI, 1898, p. 415); 

„cache-corset asortat” (MI, 1900, p. 352); 

„cache-corset” (MI, 1901, nr. 43, p. 339); 
„cache-corseturile sunt foarte garnisite” (MI, 1902, p. 42). 
„cache-corset (brasieră)” (MN, 1904, nr. 15, p. 6). 

Apare în compusul extins, creație autohtonă, în exemplul: 
„Cache-corset-jupon de batist” (MI, 1902, nr. 3, p. 19). 


Cache-culottes (< fr. cache-culortes). Compusul cache-culortes nu apare în 
inventarul dicționarelor franceze cercetate de noi; aşadar, ar putea fi un 
pseudofranţuzism care suplineşte lipsa unei unități lexicale din limba română 
pentru acest concept, având sensul de piesă de lenjerie uşoară, asemănătoare unei 
rochii scurte, care acoperă pantalonaşii de dedesubt pe care îi purtau atunci 
femeile: 

„cache-culortes” (MI, 1898, 28 febr.) 

Pseudoxenismul compus apare o singură dată în limbajul jurnalistic de la 
sfârşitul secolului (hapax legomenon?). 


Cache-maillot (< fr. cache-maillor). Împrumutul compus cache-maillot 
semnifică o piesă vestimentară care acoperă lenjeria părții superioare a corpului; 
« Tunique courte que l’on peut porter sur le maillot » [tunică scurtă care se poartă 
peste un maiou]. 

(http://www larousse. fr/dictionnaires/francais/cache-maillot/1 1954) Efemerid 
neatestat în LRV. 

Forma franceză nealterată a împrumutului l-a menţinut cantonat în 
vocabularul specializat al modei: 

„cache-maillot” (ML, 1898, 28 febr.); 

„Cache-maillot garnisit cu entre-deuri şi dantelă” (MI, 1901, p. 26). 


Cache-nez (< fr. cache-nez). Cache-nez, împumut compus de provenienţă 
franceză, cu încercarea de adaptare prin epiteză cașneu (Stănceanu, Scriban), care 
însă s-a menţinut în regim de xenism toată perioada cercetată. 

Valoarea de „legătură de gât lungă şi groasă” (Stănceanu), preluată din 
lexicografia franceză: « Masque de velours que les dames portaient autrefois quand 
elles sortaient et qui est plus connu sous le nom de loup » (Larousse XX) [mască de 
catifea pe care femeile o purtau odinioară când ieşeau, cunoscută sub numele de 
lup], nu se regăseşte în moda românească urbană. Definiția « Longue et grosse 
écharpe, dont on s'entoure le cou et le bas du visage pour se garantir du froid » 
(Lexis) [eşarfă lungă, groasă cu care se acoperea partea de jos a feţei pentru a o feri 
de frig] e mai apropiată de realitatea românească, unde, în moda feminină, era 
confecționată din materiale fine, în general: 

„cachenez de mătase” („Timpul”, 1856, an I, nr. 9, p. 4); 

„Cache-nez de mătase şi pânză, în toate culorile, Shwaluri lungi de India şi 
Japonia” („Timpul”, 1877, nr. 7, p. 4). 

Termenul este prezent din 1856 (,„„Timpul”, nr. 9, p. 4) până prin deceniul al 
optulea şi intră rapid în vocabularul specializat pasiv, dat fiind faptul că dubla 
sinonimele deja în uz eșarfă, şal, fular. 


Cache-peigne (< fr. cache-peigne). Compusul cache-peigne, împrumut din 
franceză, a cărui definiție nu este consemnată de lexicografia românească, a luat 
valoarea de « Ornement en dentelles, fleurs ou rubans » (TLFi) [ornament din 
dantelă, flori sau panglici]. Referentul bogat decorat are rolul de a camufla 
pieptănul sau panglica care susține coafura unei femei: 

„Ccache-peigne (noduri galbene)” ( MI, 1898, nr. 5, p. 268); 

„Cache-peigne format din două buchete de violete; frunze de catifea verzi şi 
mov” (MI, 1902, nr. 3,p. 19). 


Cache-peigne. 

Iată o încercare de adaptare grafică: 
„caşpeigne de tul” („Moda”, 1906, nr. 11, p. 1). 
Circulă efemer cu formă de xenism la începutul secolului al XX-lea. 


Calotă (< fr. calotte, it. calotta). Lexemul calotă, -e, s.f., calc semantic după 
fr. calotte, comportă două valori în moda pălăriilor de damă: 

l. „parte a unei pălării” (DU); 

Forma referentului redă conturul cutiei craniene, termenul fiind utilizat în 
opoziție cu borul, o componentă a pălăriei. Uneori, apare şi sinonimul fond sau 
fund, în exemple precum: 

„fond şi bord” (MI, 1903, nr. 2, p. 1). 

„calotta (fundul) moale, fugând ca un coquillage, capricios plisat, buffat, 
garnuit” (AF, 1864, nr. 7, 8, p. 422). Glosa explicativă din paranteze e 
edificatoare. 

„între pasă şi calotă, o eşarpă de tul chantilly brodat şi formând un chou în 
stânga şi în spate” (MI, 1902, p. 10). 

2. „tip de pălăne”. 

Calota a fost însă şi un stil de pălărie, fără boruri care se purta la începutul 
secolului al XX-lea: «Sorte de bonnet de forme basse, souvent sphérique, qui ne 
couvre ordinairement que le sommet de la tête » (Larousse XIX) [un fel de bonetă 
joasă, adesea sferică, care nu acoperă de regulă decât vârful capului], valoare 
lexicală nou pătrunsă în română. 

„Calotă mică cu o panglică de catifea neagră” (MI, 1901, nr. 21,p. 155); 

„În jurul calotei, o eşarpă de dantelă mărginită cu zibelin” (MI, 1902, nr. 1, 
p. 2). 

Termenul apare şi în formaţii paratactice, de exemplu, alături de substantivul 
beret: 

„Calota beret, garnitură de pene negre de amazone” (MI, 1898, nr. 2, p. 2). 

Lexem polisemantic în vocabularul modei vestimentare, cu frecvență 
apreciabilă. 


Calţă (< it. calza). Efemerida calță, -e, s.f., are origine italiană. Atât Heliade- 
Rădulescu, cât şi Frollo, în definițiile lor, fac trimitere la semantismul 
substantivului ciorap, concept binecunoscut. Căltun, sinonim cu termenul caltă 
(Eliade), a trecut în registrul arhaic prin anii '80: 

„calțe sau ciorapi de fir de Corsica şi de bumbac” („Seculul”, 1860, nr. 17, 
p. 68). 

Pontbriant şi Pisone îl încadrează sub hiperonimul încălțăminte; 
„„Calţeamânt” (Pontbriant); „Calţeminte” (Pisone). 

Referenţii erau comercializați la că/țunerii/colțunerii. 

Camizolă (< fr. camisole). În discursul publicistic, cu ocurenţe rare, 
camizolă, -e, s.f., are variante grafice multiple (camisol/, camison, camizol, 
camizolă). Acest neologism a fost preluat cu sensul prim din limba sursă. Ca 
sinonime, în definițiile lexicografilor, sunt prezente: 

1. „vestă” (Frollo); „Pieptar, vestă de pânză de lână împletită; flanelă în 
formă de cămeşă scurtă” (Costinescu); 

2. „cămăşuţă” (Stănceanu); „Cămăşuţă scurtă sau semiscurtă ce se poartă pe 
dedesubt sau pe deasupra cămaşei” (Protopopescu); „camisola, vezi camesiutia”, 
„camesia, în înțelesul cel mai ordinar şi propriu, vestiment de pânză sau de 
bombac, care se poartă pre piele şi descende de la gât până contra genunchiului, şi 
care, după persoana cui e destinată, este: cămașă de bărbat, de femina, de copil etc” 
(Laurian şi Massim). 

„Căci tot la Madame Briol/ Face chiar şi camizo/” („„Mefistofele”, 1876, 
nr. 2). 

3. „scurteicuță și ciupag” (DU), sub genul proxim haină (DU), cu semul 
distinctiv [+ scurtă]. 

Cele două sinonime diminutivale sunt echivalentele mai frecvente: cămăşută 
şi scurteicuţă. În DU, substantivul este definit cu două valori: „1. haină scurtă, cu 
mâneci, purtată peste cămaşă; 2. scurteică, ciupag, sens particular folosit regional”. 
Tiktin îl atestă în literatură la Kogălniceanu (1845), însă Pontbriant este primul 
lexicograf care înregistrează termenul. Deşi echivalentele sunt numeroase, se 
fixează numai sensul de „Hăinuţă femeiască de purtat în casă, făcută din pânză, din 
stofă de lână etc., cfr. matineu” (DLR). 

„Camisole de filet de soie şi fil d' Ecosse” („„Adevărul”, 1890, nr. 559, p. 2). 

Deseori, termenul este întâlnit în reclamele din ziare în variantă greşită, 
hiperurbană: 

„Camisoane brodate” („„Timpul”, 1877, nr. 5, p. 6). 


Canotieră (< fr. canotier). Termen sufixat moţional feminin care defineşte 
un accesoriu preluat din vestimentația masculină, împrumutul metonimic 
canotieră, -e, s.f., variantă canotier, are sensul de „pălărie tare de paie cu fundul şi 
borurile drepte” (DN), fiind ignorat de dicționarele din secolul al XIX-lea. 

Referentul intră în moda masculină după 1874 (TLFi), inițial, ca accesoriu 
specific amatorilor de canotaj, apoi pătrunde şi în componenţa garderobei feminine. 

Lexemul este utilizat în formația paratactică pălărie canotier, dar se foloseşte 
şi direct, eliptic de regent. 

Cunoscătorii de limbă franceză foloseau varianta etimologică, canotier. 
Termenul este în uz frecvent în perioada modei referentului: „pălărie canotier” 
(MI, 1898, p. 185); 

„canotier de fetru cu un chou de catifea şi două pene couteaux” (MI, 1900. 
p. 313); 

„Canotier de pai bois, garnisit cu muselină bayadere mauve şi albă patru 
frumoase aripi albe” (MI, 1901, nr. 16, p. 122); 


Canotieră. 


„canotier de formă nouă” (MI, 1902, nr. 11, p. 83); 
„canotieră” („Moda”, 1906, nr. 18, p. 2). 
Canotiera reprezintă unul dintre simbolurile modei secolului al XIX-lea. 


Capă (< fr. cape). Dicţionarele româneşti consideră cuvântul de etimologie 
proximă franceză sau italiană („fr. cape, d. it. cappa, lat. cappa, manta cu glugă. 
V. capot. Cp. cu căciulă). Substantivul capă, -e, s.f., desemnează: „Un fel de 
pelerină lungă pe care cocoanele o poartă în loc de palton şi care se numea rofondă 
în sec. 19”, Scriban. La cuvântul-intrare rotondă, Scriban descrie şi sinonimul său 
capă: „Edificii rătund [!]. Un fel de manta femeiască fără mânici [!] care a fost la 
modă pe la 1880, numită acum capă. V. rond”, Scriban. „Pelerină scurtă de blană 
sau de stofă”, DEX’ 09. 


Capă. 


În publicistica modei feminine, acest termen are ocurenţe rarisime, au fost 
utilizate mai mult sinonimele collet (pelerină foarte amplă, scurtă până la talie) şi, 
desigur, hiperonimul pelerină: 

„capă, pelerină (de blană sau stofă) largă, scurtă, cu glugă” (AF, 1864, 
p. 63); 

„capă” (MI, 1897, nr. 1, p. 3). 

S-a stabilit în vocabularul modei româneşti. 


Capăt. Unitate lexicală formată prin derivare morfologică regresivă (Hristea 
1984: 79) de la rom. sg. cap > rom. pl. capete > rom. sg. capăt, „moştenit din lat. 
capita”. Hristea continuă: „După ce a apărut forma capăt, ea s-a specializat din 
punct de vedere semantic şi s-a fixat în anumite combinaţii frazeologice, ceea ce ne 
îndreptăţeşte ca, în planul sincroniei, să vorbim de o nouă unitate lexicală în raport 
cu mai vechiul și etimologicul cap, singurul continuator direct al lat. capu?” 
(1984: 79). 

În publicistica modei apare din deceniul al şaptelea: 
„La fiecare colţ ambele capete de cordea sunt împreunate într-un grațios 
fiong, cu mici capete” (AF, 1864, nr. 24, p. 311); 


Capete. 


„[panglicile], nimicurile toaletei, cu noduri, ca aripi lungi cu capete 
fâlfâinde” (MNI, 1907, p. 79). 

În dicționarele secolului, ca şi acum, este înregistrat cu sensul generic de: 
„parte extremă a unui lucru, a unei perioade, a unei situații sau a unei stări; 
margine, limită, sfârşit, istov” (DEX '98). Sinonim cu căpătâi, din lat. capitaneum 
(DEX, DLR, DU), sensul său generic i-a consolidat poziţia în limba română: 
„partea extremă cu care se începe sau se termină ceva, cap, capăt, margine) 
(cf. DLR). 

Termenul vechi, panromanic (Sala 2009: 127), căpătâi, -ie, s.n., este 
moştenit din latină. În domeniul modei, lexemul echivalează fr. extrémité: 

„capețile alcătuind un fiong dinainte” („Curier de ambe sexe”, 1836, ed. I, 
nr. 7, p. 114); 

„căpătâi elegant” (MI, 1898, p.130); 

„pe poalele foilor, patru căpătâie de catifea” (MI, 1900, nr. 9, p. 67); 

„reverele se prelungesc cu căpărâie lungi până jos, pe foi” (MI, 1900, nr. 9, 


p. 75). 


94 Lorenţa Popescu 


Capelă (< it. capello). Împrumutul capelă, -e, s.f., de origine italiană, 
desemnează, conform lexicografilor epocii: 

l. „pălărie de damă” (Costinescu, DU, Tiktin) fără particularități; „pălărie 
elegantă de om sau de femina” (Laurian şi Massim); 

2. „pălărie înaltă” (Protopopescu); „Joben” (DU). În DLR sub al doilea sens: 
„Pălărie (de oraş), (învechit) pălărie de dame. N. din ital. capello”; 

3. „Căpac în formă de pălărie; mai multe lucruri ce au oarecare asemănare cu 
pălăria, cu căciula” (Frollo). 

Faptul că se menționează diferența specifică prin semul [+înăltime] 
particularizează semantic conceptul în funcție de modificările pe care le suferă 
referentul de la sezon la sezon. Frollo defineşte imprecis termenul ca pe „o calotă 
sau o căciulă”, prin comparaţie cu informaţia furnizată de cronicarii de modă. În 
lexicul modei feminine moderne, are valoarea de pălărie (Scriban, DER, DAR). Şi 
acest termen, ca multi alții, a fost preluat din moda masculină (militară), unde avea 
sensul de şapcă cu cozoroc moale. A dezvoltat conotaţii de eleganță în moda 
feminină. 

„pelerinuri şi capele şi turbanuri stacojii” (AR, 1839, nr. 68, p. 337); 

„capela de pae” (AR, 1844, nr. 16, p. 65); 

„capele de mătasă şi de catefe” (AR, 1848, nr. 85, p. 344); 

„Du voi cuteza a pune rochie rosa sau albastră, capelă de tul albă şi bottine de 
piele glisă rusească” (AF, 1863, nr. 2, p. 28); 

„Capellile, mulţumită Domnului, sunt mai puțin ardicate pe frunte şi foarte 
simplu garnite” (AF, 1863, mai, p. 69). 

Diminutivul capeluță figurează în textele de specialitate din deceniul al 
şaselea, de asemenea: 

„Ele [capelele] făcură loc la şarmante capeluțe de crep...” (AF, 1864, 
nr. 7, 8, p. 422). 


Capelină (< fr. capeline). Lexem neînregistrat în lexicografia perioadei 
cercetate, temenul capelină, -e, s.f., se defineşte ca „pălărie de damă cu boruri 
foarte largi” (DN), ca să acopere umerii, confecționată din pai, de regulă, uneori 
prinsă cu panglici sub bărbie, sens confirmat de reproducerile epocii. Limba 
română l-a împrumutat din franceză, aceasta, la rândul ei, din lexicul modei 
militare italiene. Referentul este extravagant prin dimensiuni şi ornamentică. 

„Capelină mare de catifea” (MI, 1901, p. 411); 

„Capelină pentru seară, de moar alb mărginit cu pluş Parme, ridicată într-o 
parte pe un buchet de violete de Parma, căzând în spate pe păr” (MI, 1903, nr. 1, 


p. 2); 

Capelină. 


„capelină” („„Moda”, 1905, nr. 5, p. 12). 


Capişon (< fr. capuchon). Termenul capişon, -e, s.n., variantă grafiată 
etimologic, capuşon, aduce conotația de eleganță. Lexicografii îl definesc astfel: 
Protopopescu, hiperonimic, prin „acoperământul capului”, iar Frollo, sinonimic, 
prin „glugă”, în timp ce Costinescu îl înregistrează numai cu sensul din 
vestimentația călugărilor. În sfârşit, Laurian şi Massim atestă explicit utilizarea 
termenului în moda feminină „un capuțiu mai elegant ce poartă şi feminele”. 
„Acoperământ de cap (mai ales pentru femei şi copii, de obicei din stofă groasă, de 
lână, pentru vreme de iarnă) în formă de scufiță şi cu un volănaş care se lasă pe gât 
şi pe umeri sau în formă de glugă. N. din fran. capuțin”, lămureşte extins DLR; 
„Glugă cu unul sau două colţuri, care atârnă pe spate şi care se poate ridica pentru a 
proteja capul de intemperii” (DEX). 

În publicistica modei feminine, s-a folosit aproape exclusiv termenul de 
capişon şi nu sinonimul glugă, asociat mai degrabă cu moda masculină militară. 

De altfel, apare foarte rar şi termenul de capucin, cu sensul de capişon, glugă, 
care exista în română cu sensul de călugăr catolic dintr-un ordin franciscan al cărui 

nume provine din cuvântul italian cappuccio, deoarece aceşti călugări purtau glugă. 
Accepţia din moda feminină este un calc semantic efemer după fr. capucin: 
„capucin” (MI, 1901, nr. 13, p. 99). 

Conotaţiile de rafinament şi bogăţie cerute de moda feminină a epocii 
încadrează fericit termenul de capişon, cu variantele lui, în acest lexic în care e 
întâlnit cu relativă frecvenţă. 

„„ghetre, şarpe, flanele, capuşoane elegante, încălțăminte franceză adevărată” 
(AF, 1863, p. 236); | 

„Sortiurile (mantale) de bal sunt mai mult rotunde cu capușon” (AF, 1864, 
nr. 21, p. 274); 


Capişon. 


„Capişon, sortie de bal sau de teatru şi cravată de fantezie” (MI, 1898, 
p.167); 
„capuşon” („„Moda”, 1905, nr. 6, p. 2). 


Capot (< fr. capot, tc kapot). Capot, -oate, s.n., preluând din semantica 
termenului francez capot, grafiat şi în varianta capod, în lexicul modei feminine 
este amplu atestat şi definit. 

În limba română au fost preluate pe rând câteva sensuri: 

1. « manteau à capuchon » (Petit Larousse). [mantou cu glugă]; Prima 
accepțiune, aceea de mantou, apare la C. Faca în Comodia vremii (p. 30): „Este de 

bonton la modă să aibă capot deschis/ În mână cu portofeliu şi cu baiader închis”. 
Protopopescu îl defineşte ca pe „un fel de haină cu glugă”, definiție ce se poate 
aplica şi altor tipuri de veşminte; „vestmânt ordinar”, indică regimul democratizat 
al mantoului. 

„capotul de primăvară” (MNI, 1909, nr. 9, p. 2). 

2. rochie de casă, sens care se menţine în vocabular şi în secolul următor: 

„capoduri şi matineuri” (MI, 1900, nr. 33, p. 256); 

„forma clasică a capodului” (MI, 1902, p. 50); 

„capot (robe de chambre)” (,„Moda”, 1905, nr. 19, p. 10), glosa aparține 
autoarei cronicii care semnează „Dna Marietta”. 

În a doua jumătate a secolului, al doilea sens intră în modă, obiectul fiind o 
rochie elegantă de casă, cu sau fără glugă, „deschisă dinainte” (Costinescu, DU), 
indispensabilă doamnelor din societatea de elită pentru primirea musafirilor 
„dimineaţa” (cf. Tiktin), după obicei. 

În publicistică este întâlnită şi sintagma rochie de casă/interior, calc parţial şi 
imperfect după fr. „robe de chambre” (cf. Dame), lexem concurent al 
franțuzismului penioar. 

Laurian şi Massim definesc cuvântul cu câteva sensuri distincte, unul dintre 
acestea referindu-se la termenul capoză, sufixat feminin, paronim al termenului, ce 
desemnează un tip de pălărie care circulă ocazional paralel cu semnificantul capot, 
în fonetism francez. 

3. lenjerie de noapte, sens care transpare din definiția „vestiment lung, 
deschis dinainte de sus până jos, ce feminele pun când se culcă” (Laurian şi 
Massim), este confirmat de discursul publicitar: 

„capoturi fine de noapte lucrate din păr de cămilă” („Timpul”, 1879, nr. 163, 
p. 4). 

Insă valoarea care s-a păstrat în uz în limba română a fost cea de „rochie de 
interior” (DLR): „Îmbrăcăminte femeiască de casă; cf. halat N. din fran”. 

„Capoate, matineuri, rufărie şi şorțuri” (MI, 1901, nr. 21, p. 155). 

În reclamele publicitare, întâlnim şi substantivul compus „demi-capo?” 
(„Timpul”, 1878, nr. 208, p. 4), cu sensul de „bluză purtată în interior, peste 
lenjerie”. 


Capotă (< fr. capote). Neologismul capotă, -e, s.f., provenit din franceză ca 
şi paronimul capot, cu varianta etimologică, capote, semnifică un stil de pălărie la 
modă prin anii '80. 

Cuvântul este înregistrat de Vaillant într-o definiție generică „un fel de 
pălărie de dame”, conform modei din deceniul al treilea, apoi de Laurian şi 
Massim, sub cuvântul-titlu capot, ca: „specie de pălărie feminescă ale cărei baiere 
sau aripe acoperă urechile”, diferențele specifice fiind bine surprinse şi de Tiktin 
care o încadrează sub diminutivul „[Căciuliţă]”. 

„Pălăria care se poartă dimineaţa e la capote de postav sau de lână groasă” 
(„Necesarul”, 1884, nr. 1,p.2). 

Limba română a împrumutat sensul al doilea din franceză, acela de «chapeau 
de femme à brides» (Petit Larousse) [pălărie de dame cu bride]. Acest gen de 
pălărie revine în modă, cu alterări care o aseamănă cu toca, în ultimele două 
decenii ale secolului şi chiar mai târziu: 

„Pălărie capote de crepon gris” (BF, 1890, nr. 16, p. 255); 

„Pălării parisiane din cele mai elegante, precum şi capoate frumoase pentru 
theatru” („Adevărul”, nr. 674, p. 3); 

„pălărie capotă” (BF, 1890, p. 303); 

„Am mai spus-o: doliul mare... capoză de crep” (MI, 1898, p. 194); 


Capotă. 


„Capota Margareth. Mai mult coafură decât capotă, pentru teatru, de tul alb, 
brodată, de perle de sidef şi cristal, cu fire argintii şi paiete turquoise” (MI, 1901, 


p. 18). 
Capucin. v. Glugă 


Caravani (< bg. karavani, < ngr. carvana). Substantivul caravani s-a 
arhaizat accelerat când pătrunde lexicul de modă francez în română, dar 

semnificatul său fiind foarte cunoscut, este glosat în scop explicativ în textele de 
modă feminină: „în climele friguroase kiar femeile poartă o fustă strâmtă şi închisă 
jos (caravani)” („„llustraţiunea”, 1860, nr. 8, p. 75). 

Este definit ca: „nădragi ce poartă muncitorii, largi sus şi strâmți jos, cu 
nasturi de găitan şi copci de sârmă. [tig. Karavana]” (DU). Este consemnat în DEX: 
„S. m. pl. Înv.) Pantaloni largi la talie şi strâmţi de la genunchi în jos, strânşi la 
glezne cu nasturi sau cu copci. — Din bg. Karavani” (DEX '98). 

Lexemul iese din uz, ca şi turcismele ceacșiri, şalvari. 


Caschetă (< fr. casquette). Lexemul cascheră, -e, s.f., a fost extins din 
domeniul vestimentar masculin. În cazul lexicului de modă feminină este un calc 
semantic la neologism, după fr. casquette. Deşi a fost definit de lexicografi atât 
analitic, cât şi sinonimic, referirile nu sunt la moda feminină. 

Din definițiile lui Protopopescu, Costinescu, Șăineanu, DLR: „Fam. 
Acoperământ de cap, de stofă, cu cozoroc, făcând parte din uniforma marinarilor, a 
şcolarilor ş.a. fran”, reies caracteristicile esențiale ale referentului similar cu 
„şapca”: semul inerent [+cozoroc] accentuează conotaţia de stil vestimentar cochet. 

Termenul se utilizează rar pe parcursul perioadei cercetate: 

„Jos casquettele! Jos bastoanele! Jos cismele! Jos tot vestimentul ce ne ia 
dreptul d'a fi femei” (AF, 1864, nr. 7, 8, p. 422); 

„Caschetă de Jockey” (MI, 1897, nr. 1, p.2). 


Cazacă (< fr. casaque). Împrumut preexistent, cu etimologie controversată 
(< fr. DEX, MDN; < it. DER; < rus. DN), cazacă, -e, s.f. grafiat şi casacă, în VVF 
este un calc semantic, după fr. casaque. Stilul căzăcesc presupune forma sobră, 
cazonă a hainei feminine. În realitate, elita feminină românescă a etalat cazaca 
drept veşmânt de plimbare, elegant, din matenale scumpe, cu guler scurt, mâneci 
lungi, largă la poale, purtat peste rochie, crinolină până la genunchi sau mai lungă. 

Umoriştii au inclus cuvântul în strofele lor: „Marşandele mă tot botez,/Cănd 
turcă când cazacă;/Când iar cu vr'un costum cerchez/Parale ca să stoarcă. 
(CIP, 1858). 

Referentul este definit polisemantic: „vestiment feminesc, specia de scurteică 
ce acopere bustul” (Laurian şi Massim); „Un fel de haină ce se îmbracă pe 
deasupra, cu mânecile foarte largi” (Costinescu); „Manta de drum cu mâneci lungi” 
(DU). | 

Costinescu defineşte cazachina, o specie de cazacă mai scurtă: „Casacă mică, 
o haină mică, un fel de camisolă. Casaguin”. 

Cazacă. 


Marca diastratică apare explicit la Laurian şi Massim. 

Publicistica de modă feminină confirmă valorile de haină şi mantou, ca 
atribut stilistic: 

„haină scurtă: „Casaque” (AF, 1863, nr. 1, p. 330). 

„cazaca de catifea se deschide d'asupra unui plastron numai bufante de 
mătase care se opreşte puţin mai jos de gât” („Necesarul”, 1884, nr. 14, p). 

„cazacă (princesse) de catifea cenușie” (MI, 1897, nr. 1,p. 3). 

2. mantou, cazachină: „mantou subțire ce acoperă rochia lungă mai jos de 
talie, numite cazace sau cazachine, după lungime” ( AF, 1864, nr. 1,p. 331). 

„rochii cu şarpe, casaquine, rotonde şi şaluri la fel, totul garnit cu frange de 
chenille, ruşe de taffet şi cordele, pasmanterii de culoarea stofei” (AF, 1864, nr. 1, 
p. 331); 

3. stil: „un corsagiu casaquin...cu reveuri” (FR, 1879, p. 165). 

Cercetările iconografice au contribuit la desluşirea sensurilor atribuite de 
moda vremii. 

Călţun (< ngr. kaltsúni). Împrumutul din neogreacă călțun, -i, s.m., cu 
varianta colțun, s-a arhaizat rapid şi va fi ieşit din uz până la sfârşit de secol 
(Şăineanu îl consideră un termen vechi, provenit din lat. calceonem, din calx = 
călcâi, cu sensul de pantof, în Mold. ciorap.) Conform DLR, accepţiile sunt: 
al Încăltăminte de pânză, 2. Ciorap, 3. Pantof” 

În publicistica modei feminine, termenul echivalează semantic fr. bas, folosit 
numai cu sensul de ciorap, turcism cu care circulă paralel şi care-i va slăbi poziția. 

„Căltuni roşi şi bottine (cismuliţe) de piele naturală” (AF, 1863, nr. 5-6, 
p. 69). 

Termenul apare mai ales în reclamele comerciale ale jurnalelor până prin anii 
"90: | 

„Mare asotiment de colțuni pentru dame şi bărbaţi” („Perdaful”, 1882, nr. 14, 
p. 3). 

Derivatul colțunerie, cu valoarea de magazin de ciorapi, este o creaţie 
românească, prin sufixare neologică după împrumutul bonetărie: 

„Magazin de nouveautés. Botinărie. Colțunerie. Confecţiuni. Parfumerie” 
(„Figaro”, 1877, nr. 30, p. 4). 


Cămaşă (< fr. chemise, lat. camisia). Cuvânt „panromanic” (Sala 2009: 125) 
şi „celtic, pătruns în latină” (Sala 2009: 138), cămașă, -i, s.f., are un statut stabil în 
vocabularul românesc. Datorită semantismului cunoscut, acest lexem, fiind un 
reper în percepția noilor concepte, este folosit ca definiție sinonimică de cronicarii 
de modă. 

Termenul va încorpora sensurile noii realități după fr. chemise. 

Cuvântul este definit astfel: „îmbrăcăminte (la origine, numai) bărbătească 
(p. ext. şi femeiască, înlocuind, mai ales la oraş, pe vechiul iie) făcută din pânză 
(p. ext. din flanelă). Cămăşile femeieşti (de zi) sunt la oraş, de obicei, fără guler, 
decoltate, fără gură şi fără mâneci” (DLR). 

Sensul poate fi ilustrat cu următoarele citate din publicistică: 

„cămăși, flanele, pantaloni, ciorapi, plastroane pentru bărbaţi, dame şi copii” 
(„Ilustraţiunea”, 1860, nr. 1, p. 6); 

„cămaşa femeii e un obiect de respect” (MI, 1860, nr. 8, p.75) ; 

„Gulerile cămășilor sunt mereu înalte, răsfrânte şi foarte petrecute” 
(MI, 1903, p. 2); 

„cămăşile, pantalonii, cascorsetele, matineurile” („„Moda”, 1905, nr. 9, p. 1); 

Şi în sintagma: „cămaşă de noapte cu guler drept festonat” (MI, 1900, nr. 35, 
p. 272); 

„cămăşile de noapte sunt garnisite de un mare guler marinar sau Pierrot” (MI, 
1902, p. 42); 

Utilizat diminutival în: „cămășuță de muselină de mătase albă şi garnisită cu 
un coquille de soie” (MI, 1897, p. 35). 

Căptuşeală (< rom. căptuşi + suf. eală < rom. căptuh + i < germ. Kappruch). 
Lexemul căpruşeală, -i, s.f., provenit din limba germană, exista anterior perioadei 
în studiu. Este un exemplu de ceea ce Pușcariu numeşte alternanța slavă A-ş 
(căptuh-i, cf. germ. Kapptuch). 

Deşi a avut un concurent serios în franțuzismul dublură, se menţine şi astăzi 
ca termen specializat în lexicul vestimentaţiei. 

Lexicografia îl defineşte astfel: 

„„Căptusella, pannura de căptușit un vestiment, (cuvântul e un diminutiv din 
forma captusia, despre care vezi căptuşire)” (Laurian şi Massim); „A coase, pe 
dosul unei haine, o stofă, spre a o face mai călduroasă, mai durabilă” (DLR). 

„corsajul, fără căpruşeală, desigur” („Necesarul”, 1884, nr. 23); 

„căptuşeală, 8 rânduri de pliseuri, funde încreţite” („Lumea ilustrată”, 1891, 
nr. 1, p. 29); 

„Căptuşeala costumului” (MI, 1902, nr. 1, p. 15). 

În texte apare şi participiul trecut, căptușit: 

„bordurile întoarse înapoi căptușite cu catifea mordoré. Draperie de crêpe 
beige” (BF, 1890, p. 92). 


Ceapraz ( < tc. çapraz). Turcismul ceapraz, -uri, s.n., preexistent pătrunderii 
modei pariziene, reuşeşte să se mențină în limba română până astăzi. 

Înregistrat în lexicografie cu sensul de „şiret, panglică, galon, firet”, cu var. 
cepraz(ă), ce(a)prag (Cihac, DU, Meyer-Lübcke, DLR), termenul coexistă cu 
sinonimele din seria şiret, galon, şnur, găitan etc., iar în epocă circulă paralel cu 
fr. passement, al cărui echivalent român este. 

De exemplu: 

„garnarea toilettelor noastre de toamnă constă în ceprazuri de Brandenbourg 
ŞI în pasementerii” (GI, 1882, nr. 2, p. 41); 

„Ceaprazuri mari de Brandenbourg” (GI, 1882, nr. 3, p. 1). 


Centiron (< fr. ceinturon). Termenul centiron, -oane, s.n., împrumutat din 
franceză, este o extensiune din vestimentația masculină, semantizare după 
fr. ceinturon prezentă în articolele dedicate modei feminine din publicistică. 

Lexicografia cercetată nu atestă sensul specific vestimentației feminine, ci 
sensul prim din VVM. În DLR, sensul unic este cel din VVM: „Cingătoare de 
piele, de care se agaţă sabia, baioneta etc. Şi (pop.) centiron. N din fr” 

În articolele de modă dedicate femeilor, termenul este utilizat ocazional cu 
semnificația de accesoriu funcțional şi decorativ central. Din aceeaşi serie cu 
termenii centură, cingătoare, curea etc., centiron are ocurențe foarte rare în 
vestimentatția feminină (VF). 

„Centiron englezesc cu un volan bordat de dantelă” (MI, 1901, nr. 50, 
p. 394). 

În textele jurnalistice, îl regăsim târziu, la începutul secolului al XX-lea. 

Centură (< fr. ceinture). Cuvântul centură, -i, s.f, cu trei variante grafice, 
centură, cintură, sentură (variantă fonologică), se extinde din vocabularul masculin 
militar către lexicul modei feminine cu înţelesul termenului francez. Este atestat 
lexicografic şi echivalat de Pontbriant cu arhaismul cingătură, apoi este definit de 
Laurian şi Massim într-o definiție substanțială: „Cu înţeles concret de cinga, ceva 
de încins şi mai ales cingă elegantă, bine, frumos lucrată, cam în aceeaşi însemnare 
cu a formei cingutoare”; „Cingătoare (de stofă sau de piele); N. din fr.” (DLR). 


Centură. 


Centură reuşeşte să se impună în fața cuvântului vechi cingătoare, căruia îi 
grăbeşte arhaizarea. 

Sensul său este mai restrâns decât al vechiului cuvânt provenit din latină 
curea (din lat. corrigia), care-l supraordonează şi care era folosit mai mult în 
vocabularul vestimentaţiei masculine: „nu'i soldat/Să se strângă cu-o curea” 
(„„Mefistofele”, 1876, nr. 2). 

Publicistica îl atestă astfel: 

„Caracterul decis al rokilor este lărgimea cea mare a volantelor bufante, 
cinturele la tahă şi mînecele ce sunt foarte ornamentale” („„Ilustrațiunea”, 1860, 
nr. 3,p.23); 

„Luaţi apoi centura Régence, corsetul mare, ţeapăn, ce dă turnură de 
granadir, fiind de cel mai rău ton” (AF, 1864, nr. 7, 8, p. 422); 

„şaluri, centure de dame, evantaile, pesactele de Riols” („Figaro”, 1877, 
nr. 30, p. 4); 

„Centură albă cu cataramă de aur sculptat” („„Depeşa”, 1901, an I, nr. 109, 
p. 1); 

„Sentură de surah alb” („Depeşa”, 1901, nr. 77, p. 1); 

Semnalăm compusul „centură-soutien de satin alb” -(MI, 1900, nr. 43, 


p. 336), ca şi utilizarea xenismului ca glosă pentru împrumutul cordon: „cordon 
(ceinture)” (MI, 1897, p. 7). 


Chou, choux. Xenismul chou-choux, după fr. choux, este des întâlnit în 
descrierile referenților de modă feminină din epocă. 


Choux. 


Termenui este utilizat cu sensul din limba sursă „|[nod de panglică sau de 
stofă cu numeroase reliefuri]” (TLF:). 

În publicistică, există varianta românizată şu, -uri alături de cea grafiată 
etimologic, chou, choux, care are frecvență mai mare. Termenul este sinonim cu 
împrumutul cocardă, care defineşte un referent asemănător, rotund, plat şi mai 
ordonat ca formă, şi cu împrumutul nod, ornament în formă de fundă, de obicei cu 
capetele vizibile. 

„chou”; „Pălărie rotundă, chou”; „Choux-uri” (MI, 1898, nr. 4, p. 147); 

„persoanele simple şi rezonabile poartă în păr un chou mare de catifea 
neagră” (MI, 1902, nr. 1,p.2); 

„Capelină de fetru verde ridicată pe şuuri verzi” („Moda”, 1905, nr. 5, 
p. 12); 

„„Șu-uri de dantelă pe piept şi partea de jos a jupei care e cu trenă” („„Moda”, 
1905, nr. 7, p. 1). 

Se inserează în paradigma elementelor ornamentale aplicate pe piese 
vestimentare de bază. 

Xenismul a fost folosit efemer. 


Chute. Xenismul efemer chute provine din franceză. Cuvântul desemnează, 
conform contextului iconografic, un ornament din stofă cusut într-un punct pe o 
piesă vestimentară feminină. Dicționarul Larousse XX notează: « draperie qui 
retombe; chute à plis ou queue à godet » [falduri care cad; fald cu pliu sau coadă cu 
godeu]. 


Chute. 


Termenul nu a fost atestat în LRV. 
Cuvântul este prezent rar în discursul publicistic de modă de la sfârşitul 
secolului: 

„Chutes de muselină de mătase, reținute prin funde de panglică mais” 
(MI, 1901, nr. 33,p. 258). 


Cingătoare. Termenul cingătoare, -i, s.f., cu varianta încingătoare, este 
format anterior perioadei cercetate de la verbul panromanic a încinge, din lat. 
incingere (de la cing = prez. încing + suf. -ătoare) (Sala 2009: 125). În lexicul 
modern, termenul cu iz arhaic are un sens generic. 

Substantivul este folosit ca sinonim de referință pentru neologismele centură 
şi cordon, fiind binecunoscut în limbajul comun. Datorită sensului cuprinzător, 
acesta devine un hiperonim al clasei paradigmatice care reprezintă acest tip de 
accesoriu. 

„Haina sa lungă, întinsă, de stofă de mătase albă, se lega la cingătoarea sa 
printr'un agraf de rubine” („Timpul”, 1856, nr.75, p. 1); 

„încingătoare” („Seculul”, 1860, nr. 2, p. 8); 

„Se închide jacheta de cingăroare cu o garoafă” („„Necesarul”, 1884, nr. 5); 

„O cingătoare lată de satin cade de ambele părți ale dantelei” („„Necesarul”, 
1884, nr. 23); 

„Cingătoare de metal” (MI, 1898, p. 179). 


Ciorap (< tc. gorab). Turcismul ciorap, -i, s.m., împrumut specializat din 
„turca osmanlie”, pătruns „între secolele al XV-lea şi al XVII-lea” (Sala 2009: 
164), este utilizat în publicistica timpului paralel cu italienismul ca/ță şi 
neogrecismul co/țun. 

Cuvântul ciorap este definit ca: „Încălţăminte de aţă, bumbac, lână, mătase 
care se încalță pe piciorul gol” (DLR). 

În moda feminină este echivalentul românesc al fr. bas. 

„Ciorapi de fil de Korsu” („Timpul”, 1856, nr. 56, p. 4). 

„Calţe sau ciorapi de fir de Corsica şi de bumbac” („Seculul”, 1860, nr. 17, 
p. 68). | 

„ciorapi de dame” („Timpul”, 1879, nr. 5, p. 6). 

„mare asortiment de ciorapi de mătase, lână, bumbac pentru dame, bărbaţi şi 
copii” („Adevărul”, 1888, nr, 74, p. 3). 

„ciorapi, ghete, la lingerie, avem reticulele, lanţurile, lornetele, binoclurile” 
(„Moda”, 1905, nr. 6, p. 2). 

Menţionăm şi derivatul „ciorăpărie” („Moda”, 1905, nr. 1,p. 1). 

Ca împrumut „de lux”, este de amintit sintagma bas de soie [ciorapi de 
mătase], satirizată de Faca în 1833 şi prin grafia adaptată foneticii limbii române: 

„Când ne ducem la plimbare, voale verzi ne trebuiesc,/Ba de soa şi botine 
ca’n jurnalu franţozesc” (Comodia Vremei, p. 30). 


Ciucure (< lat. cicculum). Termen preexistent perioadei cercetate, ciucure, -i, 
s.m., moştenit din latină, apare deseori în comentariile cronicarilor de modă. 

Element decorativ în vestimentație, fie militară, fie feminină, fie a copiilor, 
termenul s-a fixat în română şi e bine definit de dicționarele româneşti: „mănunchi 
de fire de mătase, de lână, de aur etc. cu care se împodobesc chipiurile milităreşti, 
moț” (Costinescu); „pompon” (DLR). 

„doi ciucuri” (AF, 1864, nr. 4, 5, p. 383); 

„Aladin, algeriană al cărei capuşon e strâns cu câteva falde acoperite cu o 
rasă de passementerie terminată cu un ciucure” (AF, 1864, nr. 6, p. 403); 

„Moda... ciucurilor de mătase înnodaţi” (MI, 1902, p. 154); 

„foi ornate cu o tunică-şal şi mărginită cu un frumos ciucure” (MI, 1903, 
nr. 10,p.4); 

„regăsim aceleaşi paletouri largi, foarte scurte şi foarte ornate de pasmanterii 
şi ciucuri” (MI, 1904, nr. 19, p. 1). 


Cizmă (< magh. csizma). Cizmă, -e, s.f., reprezintă pentru lexicul modei 
feminine echivalentul românesc al fr. botte. Cuvântul are o etimologie 
controversată, fie maghiară (DU, DER, DEX, DLR), fie turcă, cizme, „intrat în 
limbile balcanice” (Sala 2010: 150). Termenul este definit ca „încălțăminte de piele 
ce acoperă piciorul până la genunchi” (DU). Nu insistăm asupra sensului, de altfel 
cunoscut în epocă. 

Fiind în uz cu predilecție în moda masculină, căci femeile purtau rochii şi 
fuste lungi la care se potriveau mai degrabă botine sau pantofi, referentul are 
ocurenţe rare în jurnalele timpului. | 

„Jos casquettele! Jos bastoanele! Jos cismele! Jos tot vestimentul ce ne ia 
dreptul d'a fi femei” (AF, 1864, nr. 7, 8, p. 422); 

„cismele de lak sau de cauciuc” (FR, 1879, p. 165). 

Semnalăm şi derivatul colectiv cizmărie prezent în reclame, precum: 

„Mare asortiment de ghetărie, cismărie de lucs, şoşoni, galoşi franceze şi 
germane” („„Limpul”, 1876, 10 nov., p. 4). 


Clac (< fr. chapeau-clague). Împrumut onomatopeic care reprezintă o con- 
versiune a interjecției cu rol atributiv care metaforizează regentul pălărie. 
Substantivul clac, -uri, s.n., particularizează un tip de pălărie cilindrică, înaltă, 
rabatabilă (de unde şi valoarea onomatopeică), extensiune din moda masculină, cu 
destinație mondenă care vizează apariția la baluri, concerte, serate. La aceste 
evenimente se rabatează şi se poartă sub braţ în stil ostentativ, burghez. 

Termenul este definit cu claritate de Pontbriant, deşi nu specifică marca 
diastratică: „Pălăria, vezi peleria. [lat. pileus], chapeau (x); care se-nchide pentru 
baluri-claque”. 

În DU, definiția se referă la moda masculină, referentul având aceeaşi 
descriere: „Pălăne bărbătească ce se poate turti şi purta sub braț” Tiktin redă 
echivalentul în dicționarul său bilingv: 

„Clac-uri [Pălărie-clac]” În sfârşit, Stănceanu concepe o definiţie referenţială 
precisă, fără a specifica domeniul vestimentar feminin: „Pălărie înaltă de mătase 
care se deschide şi se strânge cu un mecanism” DLR defineşte exclusiv sensul din 
VVM: „Pălărie bărbătească înaltă, având forma cilindrului, care, cu ajutorul unui 
mecanism, se poate turti, încât să poată fi ținut şi în mână sau sub braţ; se poartă la 
baluri sau la recepții solemne etc. Când e cineva îmbrăcat în frac; cilindru, joben. 
N din fr.” 


Clac. 


În jurnale, lexemul are ocurențe pe toată perioada cercetată, deşi în anii '60, 
apare ca un compus în care interjecția flexionată produce un efect hilar: 

„pălăria-clacă” (AR, 1839, nr. 68, p. 334); 

„Clacul nu se mai poartă, ci pălăria înaltă” (MI, 1897, nr. 11, p. 8); 

„Cu toate protestările, pă/ăria-clac revine la modă ca pălărie de serată şi de 
folos pentru ca să poată servi ca evantai” (MI, 1901, p. 98). 

Clapă (< germ. Klappe, ngr. Kána). Termen de croitorie cu etimologie 
controversată, din ngr. Kino sau din germ. Klappe, substantivul clapă, -e, s.f., 
desemnează în vocabularul modei feminine o „bucată de stofă care acoperă 
deschizătura buzunarului unei haine” (DEX? 98). 

Nu se înregistrează sensul în LRV. 

În publicistică, termenul e atestat pentru prima dată în „Amicul familiei”: 

„ambele businare cu clape” (AF, 1864, nr. 6, p. 403); 

„clape de postav sutaşate” (MI, 1898, nr. 46, p. 170); 

„redingotă, mâneci drepte cu clape” (MI, 1898, p. 317). 

Cuvânt fixat în limba română, în uz şi astăzi. 


Clin (< sl. K/in2). Termenul vechi de croitorie dintr-o limbă slavă, clin, -i, 
s.m., este folosit în VVF cu sensul cunoscut de: „petec de pânză” (Laurian şi 
Massim), „l. care se pune la mâneca cămăşii, 2. petec triunghiular la poalele 
rochiilor” (DU). 

Exemplele demonstrează ocurențele frecvente de-a lungul secolului: 

„Spre exemplu, rochiile cu clini, clini puşi între crevele” (AF, 1864, nr. 4—5, p. 382); 

„chlin dinapor” (AF, 1868, nr. 4, p. 54); 

„tunica are un clin în formă de cioc” (GI, 1882, nr. 1, p. 4); 

„Clin” (GI, 1883, p. 14); 


Clin. 

„rochie în clini cu balayeuse şi cu trenă” (FR, 1879, p. 541); 
„Clinul dintr-o parte care se uneşte cu foaia din faţă ...” (MI, 1898, p. 127); 
„Jupele în clini” („„Moda”, 1906, nr. 15, p. 1). 


Cloş (< fr. cloche). Împrumutul cloş, -uri, s.n., semnifică un „tip de croială 
largă (şi cu falduri), cu firele ţesăturii aşezate oblic” (DN). 

Nu apare în LRV. DLR oferă numai sensul de „Ciucure, canaf (la capătul 
unui cordon). N. din fr.” 

Lexemul determină substantive ca: mânecă, fustă, rochie, palton, de 
exemplu: 

„Jupa cloche încrețită la betelie şi pe poale cu două volane” (MI, 1901, nr. 1, p. 2); 

„mâneci clopot deschise pe un bufant de muselină şi dantelă” (MI, 1904, 
nr. 14, p. 5); 

„mâneci foarte largi cloche (clopot) ornate cu volane de dantelă”, (MI, 1904, 
nr. 15, p. 4; 


Cloş. 

„Paleto de blană, formă « cloche », cu guler mare putând să se lase jos după 
voie” („Moda”, 1905, nr. 5, p. 6). 

Adăugăm substantivul cu prefixoidul demi (mi) ataşat, mi-cloche, din 
exemplul: „fusta micloche” (MI, 1897, p. 35); 

„Jupă forma cloche (clopot)” („Moda”, 1905, nr. 2, p. 1). 


Coadă (< fr. queue). Calc semantic după cuvântul francez queue, 
substantivul coadă, cozi, s.f., primeşte un sens nou, sinonim cu trenă, cu ocazia 
adoptării noii mode pariziene şi e recunoscut de majoritatea lexicografilor. Stamati 
(1852) oferă explicaţia: „coadă de strai (de rochie)”. S.v. „coda”, pe filiația 
sensului prim: „La vestimentele lungi, mai vârtos muiereşti, partea posterioară ce 
se târăşte” (Laurian şi Massim). În dicţionarul bilingv al lui Barcianu (1886), apare 
ca „|haină cu coadă]”, cu echivalentul german „Schleppkleid”. 

Termenul apare în versurile care satirizează moda timpului: „Vă aduc haine 
cu coadă,/şi potcoave la papuci” (CIP, 1862); 

„coada fustei sale” (AR, 1839, nr. 68); 

„coada fustei” (FR, 1879, p. 541); 

„coadele se pun pe volanele aşezate în mai multe rânduri” („„Necesarul”, 
1884, nr. 5); 

„| Toaletele] se fac de tulle în bufante de tulle brodat, de gază, de crêpe indian 
şi de vro altă materie uşoară care acopere întreg corsagiul, fusta şi coada” 
(„Necesarul”, 1884, nr. 5). 

Termenul are ocurenţe rare după ieşirea referentului din modă. 


Cocardă (< fr cocarde). Neologism asimilat de limba română cu sensul 
restrâns de „floare artificială pe care o poartă la piept nuntaşii”, DEX"09. În secolul 
al XIX-lea, termenul s-a folosit cu sensul mai larg de „nod de panglică sau de 
stofă” (Şăineanu), de formă rotundă. Împrumutul a fost preluat, probabil, din 
lexicul uniformei militare, referentul fiind adaptat cerinţelor modei feminine. 

Frecvent în uz, ca şi referentul, la cumpăna veacurilor şi la începutul 
secolului al XX-lea: „mici cocarde şi pene de cocoş” (MNI, 1905, nr. 5, p. 1). 
Intră, aşadar, în serie sinonimică cu nod, fundă, chou. 

Reuşeşte să se fixeze în română prin specializare. 


Coeur, en coeur (< fr. en coeur). Unitatea frazeologică specializată en coeur 
are proveniență franceză şi a fost frecvent folosită alături de regenți, precum 
decolteu sau corsaj. Fiind încă în uz, observăm că se comportă în regim de xenism 
şi astăzi, desemnând prin analogie un decolteu decupat în formă de inimă, în 

opoziţie, de exemplu, cu carré (pătrat), un alt xenism utilizat cu aceiaşi regenţi, de 
exemplu: 

„0 mică deschidere en coeur e permisă” (AF, 1864, nr. 4, 5, p. 382); 

„Ccorsagiul decoltat carré sau en coeur” (AF, 1864, nr. 7, 8, p. 422); 

„in cerculeţe, în jurul unei plătci en coeur, cu tigheluri..” (MI, 1901, nr. 12, 
p. 90). 


Col (< fr. col). Xenism de provenienţă franceză, având etimon comun cu 
împrumuturile: coleretă, collet, ancolură. Cuvântul nu este înregistrat în LRV, 
apare însă sporadic în reviste ca sinonim al termenului vechi guler, pe care nu 
reuşeşte să-l îndepărteze din uz. 

Acest neologism a fost utilizat mai ales în anii '70 şi mai târziu, apoi intră în 
regim pasiv: 

„„[Rochia de catifea] montantă, faci cu ea vizitele cele mai de gală, purtată cu 
manşete şi col de bruxelă, te prezinti cu ea şi la Palat. Asortimentul său e mare, 
moir antique are mai mare vogă decât oricând” (AF, 1864, nr. 15-17, p. 530). 

Împrumutul apare şi ca glosă în exemplul: „guler (co7)” (MI, 1897, p. 7). 

„„Corsaj ajustat cu col şi plastron de postav ornat cu bande albe, fixate prin 
năsturei” (MI, 1902, p. 288); 

„Bolero scurt, încrucişat sus şi rotunjit în faţă, garnisit cu un col, ornat cu 
bieruri înguste de mătase în mijloc” (MI, 1902, p. 290). 

Termenul face parte şi dintr-un xenism compus din lexicul specializat: 

„Corsaj plisat cu pliuri plate sub platcă plisată, de-a latul cu faux-co/ de drap 
alb” (MI, 1902, p. 288). 


Coleretă (< fr. collerette). Termenul coleretă, -e, s.f., nu este definit în LRV, 
dar se află în inventarul dicționarelor actuale: 

„Guleraş din țesătură fină sau din dantelă” (DN); 

„„Guleraş din țesătură fină sau din dantelă (încreţit sau plisat)” (DEX'98). 

TLFi defineşte termenul astfel: 1. « Tour de cou généralement plissé que les 
hommes et les femmes portaient autrefois » [guler mulat în general plisat pe care 
bărbații şi femeile îl purtau odinioară]; 2. « Petit volant fronce ou plissé garnissant 
le bord d'une encolure ou le décolleté d'une robe » [Volănașş fronsat sau plisat pe 
marginea unui guler sau a unui decolteu de rochie]. 

În moda feminină românească, se regăsesc ambele sensuri, referenţii apărând 
în reproducerile după gravuri în jurnale. 

Termenul este sinonim cu volan şi ruşă. Rareori utilizat. Exemplul este extras 
din revistele de modă apărute la sfârşitul secolului: 

„Guler cu coleretă plisată” (MI, 1901, p. 42). 

Coleretă. 


„O coleretă largă, tot de muselină crem” (MI, 1902, p. 210). 


Colet (< fr. collet). Definiţiile pentru împrumutul colet,-e, s.n, cu variantele 
de sg. coliet, coletă, la plural şi coleturi, conţin trei sensuri diferite: 

1. „guler fix sau mobil”: 

2. „rabat de dantelă la gât”; 

3. „mantou sau capă”. 

Stamati şi Frollo se limitează la un unic echivalent generic, guler. 

Costinescu desfăşoară o definiție substanțială care încadrează substantivul, cu 
semnificant de gen feminin, coletă, în categoria ornamentelor, sinonim cu 
arhaismul iacă, ieşit din uz, sau cu neologismele ghimpă şi şemizet, 
corespunzătoare sensului al doilea: „Ornament, găteală de gât pentru dame; guler, 
iacă, şemiset. Collet”. 

Colet. 


TLFi furnizează accepţia de [cămăşuţă brodată sau plisată purtată pe sub 
rochia deschisă care se purta pe la mijlocul secolului]. 

În Lexis, se consemnează ca « Pièce, garniture de fourrure ou étoffe formant 
une courte pélerine, que portent parfois les dames » [piesă, garnitură de blană sau 
de stofă care formează o pelerină scurtă pe care o purtau femeile odinioară], sens 
care se regăseşte în iconografia românească a epocii. 

Reproducerile din jurnalele de modă româneşti confirmă toate aceste sensuri: 
guler, adaos la guler şi pelerină scurtă (de blană sau de stofă) cu guler înalt, 
răsfrânt, purtată la sfârşitul secolului, conform exemplelor următoare: 

1. „collet de muselină” (MI, 1900, nr. 9, p. 75); 

2. „Coletele se termină separat şi apoi se prind de guler sau se prind separat” 
(MI, 1901, nr. 15,p. 119); 

3. „colet de hermină mărginit cu zibelină” (MI, 1903, p. 18); 

„colet” (MI, 1901, p. 82). 

Semnalăm, de asemenea, un compus al lexemului care, prin adăugarea 
hiperonimului clasei, subliniază caracteristicile semnificatului: „coler-pelerină 
dublu” (MI, 1903, nr. 1,p.3). 

S-a menţinut în uz, apoi a intrat în vocabularul pasiv al VVER. 

Colţ (< bg. kolec). Termenul colț, -i, s.m., este preexistent epocii cercetate şi 
are proveniență bulgară. Substantivul este echivalentul fr. point, având sens 
ornamental în croitoria de damă: „partea proeminentă pe marginea unui obiect care 
se termină într-un unghi ascuțit. ex.: colțuri de dantele (cf. Polizu, Pontbriant)” 
(DLR). 

„Pe margine, o valencienă microscopică cu colțuri” (AF, 1863, nr. 10, 
p. 119); 

„Bavoletul e moale şi ades cu col dinapoi” (AF, 1864, nr. 7, 8, p. 422); 

„redingotă, rochie cu colți” (MI, 1898, p. 300); 


Colt. 


„Corsaj deschis, cu aceiaşi colti ca pe foi, pe o platcă de muselină de mătase” 
(MI, 1900, nr. 1, p. 10). 
Bine fixat în mentalul şi lexicul românesc. 


Cometă (< fr. comète). Substantivul cometă, -e, s.f., este un calc semantic, 
după fr. comète, şi face referire la aplicații ornamentale din « Ruban étroit et satiné 
servant de garniture » [panglică dreaptă şi satinată folosită ca garnitură] (TLFi). 

Lexemul este o efemeridă neînregistrată în dicționarele româneşti. 
Limbajul modei îl glosează frecvent la începutul secolului al XX-lea: 


Comete. 


„capoate, matineuri, rufărie şi şorțuri. Şort de liberty roz cu comete negre 
formând choux. 
Volane cu comete bordate” (MI, 1901, nr. 21, p. 160); 
„cometele întrebuințate ca rije” (MI, 1902, p. 162). 
Intră în componenţa substantivului compus „pălăne-comet” (MN, nr. 6, 


p.4). 

Confecţiune (< fr. confection). Termenul confecțiune, -i, s.f., este folosit cu 
precădere pentru fabricarea obiectelor de îmbrăcăminte după Revoluţia industrială. 
După cum observa şi L. Şăineanu, cuvântul defineşte trei sensuri: 1. lucrare 
executată pe de-antregul; 2. obiect fabricat în serie; 3. obiect de gata, în opoziţie cu 
cel comandat. În DU, aflăm şi derivatul confecționator, neîntâlnit în publicistică. 

„Confecţiune, m. puţin obişnuit, facerea unui obiect pe de-a'ntregul, 
fabricarea în serie, în cantități mari, de lucruri gata (nu de comandă), mai ales 
lucruri de îmbrăcăminte (albituri, haine); p. ext. obiectul fabricat” (DLR). 

Constanţa de Dunca îl foloseşte în „Amicul familiei” în 1863: 

„Conjfecţiunile negre sunt mult adoptate” (AF, 1863, nr. 2, p. 39); 

„confecțiune” (AF, 1864, nr. 3, p. 2). 

Apare mai ales în rubricile de publicitate: 

„Magazin de nouveautés. Botinărie. Colţunerie. Confecţiuni. Parfumerie” 
(„Figaro”, 1877, nr. 30, p. 4); 

„magazinul de confecțiuni pentru dame” („„Adevărul”, 1888, nr. 633, p. 3). 

La 1884, lexemul nu era încă fixat cu forma pe care o cunoaştem, fiind 
utilizat cu forma din limba franceză: 

„„„„. aceasta se pune d'asupra, ca pardessus, fie jachetă, fie o confection de 
lână sau postav de o singură culoare, garnisită cu blană” („Necesarul”, 1884, nr. 1, 
p. 2). 

| Participiul se foloseşte şi cu prefixoidul împrumutat demi-: 

„costume demi-confecţionate cu preţuri foarte moderate” (,„Adevărul”, 

nr. 688, p. 3). 


Coquillé (< fr. coquillé). Termenul coguille, ca şi substantivul colectiv 
coquillage, sunt împrumuturi din franceză, xenisme prin grafie şi percepție. 

Nu sunt definite de lexicografu români. 

Substantivul este folosit în VVF pentru a desemna « [En parlant d'un tissu] 
Qui est légèrement ondulé » (ILFi) [o țesătură] uşor ondulată, sau [o umflătură], 
după cum reiese din « former des boursouifflures » (Petit Larousse) [a forma 
umflături |], semantismul din franceză fund preluat nealterat datorită specializării. 

Ambii termeni sunt în uz pe tot parcursul perioadei de influență majoră a 
limbii franceze: 

„Ele făcură loc la şarmante capeluţe de crep, bine închise cu calotta (fundul) 
moale, fugind ca un coquillage, capricios plisat, buffat, garnuit, de crep la fel sau 
tul illusion” (AF, 1864, nr. 7, 8,p.422); 

„Corsaj cu revere „coquilles” brodate” (MI, 1898, nr. 10, p. 195); 

„un coquille de taftă” (MI, 1900, nr. 29, p. 241); 

„Mânecă bufantă jos, strânsă într-un poignet de catifea brodată, un coquillé 
de dantelă neagră pe mijloc amestecat cu atârnătoare de mătase neagră ornează 
dinaințile” (MI, 1903, nr. 1, p. 2). 


Coquillé. 


Este utilizat şi ca termen explicativ pentru un cuvânt românesc „bertă de 
dantelă sau o simplă încrețitură (coquillé) de dantelă de-a lungul corsajului” 
(„Moda”, 1906, nr. 15, p. 1). 


Cordea (< ngr. kordela). Termen deja fixat în română, cu mare frecvență în 
informaţiile de modă, provenit din neogreacă sau prin intermediar neogrec, 
lexicalizat cordea, cordele, s.f. Forma românească sg. cordea, cu forma 
etimologică cordelă, reprezintă un caz de etimologie internă care se explică prin 
refacerea unui nou singular după plural, de la sg. rom. cordelă > pl. rom. cordele 
> sg. rom. cordea, fenomen denumit de Th. Hristea derivare regresivă morfologică 
(Sinteze 1984: 78). 

Înregistrat în majoritatea dictionarelor epocii cu semnificatia de „panglică”. 

Lexemul este stabil formal şi semantic la jumătatea secolului, fiind prezent în 
anunţuri comerciale şi în discursul cronicarilor mondeni: 

„nodul unei cordele” (AR, 1839, nr. 68); 

„Victor Albert al cărui capuşon e încrețit d'alungul, lăsând însă capetele ce 
formă un volan şi cusătura acoperită d'o ruşă de dantelă sau cordea” (AF, 1864, 
nr. 6, p. 403); 

„Cordele de tot feliu” („Figaro”, 1877, nr. 30, p. 4). 

Se păstrează în uz. 


Cordon (< fr. cordon). Unitatea lexicală cordon, -oane, s.n., împrumutată din 
franceză, este înregistrată în multe dintre dicționarele românești. 

Prima atestare lexicografică apare la Vaillant care-l echivalează cu „ceinture 
de ruban” [centură de panglică]. Pisone înregistrează numai sensul de „piquet”, 
termen militar. Stamati oferă sensul din îmbrăcămintea militară: „Lentă; cordea 
(de pălărie)” 

În dicționarul lui Frollo, este definit prin sinonimele: „găitan, cordică, şfară”, 
iar la Costinescu: „şnur, şiret, panglică ce se pune la ceva spre a strânge sau a orna; 
— găitan, cureluşă, brâuşor de încins ori de legat ceva” 

Laurian şi Massim marchează explicit domeniul modei feminine: „în înțeles 
apropiat de al formei cordella, fir împletit sau fascia țesută cu elegantia din tort, din 
bumbac, din mătase. Din fire de aur sau de argent etc., care serve a încinge, prinde, 
spânzura, a trage ceva: în genere cordonul pălăriei, rochiei” Dame îl traduce prin 
[centură, cordon de talie], la Stănceanu: „Sfoară, şnur; panglică, brâu”. Barcianu îl 
traduce prin [Bandă], iar Tiktin, prin [$nur]. 

DLR prezintă definiția: „|. Cingătoare de panglică, cordea sau de baieră, 
şnur, găitan, la uniformele militare sau la hainele femeieşti. Cuvânt intrat în limba 
românească pe mai multe căi: fr. cordon, rus. Kordonu, germ. Kordon”. 

Termenul are o diversitate de sinonime şi echivalenţe. Totuşi semnificația 
transpare pentru orice vorbitor din sensul prim, denotativ, subliniat de caleido- 
scopul definiţiilor oferite de LRV. 

Discursul publicitar îl glosează astfel: 

„cordoane de aur” (AF, 1868, nr. 4,p. 54). 

„Mincicoave (paltoane lungi cu cordoane)” („Timpul”, 1877, nr. 1. p. 4), 
fiind un referent folosit atât în moda masculină, cât şi feminină. 

„desemnuri în passement, cordoane şi ciucuri de jenilie compun garnitura” 
(„Necesarul”, 1884, nr. 5); 

„cordon (ceinturey)” (MI, 1897, p. 7); 

„Cordonul, făcut din muselină de mătase, înconjoară talia şi cade la spate, în 
formă de eşarpă, până la poalele fustei"(MI, 1898, p. 370); 

„cordoane, lavariere” (MI, 1901, nr. 28, p. 201); 

„jacheta e ținută strâns de un cordon şi are foi de frac” (MI, 1903, p. 1, nr. 7); 

„cordoanele se pun înclinate în față” (MI, 1904, nr. 9,p.2). 


Cornetă (< fr. cornette). Lexemul corneră, -e, s.f., este un substantiv 
împrumutat din vocabularul modei feminine franceze. 

În dicţionarul Laurian şi Massim, efemerida cornetă sau cornet se defineşte 
monosemantic drept „ornament de cap pentru muieri”. 

Conform definiției din TLFi este o [Bandă de pânză înnodată în față cu 
extremitățile în formă de coarne]. 

Din exemplul nostru se deduce că ar fi vorba de a conferi unei pălării o formă 
ridicată în față. Împrumutul are ocurență foarte rară, chiar în timpul modei 
referentului, la sfârșitul veacului. 

Exemplul „cornetă sub pălărie” (MI, 1898, 28 febr.) arată utilizările diverse, 
în acest caz de „suport” care amplifică forma obiectului. 


Corsaj (< fr. corsage, it. corsagio). Împrumut din limba franceză, bine 
asimilat în română, corsaj, -e, s.n., a circulat şi în varianta corsagiu. Termenul a 
fost bine definit de lexicografi cu referire la o piesă vestimentară feminină care 
acoperă bustul până la talie. 

Cuvântul este înregistrat de Vaillant (I: 61 şi II: 47; 1839), având o frecvență 
mare în vocabularul modei din a doua jumătate de secol. „Partea îmbrăcămintei 
femeilor care cuprinde talia” (Negulici); „Talia unei rochii” (DU); „Talia [rochiei 
unei femei]” (Tiktin). Uneori, este explicat lexicografic prin relația întreg-parte: 
„Partea vestmântului femeiesc care acopere pieptul” (Stănceanu); „Vestimentul 
care acopere această parte a corpului la femei” (Protopopescu); „Partea costumului 
femeiesc care acopere bustul, talia rochiei” (Costinescu), cf. ciupag” (DLR). 

Îl aflăm într-unul dintre primele periodice româneşti („Curier de ambe sexe” 
1836, nr. 1, p. 23), în exemplul: „[Prinţesa Maria de Klementina avea...] dantele la 
korsagiu, la mânici”. 


Corsaj. 

„aceste volanuri sunt pe mânici şi pe corsagiu pe care iau forma unei berte” 


(„Ilustrațiunea”, 1860, nr.3, p. 23). 
„şnur de catifea ... e împrejurul extremității de jos a corsagiului” (BF, 1881, 


p. 14). 

La finele veacului, referentul are descrieri diferite: 

„corsagele se fac, de obicei întinse, dându-li-se ca relief garnitura” 
(MI, 1898, p. 378); 

„Toată [rochia] e în bieuri, fusta şi talia. Aceea ce este nou de tot, e fasonul 
corsagiului, fără altă cusătură decât a de la subțiori; întinderea stofei pe bust îi dă 
modelul” (MI, 1898, p. 378); 

Au fost împrumutate efemer şi compuse nesudate ale substantivului, corsaj- 
bolero, corsaj-bluză, corsaj-habit etc.: 

„Corsaj-bolero rotund, tighelat întreg, mărginit cu benzi” (MI, 1903, nr. 1, 
p. 3); 

„corsajul-bluză, platca şi gulerul de ghipură” (MI, 1903, p. 10). 

„abia corsagiul rotund, habit, etc. primeşte un ce mic ca ancadrament, 
în jurul basquinei şia mânecii lor” (AF, 1864, nr. 15-17, p. 530); 

„corsaj-habit” (MI, 1901, nr. 9, p. 71); 
„corsaj-bluzon” (MI, 1903, nr. 1, p. 1); 

„Jabi de dantelă” („Moda”, 1906, nr. 9, p. 1). 

Şi cu determinanți de stil: 

„corsajele à la vierge” („„Necesarul”, 1884, nr 5); 

„corsaj de lawn-tennis” (MI, 1898, p. 248); 

„corsaj de preumblare” (MI, 1898, p. 251). 


Corseletă (< fr. corselet). Unitate lexicală efemeră, neatestată de dicționarele 
româneşti de la 1900, corse/eră,-e, s.f., varianta corseler,-e, s.n., semnifică un rabat 
mic, decorativ, o bandă lată, peste corsaj, care strânge talia cu şiret. 

« Partie de certains costumes féminins qui se lace sur le corsage » (Lexis) 
[Parte a unor costume feminine care se strânge cu şiret pe corsaj]. Imprimă şi un 
stil de croială specific piesei vestimentare la care se aplică, de exemplu: 

„corseletul torma suissessă” (AF, 1864, nr. 13, 14 p. 495); 

Exemplele următoare demonstrează folosirea atributivă a termenului cu 
diverşi regenti: 

„Toaleta de vizite. Se compune dintr-o jupă corseleză de catifea panne neagră 
broşată” (MI, 1901, p. 19); 

„Centură corseletă formată din baghete” (MI, 1901, nr. 51, p. 411). 

Corseletă. 


Dar observăm că termenul se foloseşte şi substantival: 

„... bentițele mici care formează gulere întregi, corselete, plătei, etc” 
(MI, 1902, nr. 1, p. 2); 

„Jupă cu corseletă” (MI 1907, nr. 39). 


Corset (< fr. corset). Neologismul corset, -e, s.n., adaptat şi democratizat în 
română, este expresia unuia dintre simbolurile modei feminine a secolului 
al XIX-lea. Dicţionarul Vaillant, cu forma corțer, ceea ce ne aminteşte de 
paronimul confțert folosit cu ironie în operele lui Alecsandri. 

Termenul desemnează un articol de lenjerie, controversat de contemporanii 
referentului, din cauza efectelor sale nocive asupra organismului feminin, invocate 
şi de mişcările de emancipare feminină de la sfârşitul secolului al XIX-lea: 

„Din aşternut să se scoale înaintea soarelui, trupul să nu-l cetluiască în zale 
aduse de la Paris, numite corset..” (AR, 1839, p. 72); 

„Nu corsete ca odinioară ce da unei femei turnură de soldat rusesc.” 
(AF, 1863, nr. 2,p. 39). 

„Luaţi apoi centura Regence, corsetul mare, ţeapăn, ce dă turnura de 
granadir, fiind de cel mai rău ton” (AF, 1864, nr. 7, p. 422); 

„Corsete de dame” („Timpul”, 1877, nr. 208, p. 4); 

„corsete franţuzeşti cu balene veritabile” („Adevărul”, 1888, nr. 559, p. 9). 

„În Cronici feministe, se vorbeşte de o boală a „corsetului” pentru care la 
Paris s-au format comitete” („Depeşa”, 1901, nr. 8, p. 1). 

Corsetul, sinonim cu pieptar (Costinescu, DLR), este un „vestmânt garnisit 
cu balene” (DU). 

În istoria referentului, balenele s-au adăugat după 1821 (TLFi), bineînţeles ca 
întăritură. 

Pontbriant îl atestă cu forma consacrată corset. Pisone îl glosează prin 
sinonimul diminutivat spătcel, Dame îl înregistrează fără a-l defini. În alte 
dicționare beneficiază de explicațiile  lexicografice următoare: „Partea 
vestimentului femeilor care acoperă talia pieptului şi abdomenul strângându-le” 
(Protopopescu); „Un fel de pieptar al femeilor ce cuprinde şi strânge partea 
corpului de la piept până la mijloc” (Costinescu); „bucată de îmbrăcământ cu cari 
feminele îşi strâng bustul corpului, ca să li se desemne bine şi frumos talia” 
(Laurian şi Massim — G); „Vestmânt garnisit cu balene ce înfăşoară şi strânge talia 
femeilor” (DU); „Vestmânt dedesubt foarte vătămător cu care femeile îşi strâng 
pieptul şi talia spre a arăta mai subțiri” (Stănceanu). 

Unele definiții accentuează ideea de nocivitate în folosire, prin strângere şi 
prin utilizarea balenelor pentru fermitate. 

Ca derivat, cf. DU, este amintit lexemul corsezier, „cel care vinde corsete”. 

Termenul a evoluat în perioada ulterioară celei cercetate, transferându-şi 
semantismul altor domenii sau permiţând metaforizarea. 

Semnalăm şi compusul corset-cuirasă, parţial adaptat: 

„corsetul-cuirasse” („Bobârnacul”, 1878, nr. 18, p. 3). 

Adăugăm o ocurență a unei formațiuni nefireşti, compusul sudat la plural 
cascorsete: 

„cămășile, pantalonii, cascorsetele, matineurile” („Moda”, 1905, nr. 9, p. 1). 


Costum (< fr. costume). Costum, -e, s.n., termen din vocabularul modei 
feminine, pătruns prin extensiune din moda masculină, căpătând rol de hiperonim 
al unei clase paradigmatice. 

Definit în LRV ca „Obiceiuri; îmbrăcăminte după locuri, după timpuri, după 
staturi” (Negulici); „Costuma. Costumare. Costumar, Costumat. Costum (it. 
Costume)” „[Costum, haină, travestire, deghizareļ” (Pontbriant); „It. costume, 
obicei, haină. Haină de teatru sau de bal pentru deghizare. Haina oficială a unor 
persoane cari exersă o funcţie oarecare sau vreo demnitate oarecare” 
(Protopopescu); „vestiment sau îmbrăcământ propriu cuiva, mod de a se îmbrăca 
cuvenit cuiva” (Laurian și Massim) 

În DLR, sensul prim este generic: „felul de îmbrăcăminte consacrată prin 
datină a unui popor, a unei regiuni, a unei epoci, a unei clase sociale sau felul de 
îmbrăcăminte la anumite ocazii, port, ținută.” 

În VVF, termenul se referă la „un ansamblu de piese utilizat în scopuri 
diferite: de plimbare, sportive, de ceremonie, oficial, travestire etc” De aceea, apare 
în sintagme care specifică destinaţia sau stilul: 

„costume şi toalete foarte răcoroase şi de o eleganță nespusă” („Cuner de 
ambe sexe”, 1836, nr. 1,p.24). 

„Suntem curioşi să vedem dacă costumul acesta va trece la modă” 
(„Ilustrațiunea”, 1860, nr. 4, p. 38). Lexemul apare în nenumărate sintagme: 

„La magazinul meu din Slănic se va găsi un mare asortiment de costume de 
baie pentru doamne şi domni” („Perdaful”, 1881, nr. 18, p. 7); 

„Costum de demi-sezon” (FR, 1879, p. 110); 

„pentru escursiuni pe jos sunt costumurile scurte şi comode foarte de 
recomandat” (GI, 1882, nr. 1, p. 4); 

„costum de tenis” (MI, 1901); 

„costum de curse” („„Depeşa”, 1901, nr. 77, p. 1); 

„costum de excursie” (MI, 1901, p. 250); 

„costum travestit”; „costum directoir” (MI, 1901, p. 11); 

„costum Columbine, „noctambule”, „de paysanne”, „d'apothicaire”, „de 
laitière”, „abbé Louis XV” (MI, 1902, p. 43). 


Costume de cicliste. 

Ca tip de costum de referință pentru moda feminină a secolului, simbol al 
emancipării femeii, amintim faiorul, care apare în deceniul al nouălea după ce 
referentul se impune ca o cucerire a domeniului vestimentar feminin. 


Couteau (< fr. couteau). Grafia nealterată a termenului în majoritatea 
exemplelor indică un xenism preluat din franceză. Grafia fonetică franceză apare în 
varianta cuto, de exemplu: „Tocă nouă, din pai fantezie ornată pe margine cu un 
cuto trecut prin două barete de velur” (MI, 1902, p. 195). Există şi forma de plural 
coutouri, o altă încercare de adaptare. 

După cum observăm din gravurile jurnalelor de la începutul secolului al XX-lea 
şi după definiția din dicționarul francez TLFi, termenul semnifică: « Longue plume 
rigide ornant parfois les coiffures féminines. » (TLFi) [Modă. Pană lungă, rigidă, 
ce decorează uneori pălăriile feminine), etimologic de la „Gen de păsări palmipede 
din ordinul galinaceelor, cu penele împestrițate de numeroase pete rotunde, care 
trăiesc în arhipelagul Malaysiei” (DN, MDN). 


Pene couteaux şi couteaux d'Argus. 

De asemenea, întâlnim un calc frazeologic parțial cuțit d'Argus, după 
fr. couteau d'Argus (cf. supra), Argus fiind denumirea unui fazan malaiezian ale 
cărui pene pestriţe, cu oceli, erau folosite ca ornamente la pălării. 

„Toculeţ de fetru învelit în catifea şi cuțite d’ Argus” (MI, 1878, nr. 1, p. 3); 

Se utilizează şi sintagma „couteau d 'aigle” (MI, 1902, p. 83); 

„2 pene drepte (couteaux) albe, noduri de catifea” (MI, 1898, p. 185). 

În uz în jurnalele de la începutul secolului al XX-lea ca determinant al unui 
regent sau prin elipsa acestuia: 

„pană couteau de tul perlat” (MI, 1902, nr. 11, p. 83); 

„platou de pai roşu traversat de un couteau roşu cu alb” (MI, 1901, nr. 23, 
p. 178); 

„două coutouri traversând calota” (MI, 1902, nr. 11, p. 83). 

Efemeridă, prin demodarea unor astfel de ornamente. 


Couvre-maillot. Compus efemer rar care nu apare în dicționarele cercetate, 
fiind, probabil, o creaţie internă, un pseudofranţuzism, având rolul de a completa 
un gol conceptual al timpului. 

Contextul lingvistic indică o piesă care acoperă lenjeria ca o bluză, având şi 
rol ornamental: 

„Couvre-maillot de percal, garnisit de entre-deuri şi dantele” (MI, 1901, 
nr. 50, p. 394). 


Cravată (< fr. cravate). Unitatea lexicală cravară, -e, s.f., este o extensie din 
lexicul modei masculine. Lexicografia franceză îl desemnează ca „[bandă de stofă 
purtată de cavaleria croată din regimentul de mercenari din timpul domniei lui 
Ludovic al XIII, pe la 1630]” (cf. TLF). DLR descrie termenul ca referent din 
garderoba masculină urbană „europeană”, cităm: „Parte a îmbrăcăminţii bărbăteşti 
de la oraş (europene); fâşie îngustă de mătase, de pânză, care se leagă în jurul 
gulerului formând în faţă un nod uşor” La Stamati, lexemul apare s.v. cravăr. 
Pontbriant îl defineşte ca „legătură de gât cum o purtau croații”, iar Laurian şi 
Massim, ca: „legătură de gât, bucată de stofă cu care se înfăşoară gâtul, spre a-l 
protege de intemperie” 

Dicţionarele româneşti nu-l plasează în moda feminină, dar vocabularul 
modei îl înscrie în paradigma sa: 

„Încă o noutate, Cravatele cu capete d'un cot, legate la ceafă” (AF, 1864, 
nr. 26, 27, p. 617); 

„Cravată de damă” („Timpul”, 1877, nr. 7,p.4); 

„Cravată fantezie, de taftă albastru deschis. (MI, 1898, p. 387); 

„Cravată regate şi centură de satin” (MI, 1900, nr. 13, p. 99); 
„Cravată Lambert croşetată, vărgată cu roşu şi gris” (MI, 1902, p. 74). 


Cravată. 


„cravată jabotată” (MI, 1903, nr. 8, p. 5). 
Semnalăm şi derivatul cravatat: 
„Capelina de pai cravatată” (MI, 1902, p. 91). 


Cret. Substantivul cref, -uri/crețe, s.n., este considerat de Grigore Brâncuş ca 
unul dintre cele patruzeci şi trei de cuvinte care provin „mai probabil din substrat” 
(apud Sala 2010: 195). 

„Rochia este în crețe late, turtite” (GI, 1882, nr. 1, p. 1). Termenul alternează 
în articolele de modă cu încrețitură de la part. vb. încrețit + ură: 


„dispare deschizătura între încrețiturile de din faţă” („Lumea ilustrată”, 1891, 
nr. 1, p. 29); 

„La corsaj, bertă de muselină cu încreșituri şi margine de drap bleu-pal” 
(MI, 1903, p. 11). 

Folosit relativ frecvent în textele de modă, cuvântul echivalează termenii 
francezi fronce şi pli. 

DLR îl defineşte ca termen specializat de croitorie: „încreţitură la haine sau la 
cismă, îndoitură, cută, fald, curmătură, undă”. 

„patru crețuri buionate pe margine” (MI, 1900, nr. 3, p. 19); 

„crețuri jenilate” (MI, 1900, nr. 9, p. 66); 

„volan plisat cu un cref sus tivit” (MI, 1900, nr. 9, p. 75). 

Verbul a încreți şi derivatele încrețitură şi încrețit sunt prezente în jurnalele 
de modă din 1839: 

„încrețea nodul unei cordele” (AR, 1839, nr. 68); 

„betelia e încrețită pe o lungime de 0,35 m” (MI, 1900, nr. 15, p. 115). 

Fiind o unitate lexicală din fondul vechi în limba română, termenul continuă 
să fie în uz şi astăzi. 


Creve (< fr. creve). Alături de xenismul creve, publicistica înregistrează o 
multitudine de variante grafice ale lexemului adaptat prin epiteză creveu/crevea, 
pl. creveuri/crevele, s.n.; de gen masculin în limba sursă, lexemul nu este atestat în 
LRV. 

A fost un împrumut efemer, specializat, care a păstrat sensul din limba sursă: 
« Ouverture aux manches d'un vêtement laissant voir la doublure » (Lexis) [fantă, 
în formă de paralelogram, practicată într-o piesă vestimentară, cu rolul de a lăsa să 
se vadă materialul de dedesubt]. (TLFi). Termenul nu a intrat în nomenclatorul 
lexicografic românesc, nu s-a democratizat şi a fost scos din uz. 

O descriere a acestui tip de cută apare într-un număr din „Moda ilustrată” din 
1902: 

„Cuta crevé are mult succes: e o cută dublă cusută şi turtită de fiecare parte 
pentru a ascunde cusătura. Cutele acestea însă trebuiesc dispuse înainte de a croi 
corsajul, dar trebuie băgat de seamă ca să fie dispuse foarte regulat” (MI, 1902, 
p. 127). 

Se înscrie printre efemeridele cu conotaţii preţioase, specifice perioadei: 

„crevelele dintre ele [colţurile corsagiului] lăsau să se vadă builloane de atlas 
ca rochia” (AF, 1863, nr. 18, p. 233); 

„foi în formă cu creveuri de mătase albă” (MI, 1900, nr. 29, p. 241); 

„Jupe cu creveuri de mătase şi şirete încrucişate” (MI, 1901, nr. 9, p. 66); 

„Mânecă cu crevé şi revere Louis XV” (MI, 1902, nr. 11, p. 83). 

Creve. 

Crinolină (< fr. crinoline). Emblemă a modei feminine din secolul al XIX-lea, 
crinolina a fost în vogă după Revoluţia de la 1848; termenul crinolină,-e, s.f., de 
etimologie franceză, primeşte atestare lexicografică în dicționarul bilingv al lui 
Costinescu (1870) în care se face trimitere la un eponim sinonimic perfect, 
termenul ma/acov/malacof, împrumutat din rusă prin intermediar francez. Cuvântul 
primeşte o descriere slabă din punct de vedere semantic în DU: „Un fel de fustă 
foarte largă mult timp la modă”. Cea mai substanțială definiție o oferă DLR: „Fustă 
foarte largă şi înfoiată, aşezată pe nişte balene sau arcuri subțiri de oțel, purtată pe 
la mijlocul veacului al XIX-lea, cf. malacof. N.” 

Dicţionarul Lexis precizează că stofa de crinolină apare prin 1829, iar 
juponul, în 1856. 

În „Caledaru istoricu şi popularu pe anul 1858”, referentul era ţinta umorului 
autohton: „Şi că aste crinoline/Malacoave de vânt pline/Pălării înţoţonate,/Şi de rău 
gust încărcate” (CIP, 1858). Termenul este foarte uzitat timp de aproximativ un 
deceniu şi jumătate, cât s-a menţinut referentul în modă. În limba română literară, 
acesta aminteşte de stilul vestimentar opulent, impus de clasa emergentă de la 
mijlocul secolului al XIX-lea. 

A fost vehiculat metonimic „crenolină la tivitura rochiilor”, (AF, 1863, 
nr. 2, p. 27), având sensul etimologic de crin, adaptat şi cu variantele cren, crenă, 
„crenă”, („Moda”, 1905, nr. 14, p. 1), material din păr de cal, folosit ca întăritură 
pentru jupe, dar şi pentru alte piese („pentru a lărgi crenele cu trese şi butoni auriți” 
(„Moda”, 1905, nr. 3, p. 1), ca pălăria, de exemplu: „pălărie de „crin” („„Moda”, 
1906, nr. 22, p. 4). „pălărie de crenă roşie” („Moda”, 1906, nr. 14, p. 1). 

„în mijlocul fustelor se pune faimoasa crinolină (malacofu, ca să nu rămâie 
neînțeles); crinolina are defectul tuturor lucrurilor nefolositoare, adică ține prea 
mult loc” („Ilustraţiunea”, 1860, nr. 8, p. 86). Din acest exemplu reiese că, în 
spațiul românesc, termenul de referință pentru franțuzismul crinolină era malacof, 
pătruns mai devreme în română, deci, mai cunoscut. lar sensul inițial de jupon, cu 
întărituri de crin, de piele sau metal s-a extins la întregul ansamblu, sensul prim 
devenind cel care semnifică o jupă care ajungea la aproximativ „patruzeci de metri 
de material, cu întărituri de crin sau cu cercuri şi resorturi metalice” (A-S Ionescu 
2006 : 147). 

„Adoptaţi mai întâi juponul Empire, crenolina cu diverse resoare ce se poate 
lungi, scurta, mări, micşora, netezi pe partea unde dai brațul unui bărbat, ce devine 
comodă şi nejenantă, cum o voeşti, apăsând puţin unul din acele resoare” (AF, 
1864, nr. 7, 8, p. 422). 

De altfel, forma şi amplitudinea jupei s-au modificat de câteva ori în 
decursul unei jumătăţi de veac. . 

„Vine crinolina? „Crinolina a fost până acum de trei ori la modă. Bertugio, i s-a zis 
la prima apariţie, panier, la a doua, crinolină, la a treia” (MN, 1903, nr. 1,p.2). 

„În fine, dacă aruncăm o privire pe modelele Imperiului al Doilea găsim 
originea mai multor noutăţi. Suprimînd balonarea exagerată a crinolinei, regăsim 
aceleaşi paletouri largi, foarte scurte şi foarte ornate de pasmanterii şi ciucuri, 
aceleaşi antredeuri de dantelă şi încrustații de muselină şi lino, broderia 
englezească în desene mari ajurate, abundență de panglici, volane suprapuse, cute 
şi buioneuri, în coafură, bandouri bufante” (MN, 1904, nr. 19, p. 1). 

Exagerarea în formă a referentului, deseori invocată, l-a transformat într-un 
simbol al istoriei costumului feminin din secolul al XIX-lea. 

Definirea mai precisă sau mai evazivă a termenului nu a constituit un 
impediment în cunoaşterea şi evocarea sa frecventă de către posteritate. 


Croială. Substantiv derivat din verbul a croi + suf. -eală, verb provenit din 
sl. krojiti. De la acelaşi verb întâlnim şi derivatul croitor, „cu sufixul —(i)tor, 
moştenit din latină” (Sala 2010: 153), ca reprezentant al unei ocupaţii vechi. 

Lexicografia înregistrează profesia şi atelierul în cuvântul croitorie (DU, 
DLR), meseriaşul, croitorul, (DU, DLR), operaţia, croitură (DU) sau croială (DU, 
DLR). Rezultatul concepției şi operaţiei se numeşte şi croi, -uri (DU, DLR). 
A coexistat cu sinonimul făietură („Cea din urmă făerură/Cu o fină tivitură”, 
(„Mefistofele”, 1876, nr. 2), echivalând fr. coupe. Exemple: 

„croiala” (AF, 1864, nr. 1,p. 315); 

„Adevăratul matineu trebuie să fie lung şi de o croială simplă” (MI, 1901, 
nr. 28, p. 222); 

„croială droit fil” (MI, 1902, 39). 

Din aceeaşi familie de cuvinte, devine frecvent şi lexemul croiforeasă: 

„acum orice croitoreasă sau lingeră renumită nu trimite clientelor un obiect 
fără a-l parfuma în interiorul tivurilor sau gulerului cu heliotrop fin vaporizat” 
(MI, 1901, nr. 33, p. 258). 


Cuirasă (< fr. cuirasse). Lexemul metaforizat cvirasă, -e, s.f., nu este definit 
în moda vestimentară feminină înainte de DLR, unde apare ca fund: „Numele unei 
haine femeieşti, nedefinită mai îndeaproape, probabil, ilic, laibăr. N. după fr. (cuir, 
prin mijlocire rusească kirasă)”. 

Împrumutul din franceză a fost folosit în domeniul modei cu sensul de 
„[corsaj feminin care se mulează până la coapse]” (ILFi). Forma românească 
reprezintă o îmbogăţire a sensului cuvântului existent, deci fără tipar fonetic nou, 
fiind prezent şi în revistele de la începutul secolului al XX-lea: 

„cuirasă de ghipiură cu benti tighelite” (MI, 1901, nr. 21, p. 163); 

„corsaj plisat ornat cu o cvirasă de ghipură” (MI, 1902, p. 290); 

„Corsaj « cuirasse » cu bască colţurată” (MI, 1902, p. 211). 

Limba română împrumută şi utilizează efemer şi compusul corser-cuirasse 
către sfârşitul deceniului al optulea: 

„corsetul-cuirasse” („„Bobârnacul”, 1879, nr. 18, p. 6). 
Accepţia rămâne apanajul terminologiei specializate, dar remarcăm 
99 A 


metaforizarea de „îngrădit” pentru „cuirasat” în exemplul „mintea jună este slabă, 
de studiu nechiurasată” (,„„Perdaful”, 1878, laşi). 


Culota (< fr. culotte). Sensul împrumutului cu/oră, -e, s.f., se referă la un 
„articol de « sous-vâtement feminin » (Lexis) [lenjerie feminină] „[care acoperă 
burta şi coapsele îmbrăcând separat picioarele]” (TLFI), adică, pantaloni scurți 
prinşi cu elastic, purtați pe dedesubtul fustei: 

„culota englezească asortată” (MI, 1901, nr. 22, p. 170). 

Semnalăm şi compusul efemer, posibil pseudofranțuzism, cache-culottes, 
desemnând o jupă ce acoperă culora, pe dedesubtul fustei, lungă până la genunchi. 


Cusătură. Termen format prin derivare din participiul trecut al verbului 
românesc coase, cusut, + suf. ură, din lat. consutăra (Puşcariu 460; DAR) (DER). 
Sensul este acela de „a fixa, a prinde între ele părțile unei haine sau un petic, un 
nasture etc. la o haină, trecând prin ele un fir de aţă cu ajutorul unui ac” (DEX '98). 
lată câteva exemple: 

„Ccusetură albă sau neagră şi de căprioară cu cusetură neagră” (AF, 1863, 
nr. 10, p. 120); 

„Victor Albert al cărui capuşon e încreţit d'alungul, lăsând însă capetele ce 
formă un volan şi cusătura acoperită d'o ruşă de dantelă sau cordea” (AF, 1864, 
nr. 6, p. 403); 

„Cuta crevé are mult succes, e o cută dublă cusută şi turtită de fiecare parte 
pentru a ascunde cusătura” (MI, 1902, nr. 17, p. 130); 

„foi cu grupuri de tigheluri la fiecare cusătură” (MI, 1903, nr. 8, p. 5). 

Din aceeaşi familie amintim şi derivatul cusătoreasă, de exemplu: 

„Recomandati, vă rog, doamnelor, cuseroresei D-voastre să vă puie crenolină 
la tivitura rochiilor, căci altfel se împleticeşte prin picioare şi târâie foarte 
disgrațios pe pământ. ”. (AF, 1863, nr. 2, p. 27). 


Cuşcă (< ucr. kučka). Slavismul cușcă, cuşti, s.f., primeşte un sens nou 
datorită modei feminine din secolul al XIX-lea prin calchierea semantică a 
echivalentului francez cage, folosit pentru a semnifica un tip de eşafodaj, 
asemănător unei colivii, care susținea crinolina, de exemplu: 

„Astăzi două vorbe încă despre crinoline ce vă rog a nu le mai numi 
malacofuri, şi încă mai puţin cusce” (AF, 1863, nr. 2, p. 16). 

Efemerid cu ocurenţe rare în română. 


Cută (< lat. cutis). Termen cu origine incertă, bulgară (DEX) sau latină 
(Puşcariu, DU), un „fals împrumut slav” (Sala 2010: 214), cu argumentul că nu 
există în dicționarele bulgărești şi e puţin răspândit în bulgară, cură, -e, s.f., este un 

cuvânt românesc bine fixat în vocabularul secolului care semnifică: 1. îndoitură la 
postavuri; 2. fâşie şi a fost folosit ca echivalent pentru explicarea semnificației 
împrumuturilor recente. Înregistrat în toată lexicografia veacului (Laurian şi 
Massim, DU, DLR). În segmentul temporal cercetat, vocabula patronează seria 
sinonimică fald, godeu, pliseu, pliu. 


Cute. 


Redăm aici câteva exemple din publicistică: 

„cute în creste” (MI, 1900, p. 312); 

„Cuta crevé are mult succes, e o cură dublă cusută şi turtită de fiecare parte 
pentru a ascunde cusătura” (MI, 1902, nr. 17, p. 130); 

„volane suprapuse, cute şi buioneuri, în coafură, bandouri bufante” 
(MN, 1904, nr. 19,p.1). 

Menţionăm şi derivatul cutat: 

„fundul e cutat şi marginile încrețite” (MN, 1903, nr. 9, p. 5). 


D 


Decolteu (< fr. décolleté). Neologismul decolteu, -uri, s.n., nu este atestat de 
LRV. Din punct de vedere semantic, lexemul este un sinonim perfect al unității 
lexicale decoltaj. 

În publicistică, termenul este prezent pe parcursul întregii perioade cercetate: 

„Aici, decolteul e permis” (AF, 1864, nr. 4, 5, p. 382); 

„Puind”o c'o şarpă sau pointă de chantilly sau guipură, cată să fie decolteul 
acoperit c'un fichu în stilul volanului” (AF, 1864, nr. 7, 8,p.422); 

„Decolteul este mărginit cu un entre-deux de ghipură” (MI, 1903, nr. 1, p. 2); 

„în jurul decolteului” („Moda”, 1905, nr. 6, p. 5); 

„Sus, decolteu pătrat” (MNI, 1907, p. 63). 

Împrumutul prețios, de lux, decoltaj, -e, s.n., nu putea însă înlocui 
echivalentul românesc răscroială, mai vechi şi care făcea deja parte dintr-o familie 
de cuvinte. Explicaţia dată de Scriban (1939) este cea mai precisă: „tr. (vsl. 
raskroiti, 1d.). Croiesc tăind mai mult. Decoltez” 

Nu este definit în dicționarele româneşti din epocă. 

Șăineanu inserează cuvântul-titlu, decoltat, derivat al verbului a decola, mai 
frecvent folosit decât substantivul explicat prin „descoperit la gât şi la umeri” 
căruia îi adaugă sensul metaforizat de „liber în expresiuni”, adică deochiat, după 
cum ne sugerează și titlul ziarului craiovean: „Cafeul Chantant. Ziarul cocotelor, 
Crailor şi al celor care fac zâmbre. Organ decoltat” (1894, p. 1). Prezent în textele 
de modă încă din anii '60: 

„În decoltagiu, la Paris, aduc damele ce se respectă şi voesc a fi respectate” 
(AF, 1864, nr. 21,p.273); 

„rochia decoltată e suverană” („Ilustrațiunea”, 1860, nr. 8, p. 75); 

„demi-decoltaj” (MI, 1901, p. 370); 

„În josul decoltajului” (MI, 1901, nr. 30, p. 225). 

Decolteu. 


În „Gazeta ilustrată” (1883: 14), apare şi forma decoltitură, în exemplul: 
„Buchete mici, ciucuri peste marginea decoltiturei dar şi mai multe altele”. 
Integrarea neologismului era deja realizată când a apărut sensul metaforizat. 


Dedesubt. În moda feminină, substantivul dedesubt, -uri, s. n., echivalează 
împrumutul din franceză dessous. A fost utilizat paralel cu acesta şi continuă să se 
menţină în nomenclatorul unor dicţionare actuale s.v. desu şi dessous ca sinonim 
al hiperonimului lenjerie, deşi rar în uz: 

„pe un dedesubt de muselină” (MI, 1901, p. 128); 

„pentru toate toaletele deschise trebuiesc dedesubturi cochete” (MI, 1902, p. 258); 

„Bolero decupat pe un dessu de Irlanda” („Moda”, 1905, nr. 6, p. 4). 

Frecvent în revistele de modă de la începutul secolului al XX-lea. 

Depassant (< fr. dépassant). Termen din vocabularul specializat de croitorie, 
neologismul invariabil dépassant nu este atestat în LRV. Semnifică « Biais d'ettofe 
qui borde le col ou l'encolure d'un vêtement en dépassant légèrement » (Lexis) 
[fâşie de stofă pusă în bie care mărgineşte răscroiala unei haine, depăşind-o uşor]. 
« Ornement d'étoffe qui dépasse la partie du vêtement à laquelle il est fixé » (TLFi) 
[ornament de stofă care depăşeşte partea hainei pe care e fixat]. În română, a fost 
folosit mai ales pentru ornamentul care depăşeşte puțin marginea mânecii, ieşind de 
dedesubt, anume conceput pentru a fi observat. | 

Termenul a avut uz efemer, cuvântul fiind mereu marcat grafic în texte: 

„Dinainţile puţin bluzate cu revere şi guler asemenea cu un dépassant ivoire” 
(MI, 1900, nr. 52, 408); 

„mânecă lărgită jos, ornată cu un bieu ecose, cade pe un « depassant » de 
aceeaşi mătase” (MI, 1902, p. 211). 

„Tigheluri pe un mic dépassant de pichet alb” (MI, 1902, p. 242); 

„Mânecă evazată cu « depassant » de mătase” (MI, 1902, p. 290); 

„depassant la mâneci” (MI, 1903, p. 4). 


Dezabie (< fr. deshabille). Un alt termen absent din LRV este unitatea 
lexicală dezabie, -uri, s.n., frecventă în epocă, datorită referentului la modă care 
semnifică: „veşmânt leger, elegant, purtat de femei în casă” (DN), sinonim cu 
calcul rochie de casă. 


Dezabie. 

În română, termenul circulă cu grafie etimologică spre sfârşit de secol, dar şi 
cu variante (passim): 

„Desahabille Grazziela de lino roz” (MI, 1900, nr. 31, p. 241); 

„Deshabille elegant de salon [din stofă] liberty roz” (MI, 1902, nr. 11, p. 83). 


Desti. Dessous. Împrumut cu frecvenţă rară, adaptat cu forma grafiată desu, 
-uri, s.n, după fr. dessous, care semnifică « Sous-vêtements feminins » [Lenjerie 
feminină] (TLF:), face parte din paradigma unor dicționare actuale. Cuvânt rar, de 
jargon, care nu s-a impus în uz aşa cum s-a întâmplat cu un alt împrumut din epocă, 
cu aceeaşi semnificație şi cu un grad aproape la fel de mare de generalitate, şi 
anume lenjerie, hiperonim necesar limbii române care, pentru aceeaşi noțiune, 
utiliza sintagma haine de dedesubt. Un exemplu din epocă: 

„Bolero decupat pe un dessu de Irlanda” („„Moda”, 1905, nr. 6, p. 4); 

„bolero decupat pe un dessu de Irlanda” („„Moda”, 1905, nr. 6, p. 5); 

„culoarea dessu-ului să se armonizeze cu stofa subțire” („„Moda”, 1906, nr. 8, 
p. 1); 

„dessu de postav la o rochie de bal de tul” („Moda”, 1906, nr. 10, p. 1). 

Termenul este pretentios, fiind folosit încă uneori de specialişti, dar şi de 
snobi. 


Devant q. v., Dinaintea. Xenismul devant a fost un împrumut din franceză, 
care s-a dovedit efemer, în ciuda unei anumite specializări. Acesta semnifica partea 
din față a corsajului sau bluzei, mai ales. Limba română detinea acest sens în 
substantivul dinainte, vechi, generalizant, puternic, care s-a şi menţinut în uz. 

Atât împrumutul, cât şi cuvântul românesc au circulat paralel în această 
perioadă în publicistică, cu specializarea menționată, după cum observăm din 
exemplele de mai jos: 

„devant de muselină de mătase roz” (MI, 1900, nr. 52, 408); 

„devant de corsaj” (MI, 1901, nr. 27, p. 210); 

„bluză elegantă cu devant” („Moda”, 1905, nr. 4, p. 10); 

„bluză cu devant de ghippură” („Moda”, 1905, nr. 4, p. 1). 


Dinainte. Substantivul dinainte, dinainți, s.m. (de +. înainte), apare şi în 
varianta articulată moţional feminin la singular, dinaintea, fund un exemplu de 
substantivare a unei locuţiuni adjectivale „[partea] de dinainte”, prin includerea 
articolului hotărât în structura prepoziției. 

Exemplele din publicistică sunt numeroase, termenul echivalând în domeniul 
modei feminine cuvântul fr. devant. 

„partea încrucişată a dinaintelui” (MI, 1902, p. 187); 

„Jachețică drăguță... cu dinainţii brodați” (MNI, 1907, p. 59). 

Se foloseşte mult timp paralel cu xenismul devant pe care-l înlătură. 

Se observă din exemple că ambele variante lexicale sunt utilizate: 

„şarpe cu] dinaintea este dreaptă, dinapoi are formă de mantellă” (AF, 1863, 
nr. 8,p. 95); 

„„Dinainţile din dreapta” (BF, 1890, p. 173); 

„Toaleta de catifea mov, cu dinaintea de satin alb tot brodat” (MI, 1901, 
nr. 8,p. 58); 

„corsaj cu dinaintele la fel” (MI, 1902, p. 307); 

„bluză elegantă cu devant” („Moda”, 1905, nr. 4, p. 10). 

Este întâlnită şi conversiunea „înaintele” (MI, 1903, p. 3). 

Se foloseşte, prin extensiune, la orice piesă de vestimentaţie cu sensul generic 
de parte anterioară, precum în exemplele: 

„Bolero cu dinainții drapaţi” (MI, 1903, p. 2); 

„Passul (dinaintea) [pălăriei] e unit, flori sau pene se pun numai pe vârful 
calottei” (AF, 1864, nr. 7, 8, p. 422). 


Directoire (< fr. Directoire). Semnificând un stil artistic din perioada 
Régence, explicitat de dicționarele veacului, termenul directoire este utilizat 
aproape exclusiv ca substantiv adjectivat, categorial folosit cu regenți ca: stil, 
costum, rochie etc., dar şi prin elipsa regentului rochie, de exemplu: 

„ICI şi colo un elegant princesse, un drăguţ empire nu ma: sunt de 
recunoscut, prin tendinţa lor de a se confunda cu ultima creaţiune Directoire, după 
cum noua stofă nu mai e nici postav, nici satin, ci un postav satinat, cachemierul de 
mătase care, împreună cu mătasea ripsată, vor alcătui furorile zilei de mâine” 
(Sicul bucureştean”, 1908, nr. 1, p. 3). 

Eponimul provine de la numele perioadei istorice neoclasice franceze numită 
Directorat, caracterizat în artă prin apelul la vechi motive egiptene şi greco- 
romane. Termen întâlnit în perioada eclectismului de la începutul secolului al XX-lea. 
A impus „costumul directoire” (MI, 1902, p. 10) şi redingota. 

În lexicografie, Negulici, Pontbriant, Costinescu au definit exclusiv sensul 
istoric al cuvântului pe filiația căruia se înscrie şi accepţia din lexicul modei. 

Publicistica îl introduce de la primele expuneri de modă: 

„In acest genre, casa Gagelin a confecționat rochia directoire, ce a obținut un 
imens succes” (AF, 1864, nr. 7, 8, p. 422). 

Stilul caracterizează şi alte piese: 

„Anul trecut se purtau pălăriile « Directoire », anul acesta se vor purta 
manşoane Directoire” (MI, 1897, nr. 8,p. 8); 

„pălărie, formă directoar” (MI, 1903, nr. 8, p. 5); 

„Nuanţe, forme, varietăți, o desăvârşită incoerenţă şi un amestec de stil din 
care se impune mai presus de toate Directoire-u/”, aflăm din „Şicul bucureştean” 
(1908, nr. 1, p. 3). 

Substantivul apare şi cu o formă de plural articulat, generic, cu regentul 
mantale subînţeles din text: „chiar directoarele”, cu reverurile lor mari, gulerul pe 


Moda feminină în vocabularul românesc. Secolul al XIX-lea 139 


jumătate întors, cravata de dantelă, adică mantalele ce le purtau înainte muşchetarii, 
revin acum la modă” (,„„Moda”, 1906, nr. 11, p. 1). 


Doliu (< fr. deuil, lat. dolium). Substantivul doliu, -uri, s.n., beneficiază de 
definiții clare în dicționarele româneşti. Odată cu moda franceză, apare şi calcul 
parțial după sintagma fr. kabits de deuil, în româneşte haine de doliu. Marcă 
exterioară a unui eveniment dureros, veşmintele negre capătă acum conotații de 
eleganţă, de afişare a unei situații. 

Definiţiile următoare, extrase din dicționarele epocii, nu întotdeauna pot 
exprima schimbările în manifestările societăţii, cronicile de modă sunt însă destul 
de transparente în a reliefa partea convenţională a evenimentelor mondene prin 
grija pentru detaliu. 

„Cernire. A purta doliul” (Eliade); „Semne de durere, vestminte negre” 
(Negulici); „Haină, steag de doliu” (Tiktin); „Semne exterioare de doliu şi timpul 
cât se poartă” (Şăineanu); „Haine, vestminte de convenţiune şi de culoare neagră ce 
se poartă în semn de durere pentru moartea unei rude etc.” (Costinescu); Laurian şi 
Massim le numesc „vestimente doliose”, la care adaugă şi expresiile „a purta” şi 
„a lăsa doliul”. 


Doliu. 

Conceptul de „doliu”, prin implicațiile sociale atât în evenimente triste, cât şi 
în viața religioasă a fiecărei persoane, ocupă un paragraf extins în articolele de 
modă. Haina de doliu există în forma „doliu mare”, „demi-doliu” şi „doliu mic”, 
având cerinţe diferite, de aceea croitorii şi cei care se ocupau de modă rezervau 
uneori comentarii amănunțite acestui capitol. 

„doliul văduvelor” („Seculul”, 1860, an II, nr. 10, p. 38); 

„Am mai spus-o: doliul mare... capotă de crep” (MI, 1898, p. 194); 

„Pentru doliul mai mic se întrebuinţează mai puţin crep şi se înlocuieşte lâna 
cu mătase” (MI, 1898, p. 195); 

„toca de doliu mare” (MI, 1902, p. 194). 

Conceptul s-a restrâns, determinanții devenind inutili. 


Dominou (< fr. domino). Bine reprezentat în lexicografie, împrumutul din 
franceză dominou, -uri, s.n., adaptat prin epiteză, dar şi în varianta domino, se 
actualizează în definiții lexicografice analitice cu sensuri precise: 

l. „haină/strai/costum de bal mascat, lung, cu capişon”, „deschisă pe 
dinainte” (DU); 

2. „persoană îmbrăcată astfel” (Costinescu). 

Vaillant îl defineşte simplu: „o haină de bal”. Negulici precizează destinaţia 
şi apelează la un termen cunoscut din care provine, de fapt, acest veșmânt: 
„Îmbrăcăminte de bal mascat în forma acestei rase”. Pontbriant nu aduce diferențe 
specifice: „„Dominou-uri (un fel de haine)”. 

Este însă mai bine definit de ceilalți lexicografi ca: 

„otrai de bal măscuit şi un joc” (Stamati); „Dominou, un fel de haină pentru 
baluri mascate” (Frollo); „Costum, haină de bal cu capuşon” (Protopopescu). 
Costinescu avansează, pe lângă sensul de „îmbrăcăminte de bal mascat”, şi 
metonimia „persoana îmbrăcată astfel”. La Bauman, apar două sensuri: „1. Manta 
groasă de iarnă; 2. Haină pentru baluri mascate”. Şăineanu are o descriere 
enciclopedică: „Costum de bal, compus dintr-o haină lungă (deschisă pe dinainte) 
şi un fel de glugă”. Tiktin îl echivalează cu termenul manta, sensul prim al 
cuvântului din vestimentația masculină. 

În textele cercetate de noi, este întâlnit în 1838, în „Curier de ambe sexe” 
(ediția I, periodul II, nr. 1, p. 1), în traducerea cu titlul Domino albastru ca cerul. 

Este foarte frecvent în textele literare şi satirice, ca termen democratizat 
metaforizat: 

„ȘI ce zicea guriţa ta de mine, sub capuşonul dominoului?” (PR, 1860, nr. 7, 
p. 25); 

„Cum vrei să ştiu culoarea viselor, când visele poartă mască şi domino?” 
(PR, 1861, nr. 5, p. 17). 

Obiceiul balurilor mascate a deschis moda dominoului, subiect de speculatie 
paronimică prin semnificantul satiric dimonou (de la demon) în teatrul lui 
Alecsandri. 

Dos (< fr. dos, lat. vulg. dossum). Cuvânt vechi în fondul lexical al limbii 
române, dos, -uri, s.n., care, odată cu moda nouă, capătă frecvenţă în domeniul 
sartorial, în special în explicaţiile tiparelor. Este definit ca „partea posterioară a 
unor lucruri” (DU). „Partea mai puţin arătoasă (neîmpodobită şi neexpusă vederii) 
a unui obiect. + Spec. Partea de dinăuntru a unei haine” (DEX '98). 

„în josul taliei, dosul şi laturile sunt despicate” („Lumea ilustrată”, 1891, 
nr. 2, p. 60); 

„mijlocul dosului” (MN, 1903, p. 3). 


Draperie (< fr. draperie). Împrumut din franceză, derivatul draperie, -ii, s.f., 
frecvent folosit în VVF, a fost definit astfel: 

l1. „haină”: „Vestmânt, strai, îmbrăcăminte, haine” (Frollo); 

2. „stofă, drap”: „postav” (Stănceanu); „Draperie. Stofă dispusă cu artă, în 
cute mari” (DU) „ca garnitură, o bandă largă de taftă tighelată, de aceeaşi culoare 
cu drap-ul” (MI, 1902, p. 202); 

3. „fald”: „ornamente de tapiserie cu creţuri” (Costinescu), „podoabă de 
stofă” (Stănceanu), „fald” (Barcianu); 


Drapenie. 

z939, 


4. „reprezentare iconică”: „îmbrăcămintea unei figuri, înfăţişarea unui 
vestmânt larg şi încrețit” (Costinescu); „Pictură reprezentând stofe sau haine cu 
toate îndoitunile lor” Protopopescu; „reprezentare de vestminte largi, de ornamente 
de tapiserie (pictură şi sculptură)” (DU); „în pictură, a îmbrăca o figură, a 
reprezenta îmbrăcămintea. Draper. Der. draperie” (DLR). 

5. „expunere”: „reprezentația stofelor, vestmintelor aşezate” (Protopopescu); 

6. „atelier”: „postăvărie, manufactură” (Costinescu); 

7. „drapare”: „a îmbrăca, căptuşi cu draperie cu postav; a zugrăvi draperii, 
straie” (Stamati); 

8. „a se drapa, a se împodobi” (Stănceanu); 

9. „Drapare. A drapa, a acoperi, a îmbrăca cu negru, scaune, căruţe etc. spre 
semn de doliu” (DLR). 

Sensul din vestimentație, anume „stofă dispusă cu artă în falduri mari” (DN), 
va fi cel mai des întâlnit în moda feminină. În VVF, sinonimul său este 
franțuzismul şifoneu: | 

„pe şolduri o draperie în formă de panier” (GI, 1882, nr. 1, p. 3); 

„Draperie de crêpe beige” (BF, 1890, p. 92); 

„Pălărie de pai în două tonuri cu o draperie moale de fular etamine, fundă 
mare de catifea neagră cu o tufă de margherite” (MI, 1902, nr. 11, p. 83). 


Dublură (< fr. doublure). Termenul dublură, -i, s.f., împrumut din franceză, 
este atestat şi definit sinonimic în dicționarele secolului: 

„Căptuşeală” (Vaillant); 

„„Dublură. Căptuşeală” (Protopopescu); 

„ȘI duplură” (Costinescu). 

Sinonim cu împrumutul german căptușeală, -i, s.f., care se va păstra în 
vocabularul comun, termenul dublură, chiar rar actualizat, se foloseşte încă în 
domeniul modei. 

Franțuzismul e satirizat de C. Faca în Comodia vremei: „[mantela] ar fi bine 
din dublură şi reţea” (p. 30) şi se regăseşte și în textele de modă ale veacului: 

„satin de dublură” („Adevărul”, 1888, nr. 74, p. 3); 

„partea de sus închisă printr-o dublură ajustată şi butonată pe umărul stâng şi 
subțiori” („Biblhoteca familiei”, 1890, p. 14); 

„partea de sus închisă printr-o dublură ajustată şi butonată pe umărul stâng şi 
subțoară” (MI, 1901, nr. 1, p. 14); 

„„Palton larg de postav satin dublat cu mătase deschisă, guler de skungs” (MI, 
1903, nr. 1,p.2). 

Exemplul următor redă pronunția franțuzească a cuvântului: „dubliură din 
față” („Moda”, 1906, nr. 14, p. 13). 


Duchesse, stil. In limba română, eponimul împrumutat duchesse este utilizat 
cu valoare atributivă în particular cu regenții rochie, pălărie. Xenismul se referă la 

stilul impus de Marie Antoinette care descrie în mod particular rochia compusă din 
două piese suprapuse de lungimi diferite, conform imaginilor şi descrierilor. 

Termenul a fost vehiculat în anii '60: „Cu preferință se poartă însă rochii 
duchesse, Marie Antoinette, compuse din două haine: una lungă şi alta până la 
genunchi în formă de tunică. Corsagiul e mestecat la stofa rochiei” (AF, 1863, 
nr. 18,p.233). 

La sfârşitul secolului, se scrie şi despre „pălărie Duchesse formată dintr-o 
capelină” (MI, 1901, p. 330). 


E 


Eghilet (< fr. aiguillette). Împrumutul din franceză, eshilet, -i, s.m., cu 
varianta feminină eghiletă, a fost preluat din moda vestimentară masculină şi 
desemnează un ornament textil, sinonim cu şiret, găitan, şnur „cu capetele 
îmbrăcate în metal” (DLR). 

Grafia, inițial etimologică, a fost apoi adaptată la normele limbiu-ţintă. 

Vaillant îl atestă numai în vestimentația masculină militară „Fetişchet. De 
soldat”, ca şi Şăineanu: „Eghiletă. Găitane garnisite de ambele căpătâie la sergenți 
şi jandarmi”. Termenul din moda feminină este folosit în limbajul modei feminine 
încă din 1864 în publicistică: 


Eghiletă. 

„Centura Postillon are trei cozi rotunjite, garnuite de grelote de jais negre sau 
frange cu aiguillette” (AF, 1864, nr. 7, 8, p. 422). 

A fost adoptat în VVF şi a rămas în uz: 

„partea dinainte e ceva mai lungă şi sfârşeşte printr-o eghiletă aurită, 
mânicile până la coate, plastronul de taftă culoare deschisă...” („„Depeşa”, 1901, 
an I, nr. 7, p. 1). 

Este în continuare definit numai ca termen de ornamentică din uniforma 
militară. 


Egretă (< fr. aigrette). Catahreză împrumutată din franceză, cu sens extins 
din vocabularul modei militare, termenul egretă, -e, s.f., apare frecvent în 
comentariile despre moda feminină, fiind definit în LRV ca „buchet de pene 
răsfirate şi drepte ce servă de ornament; peniş militar” (DU). Egreta, penele în 
general, ataşate la pălării, sunt accesorii fastuoase, specifice stilului Empire. 
Substantivul este folosit în publicistică prin elipsa regentului pană: 

„egretă neagră” (MI, 1900, nr. 11, p. 83); 

„pe calotă o egreză albă” (MI, 1898, nr. 2, p. 2); 

„chouuri de pene şi egrete paradis” (MI, 1902, p. 306); 

„egrete lucitoare” („„Moda”, 1906, nr. 28, p. 1). 


Empire, stil. Termenul empire defineşte un stil de artă, de modă, caracteristic 
începutului secolului al XIX-lea în Franţa Primului Imperiu (18041814), 
caracterizat „printr-o îmbinare a motivelor mitologice cu acelea ale emblemelor 
militare” (DE). 

În limba română păstrează grafia de regulă şi se comportă ca un xenism. Se 
foloseşte alături şi determină substantive ca: rochie, jupon, centură, bolerou, 
manta, toaletă, brasieră etc., după cum se constată din următoarele exemple: 

„Centura Empire e acea veche, simpla centura de gros-grain de 10 centimetre 
lărgime cu paftale mari de sidef, de oţel sau aurite” (AF, 1864, nr. 7, 8, p. 422); 

„batista Empire cu tivitură lată şi un fluture sau o roză de valenciennă 
applicată în fiecare colț” (AF, 1864, nr. 7, 8, p. 422); 

„Juponul Empire e plat dinainte şi sus, cum o exige «Moda» (AF, 1864, nr. 
7, p. 422); | 

„Rochie empire de muselină de mătase neagră, ornată cu volane de chantilly 
cu capăt de chinchila” (MI, 1903, p. 18); 

„Toaletă de bal, formă empir” („Moda”, 1905, nr. 4, p. 11); 

„mantilă dreaptă Empire” („„Moda”, nr. 3, p. 1); 

„talie ampir marcată printr-o panglică de catifea înnodată în faţă” („„Moda”, 
1906, nr. 13,p.9); 

„bolero ampir” („Moda”, 1906, nr. 14, p. 2); 

„paletourile ...au fost premergătoare rochiulor ampir” („Moda”, 1906, nr. 19, 


p. 10). 


146 Lorenţa Popescu 


„palton ampir” („Moda”, 1906, nr. 23, p. 11); 
„mantalele în formă ampir” („„Moda”, 1906, nr. 24, p. 1); 
Neatestat în LRV. 


Entre-deux (< fr. entre-deux). Tentativele de adaptare grafică şi fonetică la 
limba română ale neologismului enzre-deux în variante, precum: antredeu, 
antredea, entredeu, pl. -uri, s. n., nu au reuşit să-l adapteze. S-a utilizat ca atare în 
vocabularul specializat al creaţiei costumiere. 

Xenismul nu este consemnat de dicționarele timpului. 

În limba română, referentul se foloseşte atât în subdomeniul lenjeriei: 
„Brasiera de pichet cu entre-deuri în formă de V” (MI, 1901, p. 26), cât şi în cazul 
oricărei piese de vestimentație feminină, desemnând: « Bande de broderie, de 
dentelle à bords droits, cousue des deux côtés, ornant un ouvrage de lingerie. » 
(Lexis) [Bandă de broderie, de dantelă, cu margini drepte, cusută în ambele părți, 
care ornamentează o piesă de lenjerie], după cum se înțelege din exemplul următor: 

„Cămeşele simplamente rescroite au o mică beteliă de entredeux dublu de 
valencienă prin care trece o cordeluţă colorată” (AF, 1863, nr. 10, p. 119). 

În vestimentația românească, antredeu/entre-deux se încadrează în aceeaşi 
zonă a decoraţiunilor funcționale, ca bandă ornamentală care are şi rolul de a uni 
două bucăţi de stofă, folosită nu numai la lenjerie, ci şi la orice altă piesă de 
vestimentație, de exemplu: 

„Fustele cu entredeaua brodat[ă] sunt totuşi în modă” (AF, 1863, nr. 10, 
p. 119); 


Entre-deux. 

„Rocha de tulpan roz, uşoară, pusă pe taftă, antredeurile de ghipură de 
Irlanda” („Depeşa”, 1901, nr. 42, p. 1). Foarte frecvent la trecerea dintre cele două 
secole. 

„entre-deux-uri de dantelă” (MI, 1898, nr. 4, p. 156); 

„entre-deux en pointe” (MI, 1901, p. 274); 

„entredeu de ghipură” („„Moda”, 1905, nr. 5, p. 2). 

Termenul a intrat în regim pasiv. 


Epolet (< rus. epolet, fr. epaulette). Neologismul epoler, -ți/ epoleturi, s.m., 
este un împrumut multiplu, dacă analizăm variantele fluctuante de singular din 
publicistică: epolet, din rusă (MDN, DN, Sala 2009: 171), epoletă, din franceză 
(DEX '98). 


Epoleți. 


Se foloseşte în VVF prin extensiune din vocabularul modei masculine 
militare, desemnând un „ornament, tip bandă, de stofă, aşezat pe umeri pentru a-i 
accentua sau ca element decorativ” (DLR). Termenul este definit astfel: „Epoletă 
(umbrariu milităresc)” (Stamati), „Semn ce poartă pe umeri ostaşii cu rang” 

(Costinescu); „Epoletă. Ornament cu ciucuri ce militarii poartă pe umeri” (DU), 
ceea ce demonstrează că este preluat spre sfârşitul secolului, aşa cum arată 
exemplele din reviste. Sufixul moțional feminin din dicționarele Stamati şi Dame 
se datorează genului din limba sursă, fiind atestat în VVM de C. Faca în Comodia 
vremei, „Prea galant, cu epoleturi, zău, că nu e urâţel” (p. 30). 

S-a dovedit a fi un termen stabil în VVE: 

„Epoleţii de ghipiură” (MI, 1901, nr. 1, p. 2); 

„simplă epoletă” (MI, 1902, nr. 7, p. 50). 

Lexemul a dublat sinonimic germanismul efemer arhaizat şpalet, alături de 
care a circulat în anii '60, şi englezismul, pătruns pe filieră franceză, jockey sau 
jocheu, pe care l-a înlăturat de asemenea. 


Eşarfă (< fr. écharpe). Împrumut din franceză care beneficiază de definiţii în 
LRV, atestat în VVM încă din 1839 (Vaillant, I, p. 165, II, p. 64), termenul eșarfă, 
-e, s.f., a fluctuat în câteva variante formate sub influența limbii franceze, dar şi 
ruse: eșarpă, varianta fonologică după cuvântul francez, şi şarf, şarp, şarpă, 
formate prin afereză. 

Existenţa paralelă a acestor forme indică o contaminare/încrucişare între 
variante astfel: rom. eșarfă < rom. eşarpă (< fr. écharpe) + rom. şarf (< şarf). 

Marcat de Vaillant ca termen din vestimentația militară cu semnificantul șarf, 
definit prin sinonime din seria bandă, fâşie, lentă: „O bandă sau fâşie lată de o 
materie oarecare pusă pe umărul drept şi înnodată la şoldul stâng” (Negulici); fâşie 
(Negulici); „Eşarpă. Fâşie de taftă sau altă materie ce se pune într-o parte pe 
umere” (Protopopescu); lentă (Stănceanu), cuvântul eșarfă, -e, s.f., se încadrează în 
clasa podoabelor (DU) sau a ornamentelor (Costinescu). 

De-abia în 1870, Costinescu se opreşte asupra accepției din vocabularul 
modei feminine prin specificarea „un ornament de bandglică ca un nod ce poartă 
damele pe braţ, între umeri şi cot”. 

„N. după franc.: bucată de stofă cu care îşi încinge cineva mijlocul sau gâtul” 
(Laurian şi Massim). 

Dicţionarul Şăineanu defineşte vocabula generic, fără diferenţe specifice, 
subordonând-o hiperonimului podoabă: „podoabă ce poartă femeile”. Împrumutul 
este în uz general: 

„femeile, a căror rea credință în materia plastică ar descoperi o mie de 
imperfecțiuni în statuetele lui Pradier, nu vor uita a-ţi spune la ureche că doamna 
de Girardin nu-şi lasă în nicio ocaziune manteluţa sau eșarpul său şi că ea a adus 
moda rochielor lungi” („Seculul”, 1860, nr. 32, p. 125); 

„rochii cu şarpe” (AF, 1864, p. 33); 

„eşarpele” (MI, 1907, p. 15). 


Etolă (< fr. étole). Termen provenit din franceză, erolă, -e, s.f., cu varianta 
etol, după fonetism francez, apare atestat în lexicografia românească a secolului 

al XX-lea. Etola este readusă în stilul vestimentar de curentul neoclasic de la 
începutul secolului al XIX-lea, revenit la fin de siècle, purtând conotaţiile de 
eleganţă şi stil din moda patricienelor romane. 

În română, ca şi în franceză, denumeşte o „haină ce se aruncă pe umeri” 
(Stănceanu), de fapt o: „Fâşie lată de blană, purtată de femei în jurul gâtului sau al 
umerilor” (DEX '98). 


Etolă. 


Termen frecvent în publicistică spre finele veacului, cu fluctuaţie de gen: 
„două lungi erole de mătase plisată” (MI, 1901, nr. 7, p. 51); 

„Pe costumele tailleur, pe liniile clasice, etola face furori” (MI, 1903, p. 1); 
„mâneca de dantelă, etol de hermină” („Moda”, 1905, nr. 5, p. 9). 


F 


Falbala (< fr. it. falbala). Etimologia cuvântului trimite către limbile 
neogreacă (DER), franceză, italiană, poloneză, rusă (Cihac, II, 107). Foarte rar 
utilizat în discursul publicistic din a doua jumătate de secol, efemerida lexicală 
falbala, -le, s.f., prezintă variantele falbara (accident fonetic de disimilare şi 
asimilare fonetică la Frollo) şi falbel (Stamati). 

Sensul este definit prin sinonimul manşetă: „Falbarale, mangetă” (Frollo), 
reluat cu o definiție substanțială de Costinescu: „Manget, o bandă lată şi încretită 
ce pun femeile la poalele rochiilor şi în alte părți ale îmbrăcămintei lor. Robe, jupe 
à falbalas.” | 

DLR expune atât sensul, cât şi etimologia: „O fâşie de pânză sau de stofă lată 
şi încrețită, întrebuințată ca garnitură la rochii; volanul încrețit de la jupon. 
Internaționalism, greu de hotărât dacă el ne-a venit de la italieni sau de la francezi 
prin intermediere neogrecească sau dacă-l avem de la ruşi”. 

Sensul este extins la bandă, sinonim generic care semnifică o aplicație pe 
marginile unei piese de vestimentație feminină. 

Termenul falbala n-a reuşit să se impună în faţa împrumutului volan, a ieşit 
din uz după 1864: 

„Rochia Recamier e albă, de muselină, terminată prin o falbala ce se suie la 
genunchi, nu superpozată, ci ajutată” (AF, 1864, nr. 8, p. 422). 


Fald (< germ. Falte). Împrumut din limba germană, fald, -uri, s.n., cu 
variante de singular: falt sau faldur şi plural: falde, falte, falduri, a fost definit 
sinonimic în DU, Dame, Tiktin prin faldur, cută, încrețitură la haine (,,Fald/falt. 
Cută, încretțitură la rochii, haine”, DU; „Faldur”, Damé; „Faldur [Fald la stofe, 
haine]”, Tiktin.). DLR îl defineşte ca „O cută adâncă în haine. Întrebuințat mai 
mult la plural falduri, un singular greşit faldur, N. din rus. Falda (germ. Falte)”. 

A fost integrat în vocabularul românesc încă din 1863. Amintim şi derivatul 
faldurat: 

„Aladin, algeriană al cărei capuşon e strâns cu câteva falde acoperite cu o 
rasă de passementerie terminată cu un ciucure” (AF, 1864, nr. 6, p. 403); 

„corsagiu bluză e faldurat, decoltat în pătrat” (MI, 1897, 24 oct, p. 40); 

„Fald Watteau” (MI, 1898, 31 ian). 


Fashion (< engl. fr. fashion). Englezismul fashion a pătruns în română prin 
intermediul limbii franceze, fiind mai degrabă un xenism utilizat în publicistica 
satirică, decât un concurent al pantonimului modă, deoarece circulația sa în epocă 
este limitată la articole de satiră, unde apare cu conotaţii de snobism vestimentar. 

Termenul este întărit de prezenţa, într-o reclamă comercială, a unui derivat 
diminutival cu unică ocurență la plural, probabil un fals franțuzism, ce semnifică o 
diversitate de obiecte vestimentare la modă: „feșşonete de lână şi alte obiecte aduse 
de la Paris” („Figaro”, 1877, 5 iunie, nr. 30). 

Frecvența mare şi conotația apreciativă au favorizat menţinerea în uz a 
cuvântului generic modă: 

„La Râşca vezi fashionul/Nobleţei, şi'nveţi bontonul” („Bobârnacul”, 1879, 
nr. 31, p. 4). 

A fost reîmprumutat în română în secolul al XX-lea, de astă dată direct din engleză. 


Fason (< fr. façon). Formă, manieră mod, croială constituie seria 
sinonimică deschisă din care face parte franţuzismul fason,-oane, s.n.. Vom urmări 
definițiile înregistrate de dicționarele secolului: 

„Forma unui lucru, lucrarea sa, maniera cu care un lucru este făcut” 
(Protopopescu); „Maniera, chipul, făptura cu care un lucru este făcut: forma dată 
unui lucru” (Costinescu); „Modul cum un lucru e făcut şi forma ce i se dă” (DU); 
„A da formă unui lucru” (Bauman); 

„Forma unei haine sau a unei pălării., cfr. Croi. N. din fr.” (DLR). 

Sensul principal din modă se află în sinonimie cu model, croială: 

„pardesiuri în diverse fasoane din stofele cele mai moderne ale sezonului de 
față şi's croite după jurnalele cele mai noi” („Timpul”, 1877, nr. 59, p. 4); 

„Pentru dimineață, penioarele de batistă albe sau de cachemir au façonul 
Maintenon şi Pompadour” (AF, 1863, nr. 2, p. 27); 

„Jasonul corsagiului” (BF, 1890, p. 13). 

Termenul a oscilat între grafia etimologică şi cea adaptată foneticii limbii 
române, fiind foarte frecvent în publicistică, ca şi derivatul fasonat, adică „bine 
croit”. 

Se va extinde semantic în română (la figurat: capriciu, moft) şi va intra în 
expresii idiomatice „a face fasoane”. 

Derivatul grafiat cu consoană gemelată este o formă de hipercorectitudine. 

Exemple: 

„[Şarpele] sunt puţin fassonate” (AF, 1863, nr. 5-6, p. 96); 

„Costumul său e simplu, bine fasonat” („„Perdaful”, 1882, nr. 14, p. 3). 

Amintim şi locuţiunile care conţin termenul fason, calcuri parțiale imperfecte 
ale expresiei nouvelles façons: 

„cel mai nou fason” („Perdaful”, 1882, nr. 14, p. 3); 

„articole de galanterie, parfumerie, gulere, manşete, fasoanele cele mai noi” 
(BF, 1890, p. 32); 

„costum fason tailleur” („Moda”, nr. 2, p. 1). 


Faţă. Substantivul fază, fețe, s.f., este considerat cuvânt moştenit din latina 
populară (facia): „Partea finită, expusă vederii, a unei ţesături (în opoziţie cu dosul 
ei)” (DEX '98), ca şi DLR, Candrea. Des utilizat în explicaţiile revistelor de modă 
care conţin tipare: 

„partea de din dos care rămâne negarnisită, e tăiată în raport cu fețele 
laterale” („Lumea ilustrată”, 1891, nr. 1, p. 29). 


Fes (< fr. tc. fes). Turcismul fes, -uri, s. n., era folosit în moda masculină 
românească anterior pătrunderii terminologiei vestimentare franceze, fiind un 
eponim de la numele oraşului marocan Fez. În LRV termenul este definit cu sensul 
de „scufie cu un moţ în creştet” ca piesă de garderobă masculină, pentru boieri şi 
lăutari, cât şi feminină în anumite zone rurale. 

„un fel de căciulă de lână roşie (mai rar albă sau albastră) prevăzut cu un 
ciucure pe care turcii şi creştinii supuşi otomani îl poartă în locul pălăriei. Fesul a 
fost introdus de nobilimea română din timpul domniilor fanariote; se purta sub ilic 
de către boieri şi cucoane” (cf. Cihac, „Rev. Nouă”, Il 175) (DLR). 

În garderoba feminină urbană, piesa transmite fast şi originalitate prin 
înnobilare cu motive ornamentale şi bijuterii. 

„Ea avea pe cap o mică bonetă de samur rotunjit ca fesul, puţin cam ridicată, 
asupra căreia strălucea un ac de diamant” („Timpul”, 1856, nr. 75, p. 1); 

„un fes mic de catifea neagră” (MI, 1898, p. 171). 


Feston (< fr. feston). Neologismul provenit din franceză, feston, -oane, s.n., 
are semnificația de motiv ornamental pe marginea unui obiect vestimentar. 

A fost semnalat de lexicografii români, prin analogie cu forma referentului 
asemănătoare ghirlandei, cununei pe obiecte vestimentare festive: 

„Ghirlandă, cunună” (Frollo); „Un fel de ghirlandă de flori atârnată de două 
părți pentru ornamente. Un fel de cusătură ce se pune la mânici, la gât, la poalele 
fustelor” (Protopopescu); „În broderii etc. tăieture şi cusăture în formă de feston 
[ghirlande, mănunche, cununi de flori sau de ramuri cu frunzele lor, amestecate cu 
roduri]” (Costinescu); „„Ghirlandă de flori ca podoabă” (DU); „Ghirlandă”(Stănceanu); 
„Broderie tăiată în colţuri de diferite forme. N. din fr” (DLR). 

Derivatul festonat este utilizat în expunerile din „Amicul Famile:” din 1863: 

„Fustele foarte largi, cu două, trei volane festonate cu alb sau cu culoare şi 
tuiotat (încrețit cu fierul)” (AF, 1863, nr. 10, p. 119); 

„cămaşă de noapte cu guler drept, festonaz” (MI, 1900, nr. 35, p. 272); 

„galon mic formând feston” (MI, 1902, p. 290). 

Lexemul se află în vocabularul comun şi specializat: 

„De jur împrejur un dublu feston de perle mari albe şi de fiecare parte două 
roze enorme de fir de argint şi aur” (MI, 1901, p. 19). 


Figarou (< fr. figaro). Grafiat multiform în limba română, eponimul din 
franceză, asimilat prin epiteză, figarou, -uri, s.n., variantă sg. figarouă, nu face 
parte din inventarul lexicografic românesc. 


Figarou. 


Împrumutul fizarou (1836), de la numele personajului lui Beaumarchais, a 
pătruns în limba română cu sensul de vestă scurtă, strânsă pe corp, eventual 
marcată prin epoleți (vestimentație care aminteşte de personajul binecunoscut), 
sens ce se poate deduce din imaginile prezente în publicistica vremii. Are utilizare 
atributivă cu regentul vesză sau direct, prin elipsă, până la sfârşitul veacului. 

Ex.: „Vestmintele de casă sunt, mai toate, compuse din fuste unite cu veste 
diverse: Figaro, albanese, clotilde, Ferraris, ce se poartă cu garibaldiane de batistă 
şi muselină...” (AF, 1863, nr. 2,p.27); 

„fizarouri” (MI, 1897, 20 sept.); 

„figarouă” (MI, 1897, 27 dec.); 

„figaroul şi boleroul vor fi mereu la modă” (MI, 1898, 1 aug., p. 370); 

„Figaro şi jiletcă” (MI, 1898, p. 255); 

„corsaj-habit în formă de figaro” (MI, 1902, p. 75); 

„„figarou plisat” (MI, 1902, p. 67); 

„figaro ultima creațiune” („Moda”, 1905, nr. 3, p. 7). 

Datorită specializării, iese din uz odată cu ieşirea din modă a referentului. 


Fiong (< ngr. Fionkos, cf. DLR). Fiong/fionc, -uri, s.n., împrumut din 
neogreacă care se va dovedi mai puțin adaptat decât dubletul său sinonimic fundă, 
de aceeaşi origine, cu care a fost înlocuit prin deceniul al şaptelea. 

„capeţile alcătuind un fiong dinainte” („Curier de ambe sexe”, 1836, ed. I, 
nr. 7,p. 114). 


Fiong. 

„La fiecare colţ, ambele capete de cordea sunt împreunate într-un grațios 
fiong, cu mici capete” (AF, 1864, nr. 24, p. 311). 

Limba franceză va furniza alte două împrumuturi: nod şi bufetă, care nu vor 
reuşi să-l înlocuiască pe stabilul fundă. 

Pontbriant îl înregistrează în dicționarul său, echivalându-l cu cele două 
cuvinte care s-au dovedit împrumuturi efemere: „Fionc. Noeud. Boufette” 

În DLR este marcat diatopic „Mold” şi definit ca „fundă de panglici (făcută 
de obicei cu ciucuri) întrebuințată ca podoabă de toaletă. Din neogr.” 


Fişiu (< fr. fichu). Accesoriu în vogă în perioada pătrunderii modei franceze, 
fişiu, -uri, s. n, reprezintă un neologism provenit din franceză. A fost definit de 
Frollo ca „o băsmăluță de gât”. Desigur, obiectul din material subțire se putea 
folosi şi pentru a acoperi umerii şi spatele, fiind un „batic subțire de mătase” (DN). 

Definiţiile din LRV descriu generic referentul care a fost exploatat în modă 
prin plasarea lui mai mult în față, prin folosirea unor materiale decorative în 
fabricarea lui şi prin decorarea lui bogată cu cute, revere, funde, festoane, 
„creveurI” etc. 

„fişu de fantezie” (MI, 1898, p. 298). 

S-a bucurat de frecvenţă în articolele de modă, dar e insuficient fixat în limba 
literară; de aceea, iese din uz la începutul secolului următor: 

„Fişiurile au devenit indispensabile” (AF, 1863, nr. 1, p. 33); 

„fichu” (AF, 1864, p. 331); 


Fişiu. 

„Spre întregirea toiletei, este de lipsă şi un fichu din materie mostrată. Acesta 
se încrețeşte grațios şi se încrucişează în mijloc în partea dinainte, îmbumbând un 
nastur preste el” (GI, 1882, nr. 1, p. 1); 

„[fusta] se termină cu un fichu à canettes” („„Necesarul”, 1884, nr. 1, p. 2); 

„Se drapează ca o stofă în jurul umerilor asemenea unui fișiu subțire...” 
(MI, 1903, p. 10); 

„fişiu sau bertă de tul” („„Moda”, 1906, nr. 10, p. 5). 


Flanelă (< fr. flanelle). Neologismul flanelă, -e, s.f., este un împrumut din 
limba franceză. În privinţa acestui cuvânt, Marius Sala atrăgea atenţia (2009: 173) 
că „trebuie să se țină seama de criteriul cronologic: flanelă, explicat prin franceză, 
datorită celei mai vechi atestări (la C. Negruzzi), are o variantă mai veche (flanel), 
atestată în secolul 17, care ne conduce şi la o altă sursă etimologică: germ. Flanell. 
Presupunerea este întărită de existenţa lui flanel ca variantă populară” (Sala 2009: 
173). V. Nestorescu îi atribuie proveniență germană (Flanell) în Cercetări 
etimologice (SCL, 1999, LIII, 1-2). 

„Flanella, s.f., materie de lână rară. Din care se fac cămăşi şi alte vestimente” 
(Laurian şi Massim). 

Termenul pătrunde în română cu accepţia de material, frecvent în uz în 
limbajul cronicarilor de modă, de exemplu: „Unele femei poartă un al doilea 
pantalon -— knickerbokers — de satin, de mătase sau de /lanelă deasupra 
pantalonului alb”, (MI, 1902, nr. 43, p. 338), p. ext. şi piesă de îmbrăcăminte, de 
exemplu: 

„cămăşi, flanele, pantaloni, ciorapi, plastroane pentru bărbaţi, dame şi copii” 
(„„Ilustraţiunea”, 1860, nr.1, p. 6); 

„petre, şarpe, flanele, capuşoane elegante, încălțăminte franceză adevărată” 
(AF, 1863, p. 236). 

„manşoane, flanele” („„Figaro”, 1877, nr. 30, p. 4); 

„Flanele de dame” („„Adevărul”, 1888, nr. 74, p. 3); 

„voalul, leanagiul, şemizetele țin cald fără a deforma ca obicinuitele flanele” 
(MI, 1903, nr. 2, p. 1). 

De amintit, de asemenea, derivatul flanelat (Costinescu): „Un fel de mânecă 
blănită sau flanelată în care ţine cineva mâinile spre apărare de frig”, ca şi 
diminutivul flaneluță: „bonetă, flaneluță, pieptar” („Moda”, 1905, nr. 6, p. 12). 


Foaie/Foi (lat. folia). În lexicul modei vestimentare feminine, cuvântul foaie, 
foi, s.f., este considerat un termen vechi latinesc, folosit în vocabularul popular mai 
ales la plural cu sensul de fustă. Cu noua încărcătură semantică, este utilizat şi în 
moda feminină urbană din secolul al XIX-lea, datorită stabilității sale morfologice 
ŞI semantice. 

Sensul de bază şi extensiunea reies din definiții ca: „lățimea unei pânze 
întrebuințată la facerea unei haine, p. etx. (la pl.) fusta rochiei” (DU, DLR). 

Lexemul este întrebuințat pe toată durata perioadei cercetate: 

„pe foi sunt applicate bande de catifea neagră fasonată, creață. Pe fiecare 
foaie sunt câte două” (AF, 1863, nr. 2, p. 15); 

„tunica se pune cutată sub foile jachete” („„Necesarul”, 1884, nr. 1, p. 2); 

„până pe poalele foilor” (MI, 1900, nr. 9, p. 67); 

„Foi englezeşti cu şorț” (MI, 1900, nr. 14, p. 106). 

Termenul intră în componenţa unei formații nesudate, calc parțial: „foi 
culotte” (MI, 1900, nr. 14, p. 106), după jupe-culotte. 


Formă, în. Locuţiunea adjectivală din limba franceză calchiată parțial după 
fr. en forme, însemnând evazat, în/ pe bie, nu apare în dicționarele româneşti. 

S-a folosit paralel cu xenismul en forme, sursa calcului. De altfel, locuţiunea 
în formă are o semnificaţie vagă pentru nespecialişti datorită cuvântului formă, cu 
referire la multe domenii. 


Jupă în formă. 


Sinonimă cu bie şi în verif, expresia este prezentă în jurnalele de modă de la 
sfârşit de secol: 

„Jupa în formă” (MI, 1901, nr. 8, p. 58). 

În unele texte, este evidenţiat prin ghilimele: 

„Jupă « en forme » cu câteva rânduri de tigheluri deasupra unor lisereuri de 
mătase” (MI, 1902, nr. 1, p. 10); 

„„Jupă cu două volane „en forme” (MI, 1903, nr. 1, p. 3); 

„Jupă în formă” („Moda”, 1905, nr. 2, p. 1). 

Nu a rezistat neologismelor bie şi evazar. 


Frac (< fr. frac). Neologismul frac, -uri, s.n., este o unitate lexicală bine 
fixată în limba română în momentul adăugării sensului din vocabularul feminin de 
modă şi are ca sursă a extensiunii semantice vocabularul vestimentaţiei masculine. 


Frac. 

Scriban îl explică astfel: „(fr. frac, probabil din engl. frock, care vine din fr. 
froc, rasă călugărească, din francicu *hrok, care e germ. rock, haină. După alții, din 
numele unuia numit Fracque, care, în martie 1798, a apărut în această haină la un 
bal în Paris. V. gheroc). Un fel de redingotă, de obicei neagră, cu pulpanele reduse 
numai la partea din apoi [!] şi care se poartă la marile ceremonii. (Descrierea ei e 
făcută de romanţieru [!] englez Bulwer Lytton în romanţu lui intitulat Pelham. 
Personagiile acestui romant poartă această haină, pe care croitorii au introdus-o în 
modă).” 

„corsaj cu frac în spate” (MI, 1902, nr. 13, p. 99), adică cele două pulpane 
scurte, în moda feminină având forme diferite, discret decorate, care reprezintă 
partea specifică a acestei haine. 

În lexicografia românească, lexemul este definit numai ca „vestiment de 
bărbați fără pulpane dinainte şi numai cu două coade dinapoi” (Laurian şi 
Massim). 

Deşi nu a semnificat o piesă tipic feminină, publicistica va consemna 
prezenţa termenului în VVF în articolele dedicate doamnelor: 

„corsagiul cu cozi de frac lungi sau scurte, cu colţ sau carré sau rotund, cu 
mii de mici variațiuni în croială şi garnitură” (AF, 1864, nr. 13, 14, p. 495); 

„corsaj cu frac în spate” (MI, 1902, nr. 14, p. 107); 

„Jacheta e ţinută strâns de un cordon şi are foi de frac” (MI, 1903, p. 1, nr 7). 

Apare şi în compuşi, precum: 

„Jachetă-frac, imitând fracul bărbaților” (MI, 1898, p. 426). 


Franj (< fr. frange). Împrumut din franceză, care primeşte definiţii 
sinonimice: 

1. „Ciucur, chenar, canaf” (Frollo): 

2. „„ceapraz” („„Franse. Ceaprazuri”, Stamati); 

3. „turture” („N din fr. frange”, DLR), fără diferenţe specifice, franj, -uri, s. 
n., cu variantele franjieu, frans, frangie, frange („voal preveziu cu franşe 
(țurţamuri) de aur” la G. Asachi, 1855, apud G. Călinescu, ILR, p. 106). 

Fixat în limba literară cu sensul de „Fibre lăsate să atârne la marginea unei 
cuverturi, perdele” (DN), dar şi pe o piesă vestimentară, de exemplu: 

„O frangie lată sau un volan mic la josul rochiei sunt garnituri adoptate pentru 
vestimentele de stofe grele sau cele în desemn” (AF, 1863, p. 235); 

„acele rochii netârâibile, de greutatea atlasului, bysonului, panglicelor, 
antelelor, frangelor, ruşelor ce, amestecate la un loc, le adornă” (AF, 1864, nr. 4,5, 
p. 381); 

„| Talmele] se garnuesc cu franjuri” (FR, 1879, p. 190); 

Franjuri. 


„/ranjieuri fine de mătase sau şenilie pe care ele le-au purtat ca garnituri la 
rochii” (T-M-M, 1897, nr. 5, p. 2). 


Frégate (< fr. frégate). Catahreză preluată din franceză, xenismul frégate 
este utilizat cu regentul pană, semnificând un accesoriu pentru pălării, o pană de 
pasăre care se numeşte fregată. 

Lexicografia românească înregistrează numele păsării de la care provine 
sinecdoca din lexicul modei feminine, nu şi accepţia din modă. 

„Un gen de păsări palmipede din mările tropicale, cu aripi imense şi 
puternice şi de o infinită putere de zburat” (Scriban); 

„Gen de păsări palmipede marine, zvelte, cu corpul mic şi cu coada şi aripile 
foarte mari, care trăiesc în regiunea mărilor tropicale şi se hrănesc cu peşti (Fregata); 
pasăre care face parte din acest gen. — Din fr. fregate, it. fregata” (DEX '98). 

Atributul apare rar în descrierile pălăriilor de la începutul secolului al XX-lea 
numai cu forma de xenism: 


„borul lat, ridicat în partea dreaptă într-un mod original, pene fregates” (MI, 
1900, nr. 9, p. 75). 

Freză (< fr. fraise). Neologismul de origine franceză freză, -e/uri, s. f., nu a 
fost inventariat în dicționarele epocii. DN notează sensul de guler, pătruns odată cu 
lexicul stilurilor vestimentare arheologice de la sfârşitul secolului al XIX-lea şi 
începutul secolului al XX-lea: „(rar) un fel de guler cu mai multe pliuri care se 
purta la gât în sec. XVI” (DN). În secolele al XVI-lea şi al XVII-lea acest tip de 
guler avea simbol de rang, în secolul al XIX-lea a fost reluat în moda feminină 
pentru participarea la diverse evenimente. 

Exemplele (însoţite de reproduceri în jurnalele respective) demonstrează 
folosirea celor două accepțţii: 

l. rujă: 

„[redingote de poult] brodate cu freze (ruches) de jur împrejur” („Curier de 
ambe sexe”, 1836, nr. 1, p. 24); 

2. guler: 

„frezuri enorme” (MNI, 1907, p. 23). 


Fular (< fr. foulard). Împrumutul lexical preia sensul şi extensiunea din 
limba sursă, de material şi de obiect confecționat din acest material; neologismul 
fular, -uri, s.n., dispune de câteva definiții în LRV: Vaillant (1839) îl atestă cu 
definiția „basma de mătase”. Costinescu îl defineşte enciclopedic, extinzând sensul 
la obiectul confecționat din acest material, basmaua. Pentru Şăineanu, cuvântul se 
defineşte exclusiv ca o „basma de mătase”. DLR descrie referentul ca: 
„Franțuzism. Pânză uşoară de mătase”. La vremea respectivă, materialul de fular 
era o « Etoffe très légère de soie, et de coton » (ILFi) [stofă foarte uşoară de 
mătase şi bumbac]. 

Cuvântul este des întâlnit în reclamele comerciale din ziare, mai ales cu 
sensul de material pentru confecții: 

„Jularuri cu totul noi, barejuri asemenea, grenadine, cum şi un fel de invenție 
nouă de barij de fil d'Ecosse, unu ce de tot străin, tulpanuri de roki, fasonate, 
deosebite” („Timpul”, 1856, nr. 35, p. 4); 

„Rochiele de fulard” (AF, 1863, nr. 2, p. 39); 

„un fular ponge” (MI, 1901, p. 88). 


Fundă (< ngr. funda). Neogrecismul fundă, -e, s.f., cu varianta funtă, a 
coexistat un timp cu neogrecismul deja arhaizat fiong, pe care va reuşi să-l înlăture 
din uz: 

„una specia de laciu la vestimente, mai ales la vestimente feminesci” 
(Laurian şi Massim) 

Neologismele nu au reuşit să disloce neogrecismul fundă, bine fixat în 
vocabular: 

„mică funtă” (AF, 1868, nr. 4, p. 54); 
„Multe pălării se fac de pai roşu, garnisit cu funte roşie, amestecate cu 
câteva rămurele de cireşe” (MI, 1898, nr. 21, p. 282); 

Notăm şi forma diminutivală: „capetele dinainte sunt împreunate cu o mică 
funtuliță cu capete scurte” (AF, 1868, nr. 4, p. 54). 

DLR înregistrează două sensuri: „1. Ciucure; 2. Panglică sau orice altă pânză 
subțire legată în formă de nod şi servind ca podoabă la îmbrăcăminte, cf. fiong. 
Spec. Cravată legată în formă de fundă. Şi funtă. Din neogr.”. 

Fundă. 


„Fundă” (MI, 1901, nr. 28, p. 218). 
Unitatea lexicală a dovedit stabilitate. 


Fustă (< ngr. fusta) este un substantiv considerat de origine neogreacă, 
asimilat în română în fondul principal lexical, care desemnează o piesă de bază din 
vestimentația feminină. În câmpul lexico-semantic al modei, acesta are rol de 
hiperonim pentru o clasă de vestimentaţie referitoare la partea de jos a corpului. 

Dicţionarele bilingve româno-franceze îl echivalează cu juponul şi jupa: 

„Fustă. Jupon” (Vaillant); „Fusta. Gr. jupon, cotillon, joupe” (Pontbriant). 

Definiţiile atestă termenul în mod economic prin sinonime învechite: 

„Fustă. Sucnă” (Pisone); „Fustă, s.f., veste inferiore a feminelor în formă de 
con truncat” (Laurian şi Massim), Fustan, s.n. (înv., barhet), s-a folosit în sec. 
XVIII, din tc. (Şăineanu, III, 54). În DLR, termenul este considerat ca provenit din 
limba bulgară: „Îmbrăcăminte femeiască ce se poartă de la talie în jos, (la oraş) sub 
foile rochiei.” 

Intră în componența titlurilor de ziare satirice: „Fusta. Revistă sensuală 
umoristică”, 1904; „Fusta. Revistă picantă umoristică”, 1909; 1918; 1924, cu sens 
metaforizat depreciativ referitor la unele purtătoare ale obiectului. 

„Fusta ei de atlaz albastru deschis” („Curier de ambe sexe”, 1836, nr. 14, 
p. 114). 

„coada fustei sale” (AR, 1839, nr. 68). 

Amintesc aici sintagma fustă de cal, în exemplul: 

„0 totală revoluţie se pregăteşte în petrecerile sociale. Toate acestea neapărat 
vor urma după aflarea fustei de cal (jupon de crin) cu care damele elegante îşi 
încing coapsele” (AR, 1840, nr. 6, p. 23); se referă la crinolină. 

Locuţiunile „fusta de cal” (AR, 1840, nr. 6, p. 23), de fapt, fusta (de păr) de 
cal, şi „fusta de dedesubt” (,„Ilustraţiunea”, 1860, nr. 8, p. 75) sunt calcuri 
frazeologice totale după fr. jupe de crin şi jupe de dessous, sinonime cu jupon. 
Primul calc a fost foarte rar utilizat, mai ales după ieşirea crinolinei din modă, al 
doilea a apărut frecvent, referentul fiind nelipsit din moda feminină românească. 
Iată un exemplu de descriere dintr-un articol din 1860: Apoi „Fusta de dedesubt ar 
trebui să fie nescrobită” şi „de corset, doamnele spânzură fustele: una, două, trei, 
patru, cinci...de multe ori până la zece” („„Ilustraţiunea”, 1860, nr. 8, p. 75). 

„pentru a studia bine îmbrăcămintea unei femei trebuie s-o împarți în două 
părți: îmbrăcămintea ce se vede şi îmbrăcămintea ce nu se vede. Cea dintîi se 
compune din rokie, corset şi fuste; cea de-a doua cuprinde rokia şi şalu, mantilia 
sau manteleta” („Ilustrațiunea”, 1860, nr. 8, p. 75); 

„fuste şi vestoane de dame şi copii” („„Adevărul”, 1888, nr. 74, p. 3). 

Cuvântul intră în formaţii precum: 

Justă-costum plissé” („Timpul”, 1877, nr. 15, p. 4). 


G 


Gaică (< rus. gajka). Lexemul preexistent gaică, găici, s.f., primeşte în 
lexicografie definiții sinonimice: cheotoare, atârnătoare (Tiktin, DLR). 

Cuvântul echivalează substantivul fr. martingale şi este mai frecvent în 
explicațiile oferite de jurnale pentru tipare, cronicarii de modă însoțind rareori 
descrierile de un asemenea detaliu. 

„gaicele cusute pe o bentiță” (MI, 1900, p. 127). 


Galanterie (< fr. galanterie). Substantivul colectiv galanterie, -ii, s.f., 
desemnează „Iotalitatea obiectelor mărunte de îmbrăcăminte (mănuşi, fulare, 
cravate etc.) şi de podoabă” (NODEX), sens din domeniul modei vestimentare care 
transpare din exemplele din publicistică. 

În câmpul lexico-semantic al modei, termenul se comportă ca un hiperonim 
pentru clasa obiectelor predilect ornamentale. Este înregistrat de Vaillant în 1839: 
„Galanterie” (p.29). Apoi, unitatea lexicală este definită ca „împodobire, 
îmbrăcăminte luxoasă” în dicționarul lui Protopopescu şi Popescu. În sfârşit, apare 
cu sensul de „Presente mici” la Costinescu (1870). Laurian şi Massim înregistrează 
două sensuri; primul se referă la ornament vestimentar din garderoba feminină: 
„Galantaria. Diverse articole, ornamente cu care se adornă feminele”. DU îl 
definește prin pluralul „Obiecte de lux.” Barcianu şi Dame nu oferă o definiție, ci 
numai înventariază termenul. În DLR: „Podoabe, bijuterii. N. din fr.” 

Lexicografii sesizează atât sensul prim care face referire la ornamente, mici 
articole care însoțesc tehnologia şi decorarea unei toalete feminine, cât şi, prin 
extensiune, la accepţia de magazin deținător de asemenea articole. 

Stănceanu se referă numai la omonimul său, cel de „comportament şi maniere 
galante” („politețţă în vorbe şi purtări”) care face şi el parte din universul modei 
feminine ca fenomen cu bogate reguli sociale. 

Neologismul s-a fixat în vocabularul românesc după ce s-a aflat mult timp în 
rubricile de publicitate comercială ale gazetelor. Exemple: 

„Tot felul de pânzărie şi broderie precum şi articole de galanterie” 
(„Dreptatea”, 1888, nr.2, p.4); 

„variată colecție de tot felul de articole de galanterie, parfumerii, gulere, 
manşete, fasoanele cele mai noi” (BF, 1890, p. 32); 

„Se găsesc tot felul de mărfuri de manufactură, mărunţişuri, mercerie şi 
galanterii” (BF, 1890, p. 96). 


Galon (< fr. galon). Bine definit, acest neologism din franceză şi-a extins 
sensul din vestimentația masculină militară în moda feminină. Este sinonim cu 
ceapraz, găitan, tresă, firet, şiret, panglică, serie sinonimică deschisă, viabilă şi azi 
prin specializarea sensului componentelor. 

„Galon. Şiret de fir, de mătase” (Vaillant, I, p. 29). Cu derivatele: „Ga/onare. 
A orna cu galoane pe marginea unui vestmânt” şi „Galonier. Fabricant de galoane, 
ceaprazar”, în dicționarul lui Negulici. 

În general, lexicografiui îl definesc sinonimic: „Găitan” (Pontbriant); „Galon, 
şiret de mătase, de fir de argint, de aur” (Frollo); „Şiret (de straie)” (Stamati); 
„Şiret de mătase, de fir de argint, de aur” (Costinescu); „Gallone, s.m., tessutura 
augusta de fire de aur, de argent, de mătase, de bumbac, de lână, care se pune pre 
amrginile vestimentelor spre a le orna” (Laurian şi Massim); „Şiret. Găitan” 
(Bauman). Definiţii substanțiale oferă Laurian şi Massim: „esătură îngustă de fire 
de aur, de argint, de mătase, de bumbac, de lână care se pune pe marginile 
vestimentelor spre a le orna.” 

În DLR, sensul general e marcat separat de cel specializat din terminologia 
militară şi de cel figurat: „Siret de lână, mătase, argint sau aur în forma unei 
panglici, cu care se împodobesc uniforme, haine, pălării, perdele, mobile; cfr. tresă, 
găitan. Spec. bandă de lână sau de fir cusută pe mâneca subofiţerilor pentru a 
indica gradul. Fig. Gradaţiile, gradele (pl. galoanele, galonurile. Der. galonat-ă, 
găitănat.) N”. 

Este prezent în primele jurnale de modă, de pildă: 

„Corsagiele singure vor fi adorate cu brandeburge, galoane sau 
passemanterii pusse la husari, mânecile vor putea avea jockey” (AF, 1863, nr. 2, 
p. 39); 

„Acest vestiment |paltonul] se adornă mai mult cu brandeburguri (ga/oane 
puse în curmeziş)” (AF, 1864, p. 404); 

„guler Shawl ce se acopere de ga/onul cu care este îmbumbată tunica” 
(GI, 1882, nr. 1, p. 4); 

„corsaj garnisit de cinci galoane fantezii” (MI, 1900, p. 139); 

„...guler şi revere tailleur de catifea mărginite cu un galon subțire de fir” 
(MI, 1901, p. 10); 

Galon. 


„Jupă cu galon...dispus en grecque” („„Moda”, 1905, nr. 2, p.l). 


Galoş (< fr. galoche). Atestat încă din prima jumătate de secol, termenul 
galoş, -i, s.m., are o etimologie rusă, după cuvântul ga/oș/kaloş, şi se află în serie 
sinonimică cu papuc, imineu, şoşon. 

În română, întâlnim variantele caloş/galoci. Aflăm că referentul este din lemn 
la început: „Gallosche-n. Papuci, iminei de lemn, caloşi” (Stamati); (germ. Die 
Galosche) [galoş, soclu, clac] (Pontbriant), apoi din cauciuc: „Încălţăminte de 
cauciuc peste ghete” (DU), fiind folosit peste cizme/ghete: „Şi galoci, s.m., die 
Uberschuhe” (Tiktin), pentru a le proteja: „O încălțăminte care se ia peste cizme 
spre a nu le uda ori a le umple de noroi. Galoche” (Costinescu). 

Vaillant încadrează termenul în genul proxim, fără diferenţe specifice: 
„Galoş, un fel de încălțăminte” (Vaillant, I, P, 30). S.v. „Caloşi, s.m., pl.” La 
Barcianu „Gallociu, gallosiu, s.n., gallica, -e, calciamente galice” (Laurian şi 
Massim.). 

Termenul a fost asimilat în română, variantele sale persistând până prin 
anii '90. 

Din rubricile publicitare ale publicisticii timpului, deducem că referentul e un 
tip de gheată, mai ales din piele, strânsă cu şiret pe glezna interioară: 

„Incălţăminte piele. ca//oşi” (AF, 1863, p. 235); 

„Galoşi de gumi” („Timpul”, 1877, nr. 219,p.4); 

„Şosoni şi galoși din marea fabrică Monopol” (MI, 1903, p. 16). 

Sinonimele din lexicografie s-au modificat în funcție de perioadă; unele 
dintre ele s-au arhaizat (iminei), altele s-au menţinut specializate semantic (papuci). 


Gansă (< fr. ganse). Termen neatestat în LRV. Împrumut „de lux”, sinonim 
cu şiret, fir, găitan, etc., gansă, -e, s.f., semnifică: « Cordonnet de fil de soie, d'or 
etc. employé dans l’industrie du costume, de l'ameublement. » (Lexis) [mic cordon 
de fir de mătase, de aur etc. utilizat în industria costumului, a mobilei]. 

În ciuda flexionării, nu s-a democratizat în română: 

„Corsaj ajustat cu cute cu ganse la jiletcă de catifea” (MI, 1901, p. 26); 

„gansă îngustă” (MI, 1901, p. 98); 

„jupa cu şorţ cu mici ganse de mătase” (MI, 1902, p. 75); 

„haină garnisită de ganse negre simulând borderou” (MI, 1903, p. 91). 

De asemenea, se glosează şi derivatul gansat: 

„Bieuri gansate” (MI. 1901, nr. 18, p. 138). 


Ganterie (< fr. ganterie). Limbajul publicistic românesc a inclus împrumutul 
ganterie, s.f., preluat probabil din vocabularul negustorilor vremii, cu sensurile de: 
l. sortimente de mănuși şi 2. magazin de mănuși, lexem scurt față de sintagma 
românească echivalentă şi pretențios față de creația derivată mănușerie: 
„Mănuşerie fină” („Adevărul”, 1890, nr. 678, p. 4). 

Este consemnat şi verbul a se ganta, neologism „de lux”, foarte rar folosit 
însă, ca şi formația parasintetică a înmănușa (Scriban, 1939; DER). 

Cele două exemple atestă utilizarea lor în limbajul jurnalistic al epocii: 

„lingerie, ganterie” („„Perdaful”, 1881, nr. 23, p. 7); 

„Mâinile se gantează numai cu mănuşi suède” (MI, 1902, p. 298). 

Ambele împrumuturi din această familie de cuvinte din limba franceză s-au 
dovedit efemere. 


Garderobă (< fr. garderobe). Neologismul apare în publicistică cu variante 
grafice neliterare, etimologice, garde-robă, garderob, gardirob, garderopă, şi face 
parte din nomenclatorul multor dicționare cercetate. 

Negulici semnalează sensul de „totalitate a hainelor ce aparține cuiva” 
„Garderob. Dulap în care se țin vestmintele, îmbrăcămintea”; „Loc unde se pun 
hainele,  vestmintele” (Protopopescu); „armariu de păstrat vestimentele şi 

ornamentele — de preferit e vestiariu” (Laurian și Massim); „„Lucrurile de 
îmbrăcăminte” (DU). În DLR: „P. ext. (fără plural) Hainele cuiva”. 

În româna literară, împrumutul a fost asimilat cu semnificantul garderobă. 

Exemplificăm sensurile termenului garderobă: 

1. dulap; vestiar: 

„Zoe deschise garderobul său, alese o rochie de catifea neagră, un văl de 
blond alb” („„Timpul”, 1856, nr. 1, p. 4); 

„intrarea ce conduce la garde-robă” (PR, 1861, nr. 7, p. 24). 

2. ansamblu vestimentar; totalitatea hainelor aparţinând unei persoane. 

Cele două sensuri se regăsesc atât în publicistică, cât şi în lexicografia 
vremii. 

„Femeia însă posedă mai multe rochii în garderobul său” (AF, 1864, nr. 4, 5, 
p. 382); 

„Cu toate acestea garderobele se vor reînnoi putin” (FR, 1879, p. 167); 

„Aşa se poate ca vreuna din cititoarele noastre să aibă în garderobă vreun 
paltonaş” („Necesarul”, 1884, nr. 41). 


Garibaldiană (< fr. garibaldienne). Termen de origine franceză care 
determină regenții bluză sau pălărie. Termenul este format din eponimul Garibaldi 
+ suf. -ană, s.f., şi desemnează o camizolă la modă după 1861, asemănătoare 
bluzelor purtate de Garibaldi şi de partizanii săi în timpul luptelor pentru unificarea 
Italiei, dar şi o pălărie în stil vânătoresc (à la Garibaldi). 

Termenul fiind absent din lexicografia română, notăm definita din 
Dicţionarul Oxford: “a. A kind of blouse worn by women, originally made of a 
bright red stuff, in imitation of the shirt worn by Garibaldi and his followers, but 
later also of other colours. At first used attrib. as Garibaldi jacket. b. a kind of hat” 
(Oxford Dictionary) [a. Un fel de bluză de damă, la origine confecționată din 
material roşu strident, imitație după bluzele purtate de Garibaldi şi de adepții săi, 
apoi şi în alte culori. La început folosit atributiv ca jacheta Garibaldi. b. Un fel de 
pălărie.]. 

În publicistica românească, termenul apare pentru prima dată în 1863: 

„Vestmintele de casă sunt mai toate compuse din fuste unite cu veste diverse 
Figaro, Albanese, Clotilde, Ferraris que se poartă cu garibaldiane de batistă şi 
muselină, sau veste Amalia, Alexandra, Eugenia que fiind mai lungi se pun cu 
gilette de piquet, de fulard şi de taffeta albe sau colorate” (AF, 1863, nr. 2, p. 27); 

„Garibaldianele, pe sub veste, se uză încă” (AF, 1863, p. 234); 

„La ultimele curse au apărut elegantele pălării numite « chapeaux de 
chasse >», ce amintesc pălărule garibaldi de mai an” (AF, 1863, nr. 8, p. 96). 


Garnitură (< fr. garniture). Hiperonim prezent în lexicografie, garnitură, -i, 
s.f., face parte din seria sinonimică ornament, podoabă, parement, desemnând: 

l. totalitatea pieselor de acelaşi gen: „Asortiment complet” (DU); 
„Asortiment complect de oarecari lucruri” (Costinescu); 

2. adaos ornamental: „Ceea ce serveşte spre a orna un vestmânt” (Negulici); 
„[ornament, aranjament|” (Pontbniant); „Ceea ce garnisește un lucru, ceea ce este 
pus pentru a garnisi, a complecta, a împodobi” (Protopopescu); „Garnitură, 
înfrumusețare pe margine, pe la poale; ornătură” (Stamati), 1.,,Garniseală, ceea ce 
se adaugă spre a garnisi, spre a completa sau spre a orna un lucru. 2. Un ornament 
pe la poalele rochiilor. Vezi volan” (Costinescu); „a prevedea cu cele necesare. 
Garnit, garnitură: garnitura unei rochii, unei pellaria feminesca” (Laurian şi 
Massim); „Ceea ce se pune la un lucru spre a-l garnisi” (Bauman); „Accesorii care 
garnisesc” (DLR). | 

A fost asimilat şi este folosit atât în vocabularul comun, cât şi în cel 
specializat. 

Supraordonează numeroşi termeni de ornamentație din domeniul vestimentar. 
lată câteva exemple din unele jurnale de-a lungul timpului: 

„garniture, cu un cuvânt toate cele care înfiinţează toaleta unei dame” (AR, 
1848, nr. 85, p. 344); 

„O frangie lată sau un volan mic la josul rochiei sunt garnituri adoptate 
pentru vestimentele de stofe grele sau cele în desemn” (AF, 1863, p. 235). 

„Desemnuri în passement, cordoane şi ciucuri de jenilie compun garnitura” 
(„Necesarul”, 1884, nr. 5, 29 ian.); 

„O garnitură foarte preferată pentru un moment sunt bentiţele mici care 
formează gulere întregi” (MI, 1902, an IV, nr. 1). 

Ca derivat împrumutat, amintim aici garnisit, cu variante ca garnat, garnuilt, 
garnit până la forma verbală fixată: 

„Vesta Signorina garnuită cu cordele de catifea ondulate” (AF, 1864, p. 331); 
„model din lînă garnat cu atlas” (GI, 1882, nr. 2, p. 1); „Mantel, făcut cu materie 
double neagră şi garnisit cu jenilie largă de 14 centimetri. Pentru a-l încheia 
servesc nişte agrafe” („„Necesarul”, 1884, nr. 5). 


Garsonetă (< fr. garconette). Adaptat cu forma garsonetă, -e, s.f., de la 
atributul à la garconette, termenul, neatestat în lexicografia noastră, semnifică un 
sortiment de pălărie asemănătoare modelelor purtate de adolescenți. Stilul s-a 
aplicat şi altor piese de vestimentație în Franţa, pa/tonului, de pildă (cf. ILFi), 
absent însă în textele româneşti de modă. 

Garsoneta s-a purtat la noi la sfârşit de secol: 

„pălănie garsonetă” (MI, 1898, p. 362); 

„garsonetă ultima creaţiune” (MI, 1903, nr. 5, p. 2). 

Moda masculină adolescentină preluată de moda feminină este o nouă dovadă 
de deschidere, de emancipare a societății timpului. 

Gata, de gata. Construcţia de gata (de + rom. gara, cf alb. gat) provine din 
elipsa regentului din sintagma haine gata de purtat, calc sintactic după fr. prêt-à- 
porter. Sensul se referă la haine gata confecționate care apar în reclamele 
cotidienelor prin anii ‘80: 

„Haine gata, mincicoave” („Timpul”, 1877, nr. 1, p. 6); 

„magasin de haine gata” („„Adevărul”, 1890, nr. 668, p. 4). 

DLR semnalează că apare „în locuţiuni stabile” şi înseamnă „cumpărate din 
prăvălie”. 


Găitan (< tc. gaytan). Turcismul găitan, -e, s.n, era în uz în română la 
pătrunderea modei pariziene. Accepţia din VVF a echivalat termenul francez 
passemeni. 

Stabil şi cunoscut, termenul desemnează: „fire de lână, de mătase, de metal 
(aur, argint) răsucite în formă de sfoară (ceva mai grosuţă) şi întrebuințate la 
ornamente pentru îmbrăcăminte” (DLR). 

Face parte din clasa ornamentelor vestimentare, fiind prezent în multe 
articole de modă din periodice: 

„agrafe de găitan şi mărgele” (GI, 1882, p. 7); 

„găitan de mătase cu fir” (MI, 1900, nr. 1, p. 10); 

„Gâăitanele formează motive de broderie” (MI, 1900, p. 192). 


Găteală. Substantivul găteală, -eli, s.f., de la vb. gări + suf. -eală, era deja 
prezent în primele jurnale de modă: 

„der. din găti, cu sufixul substantival -ea/ă, sens 2. îmbrăcare sau 
împodobirea cu haine frumoase, dichiseală, toaletă. Neogr. I 253” (DLR). 

„la urechi şi împrejurul gâtului avea nişte diamante de un mare preţ, încât 
pentru găteala de la cap nu izbutiseră să-şi facă coafura şi părul în cap” („Curier de 
ambe sexe”, 1836, nr. 1, p. 14). 

„Xurt. aceste şurțuri italienești sunt făcute din ţesături în fire drepte. Găteala 
constă în bordure şi plisses” (GI, 1882, nr. 2,p. 3). 

În lexicografie este definit ca: 

„acțiunea de a se găti; mijloc şi mod de gătit, toaletă” (DU). 

În câmpul lexico-semantic al vestimentaţiei, lexemul găreală este un 
hiperonim, ca şi sinonimele sale, neologismul adornament şi termenul slav 
podoabă. 


Gheată (< it. ghetta). Termenul gheată, -e, s.f., a pătruns din limba italiană, 
„pe cale comercială” (DU). 

„Încălţăminte scurtă din piele mai fină ce se strânge cu gumilastic sau se 
încheie cu nasturi ori cu şireturi. [It. ghette, ghetre, termen venit pe cale 

comercială]? (DLR). Este definit în română de Pontbriant: „Gheta/e (guêtre, fr.) 
[pantof de femei, botină — ghetră]”, ca sinonim perfect al termenului gherră, din 
care consideră că provine, şi al unui alt împrumut francez, botină (v. şi Dame). 

„Gheta, s.f., corupt din fr. guêtre; specia di calciamente cu tibiali scurte” 
(Laurian şi Massim). 

Referentul are ca seme distinctive: „|[+scurt, până deasupra gleznei], 
[+din piele], [+strânsă cu nasturi, elastic sau şiret]”. 

Cuvântul gheară este o extensie din vocabularul garderobei masculine, s-a 
adaptat, a devenit foarte frecvent, fiind utilizat paralel cu sinonimele sale până la 
sfârşitul veacului. Des utilizat în textele de satiră: „Coade, ghete cu potcoave” 
(CIP, 1862); 

„ghete scurte cu cătărămi, pălărie de matroz cu panglică albastră” (GI, 1882, 
nr. 1, p. 2); 

„ghete galbene” (MI, 1898, 1 sept., p. 403); 

„Ghete de dame, chevreaux garantat” (MI, 1901, p. 88); 

„ciorapi, ghete etc.” („„Moda”, 1905, nr. 6, p. 2). 

Întrucât se raportează la un referent de bază în încălțăminte, termenul este 
specializat, prezent în mentalul colectiv şi deci, în vocabularul comun. 


Ghetră (< fr. guêtre). Împrumut din franceză, termenul gherră, -e, s.f., se 
califică drept un „dublet etimologic al termenului gheată” (Sala 2010: 151), sens 
extins din moda masculină. În lexicografia actuală, semnifică un tip de încălțăminte 
formată dintr-o „învelitoare din pânză închisă cu nasturi ce acoperă gamba, pentru 
protecţia pantofului, purtată de bărbați” (DEX ’98, DN, NODEX, MDN); 
„Jambiere, tuzluci, pulpari, carâmbi de postav ori de pele [!] cu care se acopere 
pulpa” (Scriban). 

DU îl defineşte sub cuvântul-titlu la plural: „Ghetre. Încălţăminte de bumbac 
sau de lână ce înfăşoară josul gambei şi partea de deasupra a pantofului.” 

DLR notează: „Carâmb de piele sau de stofă care îmbracă pulpa piciorului ori 
numai partea de deasupra ghetei. N. din fr.” 

În 701 cuvinte moştenite, împrumutate şi create, Marius Sala afirmă: „a 
însemnat, în Moldova, « jambieră »”. Este un împrumut din it. ghetta, care provine 
din fr. guêtre, foarte probabil cuvânt celtic” (Sala 2010: 151). 

Neologism cu sens specializat, lexemul intră în vocabularul pasiv odată cu 
ieşirea din modă a referentului. 

Se subordonează hiperonimelor încălțăminte şi gheată. 

Acest tip de încălțăminte a fost purtat şi de femei, după cum se observă din 
exemplele noastre în care apare cu grafie etimologică sau adaptată: 

„getre, şarpe, flanele, capuşoane elegante, încălțăminte franceză adevărată” 
(AF, 1863, p. 236); | 

„bottinile, atât pentru fetițe cât şi pentru băieți, sunt guerre de stoffă 
încojurate cu maroquin” (AF, 1864, nr. 6, p. 403); 

„guetre şi ghete de lac” (MI, 1900, nr. 49, p. 384); 

„Ghetre gri” (MI, 1901, p. 42); 

„ghetrele, sau mai bine zis jambierele, sunt de aceeaşi culoare cu ghetele” 
(„Moda”, 1905, nr. 5, p. 2). 


Ghimpă (< fr. guimpe). Ghimpă, -e, s.f., neologism efemer, împrumut „de 
lux” din franceză, pe care l-am abordat şi în articolul din „Limba română” 
(2010: 84). Lexemul nu este înregistrat în lexicografia românească. 

Semnele iconice, respectiv reproducerile din jurnale, ne ajută să deducem că 
a fost folosit cu două sensuri în VVF, ca şi în limba sursă: « 1. Petite chemisette en 
tissu léger qui se porte avec des robes decollettees et monte jusqu'au cou. 2. Fichu 
pour dames en dentelle ou en guipure » (Lexis) [1. Bluză mică dintr-o țesătură 
uşoară care se poartă cu rochii decoltate şi urcă până la gât; 2. Şal pentru dame din 
dantelă sau ghipură]. 

l. şal din dantelă sau din alt material prețios: „Ghimpa de muselină cu 
cerculețe şi dantelă” (MI, 1901, p. 26). 

2. bluză, şemizetă, de exemplu: „spalete bine pus pe o guimpă (camisetă)” 
(AF, 1863, nr. 2, p. 27). Glosa sinonimică oferită de Constanţa de Dunca reuşeşte 
să dezambiguizeze. 

Lexemul a dublat sinonimic substantivele fichu, şal şi şemizetă, cămaşă, 
bluză, concurente temporare în lexicul modei feminine româneşti. 


Gigot, à (< fr. gigot). Xenismul à gigot sau gigot, după fr. à gigot, variantă 
adaptată jigo, este o construcţie cu valoare determinativă pe lângă regentul mânecă. 
Desemnează un stil amplu în partea de sus şi mulat pe antebraţ, prin analogie de 
formă cu piciorul de miel, denotația cuvântului gigot în limba sursă. Iată definiția 
din Lexis: « Manche à gigot, manche gigot ou gigots, manches de robes, de corsage 
dont la partie supérieure est bouffante. » (Lexis) [Mânecă à gigot, mânecă gigot, 
sau gigots, mânecă la rochii, corsaj a cărei parte superioară este bufantă]. 

Se foloseşte mai degrabă în domeniul specializat al modei vestimentare 
feminine, stilul fiind în vogă în anii '30, reluat în decursul secolului. 

„Mânecă gigot, centură drapată” („„Moda”, 1905, nr. 6, p. 7); 

„mânica jigo” („Moda”, 1905, nr. 24, p. 8). 


Girondin. Eponimul împrumutat girondin provine de la numele grupării 
revoluționare moderate din timpul Revoluției franceze de la 1789. Termenul este 
utilizat atributiv cu regentul palton, caracterizat prin lungimea trei-sferturi, talie 
marcată, poale evazate şi rotunjite în faţă, în vogă în anii '50-—'60. Din deceniul al 
şaptelea, intră în vocabularul pasiv. Exemplul nostru ilustrează una dintre ultimele 
actualizări ale termenului: 

„mic paltot girondin sau casaque Louis XV” (AF, 1864, nr. 7, 8, p. 422). 


Glugă. Cuvânt cu etimologie controversată, neogreacă (kukla), bulgară 
(glugla), maghiară (gluga), germană (Gugel), termenul g/ugă, -i, s.f., are ocurenţe 


174 Lorenţa Popescu 


rare în textele de modă din publicistica secolulului al XIX-lea. Apare însă în 
versuri care iau în râs moda masculină: „Domnul este de bon-ton,/Cu acest 
Pol-Nord-palton/Care are şi o glugă” („Mefistofele”, 1876, nr. 2). 

Sensul din VVE echivalează cu aproximaţie termenul francez capuchon. 
Semantic, cuvântul g/ugă este înregistrat de dicționare cu sensul de „acoperământ 
de cap pe timp de ploaie sau ger” (DU). 

Moda feminină extinde şi rafinează utilizarea referentului ca accesoriu de lux, 
acesta fiind ataşat unor veşminte somptuoase numite sortie-de-bal, sortie-de- 
théâtre, destinate evenimentelor mondene de gală desfăşurate la operă, teatru, 
baluri ale protipendadei etc. 

„glugă drapată” (MI, 1898, nr. 36, p. 407). 


Godeu (< fr. godet). Neologismul „de lux” godev, -ri, s.n., provine din 
franceză, fund asimilat prin epiteză. Termen de croitorie, neînregistrat în 
lexicografia timpului, apare în Dicţionarul de neologisme cu sensul: „fald, cută la o 
rochie, la o draperie etc.” (DN). 

Deşi adaptat morfologic, rămâne în uz specializat şi în vocabularul 
vorbitorilor de limbă franceză. Se plasează în serie sinonimică cu fald, cută. 


Godeu. 

„Jachetele mult mai lungi în bascuri şi fără godeuri” (T-M-M, 1897, nr. 1, 
p. 2); 

„godeuri mari” (MI, 1897, nr. 13, p. 110); 

„foile formează godevri dinainte” (MI, 1898, p. 179); 

„godeuri la spate” (MI, 1903, nr. 8, p. 5); 

„godeuri ondulate” („„Moda”, 1906, nr. 12, p. 1). 


Grelotă (< fr. grelot). Efemerida grelotă, -e, s.f., este utilizată foarte rar în 
lexicul modei feminine româneşti, desemnând un element ornamental în formă de 
clopoțel. 

„Centura Posti/lon are trei cozi rotunjite, garnuite de grelote de jais negre 
sau frange cu aiguillette” (AF, 1864, nr. 7, 8, p. 422). 

Lexicografia vremii nu atestă termenul, iar dicționarele actuale nu 
înregistrează sensul din terminologia modei. 


Grizetă (< fr. grisette). Împrumut efemer din limba franceză, grizeră, -e, s.f., 
a desemnat inițial o țesătură, apoi, prin extensiune, obiectul croit din aceasta. 
În VVF, termenul se foloseşte atât atributiv, cât şi prin elipsă. 

LRV îl înregistrează cu sensul prim din modă, acela de „material, țesătură”, 
nu şi cu sensul de obiect, respectiv, rochie din acest material. În română, lexemul 
nu ajunge să se determinologizeze ca în limba franceză unde primește şi alte 
conotaţii. 

Numai Costinescu atestă termenul de stofă: „„Grisetă. Un fel de materie 
cenuşie de mic preţ”. 

Lexis îl defineşte referențial: « Petit habit de cette étoffe [étoffe grise de peu 
de valeur], fort à la mode » (Lexis) [hăinuţă din această stofă (stofă ieftină de 
culoare gri) foarte la modă]. 

Cele două sensuri transpar în exemplele de mai jos: 

„E queva pre grisette, ca: pardessus, şalurile, rotondele şi algerienele de Yak 
(dentellă de lână albă sau neagră)” (AF, 1863, nr. 8, p. 95); 

„Câteva modiste din Bucureşti le-au cerut furnizorilor grisete din Paris şi 
insistă a vă face să le adoptați” (AF, 1864, p. 362), cu referire la material. 

„Grizette, roche de mătăsică cu flori” (MI, 1901, p. 42). 


Guler (< magh. galler). Împrumutul maghiar dintr-o perioadă anterioară 
guler, -e, s.n., care înlocuise termenul ciupag, este un echivalent al lexemului 
francez col, împrumutat şi utilizat paralel până la pasivizarea celui de-al doilea. 

Definiţia termenului în DU este: „partea cămăşii sau a hainei care înconjură 
gâtul”, iar în DLR: „partea hainei, cămăşii care înconjoară gâtul, ciupag Anon. 
Car” (DLR). 

Guler Medicis. 


În imaginea de mai sus, guler Medicis la o pelerină. 

ÎI întâlnim în orice text care conţine detalii descriptive, şi ca regent cu diverşi 
determinanti, dar şi diminutival: 

„gulerile şi manşetele vor fi spălate” (AF, 1863, nr. 5, 6, p. 81); 

„gulere pentru dame” („Timpul”, 1876, 10 noi., p. 4); 

„gulere, manşete, fasonurile cele mai noi”; „guler montant brodat” (BF, 
1890, p. 32, 92); 

„manşete şi gulerașe” („Figaro”, 1877, nr. 30, p. 4); 

„guler Renaissance” (MI, 1902, p. 42). 

Semnalăm şi construcția guler şal, fixată în română, în uz şi astăzi: 

„Jacheta este compusă din guler şal garnisit cu broderie de sutache” (BF, 
1890, p. 173); 

Adăugăm şi substantivele compuse: „guler-étole (pelerină)” (MI, 1897, 
p. 95); 

„se poartă gulere-stolă din blană de şobolan” (MI, 1903, p. 1, nr. 7). 


H 


Haină (< scr. halina). Hiperonimul haină, -e, s.f., se situează, alături de 
veşmânt, strai, în vârful paradigmei câmpului lexical al modei. Slavism „vechi” 
(Sala 2009: 146) cu sens generic: „ccea ce servă a coperi corpul” (DU). În perioada 
studiată, calchiază semantic cuvântul francez habit sau vêtement. 


Haină. 

În DLR: „Haină, cuvântul vechi veșmânt a fost înlocuit în cele mai multe 
regiuni cu haină, îmbrăcămintea corpului în afară de acoperământul de cap 
(pălăria, căciula), de încălțăminte şi de mănuşi, srb. haljina, de orig. turcească” 

A circulat de-a lungul secolului în toate textele literare şi de descrieri de 
modă. | 

„Haina sa lungă, întinsă, de stofă de mătase albă, se lega la cingătoarea sa 
printr'un agraf de rubine” („Timpul”, 1856, nr. 75, p. 1); 

„magasin de haine gata” („Adevărul”, 1890, nr. 633, p. 3); 

„haina lungă forma ampir” („„Moda”, 1905, nr. 8, p. 5). 


Hautes nouveautés. Sintagma împrumutată după fr. hautes nouveautés a fost 
definită de Stănceanu, prin traducere, „mari noutăți, adică articolele de modă cele 
mai noi”. Lexicograful specifică etimologia şi pronunția: „(fr. ot nuvote)”. În 
română, determină regenti, precum colecție/-une, sau substantive din lexicul modei 
care exista în română, deşi folosit rar: „colecţiunea de mustre a materialelor noi 
conține ca noutate importantă cachemir drap şi cachemir tricot” (GI, 1882, nr. 1, 
p. 1). 

Sintagma se foloseşte prin elipsa regentului şi are valoarea de colecție foarte 
recentă, fiind frecventă în limbajul publicistic, de exemplu: 

„Pardesiuri cu şi fără talia „Haute Nouveauté” („„Dreptatea”, 1888, nr. 14, 
p. 4); 

„manteluri hautes nouveauté bandate cu blană” (MI, 1897, 20 sept.); 

„corsaje hautes nouveautés” (MI, 1900, nr. 17, p. 132). 

Aminitm şi calcul frazeologic total „înalte noutăți” (MI, 1898, nr. 18) după 
aceeaşi formaţie frazeologică. 


Houppelande (< fr. houppelande). În istoria costumului, houppelande 
înseamnă „veșmânt [amplu şi lung, pus pe deasupra hainelor, deschis în față, cu 
mâneci largi, vătuite sau îmblănite]” (TLFi) sau „[mantou larg, cu mâneci, fără 
talie, pus peste haine, cu trenă, cu garnitură de blănuri şi broderii]” (Lexis). 
Termenul este un eponim împrumutat din franceză, „de la numele provinciei 
suedeze Upland” (Lexis). Vezi http://theweebsite.com/cotelande/index.html 

Termenul nu este înregistrat în LRV. 

Subordonat semantic arhilexemului mantou, xenismul se actualizează rar 
până spre ultimul deceniu al secolului: 

„houppelande peste rochie” (AF, 1863, p. 367); 

„pentru damele care iubesc mantale comode şi uşoare recomandăm 
„„Houppelande” din Foulard sau mătase chinezească” (GI, 1882, nr. 1, p. 1). 


p > 


Îmbrăcăminte. Substantivul îmbrăcăminte, -i, s.f., este derivat de la verbul 
rom. a îmbrăca, s.f.. Fiind generalizant, joacă rolul de hiperonim al câmpului 
lexical. Pe lângă sensul generic, are şi valorile: 1. haină. 2. port. 3. ținută. 
4. garderobă, conform definiţiilor lexicografice: 

„tot ceea ce servă a îmbrăca” (DU). 

„îmbrăcămînt n., pl. inte. vechi. Tot ceia ce serveşte la îmbrăcat (haine). 
Învăliş (de ex., la mobilă în casă). — Azi se zice -minte, f. (întocmai ca încălțăminte 
şi se declină tot aşa)” (Scriban). 

Semantismul este acoperit de exemplele din publicistică: 

„Îmbrăcămintea femeilor” („Ilustrațiunea”, 1860, nr. 8, p. 75); 

„imbrăcămintea lor era toată în pluş” (PR, 1861, nr. 11, p. 42); 

„imbrăcăminte de bal” („„Necesarul”, 1884, nr. 1,p. 1). 


Încălţăminte (lat. ca/ciamentum). Hiperonimul încălțăminte, cu varianta 
călțăminte, este „moştenit în română şi în alte câteva limbi romanice” (Sala 2009: 
125) şi face parte din fondul principal lexical. Odată cu moda pariziană, termenul 
românesc calchiază semantic fr. şosură, care va fi şi el împrumutat, dar, fund simțit 
de vorbitori ca inutil, va ieşi treptat din uz. 

În lexicografie, apare cu sensul generic de obiecte confecţionate pentru 
acoperirea şi protecția picioarelor: 

„obiect de piele sau de postav ce servă a acoperi partea de jos a piciorului” 
(DU); 

„încălțăminte s.f. întrebuințat ca singular, în Palia, tot ceea ce serveşte la 
încălţarea piciorului, spre a-l feri de frig, de umezeală şi de lovituri, lat. incalcio- 
are” (DLR). 

Exemple din publicistică: 

„Încălţăminte şi mănuşi franţuzeşti pentru dame şi cavaleri” („„Timpul”, 1856, 
nr. 79,p.4); 

„lată splendidele că/răminte que îi strângea piciorul” (AF, 1863, nr. 2, p. 12); 

„Solide şi ieftine sunt încăltămintele din magazinul „La Centaur” 
(„Adevărul”, 1888, nr. 75, p. 3). 


J 


Jabou (< fr. jabot). Cu o singură valoare semantică, unitatea lexicală jabou, 
-uri, s.n., a fost adapatată prin epiteză în limba română, păstrând în publicistică 
unele variante grafiate etimologic şi fonetic, precum: jabot, jabo. Referentul este 
confecționat de obicei din dantelă sau muselină și este purtat ca ornament la pieptul 
cămăşii sau bluzei; lexemul este o extensiune semantică din VVM. 

Termenul este definit de Stănceanu astfel: „Jabo, Jabot. Muselină, dantelă 
prinsă ca podoabă la deschizătura unei cămăşi bărbăteşti”. 

Utilizat frecvent în VVF, lexemul se glosează în articole de modă astfel: 

„jabot” (MI, 1897, 20 sept.); 

„jabou de dantelă” (MI, 1902, 5 ian.); 

„jabou până la talie” (MI, 1902, p. 43); 

„Guler brodat căzând pe un jabo de dantelă” („„Moda”, 1905, nr. 1, p. 8). 

Interesantă utilizarea participiului jabotar ca determinant al cuvântului 
cravată în exemplul care urmează. Verbul jaboter din franceză nu are sensul din 
vestimentație, e posibil să nu fie un împrumut, ci o creaţie a cronicarului român: 
„cravată jabotată, pălărie formă directoar” (MI, 1903, nr. 8, p. 5). 


Jachetă (< fr. jaquette). Termenul jachetă, -e, s.f., împrumut din lexicul 
modei franceze, un exemplu de etimologie indirectă (Graur, CL, XIII, 1968: 307 
apud Sala 1999: 64). 

Vocabula face parte din paradigma lexicografică a majorității dicționarelor 
românești, atribuindu-i-se definiții prin apel la hiperonimul haină, valabile pentru o 
mare parte din piesele de vestimentaţie, de ex: „un fel de haină” (Protopopescu); 
dicționarul Costinescu expune două sensuri: „Jaguettă-Jaketă. O haină a țăranilor 
lungă până la genunchi. Haină ce poartă copiii mai înainte de a le pune izmene.” 
Faptul că referentul este folosit în limbajul popular, extins la îmbrăcămintea 
copiilor, indică democratizarea termenului. DU şi Stănceanu fac descrieri generice: 
„un fel de haină pe talie cu poale dindărăt”, lăsând să se înţeleagă că se referă la o 
haină pentru ambele sexe. 

DLR indică sensul din VVF: „Haină femeiască, croită pe talie, care se poartă 
pe stradă, peste bluză. N. din fr.” Numai definiția din DLR trimite în mod explicit 
către vestimentația feminină. 

Corespondentul românesc al termenului francez jaquette în dicționarul 
bilingv al lui Vaillant este cel de fustanelă, o accepţie arhaizată. 


Jachete. 


Utilizarea lui în VVF, extensiune din lexicul vestimentar masculin, este un 
semn de libertate de expresie din partea femeii, fie ea şi vestimentară: 

„dominează tot jachetele scurte” (JM, 1882, nr. 1, p. 1); 

„Jacheta englezească devine din ce în ce mai scurtă” (T-M-M, 1897, nr. 1, 
p.2); 

„In vogă e şi jacheta semi-lungă care ia cu totul aliura unei baskine de 
călărie” (MN, 1904, nr. 11,p.2); 

„Jacheta Louis XV, închisă cu un singur rând de nasturi, cu basca rotunjită, 
deschisă în față” („Moda”, 1906, nr. 11, p. 1). 

Intră în compuse ca: „jachetă-redingotă de stofă la fel, închisă la o parte cu 
nasturi de corozo” (MI, 1897, p. 131), „jacheză tailleur” (MI, 1898, nr. 1, p. 121), 
„jachetă-bluză” (MI, 1898, p. 139). 

În 1863, termenul există deja în VVM („bărbaţii asistă în negligé, cu 
jaquette...” (AF), grafiat ca în limba sursă; adaptarea grafică şi morfologică încă nu 
se petrecuse. 

Referentul pătrunde în toate mediile sociale, devenind un obiect de 
vestimentație aproape indispensabil unei garderobe feminine din epocă. 


Jartelă (< fr. jarretelle). Substantivul jartelă, -e, s.f., neologism neatestat de 
lexicografia românească a vremii, provine de la cuvântul francez jarretelle, definit 
astfel în limba sursă: « Piece de vêtement feminin consistant en une petite bande 
élastique attachée au corset, à la gaine, au porte-jarretelles, termine par une petite 
pince et servant à maintenir et tendre les bas » (TLFi) [piesă de vestimentaţie 
feminină care constă dintr-o mică bandă elastică prinsă de corset, centură lată, 
portjartier, terminată cu o piesă care menţine şi întinde ciorapii]. 

Iniţial era plasată, probabil, sub genunchi a cărui parte din spate este numită 
în franceză jarret (cuvânt cu etimon comun cu substantivele jartelă, jartieră, 
jaretieră) sau mollet (de unde şi termenul militar de moletieră, pânză care proteja 
partea de la genunchi până la gleznă). Lexicul modei feminine împrumută acest 
triplet, cu etimon comun, ultimul termen fiind folosit numai în sintagma Ordinul 
Jaretierei (v. Jartieră). 

Substantivul jartelă se menţine în uz, mai ales în forma derivată prin 
regresiune morfologică, jartea, cu sens concret, dar şi metaforizat, ofensator. 

Grafia a fluctuat, a se vedea exemplele: 

„toate corsetele bune au jartele” (MI, 1900, nr. 32, p. 247); 

„jaretelele au avantajul de a se întinde pe abdomen şi de a-l micşora” (MI, 
1900, nr. 32, p. 247); 

„„Jaretele de panglică de satin parme cu funde sus şi jos” (MI, 1901, nr. 9, 
p. 66); 

„corsetul se mentine la locul lui prin ajutorul jaretelelor” (MI, 1902, p. 42). 

Exemplele sunt extrase din revistele de la începutul secolului al XX-lea, când 
sunt în uz variantele. 


Jartieră (< fr. jarretière). Împrumutată din franceză, vocabula jartieră, -e, 
s.f., este în franceză un derivat de la substantivul jarret (TLFi). În limba română, 
s-a împrumutat şi termenul jaretieră, utilizat mai ales în expresia Ordinul 
Jaretierei, ordin înființat de regele Angliei Eduard II în 1348. Jaretieră este un 
„paronim, dublet etimologic” al termenului jartieră, care „a intrat în limba noastră 
în momente diferite şi a fost adaptat în forme uşor diferite” (Sala 2010: 151). 

Unitatea lexicală este prezentă la Protopopescu cu denotația de „legătură de 
panglică sau altceva cu care se leagă ciorapii la picior”. În DU, apar două sensuri 
s.v. jaretieră: „l. legătură de panglici sau de gumilastic, cu care se prind ciorapii 
sus pe picior; 2. ordin englez de cavalerie instituit de Edward III în 1349”. 
Termenul desemnează o bandă elastică, decorativă care menţine ciorapul întins pe 
întreg, piciorul, conform definiției din DLR: „Panglică de elastic, cu care se leagă şi 
se ţin întinşi ciorapii pe picior. N. din fr.” şi din DEX'09 „Accesoriu de 
îmbrăcăminte, confecționat dintr-o panglică de elastic care menţine ciorapul întins 
pe picior; jartea, calțavetă”. 

Scriban consideră că atât jaretieră, cât şi jartieră au acelaşi sens: „jaretisră şi 
jarticră f., pl. -e (fr. jarretière). Barb. Calţavetă” (Scriban). 

Termenul se afla în uz alături de regionalismul ca/țavetă, pe care a reuşit să-l 
înlăture. Este prezent în jurnalele de la început de secol, desigur, materialele din 
care se confecționează referentul la sfârşitul secolului fiind uneori diferite de cele 
de mai târziu: 

„guler de catifea neagră, mâneci cu bufante prinse cu o jartieră de catifea 
neagră” (MI, 1898, p. 198); 

„Jjartiera formată de un entre-deux dantelat” (MI, 1900, p. 353). 

În 1897, cuvântul devine titlu de ziar satiric. 


Jeu (< fr. jeu). Neologismul efemer jeu, -uri, s.n., desemnează fie garnituri 
decorative din galon, panglică etc. pe piese de vestimentaţie feminină, fie adaosuri 
în combinații de materiale din două culori contrastante cu efect estetic armonios 
sau surprinzător, conform contextului lingvistic şi extralingvistic din publicistica 
epocii. 

Termenul este întrebuințat frecvent pentru descrierea unor tipuri de garnituri, 
aplicații, broderii: 

„Jeuri” (BF, 1890, p. 303); 

„Corsaj foarte puţin bluzat în lat şi garnisit cu un guler în formă, de atlas alb, 
brodat cu jeuri” (MI, 1898, nr. 21, p. 286); 

„buclă de jeu” (MI, 1898, nr. 21, p. 289); 

„Jeuri pe platcă” (MI, 1898, nr. 5, p. 133); 

„galon de jeuri” („Moda”, 1906, nr. 8, p. 1). 


Jiletcă (< fr. gilet, rus. ziletka). Semnificanții multipli ai lexemului jiletcă, -i, 
s.f., giletcă, giletă, jiletă, sunt dovezi fie ale unui dublu împrumut, din rusă şi 
franceză, fie ale unui împrumut din franceză prin intermediar rusesc (cf. DU). 

Conceptul este extins din moda masculină care aminteşte de jiletcile de 
mătase, foarte deschise, în formă de inimă, închise cu un nasture bombastic. 

Cu referire la moda feminină românească, termenul echivalează substantivul 
francez gilet, în franceză fiind, cf. TLFi, un cuvânt cu strămoşi turci sau 
magrebieni. 

Definiţiile lexicografilor sunt scurte, raportându-se la sinonimul vestă, fără să 
se specifice marca diastratică: „Giletă. Jiletă. Un fel de vestă fără mâneci” 
(Costinescu); „Veşmânt scurt şi fără mâneci ce se poartă pe cămaşă [din fr. gilet 
printr-un intermediar rusesc] (DU). 

„Veşmânt scurt şi fără mâneci, purtat de bărbaţi (în unele regiuni şi la țară) 
mai ales în zilele de sărbătoare şi la ceremonii sub haină, vestă. Din rus. sau bulg. 
Jiletka” (DLR). 

În VVF, jiletca desemnează o piesă fără mâneci şi guler, care se poartă peste 
corsaj, cu nasturi în față, de mare eleganță prin materialele prețioase şi 
imprimeurile rafinate: 

Publicistica îl atestă în 1863: 

„vestele mici şi gilettele de piquet şi de fulard sunt preferate la corsagiele 
unite” (AF, 1863, nr. 5-6, p. 95); 

„Giletci broşate de piquet şi mătase” („„Dreptatea”, 1888, nr. 14, p. 4); 

„Jiletcă de muselină” (MI, 1898, p. 179); 

„giletcă” (MNI, 1907, p. 39). 


Jocheu, s. n. (< fr., engl. jockey). Unitatea lexicală jocheu, adaptată prin 
epiteză, analizată de noi şi cu alt prilej („Limba română” 2010: 85), cu vanante 
grafiate, precum: jockei, jockey, jockeu, reprezintă un împrumut din engleză, prin 
intermediar francez, neatestat de lexicografia română. În limba română, 
semnificația este aceea de epolet care depăşeşte umărul, asemănător ca formă cu 
cascheta de jocheu, conform reproducerilor. Termenul face referire la o aplicație pe 
umăr, cu formă specifică, care are, de obicei, o circulație intensă în modă pe o 
perioadă determinată strict de interesul pentru referent. Jocheu a scos din uz 
termenul german șpalet, sinonim parțial, cu care a fost utilizat paralel o perioadă, 
dar care nu a rezistat concurenţei neologismului epolet, care s-a impus şi s-a stabilit 
în română. 

Frecventa sa în uz se întinde pe toată perioada exemplificată. 

„Corsagiele singure vor fi adornate cu brandeburge, galoane sau pasmanterii 
pusse ca la husari, mânecile vor putea avea jokey” (AF, 1863, nr. 2, p. 39); 

„Jokeul nu e necesar căzând ciucurii pe mânecă, sus” (AF, 1864, nr. 6, 
p. 403); 

„jockey de lutru” (MI, 1897, 20 sept.); 

„Jockey cu băsci scurte” (MI, 1900, nr. 14, p. 106); 

„jockeul ţine de deasupra spatele şi dinaintea” (MI, 1902, 5 ian. p. 3). 


Jos. Adverbul substantivat jos, -uri, s. n., defineşte partea inferioară, baza 
unei piese de vestimentaţie. A fost frecvent în uz în tiparele de modă din reviste şi 
în descrierile sau explicaţiile amănunțite referitoare la modă. Cuvântul aparține 
fondului vechi al limbii: „(S. n.) Parte inferioară, bază. — Var. (Mold.) gios. — Mr. 
(d)gios, megl. (an)jos, istr. jos. Lat. deorsum, prin intermediul var. pop. deosum, 

diosum (Diez, I, 216; Puşcariu 912; Candrea-Dens., 907; REW 2566), cf. it. giuso 
(calabr. jusu, sard. giossu), v. fr. jus, sp. ayuso. După Cipariu, Gramm., 103, 
Scriban, din lat. pop. jussum, jossum” (DER). 

Exemple: 

„Cusetoressele aristocratice din Paris adornă josul rochiei cu dentella neagră 
şi înguste catifeluțe” (AF, 1863, nr. 5, 6, p. 68); 

„josul jupei decupate” („Moda”, 1905, nr. 6, p. 8); 

„josul jupei garnisit cu o bordură de tigheluri” („„Moda”, 1905, nr. 5, p. 10). 


Jupă (< fr. jupe). Neologismul jupă, -e, s.f., cu variantele etimologice şi 
fonetice: jup, jupe, semnifică o piesă de bază în VF „care acoperă corpul de la talie 
până la picioare” (DEX '98), sinonim cu fustă. 

Protopopescu e singurul lexicograf care o defineşte, deşi termenul a fost mult 
utilizat în textele de specialitate: „Jup. Fustă, vestmânt femeiesc.” Definiția din 
DLR se referă exact la sensul din VVF: „Jupe (Franțuzism vechi, ar. Djubba). 
Fustă purtată de femei la oraş”. 

Sinonim cu unitatea lexicală fustă, termenul jupă reuşeşte să fie asimilat. În a 
doua jumătate a secolului al XIX-lea, lexemul este deja prezent în revistele de 
specialitate: 

„Două Jupuri, acele grațioase şi mult dorite tunice au revenit pentru orice 
toaletă” (AF, 1864, nr. 7, 8, p. 422); 

„jupă cu tablier, plisată la părți şi garnisită cu losange de ghipură” (MI, 1902, 
p. 203); 

„Jupă de postav gri, cercuită Jos, cu bieuri „en forme” şi ornată cu un tablier 
de mătase drapată” (MI, 1903, nr. 1, p. 2); 

„Jupa directoar” („Moda”, 1905, nr. 29, p. 2). 

În epocă, sinonim al lexemului trenă, după cum observăm din exemplul de 
mai jos: „coadele se pun pe volanele aşezate în mai multe rânduri, cari formează 
„la jupe” de la spate” („„Necesarul”, 1884, nr. 5). 

Menţionăm şi formaţii lexicale juxtapuse, precum: 

„S-a adoptat o porte-jupe (mode de ardicat) numit Watteau” (AF, 1864, 
nr. 26, 27,p.617); 

„jupă-pantalon pentru cicliste” (MI, 1900, nr. 16,p. 121); 

„jupă-tailleur de catifea” (MI, 1900, nr. 41, p. 318); 

„jupă trotteuse” (MI, 1903, nr 11, p. 4). 


Jupon (< fr. joupon). Substantivul jupon, -oane, s.n., este atestat în DLR ca 
învechit, desemnând „fustă îmbrăcată pe dedesubtul jupei. N. din fr. cf. dubletul 
giubea”. 

În 1864, era în uz, o demonstreză exemplul nostru, cu semnificația de „fustă 
care se poartă pe dedesubt pentru a o menţine înfoiată”, DEX '98. 

Ex.: „Juponul Empire e plat dinainte şi sus, cum o exige moda” (AF, 1864, 
nr. 7—8, p. 422). 

Se stabileşte definitiv în vocabular: 

„Bluze şi jupoane cu modele originale din Paris şi Berlin” (MI, 1902, p. 183); 

„Jupoane” (MI, 1903, p. 188). 

În literatura de modă feminină, se foloseşte calcul frazeologic total fustă de 
dedesubt, după fr. jupe de dessous, înainte de a se stabili denumirea specializată de 


jupon. 
In 1905, apare revista „Juponul. Revistă umoristică picantă.” 


K 


Knickerbockers (< fr. engl. knickerbockers). Termenul este folosit rar, în 
regim de xenism în română, împumutat din engleză prin intermediul limbii 
franceze, eponim de la pseudonimul scriitorului Washington Irving, Dietrich 
Knickerbocker, autorul lucrării Istoria oraşului New York, publicată în 1809, ale 
cărei personaje ilustrate, primii colonişti olandezi stabiliți la New York, purtau 
acest tip de pantalon. 

În VVF, împrumutul este preluat cu semnificaţia de pantaloni largi, strânşi 
sub genunchi: « Culotte large, serrec au genou » (Lexis) [pantaloni largi, strânşi la 
genunchi]. 

Se actualizează în vocabularul românesc specializat la început în moda 
copiilor: 

„Englejii, care ştiu aşa de bine să combine eleganța cu comoditatea, ne-au dat 
un exemplu excelent pentru a îmbrăca pe copii după vârsta lor, igienă şi felul vieții 
ce le convine: pantaloni scurți, zişi knickerbockers, ciorapi colorați, blusă „à la 
marinar”, cu gilett, vărgată” („Necesarul”, 1884, nr. 23). 

Apoi, întâlnim termenul şi în moda feminină: 

„Unele femei poartă un al doilea pantalon — knickerbockers — de satin de 
mătase sau de flanelă deasupra pantalonului alb” (MI, 1901, nr. 43, p. 338). 


L 


Lavalieră (< fr. lavalliere). Eponimul l/avalieră, -e, s.f., împrumutat din 
franceză, provine de la numele contesei Louise de La Baume Leblanc de La 
Vallière (1644-1710), favorita regelui Ludovic al XIV-lea. 

Termenul, neatestat în LRV, este asimilat cu sensul propriu de „cravată 
făcută din panglică lată, cu capetele mai lungi lăsate în jos şi purtată mai ales de 
artişti. N. după fr”, DLR, sau „cravată lată, înnodată, în formă de fundă, ale cărei 
capete, scurte, atârnă”, DEX '98. Desigur, conotațiile sunt de prestigiu, obiectul 
având un accentuat rol decorativ. 

Moda feminină, care se va extinde spre moda masculină, fixează în română 
cuvântul /avalieră, care este folosit în jurnalele de la începutul secolului al XX-lea. 


Pălărie La Vallière. 

Apare însă şi xenismul La Vallière, ca atribut al termenului pălărie, 
particularizând regentul la un tip de pălărie care se poartă în aceeaşi perioadă 
eclectică în stil: „pălărie La Vallière” (MI, 1901, nr. 28, p. 1). 

S-a folosit şi varianta lexicală formată ca urmare a două accidente fonetice 
opuse — disimilare şi asimilare — care au acţionat simultan. Este vorba, pe de-o 
parte, de disimilare consonantică parțială progresivă la distanță, 1 — 1 > 1 — r, şi, pe 
de altă parte, de asimilare consonantică totală regresivă la distanță, după formula 
l-r>r-—r: „cordoane, /avariere” (MI, 1901, nr. 28, p. 224). 


Lenjerie (< fr. lingerie). Unitatea lexicală lenjerie, -ii, s.f., este un împrumut 
din franceză, care circulă frecvent în secolul al XIX-lea cu varianta grafiată 
etimologic, lingerie, persistentă şi la începutul secolul al XX-lea: „lingerie” (MI, 
1903, p. 243). 

În VVF, este utilizat ca hiperonim concurent al lexemului rufărie (de corp) şi 
al franţuzismului desu sau dessous (DN, MDN), având semnificaţia de articole de 
damă care se poartă pe sub rochie sau fustă, cu conotaţii pretenţioase totuşi. 

Din aceeaşi familie de cuvinte, a fost împrumutat şi substantivul derivat 
lingeră, fixat apoi lenjereasă, după modelul croitoreasă, de exemplu: „acum orice 
croitoreasă sau /ingeră renumită nu trimite chentelor un obiect fără a-l parfuma în 
interiorul tivurilor sau gulerului cu heliotrop fin vaporizat” (MI, 1901, nr. 33, 
p. 258). 

Exemplele extrase din publicistică arată perioada de utilizare a termenului: 

„Lingeria de Viena” („„Timpul”, 1856, an I, nr. 75); 

„lenjerie de corp” (,„Ilustraţiunea”, 1860, nr. 3, p. 23); 

„mare asortiment de lingerie, pentru dame şi bărbaţi. Tot felul de pânzărie şi 
broderie, precum şi articole de galanterie” (,„„Dreptatea”, 1888, nr. 1, p.4); 

„lenjeria ei, ca fulgerul, tot ce poartă ea e chic” („Cafeul chantant”, 1894, 
p. 2); 

„la lingerie, avem reticulele, lanţurile, lornetele, binoclurile” („Moda”, 1905, 
nr. 6,p.2). 


Leton (< fr. laiton). Un alt termen de modă, de origine franceză, inexistent în 
dicționarele românești, dar prezent în textele jurnalistice la sfârşit de secol a fost 
leton, -oane, s. n., care a circulat cu forma grafiată după normele fonetice 
româneşti. Letonul este „un fir metalic (cupru şi zinc), maleabil, acoperit cu stofă, 
pentru a conferi o anumită formă articolelor de modă, pălăriilor, de regulă]”, 
conform definiției din Lexis. 

Termenul este specializat, fiind sinonim cu fir, sârmă, aţă metalică. 

Exemple: 

„Odată finit, punem la margine[a pălăriei] un leton, ca să dăm forma 
fasonului” (MI, 1898, 1 aug.); 

„Punem la margine [a pălărie: ] leton” (MI, 1898, p. 378). 

Leton. 


Semnalăm şi derivatul /etonat în aceleaşi texte de publicistică: 

„fundă de catifea neagră /letonată” (MI, 1901, nr. 13, p. 98); 

„coroana de chou-uri e montată pe un /efon, pentru ca pălăria să se poată 
spăla scoţându-i garnitura” (MI, 1902, p. 147). 


Lizereu (< fr. lisere). Lizereu, -uri, s.n., cu variantă grafiată etimologic 
lisere, este un termen neatestat în LRV. 

Termen specializat din franceză, deşi adaptat fonetic (paragogă), a fost 
asimilat efemer. Din punct de vedere semantic, termenul a păstrat sensurile prim şi 
secund din limba franceză. Conform definiției din Lexis ar avea trei sensuri: 
1. „[panglică dreaptă pe marginea stofei]” unei piese vestimentare feminine, „de 
culoare diferită față de fond)”; 2. gansă rotundă aplicată pe marginea hainei; 
3. fir de aur în jurul unor broderii. 

Exemple: 

„bieuri asemenea şi /izereuri de taftă” (MI, 1900, nr. 14, p. 105); 

„bandă cu un /isere de catifea colorată” (MI, 1900, nr. 45, p. 355); 

„Jupă en forme cu cîteva rânduri de tigheluri deasupra unor /isereuri de 
mătase” (MI, 1902, nr. 1, p. 10); 

Lizereu. 


„la corsagiu şi la jupon cu lizereuri de taffeta albă” („„Moda”, 1905, nr. 3, 


p. 1). 
A fost înlăturat deoarece dubla termeni generici ca şiret, şnur etc. 


Losangiu (< fr. losange). Împrumutul losange sau losângiu, -uri, s.n., cu 
etimologie franceză, este atestat de Protopopescu şi Costinescu cu sensul științific 
din geometrie (,„Losangiu. (gr. losos, lat. angulus, unghi). Paralelogram”, 
Protopopescu; „Losangiu. Figură patrulateră, formată de două unghiuri ascutite şi 
de două tâmpite. Losange”, Costinescu). 

De altfel, în VVF, acesta semnifică, pe filiaţie, prin analogie de formă, o 
bucată de stofă decupată, sau patrulatere din baghete de stofă folosite ca elemente 
decorative pe un articol vestimentar, ca în exemplul: 

„Jupă cu tablier, plisată la părți şi garnisită cu /osange de ghipură” (MI, 1902, 
p. 203). 

În publicistică, este vehiculat mai ales la începutul secolului al XX-lea în 
revistele de specialitate. 


M 


Malacov (< fr., rus. malacoff). Eponim din limba rusă, prin intermediar 
francez, malacof(ă)/malacov, -ovuri, s.n., dar şi pluralul malacoafe (Tiktin), 
prezintă un semnificant provenit de la numele fortăreței din Sevastopol cucerită de 
francezi în 1851. 

Lexemul desemnează o fustă amplă, în forma unui clopot, susținută pe partea 
interioară de arcuri subțiri, numită ulterior crinolină, intrată în moda românească 
imediat după Revoluţia de la 1848. 

Este definit sinonimic de majoritatea lexicografilor şi înregistrat la Pontbriant 
ca „jupon cu elastic”. 

„Malacov, -e, specia de jupă, de fustă mulieresca; în forma turnului de la 
Malacov (în Crimeea).” (Laurian şi Massim-G). 

Cu definiție enciclopedică în DU: „fustă în forma turnului Malakov, 
odinioară la modă”. 

La baza acestei denumiri a stat forma turnului şi/sau ideea de fortăreață 
demnă de cucerire. 

Termenul este utilizat prin omisiunea regentului. 

Mircea Seche dedică acestei piese vestimentare un articol (apărut în „Limba 
română”, nr. 5, an XVIII, 1969), în care compară termenul cu substantivul comun 
balaclava din dicționarele englezeşti, care denumea o „pelerină militară [termen] 
(în uz până în 1892) confecţionată din lână, care acoperea corpul şi umerii” (The 
Shorter English Dictionary, tom I, Oxford, 1964), denumire legată de numele 
propriu Balaklava, port în Crimeea. Concluzia a elucidat etimologia termenului 
malacof „prin regula celei de-a patra proporționale”, care arată că şi în limba unora 
şi în a celorlalți s-au „născut reflexe paralele”. 

Mircea Seche face trimitere la afirmaţiile lui Francois Boucher, în Histoire 
du costume en Occident de | 'antiquite à nos jours (Paris, 1965), care afirmă că 
„denumirile trecătoare reflectă realitatea imediată: pelerina Tannhäuser, după 
răsunătoarea seară de la operă din 1861 şi, după războiul Crimeii, impozantele 
crinoline malacoff” (p. 382). „Deşi apare în Franţa, pe teren românesc cuvântul şi 

moda s-au dovedit mult mai puţin efemere”, spune Seche, ceea ce dovedeşte, „cel 
putin în cazul neologismelor, importanţa factorilor extralingvistici”. 

În lexicografia română, cuvântul apare pentru prima oară în dicționarul lui 
Pontbriant ca „malacof”, termen provenit din rusă. 

Resmeniță îl consideră provenit din grecescul „„malakon” (înfoiat), iar 
Laurian şi Massim confirmă etimologia franceză. 

Textele umoristice îl utilizează devreme: „Graţioase, bucălate, de te lasă în 
estaz;/Toate purtând malacoafe, după cum s'obicinueşte” (BC, 1857, Br. 3). 

Publicistica din anii '60—'61 iterează frecvent termenul care îşi consumă 
perioada de glorie, ca şi referentul: 

„dedesubtul, deasupra sau chiar în mijlocul fustelor se pune faimoasa 
crinolină (malacofa, ca să nu rămâie neînțeles) asupra căreia s-au zis atâtea rele” 
(„Ilustraţiunea”, 1860, nr. 8, p. 75); 

Alteori, metaforizat: „Şi luându-se la braţ, ambii noştri amici, cotind 
malacoafe, atingând picioruşe, călcându-le câteodată...” (PR, 1861, nr. 5, p. 17); 

„După malakof, apăru zurnelu/” (MI, 1898, nr. 4, p. 31). 


Manşetă (< fr. manchette). Termenul manşeră, -e, s.f., binecunoscut nouă 
astăzi, este definit în lexicografie pentru prima dată de Pontbriant prin „mânicuță”. 

În 1870, Costinescu îl asociază formei alterate mangetă, cu denotația de: 
„Manşetă, mânecuţe; o găteală de dame.” Altfel, termenul este plasat în serie 
sinonimică cu diminutivul mânecuță, lexem utilizat până la apariția neologismului 
pe care îl regăsim şi la Protopopescu („Mânecuţă”), şi la Stănceanu, în secolul 
următor. „Mansieta, s.f., limb, betă cusută la marginile mânecilor unei cămăşi, 
cusută în mod destul de elegant; însă forma cuvântului, cum s'a tras din limba 
francesca, nu răspunde geniului limbei române; formele: mânecuţă, mânecaria 
etc.” (Laurian şi Massim). Șăineanu defineşte termenul ca bantă sau margine a 
mânecii unei cămăşi. Barcianu, s.v. mangetă, redă echivalentul francez 
„manchette” şi german „die Bandfrausse”. 

Descrierea precisă a referentului din DLR arată evoluția limbii şi 
metalimbajului lexicografic românesc: „1. Garnitură de pânză, stofă, dantelă etc. 
aplicată la partea de jos a mâneci unei cămăşi bărbătești, a unei rochii, a unui 
pantalon etc. fr. manchette” 

Grafia împrumutului oscilează între cea etimologică şi cea adaptată normelor 
limbii române: 

„gulerile şi manşetele vor fi spălate” (AF, 1863, nr. 5, 6, p. 81); 

„cămăşi de noapte, pantaloni, piepturi brodate, gulere şi manchette de toate 
fasoanele” („„Timpul”, 1877, nr. 1, p. 6); 

„O variată colecție de tot felul de articole de galanterie: parfumuri, gulere, 
manşete, fasoanele cele mai noi” (BE, 1890, p. 32); 

„Mâneca terminată cu o manşetă la fel cu devantul” („„Moda”, 1905, nr. 4, 


p. 4). 


Moda feminină în vocabularul românesc. Secolul al XIX-lea 195 


Manşon (< fr. manchon). Cuvântul manşon, -e, s.n., are provenienţă 
franceză, fiind împrumutat cu semnificatul de accesoriu vestimentar feminin de 
formă cilindrică, de blană, deschis la capete, care protejează mâinile de frig. 


Manşon. 


Împrumutul este atestat în 1862 de Pontbriant cu sensul arhaizat de mantie. 
Protopopescu defineşte referentul ca: „Sac deschis la ambele căpătâie format de 
blană sau lână pentru a garanta mâinile de frig.” Costinescu şi Şăineanu dau 
definiții de tip enciclopedic: „Un fel de mânecă blănită sau flanelată în care ține 
cineva mâinile spre apărare de frig”; „Blană în formă de sac, deschisă de ambele 
căpătâie în care se bagă mâinile la frig” (DU). 

Alţi lexicografi menționează însă două sinonime, arhaismul colceag şi 
regionalismul mânecar: „„Mânecariu” (Pisone); „Colceag, mânecar” (Protopo- 
pescu); „„Mânecar. Colceag” (Costinescu); „Colceag, mânecar” (Stănceanu). 
„Mansion, -oane, mânecă blănită, ce servă a apărea mânule de ger, de frig; vezi 
mânecariu” (Laurian şi Massim). În DRL, se specifică explicit utilizarea 
termenului în moda feminină: „Accesoriu de îmbrăcăminte femeiască în formă 

cilindrică, deschis la ambele capete, confecţionat din blană sau din stofă vătuită şi 
folosit pentru a apăra mâinile de frig. 2. (învechit) mantie.” 

Prima atestare din publicistica modei datează din anul 1860: 

„Din vârful umerilor cădeau nişte mâneci de stofă verde deschis, care se 
umflau peste măsură pe deasupra mâinilor şi luau formă de manşon” (,„Seculul”, 
1860, nr. 4,p. 14); 

„manşoane, flanele” („„Figaro”, 1877, nr. 30, p. 4); 

„eşarpe, revere, manşoane de ermelină se vor vedea încă mult timp” (MI, 
1902, nr. 4, p. 82); 

„„Vestă şi manşon de zibelină, ornate cu galoane şi pasmanterie” (MI, 1903, 
nr. 1, p. 3); 

„Manşon de jder garnisit la fel” (MI, 1903, nr. 1, p. 2). 

După cum reiese din exemplele alese, manşonul era un accesoriu care 
eticheta situația socială a purtătoarei prin materialele, de obicei blănuri, diverse din 
care era confecționat. Lexemul a înlăturat concurentul german muf(f) încă de la 
mijlocul secolului. 


Manta (< pol. ucr. manta, lat. med. mantum). Împrumutul mantá, -le, s.f., cu 
varianta mantea (cf. Pontbriant), are o etimologie controversată şi reprezintă o 
achiziție anterioară perioadei cercetate. Moda feminină extinde utilizarea 
cuvântului, care este generalizant oricum, adăugându-i în anumite împrejurări 
conotații de stil şi eleganță. 

În dicționarele epocii este definit cu sensul de haină lungă de pus peste 
celelalte: „haină largă şi lungă ce se pune deasupra celorlalte” (DU); „Mantum, una 
specia de mantel larg şi lung până la călcâie” (Laurian şi Massim). 

Câteva exemple, deşi are rare ocurenţe: 

„Luna fiind plină rânduisă unui croitor a-i lua măsură pentru ca să-i facă o 
manta de modă” (AR, 1839, nr. 40, p. 163); 

„mantale de călătorie şi de toamnă forma Redingote” (GI, 1882, nr. 1, p. 1); 

„mantale de visite” („„Necesarul”, 1884, nr. 1, p. 1); 

„mantaua de loutre căptușită cu vată uşoară şi cu satin bun” („„Necesarul”, 
1884, nr. 1,p.2); 

„A doua figură o reprezintă o manta. Se face din bengalină gris-rosc şi se 
compune dintr-un corp de redingotă cu spate şi laturile spatelui furnizând lărgimea 
pentru două cute de redingotă” (BF, 1890, nr. 16, p. 255); 

„pelerine lungi, mantale de blană” (MI, 1900, nr. 7, p. 50); 

„manta Henri II de catifea neagră” (MI, 1900, nr. 5, p. 34); 

„manta directoar” („Moda”, 1906, nr. 10, p. 5); 

17. Manta stegantă de tim i ( 


Mantale. 


Formează şi compuse: „manta-pelerină de muselină de mătase roz pe satin 
asortat, plisată” (MI, 1903, p. 2). 


Mantelă (< it. mantello, germ. Mantel, lat. med. mantellum). Împrumut 
atestat în Comodia vremei de C. Faca, 1833: „Ah, ma cher, să-mi vezi mantela, 
mai sublim, mai lucru fen/O dublură-nfricoşată şi fața amur san fen”. 

Împrumut din italiană (DLR): „Înv.1. Haină largă, mai scurtă decât mantaua, 
purtată de femei pe deasupra celorlalte haine; înv. mantilă (înv., rar) mantăl; 
2. mantie. It. mantello. Dim. manteluţă” În relaţie strânsă cu arhaismul germanic 
mantăl, cu care împărtăşeşte semnificația. 

Vaillant consideră că provine din franceză (de la manteau), ca şi Pontbniant; 
mantel sau mantelă, este sinonim în serie cu manta, mantie, mantou. 

Definirea acestui termen cunoaşte variaţii semantice importante. Costinescu, 
Dame şi Şăineanu descriu referentul ca „veşmânt feminin larg şi scurt”; „Haină 
largă, mai scurtă decât mantaua, purtată de femei pe deasupra celorlalte haine” 
(Dame); „Vezi manta” (Costinescu); „Haină largă, mai scurtă decît mantaua, 


198 Lorenţa Popescu 


purtată de femei pe deasupra celorlalte haine” (DU). Protopopescu descrie 
ambiguu termenul, amintind de o pelerină: „Veşmânt fără mâneci care se poartă pe 
deasupra celorlalte haine.” Definiţia din dicționarul Laurian şi Massim conţine 
semul [+strâmt]: „Mantelă, s.f., mantelum; diminutiv din manta, manta mai scurtă 
şi mai strâmtă ce serveşte mai vârtos muienilor”. 

Definiţiile conduc la neclarități datorate fie cunoaşterii precare a domeniului, 
fie unor schimbări ale formei referentului în modă la un anumit interval de timp. 

Derivatul diminutival manteluță, destul de frecvent, este de asemenea definit 
în dicţionarul Laurian şi Massim, ca: „manteluța doamnei, mantelă cât se poate de 
elegantă şi fină”, cu adresă directă la vestimentația feminină a clasei privilegiate a 
epocii. Pontbriant îl marchează semantic prin „mai scurtă”. În publicistică, 
cuvântul apare în 1860: 

„femeile, a căror rea credință în materia plastică ar descoperi o mie de 
imperfecțiuni în statuetele lui Pradier, nu vor uita a-ţi spune la ureche că doamna 
de Girardin nu-şi lasă în nicio ocaziune manteluța sau eşarpul său şi că ea a adus 
moda rochielor lungi” („„Seculul”, 1860, nr. 32, p. 125). 

Reproducerile din jurnalele de modă prezintă piesa şi ca pe un mantou, cu 
sau fără mâneci, adesea cu capişon. Conotează eleganță. 

Până la sfârşitul veacului există oscilații între formele mantel, -uri, mantelă, -e: 

„Capelle cu pene, rochii şi mantele cu dantelă” (AF, 1863, nr. 10, p. 119); 

„Să văd ce mi-ai cumpărat/ Vr'un mantel sau pălărie/ Vr'un costum frumos 
garnit/Sau măcar patiserie” („Perdaful”, 1879, nr. 51, p. 2); 

„Mantel, tăcut cu materie double neagră şi garnisit cu jenilie largă de 14 
centimetri. Pentru a-l încheia servesc nişte agrafe” („„Necesarul”, 1884, nr. 5); 

„mantela ca cea de vizită ...ca şi tunica şi garnisită cu o rochie de lână” 
(„„Necesarul”, 1884, nr. 14); 

„manteluri” (MI, 1897, nr. 1,p.4); 

„manta directoar” („„Moda”, 1905, nr. 10,p.5). 

Termenul se foloseşte extins pe tot parcursul perioadei supuse cercetării sub 
influenţa vocabularului de specialitate preluat din revistele franceze de modă. 


Manteletă (< fr. mantelet). Manteletă, -e, s.f., reprezintă un neologism 
efemer de sursă franceză care a circulat cu semnificația de: „(înv., rar) Un fel de 
pelerină femeiască, scurtă până în talie. Fr. mantelet” (DLR). 

În lexicografia secolului, vocabula era definită ca „pelerină elegantă, scurtă 
până la talie, din dantelă, stofă etc.” (Costinescu). Pentru Vaillant, corespondentul 
cuvântului francez mantelet este diminutivul manteluță. Cu un semantism 
asemănător cu al mantilei, şal elegant, manteletă a fost perceput ca un neologism 
„de lux” pentru mai genericul pelerină, care reuşeşte să se impună prin frecvenţă şi 
cuprindere semantică. 

Neologismul este inclus în textele din 1860: 

„Cea dintâi [parte a îmbrăcămințu unei femei] se compune din rokie, corset 
şi fuste; cea de-a doua cuprinde rokia şi şalul, mantilia sau mantelera” 
(„Jlustrațiunea”, 1860, nr. 8, p. 75); 

„manteletă, ca cea de vizită” („„Necesarul”, 1884, nr. 14). 

Revine în uz pe la 1900: 

„„Mantelet elegant de muselină” (MI, 1901, nr. 11, p. 82); 

„„Manteleta de postav verde „mirt”, garnisită cu muflon” (MI, 1903, nr. 1, p. 2); 

Intră în compuse, ca: „bolero-manteletă” (MN, 1904, nr. 15, p. 5). 

In VVF, se observă o suprapunere semantică cu unul dintre sensurile 
termenului mantilă pe care o observase şi Costinescu în definiția mantilei: („Un fel 
de manteletă de femei”). 


Mantie (< sl. mantija). Slavism existent deja în română, mantie, -ii, s.f., 
echivalează fr. mante şi are ocurenţe foarte rare. Apare mai ales în traducerile 
foiletoanelor publicate în rubrici specifice gazetelor timpului. 

În lexicografie, este definit ca: „haină lungă şi largă fără mâneci, purtată pe 
umeri, peste celelalte haine (v. pelerină)” (DLR). 


Mantie. 

Termenul este concurat de neologismele mantă, mantel, pelerină etc., dar 
reuşeşte, în ciuda frecvenţei slabe şi datorită sensului său generic, cunoscut în 
limbajul comun, să poată fi activat oricând din limbajul pasiv. 

„Vântul se juca cu creţurile lungei sale mantii” (PR, 1861, nr. 2, p. 1); 

„La Santucci aruncase o mantie pe umerii ei goi.” („Adevărul”, 1890, 
nr. 585,p.3); 

„mantie” (MI, 1898, nr. 5, p. 241). 


Mantilă (< fr. manti/le). Termenul împrumutat din franceză, (DLR), 
mantilă, -e, s.f., scris şi etimologic mantille, sau lexicalizat manteilă, mantilie, 
semnifică pentru lexicografii români din epocă: 

1. „un fel de manteletă de femei” (Costinescu); 

2. „o mantelă muierească elegantă” (Laurian şi Massim); 

3. „o mantie mică” (Protopopescu); 

4. „o măntăluță elegantă” (DU), „înv. Mantelă”, (DLR). 


Mantile. 

Faptul că referentul este purtat de femeile din înalta societate demonstrează 
ostentație, definită de Şăineanu diminutival „măntăluţă elegantă de damă”, ca şi de 
Laurian şi Massim, care afirmă că termenul este „aplicat însă la una mantela 
muierească elegantă; (fr. mantille)”. 

La 1857, N.T. Orăşanu folosea termenul în versurile sale umoristice: 
„Paltoane, mantile, şaluri şi voale” (BC, 1857, Br. 7). 

Din discursul publicistic reiese că mantila, ca şi manteleta sunt considerate 
sinonime pentru şal, fişiu, eşarfă, pointă purtate peste rochie, pe umeri ca obiect comun: 

„Cea dintâi [parte a îmbrăcăminţii unei femei] se compune din rokie, corset 
şi fuste; cea de-a doua cuprinde rokia şi şalul, mantilia sau manteleta” 
(„Ilustrațiunea”, 1860, nr. 8, p. 75); 

„Șal sau manteilă” (AF, 1863, p. 40); 

„Am ales eu la ville de Lyon o mantilă de dantelă şi trei rochii” (,„Satyrul”, 
1866, nr. 3,p.3). 


Mantilă. 

Mantile. 


„mantilles de postav, catife şi blane” („Gazeta națională”, 1871, nr. 21, 
p. 64); 

„După poftă, se poate întrebuința forma trupurilor şi pentru mantile” 
(GI, 1882, nr. 2, p. 1); 

„„Mantile de pânze diferite contra prafului” („Dreptatea”, 1888, nr. 14, p. 4); 

„mantilă dreaptă Empire” („„Moda”, nr. 3, p. 1); 

Semnalăm şi derivatul diminutival: 


„„Mantilete de tafta negre în deosebite fasoane şi diferite gusturi” („„Timpul”, 
1856, nr. 35, p. 4). 


Mantou (< fr. manteau). Neologism din limba franceză, cu largă utilizare şi 
fixare definitivă în limba română, termenul mantou, -uri, s.n., intră în 
nomenclatura multor dicționare în LRV. 

În câmpul lexico-semantic al modei, termenul se prezintă ca hiperonim 
pentru piese specifice ca mantel, mateletă, cazacă etc., neavând ocurentțe frecvente, 
în ciuda cunoaşterii conceptului de către vorbitorii români din epocă. 

„palton sau pardesiu feminin” (DLR). 

Comentariile de modă îl conţin încă din 1864, de exemplu: 

„mantou subțire ce acoperă rochia lungă mai jos de talie, numite cazace sau 
cazachine, după lungime” (AF, 1864, nr. 1, p. 331). 

Termenul s-a impus şi este în uz în continuare în lexicul vestimentar feminin 
românesc. 


Marabu (< fr. marabout). Neologism invariabil, deşi flexionat în epocă, cu 
uz atât atributiv, cât şi eliptic de regent, provenit din limba franceză, cu grafie 
etimologică, apoi adaptată limbii române, marabout/marabut/marabu, s.m. 
Lexemul se subordonează semantic termenului ornament. 

Acesta semnifică, „prin restrângere, pana unei păsări (Leptoptilus 
crumeniferus), asemănătoare cu barza, cu pene albe strălucitoare”, (DEX '98), 
numită marabu. Pana de marabu decora, de regulă, pălăriile de damă. 

Lexemul apare la Pontbriant cu sensul prim, ascet musulman din nordul 
Africii (Marabut [Călugăr turc]), sens ce explică, prin analogie, rațiunea numelui 
dat de naturalistul olandez Temminck păsării furnizoare de pene decorative, 
considerată în țările arabe sfântă (TLFi), sau „(cu sens colectiv), pana acestei 
păsări, folosită ca podoabă”) (DLR). 

Catahreza împrumutată se prezintă mai frecvent cu grafie etimologică în 
jurnale: 

„Subt umbra deselor marabouts ale unei tinere” (AR, 1839, p. 337); 

„O frange [franj] de marabout pe pasă şi bavolet” (AF, 1864, nr. 7, 8, p. 422); 

„un marabout“ (MI, 1897, p. 15); 

„adunătură de egrete, marabuuri, draperii” („Moda”, 1906, nr. 19, p. 1); 

„eşarpă de marabu” („„Moda”, 1906, nr. 19, p. 1). 

După cum se observă din exemple, termenul este folosit şi prin elipsa 
regentului pană/pene. 

Raritatea folosirii referentului a condus la intrarea în vocabularul românesc 
pasiv a sensului din modă. 

Acelaşi regim se aplică şi altor neologisme metonimice paradis, egretă, 
fregată, amazoană, hiponume ale paradigmei supraordonate de termenul accesoriu, 
respectiv ornament. 


Marchiză (< fr. marquise). Marchiză, -e, s.f., este un cuvânt care se 
îmbogăţeşte semantic la pătrunderea modei franțuzeşti, echivalând stilul marquis. 
Termenul s-a aplicat unor regenţi ca pălărie, tocă, umbrelă. 

În franceză semnifică un tip de « Petit chapeau à bords roulés, appelé aussi 
tricorne parce qu'il présente trois pointes » (Lexis) [pălărie mică, cu boruri 
răsfrânte, sinonim cu tricornul], termen prezent în textele de modă încă din 1963. 
Pontbriant atestă termenul cu sensurile de „titlu sau umbreluţă”, dar nu aminteşte 
de accepţia de pălărie, atât de prezentă în VVF. 

Cu sensul de pălărie, termenul este utilizat atributiv sau eliptic, grafiat 
etimologic începând cu 1863: 

„Pălăriile rotunde numite bateliere, marquise, matelot etc.” (AF, 1863, nr. 2, 
p.27). 

Lexemul este glosat cu grafie oscilantă, etimologică şi fonologică: 

„Marquis alb bordat cu negru” (MI, 1902, nr, 37, p. 291) sau feminin: 

„tocă şi marchiză” (MI, 1898, p. 21). 

Al doilea sens este cel de rocă, de exemplu: 

„tocă, formă marquis” (MI, 1901, nr. 15, p. 194); 

„tocă marchiză” (MN, 1903, nr. 8, p. 5). 


Maria Stuart. Eponimul provenit de la numele reginei scoțiene desemnează 
în moda feminină un stil de pălărie sau de guler. Morfologic, suntem în fața unui 
substantiv propriu cu uz atributiv, cu regenti precum capelă, pălărie. 

Pălăna, mai precis o capelă, în vogă înainte de 1864, prezintă un colţ pe 
frunte, după cum reiese din exemplul următor: 

„Mulțumită Domnului, capellele Maria Stuart, cu colț pe frunte, sunt 
dethronate, ca regina ce le a dat numele” (AF, 1864, nr. 7, 8, p. 422). 

Un alt exemplu, de la sfârşit de secol când moda revine, arată că termenul 
definea şi un stil propriu gulerelor feminine înalte, din dantelă sau tul, care 
urmăreau ancolura rochiei: 

„Guler Maria Stuart” (MI, 1898, nr. 18, p. 187). 


Mască (< fr. masque). Mască, -i, s.f., este un internationalism de sursă 
franceză, fiind frecvent în uz în perioada balurilor mascate şi a carnavalurilor atât 
de îndrăgite de protipendada românească. 

Definiţia lexicografică nu necesită marcaj diastratic: „Bucată de carton 
(înfățişând o faţă omenească sau figura unui animal, adesea caricaturizate), de stofă 
etc. cu care o persoană îşi acoperă faţa sau o parte a ei spre a nu fi recunoscută, 
lăsând ochii descoperiți. fr.” (DLR); „Faţă, figură (obraz) mincinoasă” (Negulici); 
„Faţă falsă cu care s-a acoperit figura” (DU). 

Genul proxim poate fi un cvasisinonim: „Figură sau obraz de carton cu care 
se acopere figura cuiva spre a nu fi cunoscută” (Protopopescu); „Faţă falsă de 
carton etc. cu care cineva îşi acoperă obrazul spre a se deghiza” (Costinescu). 
Laurian şi Massim oferă o perifrază neeconomică: „Faţă falsă, acoperământ ce 
reprezintă altă persoană omenească sau şi vreun animal sub care unii oameni îşi 
ascund faţa lor la unele ocaziuni pentru ca să rămână necunoscuţi”. 

Apare mai frecvent în rubricile de umor şi publicitate: 

„Dacă vrei să afli care-i moda şi noul jurnal,/Sau de vrei să-ntâlneşti vara 
măsci ca şi în carnaval” (BC, 1857, Br. 3). 

„aparate de escamoterie, masce” („„Timpul”, 1877, nr. 22, p. 4). 

Dicţionarele atestă nenumărate derivate: mascaradă, măscăresc, măscărire, 
măscărit, măscăricios, măscărici, mascat, mascare, toate aceste derivate fiind 
extrase din dicționarul Barcianu. 

În literatură, la C. Faca apare sintagma „bal măscuit”, iar în 1861 are deja şi 
un sens metaforic: 

„— Lucian, tocmai de tine vorbeam! strigară odată amândouă mascele” 
(PR, 1861, nr. 7, p. 25). 


Matelot (< fr. matelot). Neologism din limba franceză, în moda feminină 
evidențiind un stil vestimentar inspirat de costumul de marinar. 

Din contextul lingvistic şi iconic, observăm că acest termen are două sensuri: 

1. o pălărie rotundă, prin asemănare cu cea de marinar, în vogă la începutul 
deceniului al şaselea. 

Exemplificăm din cronica semnată de Constanția de Dunca: 

„pălăriile rotunde numite bateliere, marquise, matelot etc.” (AF, 1863, nr. 2, 
p. 27); 

2. bluză din moda feminină de la începutul secolului al XX-lea. Sensul apare 
explicit în exemplul: 

„bluză mateloť’ (MI, 1902, nr. 38, p. 291). 

„[pălării] forma grand mateloť’ (MI, 1902, p. 92). 

Regentul are rol de dezambiguizare. 


Matineu (< fr. matinée). Matineu, -ee, s.n., este un termen împrumutat din 
franceză, adaptat şi asimilat în limba română, cu sensul: „Matineu, -uri, -ee, matiné 
(rar), matinea (neobişn.) (înv.) Rochie de casă pe care o purtau femeile dimineata. 
V. capot, camizolă, halat” (DLR). 

Atestat în publicistică în 1863: 

„Afară de valencienne şi mici matine, toate le sunt oprite” (AF, 1863, nr. 10, 
p. 119). 

Substantivul are forma de singular adaptată fonetic (paragogă), „matineu” 
(MI, 1898, 10 ian.). Cu ocurențe mai rare, întâlnim şi forma „„matinea” 
(FR, 1879, p. 167). La plural, formele sunt: matineuri, matinee şi mateneuri: 

„Robes pour dames; Mateneuri” (MI, 1897, nr. 1, p. 8). 

Matineul este definit în română cu valoarea: „Haină femeiască de casă” 
(DU); „„Matineu. Capot, vestmânt ușor ce-l poartă femeile în casă dimineaţa” 
(Stănceanu). 

Reproducerile din reviste arată că matineul poate fi scurt, mai jos de bazin, 
sau lung, ca o rochie. 

„Matineu cochet” (MI, 1900, nr. 29, p. 222); 
„rochii de interior şi matineuri” (MI, 1901, nr. 1, p. 202); 
„Matineu drept cu mânecă pagod” („Moda”, 1905, nr. 7, p. 4). 

Matineu. 


În limba franceză este definit ca şi în română cu sensul de dezabic (TLFi, 
Larousse XX). 


Mănuşă. Termenul mănuşă, -i, s.f., de la substantivul mână + sufixul uşă 
(DEX), este preexistent perioadei în studiu. În moda secolului al XIX-lea, cuvântul 
echivalează fr. gant. 

În lexicografie definițiile sunt atât generice, precum „Obiect ce acoperă 
mâna” (DU), cât şi substanțiale: „accesoriu de îmbrăcăminte, confecţii din piele, 
lână etc. care protejează mâna (de frig, căldură, murdărie)” (DLR); cuvântul face 
parte din nomneclatorul fiecărui dicţionar. 

Extragem din textele reclamelor din cotidiene şi jurnale din 1856: 

„Încălţăminte şi mănuşi franţuzeşti pentru dame şi cavaleri” („„Timpul”, 
1856, nr. 79,p.4). 

„Mănuşi asemenea de juvin, precum şi mitenuri negre, lungi şi scurte foarte 
elegante” („Timpul”, 1856, nr. 35, p. 4). 

„mănuşi de lână şi de piele pentru dame” („Adevărul”, 1889, nr. 74, p. 3). 

Alăturăm şi verbul a se (în)mănuşa şi derivatul mănuşerie („fabrică ori 
prăvălie de mănuşi”, DU), creație, după modelul bonetărie, astăzi ieşite din uz: 

„În acea zi de duminică, şi la şosea, duminica începe la ora două: caii 
nechezau, trăsuri respelendente aduceau o lume întreagă care se frizează, care 
se mănuşează, care cetesce toate ziarele modei şi care poartă cu mândrie toate 
reclamele magazinelor Ville de France, Singer, Mademoiselle Blanche sau 
Madame Briol” (FR, 1879, p. 541). 

„mănuşerie franceză” („„Adevărul”, 1889, nr. 559, p. 9). 

„mănuşerie fină” („„Adevărul”, 1890, nr. 678, p. 4). 


Mânecă (lat. manica). Cuvânt moştenit din latină, „panromanic” (Sala 2009: 
125), din fondul lexical principal, prezent în aproape toate textele publicistice de 
modă şi mondenităţi. 

Se aliniază semantic componentelor unei piese de bază conform definiţiei: 
„Parte a îmbrăcămintei care acoperă braţul (în întregime sau în parte)” (DEX'09), 
parte a unei bluze, rochii, palton, jachetă etc. 


Mâneci. 


Exemplu: 
„Caracterul decis al rokilor este lărgimea cea mare a volantelor bufante, 


cinturele la taliă şi mânecele ce sunt foarte ornamentale” („Ilustrațiunea”, 1860, 
nr. 3, p. 23); 

„mâneca aşa numită roumaine are şi aceasta success şi se prelungeşte în două 
benti rotunjite. Aceste mâneci n-au bufant, sunt însoțite numai de un poignet, sau 
mai bine zis de o dublă mânecă mitaine strâmtă şi lungă” (MI, 1902, nr. 7, p. 50). 

Referentul prezintă nenumărate şi variate caracteristici de croială, stil, 
ornamentaţie, ceea ce atrage numeroşi determinanti. 

Am notat câteva atribute ale referentului extrase din „Moda ilustrată” din 
1900 care demonstrează importanţa acestei piese în vestimentația feminină a 
timpului. Mâneca putea fi: cloche, religieuse, roumaine, plată, evazată, sabot, 
pagode, plisată, bufantată, à gigot, colantă, entonnoir, biezată, buionată, 
garibaldiană etc. 

Facem precizarea că diminutivul mânecuță are şi sensul de manşetă. 


Mitenă (< fr. mitaine). Mitenă, -e, s.f., cu varianta mitană, -uri/mitenuri, are 
două sensuri: 

1. „„Mănuşă care lasă descoperite ultimele două falange ale degetelor” (DLR); 

2. „O mănuşă mare cât figura palmei fără degete separate; mănuşă care 
acoperă numai palma fără degete” (Costinescu). 

Au fost împrumutate şi definite substanțial ambele sensuri din limba sursă. 

Termenul este deja prezent în rubricile de publicitate comercială ale ziarului 
de mare audienţă „Ilimpul”, în 1856 (nr. 35, p. 4): „mănuşi asemenea de juvin 
precum şi mitenuri negre, lungi şi scurte foarte elegante”; 

„mănuşile lungi vor fi înlocuite cu mitene frumoase, unele albe de dantelă de 
Veneţia, altele de tul negru brodat” (MI, 1900, nr. 1, p. 10); 

„mitene de dantelă” (MI, 1902, p. 92). 

S-a dovedit un termen stabil, încă este în uz, probabil datorită conceptului 
nou introdus în vocabularul românesc. 


Model (< fr. modele). Cuvânt polisemic, model, -le, s.n., are sursă franceză 
în VVF, conform definiţiilor oferite de LRV. 

În VVF, se întâlnesc valorile de: 

1. tipar, tip, exemplar, copie, matriţă, izvod, patron, pildă; „Izvod” (Vaillant); 
„Model, tipar, exemplar, copie” (Alexi); „tipar (matriţă)” (Stamati); „Exemplar, 
izvod, tot ce se copiază sau se imită” (Protopopescu); „reprezentare în mic a unei 
persoane sau lucru, şi prin extensiune, copia exemplu exemplar, typ, typariu, 
norma, după care face cineva ceva, exemplar demn de imitat, exemplu bun” 
(Laurian şi Massim). 

Cu referire explicită la domeniul modei, mai precis la croitorie, se pronunță 
Stănceanu în dicţionarul său: „Izvod după care se scrie, se croieşte etc. pildă bună 
de urmat” (Stănceanu); „Obiect destinat a fi copiat sau reprodus prin imitaţiune” 
(DU); „pruvă” (Stamati), „[exemplu, tip, eşantion, patron, specimen, schiță, 
formulă, imitație” (Pontbriant). 

Această valoare este bogat reprezentată în periodice, când apar tipare, dar se 
foloseşte cuvântul patron şi mostră, iar mai târziu tipar: 

„Mostra se desemnează sau pe materie sau pe hârtie” (GI, 1882, nr. 1, p. 4); 

„Planul tiparului pentru mânecă” (1900, nr. 5, p. 43); 

Însă, în revistele de la începutul secolului al XX-lea apare termenul cu 
accepţia sinonimă cu model (1), în exemple, precum: „măsurile manechinului” 
(MI, 1902, p. 46). l 

2. model [+- uman] (artă): Protopopescu înregistrează valoarea de „persoană 
sau lucru după care artiştii desenează, zugrăvesc, sculptează etc.”; „în artele 
frumoase, persoană sau lucru ce se depinge, se desemna, se sculptesce” (Laurian şi 
Massim). 

Însă, în revistele de la începutul secolului al XX-lea apare termenul cu 
accepţia sinonimă cu model (1) [-uman], în exemple, precum: „măsurile 
manechinului” (MI, 1902, p. 46). 

În vocabularul modei, aflăm sinonimul trup sau un diminutiv al acestuia în 
suplimentul din „Gazeta ilustrată” din 1882 „După poftă, se poate întrebuința 
forma trupurilor şi pentru mantile” (GI, 1882, nr. 2, p. 1); „Această materie o luăm 
mai cu seamă pentru trupulețele în genre Houssard” (GI, 1882, nr. 2, p. 41); 
„ŞI şinorele de la umăr, ca gătire pentru frupulețe de Pluche, sunt la modă” 
(GI, 1882, nr. 2, p. 6). 

Modelul uman, manechinul, concept cunoscut nouă astăzi ca profesie în 
prezentarea modei, nu a fost prezent în lexicul din publicistica secolului, deoarece 
activitatea respectivă, inițiată de creatorul de modă Ch. F. Worth, începuse în 
Franța la sfârşitul secolului al XIX-lea. 

3. Definiţiile de mai sus nu includ sensul de croia/ă, sinonim cu fason, 
utilizat în lexicul modei vestimentare feminine pe tot parcursul perioadei vizate 
atât în texte publicitare, cât şi în noutățile de specialitate: 

„Cămăşi elegante după noul mode!” („Timpul”, 1856, nr. 36, p. 4); 

„întinderea stofei pe bust îi dă modelul” (BF, 1890, p. 14). 

Expresiile modelul din urmă, calc frazeologic parțial imperfect, după fr. 
dernier modele, şi calcul frazeologic parțial imperfect model nou, după fr. nouveau 
modele. 


Modistă (< fr. modiste). Împrumutul face parte din familia de cuvinte 
aparținând cuvântului modă, prezent în LRV. 

Definiția circulară a lui Negulici îl glosează astfel: „care ține de mode”. 
Protopopescu şi Costinescu explică termenul prin diferenţa specifică „face şi vinde 
lucruri de modă”. DU îl parafrazează sinonimic „vânzătoare de mode”. Stănceanu 
adaugă un alt sinonim neologic definiției lui Şăineanu, „fabricantă”. În DLR, 
definiţia este completată cu informaţii enciclopedice: „Femeie care confecționează 
sau vinde pălării de damă, accesorii şi flori artificiale folosite ca podoabă”. 

„Primele modiste din Paris mă întreabă, doamnelor, de sunteți tot decise a nu 
adopta capellele (pălării) de tul, de blonde” (AF, 1863, nr. 18, p. 233). 

Termenul s-a determinologizat, primind conotaţii depreciative, ca în 
exemplul: 

„„Modistele vând amorul cu cotul ca panglicele...” („Satyrul”, 1866, nr. 6, 
p. 3). 


Mondenă (< fr. mondaine). Împrumutul mondenă, -e, s.f., împrumut din 
franceză, este un substantiv care oferă un tablou semantic interesant. Se distinge 
accepţia de „doamnă care frecventează înalta societate” (Stănceanu); „Care 
aparține înaltei societăţi, care ţine de viaţa de lux şi de petreceri a acestei societăţi; 
care reflectă sau priveşte o astfel de viaţă”. Această valoare se metaforizează în 
satirele din gazete, desemnând o persoană care urmează linia modei, ceea ce s-ar 
numi astăzi o „victimă a moder” (DLR). 

„În primăvară, cu un boa de blană şi un manşon la fel, veti fi cât se poate de 
distins îmbrăcate astfel, mai cu seamă că moda acum s-a pronunţat definitiv pentru 
aceste costume. Rochiile care măturau strada nu se mai poartă, toate mondenele au 


renunțat la trene pentru rochiile de plimbare” (MI, 1901, p. 10). 


N 


Necesar (< fr. necessaire). Termenul necesar, -e, s.n., şi var. pl. necesarii, se 
îmbogăţeşte cu o nouă valoare şi se păstrează în lexicul specializat de modă 
feminină cu forma franceză necessaire, mai rar cu varianta adaptată. Împrumutul 
adaptat calchiază semantic termenul francez, desemnând un accesoriu de modă 
feminină, sinonim cu geantă mică în care se ţin câteva lucruri de toaletă. Prima 
definiție a substantivului aparține lui Protopopescu: „Cutie cu diferite lucruri 
trebuincioase” Apoi, îl găsim la Şăineanu: „cutie sau lădiță pentru lucruri necesare: 
un necesar de piele (după fr. necessaire)”. 

Împrumutul circula de ceva vreme, cum demonstrează exemplul: „necesarii 
de voiaj” („Seculul”, 1856, nr. 79, p. 4). 

La începutul secolului următor, în uz este cuvântul geantă: 

„gentuţele de mână tind a dispare” („„Moda”, 1905, nr. 29, p. 1). 


Neglijeu (< fr. négligé). Preluat atât cu sensul propriu, cât şi cu cel figurat, 
adaptat prin epiteză, neglijeu, -uri, s.n., cu varianta feminină, mai rară, neglijea 
(Stamati), sau de xenism, neglige, lexemul desemnează o „îmbrăcăminte comodă, 
cochetă, de casă, purtată „dimineaţa” (Stamati). 

Lexicografia defineşte, de regulă, obiectul subordonat hiperonimului 
îmbrăcăminte, strai sau, prin restrângere, rochie de casă „pe care o poartă femeile 
dimineaţa” (DLR). Ă 

DLR îl marchează „învechit”, alături de sinonimul mafineu. Il atestă prin 
traducere şi Pontbriant, apoi Stamati, cu forma neglijea, prin asemănare cu lexeme 
adaptate din greacă (malotea, formenea etc.): „Neglijea (Îmbrăcăminte, straie de 
dimineaţă)”. 

Stamati şi Stănceanu nu specifică explicit marca diastratică şi îl definesc 
astfel: „Négligé. Îmbrăcămintea unei persoane care nu şi-a făcut încă toaleta”, 
indicând un veşmânt de ţinută lejeră purtat în orice moment al zilei, nu numai 
dimineaţa, accentul fiind pus pe neorânduială. Sensul figurat poartă conotaţia de 
snobism, dar şi de „impudoare”, ca în exemplul: „Pardon că ne-ați găsit astfel, 
într-atâta neglige” (Faca, p. 33). Sensul nu apare atestat în LRV. 

Exemple: 

„au adoptat pentru zi, pentru seară, pentru gallă şi pentru négligé” (AF, 1863, 
nr. 2, p. 14); 

„părul nefrizat, bonnetul de négligé de batistă şi muselină” (AF, 1864, nr. 4, 
5,p. 381); 

„„Neglijeu japonez de flanelă, cu guler mare ornat cu o bandă, încheiat cu un 
şu mare de panglică” („Moda”, 1906, nr. 7, p. 11). 


Nod (< fr. noed). Nod, -uri, s.n., defineşte un accesoriu din material textil, 
sinonim cu fundă, un obiect ornamental cu anumită formă când este confecționat 
într-un anumit stil în moda de proveniență franceză, ca în exemplul: „corsaj cu 
pliuri mari în faţă şi noduri Louis XVI” (MI, 1903, p. 26). 

„„proprie legătură în formă de glob care se face din lucruri flexibile ce se pot 
pot înfăşura” (Laurian şi Massim). În DLR, este definit ca „loc unde se leagă două 
fire, fâşii de pânză, sfori, p. anal. lat. nodus”. 

„nodul unei cordele” (AR, 1839, nr. 68); 

„nod” (AF, 1863, p. 234); 

„noduri de catifea” (MI, 1898, p. 171); 

„bolero scurt, ornat ca şi marginea jupei cu noduri Louis XV” (,„„Moda”, 
1906, nr. 11, p. 8). | 


„[panglicile], nimicurile toaletei, cu noduri, ca aripi lungi cu capete 
fâlfâinde” (MNI, 1907, p. 79). 


Nod. 


O 


Obinzeâ (< sb. Obveza). Obinzea, -ele, s. f., este un regionalism utilizat în 
Transilvania, cf. DEX, DLR, cu sensul de „cusătură decorativă pe gulerul 
cămăşilor ţărăneşti. — Var. obi(e)nz(e)ală. Sb. obveza „legătură”, cf. sb. vez 
„brodat”, veza „ligă; aliaj”, obzevati „a lega”. Var. este reconstituită după pl.” 
(DEX '09). Scriban îl defineşte ca „Guler brodat la iie”, slavism. Utilizarea 
termenului indică zona din care provine autoarea cronicilor din „Gazeta ilustrată”, 
deoarece acesta nu face parte din limbajul vestimentar modern. Exemple: 

„Clinul, gulerul de matroz şi obinzelele se pot lucra din materia de bordură” 
(GI, 1882, nr. 1, p. 1); 

„gulerul sur...asemenea cu obinzelile de la mâneci” (GI, 1882, nr. 3, p. 1). 

Un exemplu de derivare regresivă morfologică cu formarea singularului din 
plural, ca şi în cazul substantivelor bretea, cordea, sanda. 

Regionalism deja arhaizat la vremea împrumuturilor din franceză. 


Osentragi (< germ. Hosentrâger). Substantivul osentragi, plurale tantum, 
calc parțial, după compusul german Hosentrăger, tragi, ind. prez., pers. a Il-a sg. 
de la vb. a trage, parte împrumut (Hosen), fiind o formă deformată de etimologie 
populară. 

Cuvânt pătruns prin bilingvism social, substantivul a circulat paralel cu 
termenul de etimologie franceză bretea. 

Stamati îl traduce şi defineşte sinonimic prin pluralul arhaic de origine rusă 
utilizat în Moldova pachesce (pateşcă, -i, din rus. podteajki, cf. Scriban). 

O altă vanantă a germanismului este cozondroc/cozondroacă/cozondroci, 
apărută în unele ziare, mai ales în Transilvania (cf. Scriban). 

În a doua jumătate a secolului, apare în rubricile de publicitate din periodice 
ca glosă sinonimică pentru împrumutul ulterior „bretelle”, neologism francez care 
îl va şi înlocui: 

„Bretelle igienice (osentragi), batiste de bombac, aţă şi mătase” („Iimpul”, 
1877, nr. 1, p. 6). 


P 


Pagodă (< fr. pagode). Pagodă, -e, s.f., este un împrumut cu sens specializat, 
provenit din franceză, echivalând fr. pagode, utilizat ca determinant al regentului 
mânecă sau eliptic. 

Termenul este neatestat de LRV. 

În VVF, termenul semnifică un stil, „tip de mânecă ce se lărgeşte în formă de 
pagodă”: „|[mânecă evazată la încheietură]” (Lexis); „o evazare à la chinoise, la 
modă în anii '50—'60”, sau «manche large, tombante, évasée à la chinoise » 
(Boiste) (cf. TLF:) [mânecă largă, care cade, evazată à la chinoise]. 

Se foloseşte cu predilecție la sfârşitul secolului, când acest stil de mânecă era 
la modă: 


„Mânecă pagod ornată cu galoane şi terminată cu un parement de velur 
verde” (MI, 1901, nr. 1, p. 10); 


Pagodă (mânecă). 

„mânecă pagodă cu un mic poignet” (MI, 1902, p. 67); 

„mânecile pagode” (MI, 1903, p. 98); 

„Matineu drept cu mânecă pagod” („Moda”, 1905, nr. 7, p. 4). 

Varianta pagod reprezintă grafia fonetică a lexemului francez, accentuând 
conotaţiile de snobism ale unităţii lexicale. 


Paillason (< fr. pai/lason). Xenism metonimic din limba franceză, efemeridă 
atestată numai cu formă de singular, pail/lason desemnează un tip de pălărie de pai 
formată din „|trese de paie lucioase, naturale pe fond mat sau invers]” (Lexis). 

Are frecvenţă foarte rară, apărând mai ales la începutul secolului al XX-lea 
atât cu regent, cât şi eliptic: 

„Paillason yedda crem cu roze şi draperii de tul alb” (MI, 1901, nr. 14, 
p. 114); 

„Pălărie paillasson foarte plată” (MI, 1902, p. 250-1); 

„pălărie paillasson mousquetaire” (MI, 1902, p. 251). 

Această unitate nu s-a fixat în română, fiind concurată şi înlăturată de 
sintagma generică: pălărie de pai. 


Paietă (< fr. paillette). Paietă, -e, s.f., reprezintă un împrumut din limba 
franceză, grafiat conform normelor fonetice din limba română, având etimon 
comun cu substantivul pai//ason. 

În română, s-a fixat (cfr. DLR) cu sensul de: „(mai ales la plural) mică piesă 
rotundă, sticlă subțire, celofan etc. (cu o gaură la mijloc) care se coase sau se 
lipeşte pe haine, pe stofe etc., obținându-se prin aceasta un anumit efect de 
strălucire, care înfrumuseţează obiectul, în special la lumina de seară”. . 

Relativ frecvent în descrierea ornamentației vestimentare şi în rubrica 
publicitară: 

„Articole de modă precum: flori, pene, mouselinuri, malinuri, agrafe, voilete, 
leton, payete, cravate etc.” („„Depeşa”, 1901, an I, nr. 104, p. 3); 

„Paietele, de asemenea, se potrivesc foarte bine pentru toaletele ampir” 

„benzi de paiete” („„Moda”, 1906, nr. 9, p. 2). 

Foarte frecvent în uz este adjectivul paietat: 

„capotă paietată” (MI, 1898, 10 ian.); 

„Rochie de serată de crep liberty alb paiezază şi dreaptă” (MI, 1901, nr. 8, 

p. 59). 


Paladă (< fr., sp. palada). Termenul paladă, împrumutat probabil din 
spaniolă prin intermediul limbii franceze, se situează printre împrumuturile 
efemere, cuvânt neînregistrat în lexicografia românească. 

Referent la modă înainte de 1863, dată după care unitatea lexicală nu mai 
apare în discursul publicistic, semn că s-a retras din uz în vocabularul pasiv al 
modei. 

Semnificația lexemului se regăseşte în hiperonimul bine conturat conceptual, 
şi anume, pelerină, oferit de C. de Dunca în glosa explicativă. Nu aflăm însă nici în 
dicționarele străine diferenţe specifice care să particularizeze acest concept: 

„O asemenea garnitură, cu gust aranjată şi când rochia e acompaniată de o 
şarpă, d'o palladă (un fel de pelerină mai jos de talie), cu şalul sau algeriana la fel, 
devine o toaletă de supremă distincție” (AF, 1863, mai-iunie, p. 68). Necesitatea 
explicației indică, de asemenea, o slabă cunoaştere a referentului, a împrumutului şi 
a sensului de către cititori. Efemenidă. 


Palatină (< fr., germ. palatine). Termenul palatină, -e, s.f., reprezintă un 
eponim împrumutat din germană prin intermediar francez. Semnifică o piesă de 
blană sau un ornament [de blană] la gât sau pe umăr, purtată pentru prima oară în 
1680 de prinţesa palatină Anne de Gonzague (1616—1684), fiica lui Carol I, duce 
de Mantua, soţia lui Edouard de Bavière, conte palatin. 


Palatină. 


Termenul intră în terminologia VVF cu sens specializat, fund definit în 
dicționarele lui Pontbriant, Costinescu şi în DLR. Pontbriant îl atestă, amintind 
etimologia germană, iar Costinescu îl definește substanțial prin parafraza: „blană 
sau ornament de blană ce pun femeile la gât sau pe umăr”. 

„Etolă sau pelerină femeiască scurtă de blană, care se poartă la gât şi pe 
umeri” (DLR). 

Palatina este definită de Costinescu prin materialul din care se 
confecționează, blana, sau prin hiperonimul ornament. Diferenţele specifice aduc 
suficientă informaţie suplimentară genului proxim pentru a delimita domeniul şi 


x33) 


utilitatea: „de damă” sau „femeiască”, „de purtat pe umeri sau la gât”. 

Neologismul are ocurenţe rare, poate şi din motivul că referința este 
pretențioasă, destinată unor evenimente speciale. 

Termenul apare în revistele de la finele secolului: 

„palatină” (MI, 1897, p. 27). 


Palton (< fr. palero?). Împrumutul palton, -oane, s.n., grafiat uneori 
etimologic în textele de modă, după fr. paletot, pe care limba franceză îl datorează 
termenului englez medieval paltok (TLFì). 

Costinescu oferă două sinonime ale acestui substantiv: redingoră, surtuc: „Un 
fel de redingotă sau de surtuc prea în uz acum” (Costinescu). Definiția sa 
încadrează termenul într-o categorie vestimentară fără a particulariza referentul, în 
schimb oferă informaţia că în anii '70 este la modă. Pentru Şăineanu, cuvântul 
semnifică un „tip de vestimentaţie bărbătească”, iar Dame atestă termenul fără altă 
specificare. 


Palton. 


Cuvântul apare în poezii umoristice: „Pa/toane, mantile, şaluri şi voale” (BC, 
1857, Br. 7) şi în periodice, în foiletoane înainte de cronicile de modă: 

„Îmbrăcăminte englezească; „partea superioară era coperită de un fel de 
palton de mătase albastră” („Seculul”, 1860, an II, nr. 14). 

Termenul a denumit, ca şi sensul prim din franceză: 

„O haină scurtă, cu nasturi în faţă şi buzunare placate, pusă peste celelalte”, 
Lexis, după cum aflăm din: 

„Paletouri scurte... de breitschwantz” (MI, 1901, nr. 48, p. 378). 

Aceeaşi valoare înregistrează şi diminutivul paltonaş din glosa sinonimică 
următoare: 

„Rochiile de fulard cu mari rotonde, la fel sunt de preferat eternelor rochii de 
alpaga cu saute-en-barque (pa/tonaşe)” (AF, 1863, nr. 8, p. 96). 

Haină lungă, conform exemplelor: 

„Acest paletot nu e decât o a doua rochie acoperind pe cea dintâi, largă, 
lungă, de lino sau taftă glisată cu flori pictate şi panglici” (MI, 1901, nr. 28, 
p. 218); 

„Palton larg de postav satin dublat cu mătase deschisă, guler de skungs” (MI, 
1903, nr. 1,p.2). 

„Haină de iarnă făcută din stofă groasă, căptuşită, care se poartă peste 
celelalte obiecte de îmbrăcăminte” (DLR). De exemplu: 

„Paleto de blană, formă „cloche” cu guler mare putând să se lase jos după 
voie”, („„Moda”, 1905, nr. 5, p. 6). 

Ambele sensuri se referă la vocabularul modei feminine româneşti şi sunt 
fixate definitiv. Metalimbajul e foarte general, dar face trimitere către noțiuni deja 
cunoscute: redingotă, surtuc, fără specificarea mărcii diastratice. 

Apare în compuse şi sintagme ca: palerot-bluză („Moda”, nr. 5, p. 4), palton- 
sac, palton girondin, palton saute-en-barque, palton drept etc. 


Pan (< fr. pan). Pan, -uri, s.n., reprezintă un termen neatestat de LRV, care 
desemnează: « Partie tombante et flottante d'un vêtement » (Lexis) [parte care 
cade, care atârnă liber de un veşmânt], de obicei în fată şi/sau spate, pe lungime. 

În exemplul nostru, pan-ul se află în prelungirea nodurilor care decorează o 
tocă: 

„Tocă drapată de velur miroir, bleu-pal, mărginită cu dantelă şi ornată cu 
noduri de velur cu panuri lungi” (MI, 1903, p. 10). 


Pană (lat. pinna). Cuvântul moştenit din latină pană, -e, s.f., preexistent 
perioadei în studiu, echivalează substantivul francez plume, având sensul particular 
de obiect decorativ amplasat, de regulă, pe pălării. În câmpul semantic al modei 
feminine, termenul este supraordonat de hiperonimul accesoriu şi subordonează 
elementul paratactic restrictiv utilizat eliptic, precum: amazo/a/]nă, egretă, marabu, 
paradis etc., în aceste contexte regentul pană fiind subînţeles. 

lată câteva exemple: 

„peste toate, fâlfâie pana în voia vânturilor” (,„Ilustrațiunea”, 1860, nr. 4, p. 38); 

„pene de strut” (GI, 1882, nr. 1, p. 1); 

„Pană mare, amazoană, încolăcită imprejur” (MI, 1897, nr. 4, p. 1); 

„două pene egretă albă” (MI, 1898, nr. 4, p. 147); 

„pene negre Prince de Galles” (MI, 1898, nr. 8, p. 180) şi eliptic: 

„pene drepte (couteaux), albe, noduri de catifea” (MI, 1898, p. 185). 

Subînţeles în: 

„[pălărie] cu două superbe amazoane negre” (MI, 1902, nr. 38, p. 298); 

„pe calotă, o [pană] egretă albă” (MI, 1898, nr. 2, p. 2); 

„Subt umbra deselor [pene] marabouts ale unei tinere” (AR, 1839, p. 337); 

„Chou de satin şi [pană] paradis negru” (MI, 1903, nr. 1, p. 3); 

Și substantivul colectiv: „egrete lucitoare, panaşe” („„Moda”, 1906, nr. 28, 
p. 1). 

Moda penelor la pălărie s-a bucurat de vogă pe tot parcursul secolului, cu 
intermitenţele impuse de modă. 


Panglică (< magh. pântiika). Considerat de etimologie maghiară, panglică, 
-i, S.f., cu varianta pandlică, are sensul generic de bandă din material textil. 
Referentul are atât rol funcțional, cât şi decorativ. Termenul coexistă cu sinonime, 
ca: galon, şiret, bandă etc. 

Şăineanu îi acordă o etimologie sârbă, definindu-l astfel: „1. țesătură îngustă 
şi subțire de mătase, fir, lână; 2. bantă de încins fruntea; decoraţiune”. 

Cuvântul apare în poezii umoristice: „În panglice multi colori” (CIP, 1858); 

„[capelele] garnite cu panglice negre și numai cu o ruşă sau două” 
(„„Ilustraţiunea”, 1860, nr. 3, p. 23); 

„Capellele de mare doliu sunt de crep, cu ruşe în lăuntru, bridele (pandlice de 
legat) din stoffă” (AF, 1863, nr. 10,p. 119). 

„acele rochii netârâibile, de greutatea atlasului, bysonului, panglicelor, 
frangelor, ruşelor ce, amestecate la un loc, le adornă” (AF, 1864, nr. 4, 5, p. 381); 

„Pălăria cea mai nouă pentru saisonul de toamnă, forma se numeşte 
Girondin, păreții sunt orizontali, spre înfrumusețare servesc două pantlici de catifea 
împrejurul fundului şi un tuff de pene de struț” (GI, 1882, nr. 1, p 1); 

„epoleta compusă dintr-o singură panglică” (MI, 1903, an VII, nr. 3,p. 18). 


Panier (< fr. panier). Termenul panier, -uri, s.n., cu varianta panieu, este 
definit astfel: „Panier. 1. Jupon cu balene care serveşte pentru a ţine fusta înfoiată 
pe şolduri; p. ext. Rochie cu un astfel de jupon” (DLR). De remarcat că această 
piesă de costum lărgeşte părțile taliei, de fiecare parte a jupei sau rochiei mai târziu 
prin bufante, iar termenul este atestat în moda feminină franceză încă din 1720 
(TLF1). In Franţa, a primit diverse denumiri: „gourgandine, le boute-en-train, le 
lâtez-y, la culbute, les bêtises, le laisse-tout-faire et les mensonges de Paris, la 
gondole, les cadets, les bourrelets, les fourrés”  (http://www.france- 
pittoresque.com/spip.php?article3334). 

În vogă între 1872—1879, lexemul este în uz până la sfârşitul veacului, 
rămânând o piesă-reper în istoria costumului feminin: 

„panieurile au cam căzut” (PR, 1879, p. 110). 

Alte exemple din publicistică: 

„la trupul în formă de panier sunt făcute din materie netedă numai partea 
dinainte, gulerul şi altitele” (GI, 1882, nr. 1, p. 1); 

„paniers en côteline” (JM, 1882, nr. 4, p. 16); 

„Panier îşi păstrează renumele sub formă de cute ridicate pe şold” 
(„Necesarul”, 1884, nr. 1, p. 2). 


S Haina ele binara a aia 
el toilette iumo ete pti 
E Tirta eroelei pripzisse, lar. 
pa: dial din adröpmtg estr 
Mea ca myl mal kingi, ra sa 
A fao din ca Iireetintari te, 


f: yin da yodat aiee. unto 


Panieu. 

„panieuri bufante” (MI, 1898, 31 ian.). 


Panou (< fr. panneau). Termenul panou, -uri, s.n., neatestat în VVF, adaptat 
prin epiteză, desemnează o [bucată de stofă intercalată pentru a lărgi un veşmânt 
sau în scop decorativ], « morceau de tissu intercal€ dans un vêtement pour s'clargir 
ou en constituer l'ornement » (Lexis). 

Frecvent la începutul secolului al XX-lea în discursul publicistic: 

„Alte rochii erau formate din panouri de muselină şi dantele” (MI, 1902, 
5 ian:, p. 10); 

„bolero tăiat în panouri” (MI, 1902, p. 227); 

„fustele sunt făcute din panouri strâmte” (MI, 1902, nr. 12, p. 89); 

„Jupe cu panouri în cerculețe” (MI, 1902, nr. 10, p. 74). 


Panou. 


„jupă formând panouri” („Moda”, 1905, nr. 9, p. 1). 

Pantalon (< fr., it., ngr. pantalon). Cuvântul pantalon, -i, s.m., este un 
împrumut anterior perioadei cercetate, pătruns în vestimentația masculină unde este 
atestat la 1825 în lucrarea lui D. Golescu, Însemnare a călătoriei mele (DLR). 
Lexicografui români consideră substantivul un plurale tantum (Stamati, Barcianu, 
Tiktin, Costinescu, Laurian şi Massim). Dicţionarul Laurian şi Massim propune o 
definire enciclopedică a termenului, prezentându-l ca pe un eponim, de la numele 
Sfântului Pantaleone (Pantelimon) sau de la bufonul din teatrul italian, commedia 
dell’arte. „Numele sântului Pantelemone, apoi numele ordinar al bufonului în 
teatrul italian care se prezintă îmbrăcat în liciari largi; de aici numele liciarilor 
largi, pantaloni” (Laurian şi Massim). Costinescu îl defineşte sinonimic cu 
termenul nădragi din maghiară. DU conţine o definiție substanţială referitoare la 
moda masculină. 

În publicistică, cu sensul din moda feminină, este atestat pentru prima 
dată într-un articol din ziarul „Ilustrațiunea”, (1860, nr. 4, p. 38), în care se 
comentează ironic, în articolul intitulat Riflewomen (sau Batalioanele feminine 
din Anglia), adoptarea de către „o societate de dame angle” a „pantalonul[ui] 
până la genuche [care] este zuab, de aici însă până jos strânge pulpa şi o desină 
ca un tricot”, descriere însoţită de o fotografie. Se adaugă „Suntem curioşi să 
vedem dacă costumul acesta va trece la modă”. În moda feminină, nu a trecut 
aşa uşor, dar termenul a fost deja introdus în română încă de la apariția 
referentului în Anglia. 

LRV nu atestă extensiunea în VVF. 

Pantalonul a constituit, până în 1860, un articol feminin de modă purtat sub 
veşminte, ca piesă de lenjerie: „în climele calde, [femeia] poartă pantaloni foarte 
largi în care circulă aerul în voie; pe când în climele friguroase, femeile poartă o 
fustă strâmtă şi închisă jos (caravani)” („Ilustrațiunea”, 1860, nr. 4, p. 38). 

Sub titlul Rufe pentru dame, din „Timpul”, (1876, 20 nov., p. 4) găsim: 
„pantalon pentru dame en garniture”. 

„Pantaloni strâmpți numai până la genunchi” (GI, 1882, nr. 1, p. 2); 

„Pe dedesubt, un fel de pantaloni de mătase neagră” (MI, 1897, p. 12); 

„pantalon elegant pt o femeie” (MI, 1899, nr. 5, p. 43); 

„costum de baie pentru doamnne. Mâneci scurte, guler marinar cu plastron 
mobil şi pantalon separat” (MN, 1904, nr. 13, p. 4); 

„pantalonii sunt scurți şi largi. Se prind de agrafele corsetului” (MI, 1902, 
p.42). 

Mentalitățile au împiedicat femeile din România să adopte pantalonul odată 
cu cele din Occidentul european. La sfârşitul secolului al XIX-lea, începe să fie 
tolerat în sport (la schi, patinaj etc.). 

Pantaloni. 


Termenul apare în compuse şi cu determinanti, de pildă: pantalon-jupon, 


pantalon fantezie, pantalon zuab, „„Jupă pantalon pentru cicliste” (MI, 1900, 
nr. 16,p.127). 


etc. 


Pantof (< germ. Pantoffel). Împrumutul considerat de origine germană 
pantoj, -i, s.m., este îmbogăţit cu sensul din moda feminină, ca echivalent al fr. 
soulier. 

Termenul este prezent în dicționarul lui Vaillant, fiind deja bine stabilit 
împreună cu derivate ca pantofar, pantofărie. Atestat în literatură în Comodia 


224 Lorenţa Popescu 


vremei a lui C. Faca, la personajul Cucoana Catinca: „Îţi spui că cocoana Zinca, să 
mă ierte Dumnezeu!/ Ştie din limba nemțească cât ştie pantoful meu!” 

Laurian şi Massim îl definesc cu sensul pe care-l atribuim astăzi termenului 
papucii: „Pantof,-i, it. pantofola, fr. pantouffle, calciamente cari nu acoperă tot 
piciorul şi se uză mai mult în casă” (Laurian şi Massim). 

Forma este întâlnită în publicistică: 

„De la mine o rochiță/Şi pantofi de bocănit” (CIP, 1862); 

„Mă duc să' iau o rochie de mătase....; să expui şi pantofii cusuţi ai soacrei 
mele” (AF, 1863, nr. 2,p. 12); 

„pantojfa rusească din piele roşie, garnisită cu pene de lebădă sau cu o blană 
deschisă de vulpe” („Anuarul Artelor”, laşi, 1886, nr. 1, 1 ianuar); 

„pantoja Teodora este cu totul brodată cu fir de aur” („Anuarul Artelor”, Iaşi, 
1886, nr. 1, 1 ianuar); 

„pantofi de piele de căprioară (MI, 1900, p. 184). 

Termenul desemnează, ca şi în prezent, încălțăminte care acoperă laba 
piciorului până la gleznă. 

Îl întâlnim în sintagme, precum pantofi de ietac, calc frazeologic imperfect 
după fr. chaussures d'interieur. De altfel, lexemul francez pantoufles, cu sens 
identic, pantofi de casă/papuci, poate fi la baza transferului semantic prin apropiere 
etimologică de cuvântul pantof, în exemplul: 

„Pantofi de ietac, pentru domni şi doamne prea eleganţi” („Perdaful”, 1881, 
nr. 29, p. 8). 

Termenul s-a impus, după ce a fost utilizat paralel cu efemerul de origine 
italiană scarpe, pantofi uşori de damă: 

„Scarpe, în loc de potcoave de cai” (AR, 1841, nr. 73, p. 293). 


Paradis (< fr. paradis, lat. paradisus). Catahreză împrumutată din franceză, 
lexemul paradis este un atribut ale regentului pană. 

Accepția din moda feminină nu este definită în dicționarele româneşti, la 
origine fiind o sinecdocă de la denumirea păsării cu acest nume, ale cărei pene 
spectaculoase, frumos colorate, erau utilizate în epocă pentru decorarea 
pălăriilor. 

Consemnarea acestui termen se găseşte în revistele de specialitate de la 
începutul secolului al XX-lea, cel mai adesea folosit eliptic de regent: 

„O aripă paradis” (MI, 1900, p. 193). 

„Paradis neagră” (MI, 1900, nr. 50, p. 398). 

„Chou de satin şi paradis negru” (MI, 1903, nr. 1, p. 3). 

„torsade din panglică, paradise” („Moda”, 1905, nr. 6, p. 2). 

Paradis (pană). 


Pardesiu (< fr. pardessus). Neologismul pardesiu, -uri, s.n., împrumut din 
franceză, a păstrat grafia etimologică până în perioada interbelică, deşi utilizată 
sporadic. 

Costinescu îl defineşte prin locuțiunea care stă la baza formării acestui 
compus sudat francez, apoi descrie obiectul prin analogie: „un fel de redingotă ce 
pun bărbaţii sau femeile pe deasupra altor haine”. Definiţia din DU este şi ea 
ambiguă, putând coincide cu cea pentru palton etc.: „Haină lungă pusă peste 
celelalte”. Stănceanu face câteva precizări importante, printre care semul distinctiv 
de urbanitate: „haină ce o poartă un orăşean pe deasupra celorlalte haine în sezonul 
de primăvară şi toamnă”, indicând astfel un material mai subțire decât al 
paltonului, cum se specifică în DLR: „Obiect de îmbrăcăminte, mai subțire decât 
paltonul, care se poartă peste îmbrăcămintea obişnuită, de obicei primăvara şi 
toamna”. 

Îl întâlnim încă din 1863, cu sensul generic de piesă de purtat pe deasupra 
celorlalte: 

„Ca pardessus, şalurile, rotondele şi algerienele de yac (dantelă de lână albă 
sau neagră) conservă încă tot prestigiul lor” (AF, 1863, nr. 8, p. 96); 

„ca pardessus, casaquine pe talie însă puţin mai largi, scurte până la 
genunchi, de lână sau de byson negru” (AF, 1864, nr. 7, 8, p. 422); 

„am ieşit numai cu pardesiul” („Bobârnacul”, 1878, nr. 19, p. 3); 
„pardesiuri” („Timpul”, 1877, nr. 59, p. 3). 

Şi cu determinanți, precum: 

„pardesiu dublu” („„Timpul”, 1878, nr. 249); 

„pardesiu de catchman” (MI, 1898, 1 sept.). 

Sinonim cu cazachină, manta, mantel, manteletă. 


Parement (< fr. parement). Lexemul parement, -e, s.n., se înscrie printre 
franțuzismele efemere, însemnând podoabă în general, în moda românească însă 
face referire în special la mâneci (prin stofa cu aspect decorativ), în franceză 
provenind din lat. paramentum („costum sacerdotal în latina medievală”, TLF:). 

În exemplul nostru, termenul este folosit cu sensul extins de: „Etoffe riche ou 
voyante qui ornait autrefois le bas des manches” (TLFi) [stofă bogată sau expusă 
ostentativ care decora odinioară manşetele mânecilor], sens care se menţine în 
română în exemplele următoare: 


Parement (la mânecă). 


„Înaltă manşetă acoperită cu un parement Louis XV ornat cu butoane” (MI, 
1903, nr. 5,p.2); 

„Mânecă foarte largă, ornată cu un parement de catifea surmontat de 
tigheluri” (MI, 1903, nr. 1, p. 3); 

„parementul mânecilor” (MN, 1904, p. 7, nr. 4); 

„Sub un parement muschetar sau într-un poignet” (MN, 1904, nr. 4, p. 2); 

„Mânecă largă pe un parement de mătase” (MI, 1906, nr. 1,p.4). 


Parură (< fr. parure). Parură, -i, s.f., este un împrumut specializat, de 
etimologie franceză, asimilat în română ca: 1. „podoabă, găteală” (Stănceanu; 
Negulici); „Podoabă, găteală. Spec. (astăzi mai ales) podoabă din lămâiță şi beteală 
pe care o pun miresele pe cap” (DLR). De ex.: 

„în astă parură de dentellă domină albul” (AF, 1863, nr. 2, p. 15); 

„E una din cele mai frumoase paruri” (MI, 1902, nr. 1, 5 ian.). 

2. „Conciură, coifură, ceea ce servă a orna capul” (Negulici), „coafură” 
(Costinescu). Faptul că Negulici îl asociază cu conciura arată specializarea 
termenului ca podoabă pentru cap încă dinainte de mijlocul secolului. 

„Mare asortiment de piepteni şi perii, paruri pentru dame” („Perdaful”, 1881, 
nr. 18, p. 7); 

3. „Ornament, ceea ce servă a împodobi” (Protopopescu), sinonim cu 
bijuterie, după cum reiese din exemplele: 

„Principesa iubeşte sculele şi se crede că va pune o frumoasă parură de corail 
roză ce a cumpărat la Paris” (AF, 1864, p. 363). 


Pasă (< fr. passe). Împrumutul pasă, -e, s.f., nu este atestat în LRV, deşi se 
află în discursul publicistic din 1864 în varianta pass, de exemplu: 

„Passul (dinaintea) e unit, flori sau pene se pun numai pe vârful calottei” 
(AF, 1864, nr. 7, 8, p. 422). 

Termen specializat în VVF, neologismul pasă desemnează, ca şi în franceză: 
« [P. oppos. à la calotte à laquelle il est ajusté] Bord d'un chapeau de femme » 
„[prin opoziţie cu calota, la care se ajustează] Borul unei pălării de damă” (TLF:). 

Se menține în uz pe parcursul întregii perioade cercetate: 

„Passa plisată e drapată de satin ciel, formând colti” (MI, 1901, nr. 1, p. 2); 

„între pasă şi calotă, o eşarpă de tul chantilly brodat şi formând un chou în 
stânga şi în spate” (MI, 1902, p. 10); 

„pasă largă grațios ondulată” (MI, 1902, p. 194); 

„tocă albă compusă dintr-un platou de pase suprapuse” (MI, 1902, p. 43); 

„Pălărie de catifea neagră cu panglice sub pasă” (MI, 1903, p. 10). 

În „Amicul Familiei”, autoarea adaugă o explicaţie în paranteză prin 
substantivul dinaintea, cuvânt românesc binecunoscut semantic (vezi Dinainte). 


Pasmant (< fr. passement). Împrumutul pasmant, -e, s.n., a avut varianta 
grafiată etimologic: passement, dar a fost asimilat după normele fonetice ale limbii 

române. S-a aflat în concurență cu turcismul ceapraz, după cum este definit 
sinonimic în DU, care însă nu se foloseşte în lexicul modei feminine. 

Costinescu înregistrează etimonul pasmant cu definiția: „arta de a fabrica 
pasmente, galoane, bandglice”. 

Prezent în publicistică mai târziu decât termenul generic colectiv din aceeaşi 
familie de cuvinte: 


Pasmanterie. 

„Desemnuri în passement, cordoane şi ciucuri de jenilie compun garnitura” 
(„„Necesarul”, 1884, nr. 5, 29 ian.). 

Substantivul colectiv pasmanterie este atestat încă din 1863: 

„Passemanteria are voga zilei” (AF, 1863, p. 162). 

Echivalat cu sinonimul ceaprazărie de Şăineanu. 

DLR defineşte pasmanterie ca termen polisemic, marcându-l „cu sens 
colectiv”. 

S-a fixat în limba română, fiind frecvent în uz toată perioada de care ne 
ocupăm: 

„Fiindcă plastronul se încheie, e uşor de confecţionat: se coase pe căptuşală, 
pe revere se poate pune mătase până la pasmanterie” (MI, 1901, p. 7). 

„Corsaj bluzat deschis pe un plastron alb, reţinut prin motive de pasmanterie 
neagră” (MI, 1903, p. 10). 


Paspoal (< fr. passepoi]). Singurul dicţionar din epocă ce defineşte termenul 
cu etimologie franceză paspoal, -uri, s.n., este DU: „Şiret sau fâşie îngustă de 
stofe, de mătase sau de bumbac aplicată ca garnitură la rochii sau la haine, de 
obicei de-a lungul unei cusături, la marginea buzunarelor, la gulere etc” (DU). 

Deoarece temenul ajunge să fie asimilat, DLR reia şi actualizează definiția, 
prin adăugarea unor materiale specifice secolului al XX-lea: „Bandă, de obicei din 
piele sau din material plastic, fixată la unele feţe de pantofi sau la diferite obiecte 
de marochinărie pentru a le întări marginile sau pentru a ascunde unele cusături şi a 
crea efect decorativ” (DLR). TLFi consemnează: „[Bandă dreaptă de țesătură sau 
din alt material pentru a mărgini veşmintele, ca să formeze o garnitură în relieff”. 

Publicistica îl consemnează în textele de specialitate, de exemplu: 

„acea garnitură e o cordea, o ruşă, o passemanterie sau mai adessă un 
passepoil (vipişcă)” (AF, 1864, nr. 4, 5, p. 383). Aici este oferit ca sinonim 
termenul vipușcă, cu varianta vipișcă. 

„Ele [ruchele] constă din panglici de 2-3 cm de late, din brocat persic sau 
turcesc preste care se iveşte un passepoil de catifea roşie” („„Gazeta ilustrată”, 
1883, p. 14). 

„Pe fondul astfel preparat coasem laseta sau paşpoilul cu puncte înaintea 
acului, întrebuințând aţă foarte subțire” (MI, 1898, 10 oct.). 

Grafia este etimologică la început, fonetică apoi, cu o formă hiperurbană 


(paşpoilul). 


Patină (< fr. patin). Împrumutul patină, -e, s.f. provine din franceză şi devine 
utilizat în moda feminină către sfârşitul secolului, indiciu al emancipării femeii 
române care începe să aibă şi preocupări sportive. Definit cu sensul de încălțăminte 
sau, prin restrângere, lamă: 

1. „Încălţăminte cu talpă foarte groasă şi, în special, dotată cu fier sub talpă 
care serveşte la dat pe gheață” (Laurian şi Massim); 

Costume de patinaj. 


2. „Un fel de talpă de pantofi cu o limbă de fier destinată pentru a aluneca pe 
gheaţă repede şi după voie” (Protopopescu); p. ext. „Încălţăminte garnită dedesubt 
cu o lamă de oţel spre a se da pe gheaţă, patinoar” (DU); „Pantofi de dedesubt cu 
perpetru a se da pe gheaţă” (Bauman). Lama metalică este denumită de Bauman 
„perpetru”, de la lat. perpretare = a realiza, a executa. Fie că se defineşte gheata, 
fie lama, remarcăm claritatea definiției prin existența unui gen proxim şi a unor 
diferenţe specifice. Semnalăm şi împrumutul patinoar în definiţia din DU. În DLR: 
„Obiect de metal format dintr-o şină cu elemente de legătură care o fixează de talpa 
ghetelor (de patinaj) şi cu care cineva se deplasează prin alunecare pe gheaţă” 

În publicistică, termenul este întâlnit rar, mai ales în texte satirice: „Dar la 
picior nu căutați/De ghete mă iertaţi/Eu port patine de oţel” („Dracu”, 1896, an I, 
nr.7,p.1). 

Limba română va asimila și împrumutul patinaj, din aceeaşi familie. 

„rochie de catifea neagră, scurtă şi foarte practică pentru patinaj” („„Moda”, 
1906, nr. 8, p. 7). 

Exemplul „toaletă pentru patinaj” (MI, 1898, nr. 5, p. 147) este relevant 
pentru deschiderea universului recreativ-sportiv femeilor române. 

Pălărie (< it. capelleria). Împrumut cu etimologie controversată, cu sursă în 
latina medievală (TLF:), pălărie, -ii, s.f., se pare că provine din limba italiană 
(capelleria, cf. DLR), cu semnificaţia de: „Obiect folosit pentru acoperirea capului, 
format dintr-o calotă (cu boruri de forme variate) şi confecționat din fetru, catifea, 
pai, piele etc.” (DER). 

Accepţia din moda feminină echivalează conceptul exprimat de substantivul 
francez chapeau. 

Termenul este atestat în lexicografie cu variantele peleriă, pălerie. 

În LRV, lexemul este inventariat pentru prima oară de Vaillant în 1839. 

Pisone numeşte derivatul pălărier şi diminutivul pălăriuță. 


Pălării. 


În DU, lexemul este definit generic: „acoperământ de cap [pentru bărbat sau 
femeie]; definiția nu conţine diferențe specifice. 

Şăineanu, ca şi Tiktin, explică etimologia printr-o disimilare din forma 
părărie, derivată din păr. 

Prezent în publicistică în 1839: 

„pălării de pae şi strae negre” (AR, 1839, p. 337); 

„Au venit pălăriile, de ce să nu vie şi pantalonii?” (,Ilustrațtiunea”, 1860, 
nr. 4, p. 38); 

„O simplă rochie de vară lila deschis încongiura graţioasa ei talie, pălăria ei 
de paie à la Pamela (scuzaţi epoca) nu putea ascunde opulenta părului ei care se 
revărsa ca un cer în cascade de aur” („Seculul”, 1860, an II, nr. 10, p. 38). 

Acelaşi gen de pălărie era ridiculizat într-un alt periodic: 

„Pălăna sea pamelă/Ține locul de umbrelă” (Mefistofele, 1876, nr. 2). 

Referentul a fost subiect demn de satirizat, datorită ornamentației exagerate 
sau lipsei de gust a posesoarei: „Are'n cap o farfurie/ cu trei paseri şi-o câmpie/ Cu 
flori, frunze, crăci şi iarbă,/ Ce în ciorbă-o să le fiarbă;/ În sus pene de cocoşi/ Ca 
paiaţele la moşi/ Şi-un voal alb şi lung în spate,/ De trei coti şi jumătate/ Fin ca 
prapurul de miel,/ Fâlfâind ca un drapel” („„Mefistofele”, 1876, nr. 2). 

Termenul intră în substantive compuse şi în sintagme, ca: pă/ărie-clac, 
pălărie de paie, de matroz etc. de exemplu: 

„Pălăria mare din pae de orez, neagră, cu bordurile îndoite, garnisite cu pene 
negre” (BF, 1890, p. 92); 

„Pălării de paie” („Perdaful”, 1881, nr. 14, p. 3); 

„ pălărie de matroz cu panglică albastră” (GI, 1882, nr. 1, p. 2); 

„pălărie de crin” („Moda”, 1906, nr. 22, p. 4); 

„pălărie de crenă roşie” („„Moda”, 1906, nr. 14, p. 1); 

„pălărie-bolero de fetru negru” (MI, 1902, p. 402). 

„pălărie-beretă” („„Moda”, 1906, nr. 15, p. 1). 


Peignoir (< fr. peignoir). Termenul a fost analizat într-un articol anterior în 
Limba română (L. Popescu 2010: 85), nefiind înregistrat în dicționarele româneşti 
ale epocii. A circulat încă din 1863 şi s-a perpetuat în regim de xenism cu două 
sensuri: 1. rochie de casă: „E rochea pentru casă, aşa numita robe de chambre sau 
peignoir” (MI, 1902, nr. 7, p. 50); 2. „halat de baie” (DN, MDN), accepţie pentru 
care nu deținem exemple. 

De remarcat comentariul explicativ din revistă, care oferă şi sinonimele mai 
cunoscute: rochie pentru casă, calc frazeologic imperfect al xenismului în 
circulație, uneori folosit şi astăzi de cunoscătorii de limbă franceză, robe de 
chambre, înlăturat de substantivul capot: „capot (robe de chambre)” („Moda”, 
1905, nr. 19, p. 10) şi peignoir. Ultimul e sinonim, de asemenea, cu deshabille, cu 
varianta grafiată penioar, şi are conotaţii de pretenţii, referentul fiind considerat o 
piesă obligatorie pentru stăpâna casei când primeşte musafiri: 

„Pentru dimineaţă, penioarele de batistă albe sau de cachemir au fasonul 
Maintenon şi Pompadour” (AF, 1863, nr. 2, p. 27); 


aină în vocabularul românesc. Secolul al XIX-lea 233 


noirul prea plat în josul taliei” (MI, 1902, p. 50); 
Moda”, 1905, nr. 1,p.2). 


ʻine). Termenul pelerină, cu varianta pelerin (Stamati), la 
este definită în VVF cu accepțiile: 


nă a damelor ce acoperă gâtul şi pieptul” (Costinescu); 


avocat: 
circa a 


Pelerină. 


ngimi variabile, fără mâneci, adesea cu glugă, care se 
irdesiu, peste altă îmbrăcăminte” (DLR), uneori redusă la 
í mai ales muierile” (Laurian şi Massim — G). 

dă până la taliă” (AF, 1863, nr. 13, p. 163). 

1 „Moda Ilustrată” (fig. 6, MI, 1897, p. 51), reiese însă că 
ea şi mâneci, ca şi din exemplele următoare: 

mânecă creată” (MI, 1903, nr. 1, p. 2); 

'helată, formează înapoi o mânecă, ca la macferlan” 

2. Se utilizează metonimic, cu sensul de glugă: „Glugă, manta cu glugă” 
(Stănceanu), de exemplu: 

„pelerinuri şi capele şi turbanuri stacojii” (AR, 1839, nr. 68,p. 337). 

3. Accepţia de guler apare în unele dicţionare: DU specifică: „Haină 
femeiască în formă de guler mare lăsat pe umeri”, sens confirmat şi în DN „Guler 
mare care acoperă umerii, purtându-se peste palton sau peste rochie”. 

În epocă, accepţia se regăseşte în împrumutul colet, guler extins, ca o 
pelerină scurtă, de obicei cu guler înalt (Medicis). 

Substantivul este atestat în publicistică în prima jumătate de secol, la 1839. 

Vehiculat ca termen de referință pentru împrumuturi mai puţin cunoscute: 

„palladă (un fel de pelerină)” (AF, 1863, p. 68); 

„guler-stole (pe/erină)” (MI, 1897, p. 95). 

În vocabularul modei feminine, subordonează clasa hiponimelor: colet, 
paladă, talma, algeriană, toate fiind purtătoare de conotaţii de eleganță. 


Pelisă (< fr. pelisse). Împrumutul din franceză pelisă, -e, s.f., este anterior 
noii mode pariziene, fiind deja rar în uz la 1864, când încă mai apare în cronici de 
modă: 

„Pelissa Marie Antoinette” (AF, 1864, nr. 4, 5, p. 383). 

Lexicografia românească nu înregistrează termenul, dar TLFi îl prezintă 
astfel: « À la fin du XVIII" s., manteau de femme, tenant de la cape et du mantelet, 
ample et ouat€, bordé de fourrure et avec deux fentes pour passer les bras, parfois 
muni d'un coqueluchon, qui sera porté au debut du XIX s. et à l'époque romantique 
pour les sorties du soir (d'apr. F. Boucher, loc. cit.) » [La sfârşitul secolului al 
XVIII-lea, mantou de damă, asemănător capei şi manteletei, amplu şi vătuit, bordat 
cu blană şi cu două fante pentru braţe, uneori cu un mic capişon, care se va purta la 
începutul secolului al XIX-lea şi în epoca romantică pentru ieșirile de seară]. 

Termenul dispare din uz din deceniul următor. 


Pensă (< fr. pince). Termenul pensă, -e, s.f., figurează printre împrumuturile 
din limba franceză care s-au fixat în vocabularul specializat al modei în limba 
română. 

Sensul este cel din limba sursă, acela de [pliu care se diminuează, făcut pe 
dosul hainei, cu scopul de a micşora amploarea stofei într-un anumit loc] „Pli qui 
va en diminuant, fait dans l'stoffe à l'envers d'un vêtement pour en diminuer 
Pampleur à un endroit determine” (TLFi). În exemplele următoare, autorii 
utilizează diverse variante, oferind în paranteză termenul francez): 

„pensă (la pince)” (MI, 1897, p. 55); 

„pensele dinainte sunt sutaşate” (MI, 1898, p. 171); 

„părțile din faţă care formează pensul din umăr” („Moda”, 1906, nr. 16, 


p. 11). 

Peplu (< lat. peplum). Unitatea lexicală împrumutată din latină, peplu, -uri, 
s.n., este definită în dicționare astfel: „manta feminină de ceremonie purtată în 
antichitate” (Stănceanu); sau „vestiment mare, larg, de materia cea mai fină şi mai 
frumos lucrată, mai întîi pentru matrone, mai în urmă, ca vestiment de pompă, şi 
pentru bărbați: peplul Minervei, peplu imperial” (Laurian şi Massim). DLR îl 
înregistrează la cuvântul-titlu peplu: „un fel de mantie scurtă, fără mâneci, prinsă 
pe umeri (cu o agrafă), purtată peste tunică de către femei în antichitatea greco- 
romană”. 

În cronica de modă feminină în care am întâlnit termenul, deducem accepţia 
din context, lipsesc imaginile, de aceea considerăm că se actualizează sensul de 
tunică în stil antic, dar numai ca termen de comparaţie cu moda momentului: 

„Dacă s-ar adopta şi peplum antic însă, câte schimbări n-ar urma în toaleta 
feminină!” (MI, 1898, nr. 4, p. 3). 


Plastron (< fr. plastron). Împrumutul plastron, -oane, s.n., a pătruns în limba 
română, iar în moda feminină s-a extins semantic din lexicul vestimentației 
masculine. Lexemul beneficiază de definiţii în dicționarele Costinescu, DU şi 
DLR; ultimul îi atribuie două accepţii: „1. Un fel de cravară lată care acoperea 
pieptul, purtată în trecut; 2. Piept scrobit, fix sau detaşabil, al unei cămăși 
bărbătești. P. ext. Partea din faţă (detaşabilă) a unei bluze, rochii etc. care constituie 
o garnitură”. Numai ultima valoare se referă la sensul lui din vestimentația 
feminină. Cuvântul, preluat din VVM, semnifică, cf. DEX '98: „o garnitură” 
Câteva exemple: 

„cămăşi, flanele, pantaloni, ciorapi, plastroane pentru bărbaţi, dame şi copii” 
(„Ilustraţiunea”, 1860, nr. 1, p. 6); 

„rochie de taffet închis cu plastroane de culoare diferită ca la uniforma 
lăncierilor şi mâneca până la cot cu revers în colț” (AF, 1863, nr. 13, p. 162); 

„blouse de matroz cu plastrom, guler şi manchette de piele dințată” (GI, 
1882, nr. 1, p. 1); 

„Jachete-bluză din blană, ca nişte plastroane în două părți unite printr-o 
cusătură pe umeri” (T-M-M, 1897, nr. 1, p. 2); 

„Plastronul uni, foarte scrobit e preferabil numai pentru ceremoniile oficiale” 
(MI, 1903, an VII, nr. 1, p. 2); 

„plastron alb” (MI, 1907, p. 34). 


Platcă (< rus. platka). Termen specializat provenit din limba rusă, platcă- 
plătci, s.f., fixat bine în limbajul modei feminine. La pătrunderea modei feminine 
franceze, termenul preia semantismul substantivului francez empiècement, altfel 
utilizat şi acesta în unele jurnale de modă româneşti cu sens mai larg, de 

combinație de elemente: „ampiesament” (MN, 1903, nr. 2, p. 3); „franşuri ca 
ampiesamente, franşuri pe jupe” (MN, 1903, nr. 6, p. 1). 

În LRV, termenul este definit ca: „plátcă (plátci), s.f. — Partea de sus a unei 
cămăşi. Sl. plată „bucată de pânză”, dim., cf. rus. platka, pol. platek, sb., cr. 
Platha” (Cihac, II, 261); „platcă f. Bandă îndoită între gulerul, umerii şi spatele 
cămăşii (origine necunoscută)” (DU); „Partea de sus a unei cămăşi bărbăteşti, a 
unei bluze, a unei rochii etc. croită separat şi de care se prinde gulerul” (DLR). 

„sortie de bal ou de théâtre, jeuri pe plarcă” (MI, 1898, an I, nr. 5, p. 133); 

„platcă bordurată cu jeuri” (MI, 1898, nr. 17, p. 261); 

„bentiţele mici care formează gulere întregi, corselete, plăci etc.” (MI, 1902, 
nr. 1, p. 2). 


Platou (< fr. plateau). Termenul platou, -ri, s.n., adaptat prin epiteză, dar 
apărând şi cu grafia fonetică franceză, plato, nu este atestat de LRV în 
domeniul modei. Termenul este un calc semantic, după fr. plateau, cu 
semnificația de porțiune de stofă, dantelă, pai etc., inserată în ansamblul unei 
piese vestimentare, fiind un termen sartorial cu un anumit grad de specializare. 

Publicistica îl atestă în textele de la începutul secolului al XX-lea: 

„platou de pai Yedda negru” (MI, 1900, nr. 25, p. 192); 

„platou de pai roşu traversat de un couteau roşu cu alb” (MI, 1901, nr. 23, 
p. 178); 

„pălăria Amic formată din două platouri de catifea” (MI, 1901, p. 274); 

„platou de ghipiură de Veneţia” (MI, 1902, nr. 4, p. 26); 

„tocă albă compusă dintr-un platou de pase suprapuse” (MI, 1902, p. 43); 

„un mare plato de pai de Manila” (MI, 1902, p. 194). 


Pled (< fr. plaid). Termenul pled, -uri, s.n., este un împrumut din franceză. 

În LRV, acesta este definit cu două sensuri: 1. Manta scoțiană; 2. „cuvertură 
de lână pentru învelit şi călătorie” (DU). Nu regăsim sensul de eșarfă prezent în 
publicistică şi în TLFi [l. eşarfă mare drapată; 2. mantou fără mâneci sau cu 
pelerină din lenaj ecosez, care se poartă peste alte haine]. 

Ambele sensuri din limba sursă se pot recunoaşte însă în articolele de modă 
ale timpului în exemple ca: 

1. Eşarfă: „Plaidele (şarpe înguste puse în bandouilleră) se poartă mult” (AF, 
1864, nr. 21,p.273). 

2. mantou, pelerină ecosez: „P/ed de călătorie, de molton bleu marine garnisit 
în faţă cu două benzi de tartan ecosez cu ciucuri” (MI, 1898, nr. 3, p. 138). 

Pled. 


Acesta este un alt exemplu care argumentează emanciparea femeii, gata să 
iasă în lume, să călătorească, capabilă să preia şi să-şi adapteze curajos 
vestimentația masculină de călătorie. 


Pliseu (< fr. plissé). Neologismul specializat în modă pliseu, -ri, s.f., cu 
varianta plisătură (MI, 1897, nr. 5, p. 59), s-a stabilit în limba română, fiind atestat 
şi definit. 

DLR îl defineşte: „(De obicei la sg. cu valoare de pl.) Cută sau grup de cute 
înguste, paralele sau în formă de raze, regulate şi dese obţinute prin plisare. (rar) 
plisaj. fr. plissé”. 

Definit indirect prin sinonime ca îndoitură, cută, de pildă: „A plisa. A aşeza o 
stofă în cute” (DU); „Plisare. A îndoi, a face îndoituri la haine etc.” (Costinescu). 

Destul de frecvent apare şi substantivul colectiv, având sensul de „grup de 
cute”, pliseu: 

„Șurţ. Aceste şurțuri italheneşti sunt făcute din ţesături în fire drepte. Găteala 
constă în bordure şi p/isses” (GI, 1882, nr. 2, p. 3). 

„Jacheta de catifea cu foile prelungite cu faţa şi ridicate cu pliseuri postillon 
la spate” („„Necesarul”, 1884, nr. 41); 

„pliseu de muselină” (MI, 1901, p. 32); 

„Fusta era cu nişte pliseuri” („„Necesarul”, 1884, nr. 14). 

Derivatul plisat, ca şi verbul a plisa („a aşeza o stofă în cute”, cf. DU), au 
ocurențe în publicistică începând cu 1864: 

„Vesta signorina, garnuită cu cordele de catifea ondulate,...., purtată p'o 
guimpe de muselină plissată sau în buffuri, broderii şi valenciennă” (AF, 1864, 
nr. 1, p. 331); 

„Jupă cu tablier plisat cu pliuri largi şi platcă tăiată, mărginită cu catifea 
neagră şi galoane brodate negre, terminate cu atârnătoare” (MI, 1903, nr. 1, p. 2). 

Limba română a preluat ambele sensuri din franceză: „[l. ansamblu de pliuri; 
2. lucrare asupra unei stofe constând din pliuri regulate de mână sau de maşină]” 
(TLFì). 


Pliu ( < fr. pli). Termen de croitorie, pliu, -uri, s.n., cu varianta grafiată 
etimologic pli, semnifică „o cută adâncă făcută la un obiect de îmbrăcăminte, 
deosebită de pliseu prin faptul că îndoiturile tesăturii se presează mai puțin” 
(DEX '75). 

Exemplele sunt extrase din revistele în care apare termenul: 

„pli mare” (MI, 1898, p. 187); 

„„mânecile formează sus trei pliuri” (MI, 1898, p. 187); 

„un pli mare în faţă” (MI, 1903, p. 26); 

„pliuri tighelite” (MN, 1903, nr. 8, p. 2); 

„acest robe de chambre este de caşmir de lână, croit în faţă uşor şi îndărăt 
entail cu un pliu vato” (MN, 1904, nr. 4, p. 5). Acest exemplu se referă la aşa 
numita cută Wateau. 

Cuvântul este fixat definitiv în limbă. Face parte din aceeaşi serie cu fald, 
cută, undă etc. 


Poală (< sl. pola). Cuvânt vechi slav (Sala 2009: 146), cu semantism bine 
cunoscut deja în perioada cercetată, dovadă fiind circulația termenului în 
vocabularul popular. Definit ca: „parte inferioară a unei haine” (DU), sau ca: 
„Poală, s.f., 1. partea de jos a unui veşmânt femeiesc, a unei cămăși ţărăneşti sau a 
unor obiecte încheiate în față; tivitură în partea de jos a unui obiect de 
îmbrăcăminte; (popular) partea de la talie în jos, de obicei mai largă şi detaşabilă, a 
unei cămăşi purtate de femeile de la ţară; p. ext. Fustă țărănească) — Coresi, 1648, 
extins în religie (de icoană), astron. (cerului); arhit. (bisericii); compuse, sintagme” 
(DLR). 

Exemple din rubrici de modă: 

„[roke], la poale cu două rânduri de volane strâmte” („Ilustraţiunea”, 1860, 
nr. 3,p.23); 

„tunică lungă care la poale este dinţată” (GI, 1882, nr. 1, p. 4); 
„„Poalele fustei sunt garnisite de un trou-trou cu panglici de satin roz, ajururi 
şi cerculeţe” (MI, 1900, nr. 18 , p. 127); 


„Pe poale, o rije de muselină de mătase” (MI, 1901, nr. 1). 


Podgalţ (< rus. podga/stuşnik, < germ.). Această unitate lexicală, rareori 
reluată către sfârşitul secolului, este un împrumut din limba rusă, limbă care 
adaptase termenul german Halstuch, având sensul de „un fel de cravată [etimologie 
necunoscută|” (DLR) sau de „guler înalt dintr-o fâşie de pânză scrobită” (DEX '98), 
prin extensie din VVM. 

În publicistica secolulului al XIX-lea, împrumutul echivalează semantic 
substantivul compus four de cou din franceză. A circulat paralel şi a fost în serie 
sinonimică cu eșarfă, tour de cou, guler, cravată etc., după cum rezultă şi din 
definiția alternativă oferită de autoare: 

„podealț (tour de cou) cu pene din funde de atlas” (MI, 1897, p. 11). 

A fost înlăturat din uz de neologismele din franceză. 


Poignet (< fr. poignet). Franţuzismul grafiat poaniet, cu variantele poinet, 
poaniet, poigneu, de care ne-am ocupat în articolul din „Limba română” 
(L. Popescu 2010: 85), nu este înregistrat în LRV. 

A fost perceput în română cu semnificaţia de manşetă, ca şi în franceză: 
« Bas resserré de la manche d'un vêtement » (TLFi) [partea de jos, strânsă, a 
mânecii unei haine]. Glosa „betelie” oferită de autoare redă forma piesei: „poignet 


(betelie)” (AF, 1864, p. 403). 


Poignet. 

Împrumutul se prezintă în variante cu grafie etimologică, sau în care se 
observă încercări de adaptare: poignet, poinet, poigneu, poagneu, poaniet, poaneu. 
„manşetele de tul se terminau printr-un poinet jumătate larg acoperit cu o 
dublă ruşă de dentelă” (AF, 1863, nr. 18, p. 233); 
„„Ghimpa şi la mâneci poigneu e plisat din taftă albă” (MI, 1901, nr. 22, 
p. 171); 

„Mânecă de postav cu poaniet de ghipură tăiată de bieuri de postav” 
(„Moda”, 1905, nr. 7, p. 8); 

„mîneca aşa numită roumaine are şi aceasta success şi se prelungeşte în două 
benti rotunjite. Aceste mâneci n-au bufant, sunt însoțite numai de un poignet, sau 
mai bine zis de o dublă mânecă mitaine strâmtă şi lungă” (MI, 1902, nr. 7, p. 50); 

„mâneca uşor bufantă, poagneul butonat” (MI, 1902, p. 306); 

„poaneu de ghipuri” („Moda”, 1905, nr. 11, p. 6). 


Pointă (< fr. pointe). Împrumutul efemer pointă, -e, s.f., reprezintă un 
neologism de lux din seria pelerină, talma, rotondă etc. Lexemul semnifică un 
„[triunghi de stofă pus peste îmbrăcăminte)” (TLFi), etimonul franşuzismului fiind 
latin, puncta. (cf. TLF:). 

Ca variante grafice semnalăm pluralul puante. 

Termenul nu este atestat în LRV şi are ocurenţe extrem de rare. 

Împrumutul s-a dovedit efemer, nu a adus un concept nou în română: 

„Puind'o co şarpă sau pointă de chantilly sau guipure” (AF, 1864, nr. 8, 
p. 422); 

„puante de Veneţia pe moar” (MN, 1903, nr. 1, p. 5). 


Poloneză (< fr. polonaise). Atestată în VVF cu semnificantul poloneză, -e, 
s.f., unitatea lexicală desemnează: 

1. „o piesă care atârnă liber de altă piesă, peste fustă, în lungime” Acest sens 
este atestat de Pontbriant, s.v. polonă, cu sensul descris anterior. 

În DU, poloneza este „talie prelungită deasupra rochiei”. 

TLFi asociază acest sens cu „|redingota cu brandenburguri]”, prezent în 
reproducerile din revista „Moda ilustrată”. | 

„Poloneză de voil beige, pentru o femeie tânără, garnisită cu galoane negre” 
(MI, 1898, p. 379); 

„Poloneză”"(MI, 1898, nr. 11, p. 195); 

„poloneză” (MI, 1899, nr. 30). 

2. DLR confirmă sensul din VVF: „Haină (sau rochie) femeiască strânsă pe 
talie, purtată în trecut”, sens confirmat în TLFi: „[Rochie, p. elipsă, poloneză, al 
cărei spate e ajustat şi cambrat, ale cărei piese de la spate, foarte drepte pe talie, se 
dezvoltă pe o turnură în demi-panier]”: 

„poloneză de catifea cizelată” („Necesarul”, 1884, nr. 41); 

„poloneză fără volan” (CS, 1883). 

Poloneză. 


3. Un al treilea sens, atestat de Şăineanu, frecvent în publicistică, este cel de 
„ghete înalte de damă” (DU), de fapt, conform semnului iconic, botine cu nasturi. 

Acelaşi sens este consemnat în DLR ca: „s.f. pl. Un fel de ghete femeieşti cu 
carâmbul înalt, purtate în trecut” (DLR), uzul fiind atributiv, cu regentul botină. De 
exemplu: 

„Îmbrăcămintea sa bine tăiată şi de o stofă cu gust aleasă, picioruşele sale 
cele mici şi strânse în nişte botine poloneze ce ieşeau din când în când de subt 
rochie o trădau că nu este femeie de rând şi că este un mister negreşit” 
(„Perseverenţa”, 1868, an II, nr. 33, p. 2); 

„Polonese cu nasturi de toate formele, sandale, pantofi” („„Timpul”, 1877, 
nr. 74, p. 4); 

„Poloneză” (MI, 1898, nr. 11, p. 195). 

Sensurile împrumutului s-au pasivizat după demodarea referenților. 


Pompon (< fr. pompon). Neologismul pompon, -oane, s.n., a fost înregistrat 
inițial în lexicografia română cu semnificantul pampon (Vaillant), care pare o 
variantă mai expresivă, fonetic augmentativă prin introducerea vocalei deschise a. 

Accesoriu al uniformei militare, extins în moda feminină, ajunge să fie definit 
ca: „muliebris apparatus; apparat mulieresc, lussose ornamente” (Laurian şi 
Massim). 

Sensul său este explicat de Pontbriant sub semnificantul „pomponă” ca 
„[pompon, nod de panglici, rozetă]”, sens prezent şi în publicistica românească, de 
exemplu: 

„Pălăria care se poartă dimineaţa e /a capote, de postav sau de lână groasă, 
închisă, brodată cu mătasă sau garnisită cu pompon şi ace de cap cu căpătâiul de 
aur” („Necesarul”, 1884, nr. 1, p. 2); 

„mici pompoane de mătase” (MI, 1902, p. 211); 

„pompon mare de muselină” („Moda”, 1905, nr. 6, p. 2); 

Șăineanu îl echivalează cu: „Ciucure de lână, de mătase sau moţ de panglici 
înnodate, de pene etc. folosite ca ornament (vestimentar).” 

Datorită conotaţiei de emfază, Caragiale îl foloseşte ca nume propriu pentru 
unul din personajele sale. 

Se întâlneşte şi în sintagma roz pompon („roze pompons în dreptul umerilor”, 
MI, 1901, nr. 17, p. 130), ce va deveni ulterior roz bonbon. 


Postillon (< fr. postillon). Xenismul postillon, neatestat în domeniul modei în 
lexicografia românească, determină regenți ca: rochie, jachetă, corsaj, pălărie, 
centură etc., dar apare şi eliptic. Împrumutul desemnează un stil vestimentar 
feminin creat prin analogie cu ţinuta conducătorului de poştalion care semnifică [o 
garnitură de la corsaj în jos la spatele rochiilor] (TLFi). Exemple: 

„Corsagiele de la rochiile de zi formă mai toate postillon” (AF, 1863, p. 234); 

„Centura Postillon are trei cozi rotunjite, garnuite de grelote de jais negre sau 
frange cu aiguillette” (AF, 1864, nr. 7, 8, p. 422); 

„corsagiul cu postillon lung sau scurt” (AF, 1864, nr. 7, 8, p. 422); 

„Jacheta de catifea cu foile prelungite cu faţa şi ridicate cu pliseuri postillon 
la spate” („„Necesarul”, 1884, nr. 41). 

Efemeridă, datorită stilului caracteristic unei anumite perioade. 


Princesse (< fi. princesse). În istoria costumului, împrumutul ă la princesse 
defineşte un stil, după ce a însemnat un model de rochie creat în 1873 pentru 
prințesa Pauline von Metternich de către renumitul croitor francez Ch. F. Worth 
(1825-1895), născut la Borne, Lincolnshire, cunoscut ca primul creator de modă 
care şi-a prezentat creaţiile pe manechine vii. 

Rochia prezintă talie marcată, fiind croită din panouri tăiate dintr-o singură 
bucată. Termenul este folosit în română în special în regim de xenism ca 
determinant al unor regenţi, ca: rochie, corsete, spate, toaletă etc., sau eliptic de 
regent în varianta princesă. 


Rochie princesse. 


Stilul este în vogă în societatea românească mai ales la sfârşitul secolului: 

„rochia princesse (cu corsagiul dintr-o piesă) se poartă mai mult ca oricând” 
(AF, 1864, nr. 26, 27, p. 617); 

„Această rochie e efectuată în forma numită „princesse” (se încheie în partea 
stângă)” („Lumea ilustrată”, 1891, nr. 1,p.29); 

„Corsete scurte ă la princesse” (MI, 1901, nr. 21, p. 180); 

„ICI şi colo un elegant princesse, un drăguţ empire nu mai sunt de recunoscut, 
prin tendința lor de a se confunda cu ultima creațiune Directoire, după cum noua 
stofă nu mai e nici postav, nici satin, ci un postav satinat, cachemierul de mătase 
care, împreună cu mătasea ripsată, vor alcătui furorile zilei de mîine” („Şicul 
bucureştean”, 1908, nr. 1, p. 3); 

„Dinaintea în cute. Spatele princesă” (MI, 1901, nr. 8, p. 58); 
„Toaleta de postav mov, forma „princesse”, în spate foarte ajustată” (MI, 
1903, nr. 1,p.3). 


Puf (< fr. pouff). Împrumutul puf, -uri/i, s.n., a fost utilizat efemer până când 
referentul a fost discreditat. Un simbol al modei feminine din epocă, termenul 
poate fi definit ca o „|turnură amplă la spate]? (Lexis) caracteristică rochiilor din 
anii '80, sens specializat în VVF: 

„sunt pufi de mai multe feluri şi de mai multe întinderi” („Curier de ambe 
sexe”, 1836, ed. I, nr. 5, p. 92). 

„Tunica este şi se coboară în jos la spate formând un puff’ („„Necesarul”, 
1884, nr. 14). 

„Tunica se lipește pe coapse şi face un puf la spate” („„Necesarul”, 1884, 
nr. 41). 

Efemeridă. 


Q 


Quille (< fr. Quille). Xenism de provenienţă franceză, împrumutat via limba 
franceză, este neatestat în lexicografie. Apare şi în varianta românizată chil. 

Lexemul semnifică «pointe d'étoffe biaisée, ou en forme, ou plissée, 
incrustée dans une partie de vêtement soit pour lélargir, soit comme garniture » 
(Lexis) [bucată de stofă triunghiulară în bié, „în formă”, sau plisată, încastrată 
într-o parte a veşmântului fie pentru a-l lărgi, fie ca garnitură], sau cf. TLFi, 
« bande de parement qu'on met à une robe, le long de la couture du côté » [bandă 
ornamentală care se pune la rochie, de-a lungul cusăturii laterale]. 

În exemple se specifică aplicarea benzii (în lungime) în față, sau lateral: 

„quille” pe dinaintea rochiei” (MI, 1898, 28 febr.); 

„Foi drepte garnisite la o parte cu un chil brodat mordoré şi galben (paille)” 
(MI, 1898, nr. 10, p. 195); 

„quille [pe rochie de mireasă]” (MI, 1899, p. 545); 

„quille de mătase cerise” (MI, 1901, p. 267). 

Actualizări foarte rare. 


R 


Râcamier. Xenismul este un împrumut după fr. Recamier, în uz ca 
determinant al substantivului rochie. Eponimul desemnează stilul specific doamnei 
de Recamier — Jeanne Françoise Julie Adelaide Bernard (1777-1849) — care, în 
timpul Restauraţiei, aduna cea mai strălucită societate franceză în saloanele sale din 
l’ Abbaye-aux-Bois. 

În moda românească, termenul este folosit ca determinant în formaţii de tip 
paratactic, desemnând acest stil: 

„Rochia recamier e albă de muselină, terminată prin o falbala ce se suie la 
genunchi, nu superposată, ci ajutată” (AF, 1864, nr. 7, p. 422); 


Redingotă (< fr. redingote). Redingotă, -e, s.f., împrumut francez din lexicul 
modei masculine, la origine fiind substantivul engl. riding-coar. 

În LRV, sensul înregistrat este numai cel din vestimentația masculină: „haină 
bărbătească cu pulpane lungi” (DU). 


Redingotă. 

Ca referent de modă feminină, piese caracteristice stilului Regence, conform 
reproducerilor, reprezintă: 

l. o rochie lungă, cu nasturi în faţă de sus până jos, cu sau fără talie, cu sau 
fără pasmanterie, evazată jos: „redingotă lungă cu galoane negre” (MI, 1897, 
20 sept.); 

„redingota se face închisă sau deschisă pe un şorț bogat” (MI, 1898, p. 387). 

2. mantou în acelaşi stil: „redingotă lungă de şeviot bleu-marine” (,„„Moda”, 
1905, nr. 4,p. 10). 

3. costum: „Costume de redingote, façon royale” („„Dreptatea”, 1888, nr. 14, 
p. 4). 

4. tunică: „talhea lungă şi subțire şi de aceea dominează tot jaquettele strîmte 
şi redingote” (GI, 1882, nr. 1, p. 1). 

Termenul se foloseşte frecvent până la începutul secolului următor, când 
stilul iese din modă. Varianta grafiată redengoră redă fonetica franceză a 
termenului: 

„redengote de pult (un fel de stofă) de mătase în verte” („Curier de ambe 
sexe”, 1836, nr. 1, p. 24); 

„ultimul chic de redingotă e să fie foarte scobită în faţă şi cu reverele aşa de 
lungi că nici nu se mai încheie” (MI, 1902, p. 282); 

„redingotă de şeviot” („Moda”, 1905, nr. 4, p. 10). 


Râgence. Împrumut după fr. Regence care se referă la perioada britanică 
Regency (aprox. 1811-1820) cu influenţe asupra modei franceze. Denumirea 
provine de la numele prinţului regent George, care ocupă tronul Angliei după 
regele George III. „En Angleterre, régence exercée par le Prince Régent de 1811 à 
1820 (on dit également régence anglaise)” (TLFi). [În Anglia, regența exercitată de 
prințul Regent din 1811 în 1820 (se mai numeşte şi régence anglaise)]. 

LRV nu face referire la stil. 

În vestimentaţie, stilul Régence se referă la câteva perioade caracterizate de 
influența greacă (materiale uşoare, decolteu pătrat, larg, mâneci mici, scurte, 
bufante, linia umerilor joasă, culori pastelate), apoi de cea egipteană (se adaugă 
broderii la cusături, mâneci lungi), de stilul Directoire (neoclasic, rochii cu talie 
înaltă, redingota, siluetă conturată), de stilul Empire (rochie cu talie înaltă, 
şemizeta ce umple linia gâtului, centuri), de stilul gotic (elemente preluate din 
vestimentația Evului Mediu, rochii cu umeri marcați, volane) şi romantic (talie 
normală, mâneci largi — balon, gigot — fustă largă cu decoraţiuni). Ca piese 
vestimentare specifice, amintim: rochia Empire, şemizeta, jacheta Spencer, 
redingota, şalul, boneta. 

(http://doloresmonet.hubpages.com/hub/Fashion-History-Early-19th-Century- 
Regency-and-Romantic-Styles) 

Xenismul este actualizat rar, stilul fiind deja depăşit la apariţia rubricilor 
dedicate modei din presa românească. În exemplul următor, lexemul este un 
determinant al regentului centura: 

„Luaţi apoi centura Régence, corsetul mare, țeapăn, ce dă turnură de 
granadir, fiind de cel mai rău ton” (AF, 1864, nr. 7, 8, p. 422). 

Deşi moda s-a perimat, termenul poate fi reactualizat prin referire la epoca de 
glorie a modei, sau la anumite elemente utilizate. 


Reieu (< fr. rayé). Reieu, -uri, s. n., neologism neatestat în lexicografia 
vremii, dar care s-a păstrat în limba română. Semnifică „dunga (în relief ) formată 
în țesătură” (DEX'98), de exemplu: 

„Pălăne gen Directoire, de pai galben şi alb, formând reieur:” (MI, 1902, p. 184). 

La începutul secolului 20, termenul apare în publicistică, ca şi derivatul reia 
(MI, 1902, p.242). 


Resort (< fr. ressort). Resort, -uri, s.n., împrumut care, în moda feminină, se 
utilizează pentru a desemna o piesă care face parte dintr-un mecanism amplasat sub 
jupă şi care serveşte la menţinerea amplitudinii crinolinei. Această piesă de 
armătură a constituit una dintre piesele care au participat la instituirea stilului numit 
tapissier în istoria crinolinei şi a costumului feminin francez din perioada 1864-1867, 
caracterizat prin excesul de materiale grele, pasmanterie, pompoane, franjuri. 

(http://oliaklodvenitiens.wordpress.com/20 1 1/03/03/le-xixeme-et-la-mode- 
victorienne/) 

În publicistică, cu grafie fonetică: 

„Adoptaţi mai întâi juponul Empire, crenolina cu diverse resoare ce se pot 
lungi, scurta, mări, micşora, netezi pe partea unde dai brațul unui bărbat, ce devine 
comodă şi negenantă, cum o voeşti, apăsând puţin unul din acele resoare” 
(AF, 1864, nr. 7,p.422). 


Rever (< fr. revers). Rever, -e, s.n., este un substantiv împrumutat din 
franceză, având variante ca reveu, revers, -uri. 

Termenul este definit de dicționarele vremii astfel: 

„Revers. Partea mânecilor care se sumet sau a piepților întorşi la o haină” 
(Costinescu). În Laurian şi Massim: „a) Revers, s.m., pl. reverse, partea sau latura 
întoarsă, dosul; b) reversul vestei; reversul mânicelor”. În DLR, cu definiția: 
„Partea răsfrântă a unei haine, în prelungirea gulerului, de o parte şi de alta a 
pieptului”. 

Definiţiile apar s.v. revers, deşi termenul se foloseşte în publicistica epocii şi 
cu semnificantul care se fixează în limba română, rever. De la sensul prim, 
termenul se va specializa cu sensul cunoscut şi acum: „Parte răsfrântă a unei haine, 
în prelungirea gulerului, de o parte şi de alta a pieptului” (DEX '98). 

Rever. 


Frecvența şi variante ale termenului transpar din numărul mare de exemple 
din întreaga epocă: | 

„Corsagie cu reverse sunt la modă” (AF, 1863, nr. 2, p. 89); 

„Spre completarea vestimentului, un paletot girondin, prea scurt, din stofa 
rochiei, închis sus cu un singur nasture şi căzând în jos, deschizându-se în revere” 
(AF, 1864, nr. 7, 8,p.422); 

„Jacheta cu reveruri” („„Necesarul”, 1884, nr. 14); 

„reveuri mari de voile” (BF, 1890, nr. 16, p. 255); 

„reverele se prelungesc cu căpătâie” (MI, 1900, nr. 9, p. 75); 

„vesta cu dublu revers de mătase” („„Depeşa”, 1901, an I, nr. 7, p. 1); 

„Jupa plisată în cute ronde pe poale, reveuri de catifea brodată cu fir” 
(MI, 1901, nr. 9, p. 66); 

„revere mousquetaire” (MI, 1902, p. 67). 


Robe de chambre. Sintagma împrumutată robe de chambre, după fr. robe de 
chambre, calchiată imperfect în sintagma rochie de casă; calc parțial imperfect în 
„rochie pentru interiorul casei” (MI, 1900, p. 106) şi în „rochie pentru interior, 
formă foarte nouă empire, cu platcă lată” (MI, 1901, p. 274), aceasta dublează un 
timp substantivul penioar şi este sinonim al termenului deshabil/e. 

Cuvântul semnifică un referent elegant, de primire a musafirilor. Se mai 
foloseşte încă, pretentios, formația frazeologică robe de chambre. 

Exemplele indică o grafie oscilantă, între cea fonetică şi cea etimologică: 

„manşete şi guleraşe, robes de chambre, coltunării de dame” („Figaro”, 1877, 
nr. 30, p. 4). 

„robes de chambre” (MI, 1897, 20 sept.). 

„E rochea pentru casă, aşa numita robe de chambre sau peignoir” (MI, 1902, 
nr. 7, p. 50). 

„rob de chambre” („„Moda”, 1907, nr. 17, p. 10). 

„roba de chambre” (MNI, 1907, p. 23), paronim al substantivului robă din 
VVM. 


Rochie (< germ. Rock). Împrumut cu etimologie controversată, din bulg. 
roklia (DLR), din sârbă (DU, Cihac), din germană Rock, (Pontbriant, Barcianu, 
Pisone), lexemul rochie, -ii, s.f. Are ocurențe grafiate etimologic roche, roke şi 
desemnează: „vestiment muieresc lung de regulă până la călcâie, însă şi rochie 
scurtă” (Laurian şi Massim); „Îmbrăcăminte femeiască la care bluza şi fusta (din 
același material) formează o singură piesă” (DLR). Pisone o consideră „Fustă. 
Vestiment”. Costinescu o defineşte ca pe o „Haină lungă femeiască”; „Veşmânt 
femeiesc, de regulă lung până la călcâie” [Serb. Roklia, jachetă] (DU); „Vestiment 
muieresc lung, de regulă până la călcâie însă şi: rochia scurtă, rochia de copil mic” 
(Laurian şi Massim); Tiktin specifică şi marca diastratică „de dame”. 

Denotaţia sa generică este de veşmânt de damă, lung. DLR aduce detalii 
importante pentru înțelegerea obiectului: „bluza şi fusta (din acelaşi material) 
formează o singură piesă”. 

Termenul este foarte răspândit în publicistică, folosit cu determinanţi 
numeroşi şi în grafii variate: 

„Fata era îmbrăcată cu o roche din muselină, foarte gros lucrată, garnită cu o 
dantelă foarte bogată.” („Curier de ambe sexe”, 1836, nr. 1, p. 14); 

„îmbrăcată în roche de atlas albă cu cordele pembe” (AR, 1839, p. 337); 

„Cea dintâi [parte a îmbrăcăminţii unei femei] se compune din rokia, corset şi 
fuste; cea de-a doua cuprinde rokia și şalul, mantilia sau manteleta” 
(„Ilustrațiunea”, 1860, nr. 8, p. 75); 

„La şapte ore de dimineaţă, ea chemă pe femeia sa din casă, zise să-i aducă o 
rochie de pânză şi şorţ, o batistă de bumbac şi un bonet mare subt care îşi ascunse, 
pe cât putu mai bine, obrazul” („Seculul”, 1860, nr. 30, p. 118). 

Substantivul se regăseşte ca regent alături de determinanți restrictivi care se 
referă la stiluri caracteristice epocii: Princesse, Régence, Directoire, Empire, 
Recamier etc., de exemplu: 

„rochii tea gowns” (MI, 1898, 31 ian., p. 166). 

Referentul, pentru lungimea şi supraîncărcarea cu ornamente, a fost deseori 
subiect de zeflemea: „Rochia sa în patru feţe/ Cu volane mici şi creţe,/ Încărcată de 

pliseuri/ De dantele şi de jeure/ Are-o coadă lungă'n poale ca la smeu din patru 
coale,/ Incât şterge cum se cade/ Murdăria de pe strade/ Şi o latră înapoi/ Șerlâcae 
şi copoi” („„Mefistofele”, 1876, nr. 2). 


Rond (< fr. rond). În VVF, lexemul apare foarte rar, rond, -e, s.f., definit în 
DLR ca: „Manta femeiască lungă şi fără mâneci, care se purta în trecut: „haină 
lungă femeiască, fără mâneci: o blondă într-o rondă” (Săghinescu); „(înv.) rotondă” 
(CADE, Scriban). Ultimul o defineşte ca „Un fel de manta femeiască lungă fără 
mâneci, (ca o pelerină) care a fost la modă pe la 1880, numită şi rotondă” 
(Scriban). Ca împrumut, circula însă mult mai devreme, în versuri satirice, precum: 
„Bună zioa blane, ronduri şi mantele,/ Paltoane, mantile, şaluri şi voale” 
(BC, 1857, Br. 7). 

Diferenţa între rond şi rotondă constă în semul care indică lungimea 
referentului exprimat clar de text şi de definiții. 

Termen utilizat în cronici mai frecvent la sfârşit de secol, cand moda revine: 

„Deasupra va fi un rond sau un mantel ori o jaquetă” (BF, 1891, p. 58). 

De semnalat compusul rond-mantel: „Îmbrăcată-n rond-manteľ’ („Mefistofele”, 
1876, nr. 2). 


Rotondă (< fr. rotonde). Împrumutul efemer din franceză, rotondă, -e, s.f, cu 
varianta rotundă (prin atracție sinonimică cu adj. rotund) sau rond(ă), a intrat în 
nomenclatorul DLR ca: „(înv, rar) pelerină de damă”. Scriban consemnează: „Un 
fel de manta femeiască fără mâneci, care a fost la modă pe la 1880, numită acum 
capă”. 

În Lexis, este consemnat numai sensul de guler: « Col empesé de forme 
évasée, soutenu par du carton (il avait remplacé la fraise tuyautée) » (Lexis) [Guler 
încărcat, de formă evazată, susținut de un carton (a înlocuit freza cutată)]. 

În TLFi, se adaugă şi accepţia mantou: „[l. Coleretă montantă. 2. Mantou 
fără mâneci, moltonat sau vătuit.]” (TLF:). 

Cuvântul este subordonat cuvântului pelerină şi sinonim cu colet, capă. 

Tabloul definiţiilor arată numai sensul de pelerină scurtă în VVER. 

Exemplele arată că au fost în vogă în deceniul al şaptelea: 

„ca pardessus şalurile, rotondele şi algerienile de Yac (dentellă de lână albă 
sau neagră) conservă încă tot prestigiul lor” (AF, 1863, nr. 18, p. 233); 

„Rochule de fulard, cu mari rotonde la fel, sunt de prefirat la eternele rochii 
de alpaga cu saute-en-barque (paltonaşe) que au devenit prea comune pentru ca să 
mai fie de domeniul eleganței” (AF, 1863, nr. 18, p. 96); 

„Rotondă, şal, talma mică numită mexicană” (AF, 1864, nr. 5, p. 362); 

„s-au părăsit însă rotundele cari erau destul de comode, deoarece moda 
preferă hainele lungi „paletot”, cu mâneci largi” (MI, 1900, nr. 11, p. 82). 

Rufă (sl. rufo). „Cuvânt vechi slav” (Sala 2009 : 146), împreună cu derivatul 
său rufărie, rufă, -e, s.f., este aproape nelipsit din reclamele comerciale ale 
serialelor. În domeniul vestimentar feminin, se prezintă ca un calc semantic după 
fr. linge (de corps), cu sensul de piesă de lenjerie, sens înregistrat de Barcianu şi 
Alexi, DU. DLR îl defineşte ca: „1. lenjerie, albituri; 2. la pl. haine, straie sl. rufe, 
rufărie, lenjerie, haine bărbătești şi femeiești. P1. rar rufăru” (DLR). 

Exemplificăm din publicistică: 

„Lingeria fină şi lingeria de corp (rufele de dame şi bărbaţi) este toată astfel 
executată” (AF, 1864, nr. 13, 14, p. 496). 

„dantele...independente de rufa însăşi de care se fixează printr-o panglică 
cometă” (MI, 1902, p. 42). 

„Rufe pentru dame” („Timpul”, 1876, 20 noi., p. 4). 

Derivatul rufărie are sens colectiv, semnificând cantitate, număr mare de 
piese sau generic, a/bituri: 

„Un guler de rufărie termină, în genere, acest gen de toaletă, care se poartă cu 
o pălărie neagră amazoană, garnisită cu pene” (MI, 1898, p. 194). 


Rujă (< fr. ruche, germ. Riische). Cuvântul rujă, -e, s.f., împrumut slav 
anterior lexicului modei pariziene de care ne ocupăm, a impus tiparul fonetic 
(DEX, MDN, DEX *98). Prin atracție paronimică, apar şi variantele: rușă, riușă, 
rijă, rije, după fr. ruche sau după germ. Riische („Jacheta cu colţuri este garnisită la 
gât cu riische” („„Necesarul”, 1884, nr. 1, p. 2) sau după magh. ruzsa. 

Împrumutul francez are sensul de „bandă încreţită plisată de tul, de dantelă 
etc., la obiecte de îmbrăcăminte. (< fr. rouche)” (MDN). 

Sensul din VVF nu este atestat în LRV. 

Termenul se înscrie în paradigma subordonată de lexemul garnitură la 
piesele de vestimentație feminină. Grafia fluctuantă, etimologică sau fonetică, din 
exemplele de mai jos, ne ajută să sesizăm că avem un împrumut pe căi multiple: 

„[capelele] garnite cu panglice negri şi numai cu o rușă sau două” 
(„Ilustrațiunea”, 1860, nr. 3, p. 23); 

„Adesea toată rucha dinăuntru e de pene frizate” (AF, 1863, nr. 2, p. 27); 

„Rujile au încă un mare succes” (MI, 1898, p. 370); 

„Pe poale, o rije de muselină de mătase” (MI, 1901, nr. 1); 

„ruşuri mici de taftă” (MI, 1903, nr. 1, p. 5); 

„ghirlande de rușe (în verif)” (MI, 1906, nr. 4, p. 51). 

În textele din periodice, apare şi derivatul efemer rujat: 

„volanele de sus sunt rujate, jos două pompoane jenilate, iar broderia e o 
cracă de miosotis vieux rose şi bleu” (MI, 1901, nr. 19, p. 146). 


Rulou (< fr. rouleau). Rulou, -uri, s.n., cu varianta rulo, este un împrumut 
care semnifică generic „sul, pachet rotund” (Costinescu). 

Prin analogie, în croitorie, denumeşte o garnitură, un ornament de această 
formă: 

„rulou de tul” (MI, 1901, nr. 26, p. 202); 

„Mâneca de postav cu rulouri de catifea” (MI, 1901, p. 42); 

„pălărie elegantă de fetru culoarea şampaniei, calota înconjurată cu un rulo 
de catifea mov” („Moda”, 1905, nr. 8, p. 8). 


S 


Sac (lat. saccus). Termenul sac face parte dintre cuvintele moştenite din 
latină, dar în moda feminină echivalează cuvântul francez sac. În epocă, se 
utilizează atributiv cu regentul palton, evocând un tip de croială, devenită stil 
vestimentar. 

Este definit în dicționarul lui Laurian şi Massim ca: „vestimente de asemie 
pannura (materie de lână ţesută), vestimente rău tăiate, rău accomodate”. 

Apare în formații de tip paratactic, precum: palton-sac, rochie-sac etc., 
formate prin analogie de formă, „obiect de vestimentație cu formă dreaptă”, 
„neajustat în talie” (TLF:). 

DLR specifică: „prin anal. Numele mai multor obiecte asemănătoare ca 
formă cu un sac”; 

„paletourile drepte, sub formă sac” (MI, 1901, nr. 14, p. 106); 

„paletot-sac” (MI, 1902, nr. 1, p. 2); 

„Paltonul drept-sac” (MI, 1903, nr. 1, p. 2); 

„paletot-sac de postav” („„Moda”, 1905, nr. 4, p. 10). 


Sacou (< germ. Sakko). Cuvânt stabilit în limba română, sacou, -uri, s.n., 
împrumutat din germană, cu sens specializat în VVM. Sensul din moda masculină 
se extinde prin noua accepție din moda feminină. Lexicografia românească îl 
defineşte numai în moda masculină: „gheroc fără despărțituri în spate” (DU); 
„haină bărbătească cu tăietură specifică, poate fi garnitură la diferiţi pantaloni” 
(cf. Alexi, Şăineanu) (DLR); „Haină bărbătească (mai lejeră)” (DEX *98). 

În publicistica de modă feminină, apare la începutul secolului al XX-lea: 

„sacouri pentru fete” (MI, 1902, nr. 14,p. 111); 

„haină sacco” (MI, 1901, p. 362); 

„Se vedeau unele cu jachetele lungi, altele saco, iar unele se purtau ca nişte 
veste scurte ajustate” (AMNI, 1907, p. 22). 

Piesă vestimentară care marchează încă un pas spre libertatea cucerită de 
femei prin modă. 

Sandală (< fr. sandale, lat. sandalium). Cuvântul sandală, -le, s.f., termen 
latinesc preexistent, care intrase deja în limbaj popular, este reîmprumutat odată cu 
lexicul modei feminine. Dictionarele vremii înregistrează cuvântul. Forma sanda, 
cuvânt-titlu în DOOM (2007), este un exemplu de etimologie internă, prin derivare 
regresivă morfologică, cu formarea singularului din plural, după formula rom. sg. 
sandală > rom. pl. sandale > rom. sg. sanda, suprimându-se desinenţa de plural. 

Lexemul este atestat şi definit de Negulici ca „încălțăminte”. Şăineanu îl 
defineşte sinonimic printr-un termen vechi, popular, rural: „opincă”. Laurian şi 
Massim reuşesc să aducă diferenţe specifice care ţin de moda nouă în definiţia lor: 
„încălțăminte ce nu acopere tot piciorul, pantof: sandalie de piele, sandalie de 
mătase”. Negulici, Laurian şi Massim şi Costinescu îl subordonează hiperonimului 
încălțăminte. 

Această unitate lexicală este prezentă în 1856 în ziarul „Timpul”: 

„nişte sandali de lemn” (,, Timpul”, 1856, nr. 73, p. 1); 

„Se zice că în curând se vor purta în saloane sandale, în loc de pantofi” 
(MI, 1898, nr. 4, p. 3). 


Saute-en-barque. Acest compus este un xenism efemer, după fr. saute-en- 
barque. Termenul semnifică un stil vestimentar, fiind utilizat ca determinant al 
unor regenți ca mantou sau palton. 

Nu este consemnat în LRV. 

A fost împrumutat cu sensul din limba sursă: « Un petit manteau à manches 
assez courtes, que portent les femmes » (Littré). [matou mic, cu mâneci destul de 
scurte, purtat de femei]. 

Cu ocurente rare în textele de specialitate: 

„Rochiile de fulard, cu mari rotonde la fel, sunt de preferat la eternele rochii 
de alpaga cu saute-en-barque (paltonaşe) que au devenit prea comune pentru ca să 
mai fie de domeniul eleganței” (AF, 1863, nr. 18, p. 96). 


Scarpă (< it. scarpa). Italienismul scarpă, -e, s.f., a fost folosit până la 
instalarea termenului pantof, un timp au circulat paralel. Lexicografia vremii a 
definit şi inventariat lexemul: 

„Socc, pantof, mai ales pentru femine” (Laurian şi Massim). Definiţii 
asemănătoare au oferit şi Polizu, Cihac, Barcianu, Şăineanu, Resmeriţă. 

„(Mold. şi Bucovina, mai ales la plural). Pantof femeiesc uşor, de obicei 
împodobit cu broderii care se purta în trecut, condur, papuc” (DLR). 

„„Scarpe, în loc de potcoave de cai” (AR, 1841, nr. 73, p. 293). 

Lexemul are ocurenţe foarte rare în perioada studiată, iese timpuriu din uz. 


Sculă. Termenul scu/ă, -e, s.f., cu etimologie controversată, din neogreacă 
(DER), sau cu etimologie necunoscută (DEX '98, NODEX), este prezent în 

discursul cronicarilor de modă de la jumătatea secolului până prin deceniul al 
şaptelea. 

Definit de mai toți lexicografii secolului, Stamati, Polizu, Şăineanu, Pamfile, 
Barcianu, Resmeriţă, cu sensul de „bijuterie”, lexemul apare în moda feminină cu 
acest sens generic, echivalând termenul francez bijou. 

lată câteva exemple: 

„Toată specia de stofă de preţ, de adornări, de sculie precum şi alte obiecte 
inutile vor fi oprite” (AF, 1863, nr. 5, p. 81); 

„Principesa iubeşte sculele şi se crede că va pune o frumoasă parură de corail 
rosa ce a cumpărat la Paris” (AF, 1864, p. 363); 

„Flori, pene, scule” (AF, 1864, p. 341). 

Se specializează şi iese din uz în vocabularul modei. 


Siluetă (< fr. silhouette). Întrucât domeniul modei este corelat cu cel al 
corporalităţii, există o terminologie specifică în care este inclus şi termenul siluetă, 
-e, s.f. Acesta se referă generic la linia corpului, utilizându-se şi în modă. Hainele 
creează silueta în sensul ajustării, modificării ei. Substantivul semnifică: „Formă 
sveltă şi bine proporționată a unei persoane; corp svelt, suplu, bine proporţionat al 
unei persoane; p. gener. Corp. V. Linie, talie” (DLR), definiţie reluată în DEX. 

„La origine era un nume de persoană, un om politic, Etienne de Silhouette, 
care a ajuns în 1754 ministrul Finanţelor, grație unei celebre curtezane a lui 
Ludovic XV, Madame de Pompadour. Datorită faptului că a devenit nepopular, s-a 
creat în bătaie de joc şi expresia à la silhouette (1759). Ulterior, expresia a fost 
folosită pentru lucrurile făcute prost, incomplet, printre care „portraits à la 
sihouette, de unde cuvântul apare pentru prima oară izolat la 1799” (Sala 2009: 68) 

La începutul secolului al XX-lea, îl găsim în textele de publicistică: 

„Moda continuă a impune silueta subțire, cu şoldurile late în jos şi brusc 
cambrată în.spate. Nu însă prin acumularea de balene groase şi greoaie” (MI, 1902, 
nr. 6, p. 42). 


Sortie de bal. În limba română, s-a utilizat ca xenism, cu variantă adaptată 
sortiu/sortiuri de bal, împrumutat din franceză, care desemnează un „Mantou cu 
capă purtat peste o rochie de seară” (DN) sau „manta”, cum îl glosează cunoscuta 
autoare de cronici de modă Constanţia de Dunca în „Amicul familiei”: 

„„Sortiurile (mantale) de bal sunt mai mult rotunde cu capuşon” (AF, 1864, 
nr. 21, p. 275). 

Termenul are conotaţii de opulenţă. 

Exemplele demonstrează perioada îndelungată a utilizării termenului: 

„Sorties de bal (mantale de ieșit la bal ce pot servi şi la thââtru)” (AF, 1863, 
p. 235). 

Sortie de bal. 


Acest compus este parțial calchiat în: 
„Sortie de bal şi de teatru” (MI, 1901, p. 3). 


Sortie de teatru. Vezi Sortie de bal. Compusul francez este împrumutat cu 
formă parțial calchiată. Termenul este grafiat etimologic sau cu formă mixtă, 
xenism ŞI calc: 

Sortie de theatre. 


„Sortie de théâtre” (MI, 1898, p. 130); 

„Sortie de bal şi de teatru” (MI, 1901, p. 3). 

Uneori, are croiala unui mantou elegant, lung, bogat ornamentat, cu guler 
montant şi cu revere. 


Spate (lat. spazha). Termen vechi, substantivul spate, spinare are etimologie 
latină, iar în lexicul modei feminine româneşti din secolul al XIX-lea este utilizat 
paralel cu termenul dos, mai ales sub influenţa limbii franceze, stabil în română 
prin sensul generic, prin conceptul indispensabil oricărei referințe: „dos al unui 
lucru” (DU). Această unitate lexicală apare mai ales în descrierea tiparelor, dar şi 
în descrieri ale unor piese vestimentare din cronicile de modă. 

„„Spinarea trebuie croită mai lată” (GI, 1882, nr. 2, p. 1); 
„jockeul ţine de deasupra spatele şi dinaintea” (MI, 1902, 5 ian. p. 3); 
„Dinaintea în cute. Spatele princesă” (MI, 1901, nr. 8, p. 58). 


Spenter (< fr. spencer, < germ. Spenzer). Termenul spențer, -e, s.n., este 
invarianta stabilă, înregistrată de dicționarele româneşti, împrumutată din germană. 
Spenzer (Tiktin, DU, Scriban, DEX, DER) are ca variante populare șpențăl, 
spenţțiu, sprențiu, sprențur, după cum consemnează lexicografii, unitate lexicală 
pătrunsă prin bilingvism social în Transilvania, mult folosită în rândul populației 
săseşti. 

lată câteva definiții: „Spencer/spenţiu. O haină până la şolduri. [Spencer]” 
(Costinescu); Spenter. „Haină fără pulpane [germ. Spenzer (v. sprențur)]” (DU); 
„Spenţer. [Haină scurtă bărbătească fără pulpane purtată de ţărani]” (Tiktin). 

Limba română re-împrumută cuvântul, grafiat spencer, de la numele lordului 
George John Spencer (1758-1854), care a creat acest stil de haină (cf. TLFi), de 
data asta prin intermediul limbii franceze. 

Referentul este o piesă specifică stilului Regence, semnificând, în moda 
feminină, o jachetă scurtă, cu bascuri, definită ca „haină scurtă, ca o vestă” (DEX), 
« corset de drap, avec des manches, qui se met par-dessus la robe » (TLFi) [corset 
de pânză, cu mâneci, care se pune peste rochie]. 

Exemple: 

„spencerul strânge talia, desină sânul prin bascele sale” (,„Ilustrațiunea”, 
1860, nr. 4, p. 38); 

„„Spencerul bunicelor noastre să fie înlocuit oare cu baschina Louis XV?” 
(MI, 1902, nr. 4, p. 26). 

Ca sinonim, menționăm termenul jacheră. 


Stolă (< it., lat. stola). Împrumutul stolă, -e, s.f., din it. stola, semnifică o 
bucată lată, lungă, de blană scumpă, purtată de femei la gât în scop decorativ și 
demonstrativ. 

Nu am întâlnit sensul de rochie în stil antic în moda feminină a secolului 
al XIX-lea consemnat în dicționarele noastre actuale („Rochie largă şi lungă până 
în pământ, care se strângea pe corp cu două cordoane, unul pe sub sâni, altul deasupra 
şoldurilor, purtată de matroanele romane. — Din it., fr., lat. Stola”) (DEX '98). 

În exemplele noastre, termenul are sensul de guler scump, etolă care etalează 
bogăția cu ostentaţie: 

„O enormă sfolă de skungs cu guler” (MI, 1898, p. 131). 

Formează şi compuse, precum: 

„guler-stolă în dantele bizantine” (MN, 1903, nr. 2, p. 1); 
„se poartă gulere-stolă din blană de şobolan” (MI, 1903, nr 7, p. 1). 


Stolă. 


Strai (< it. straglio) Cuvântul strai, -e, s.n., apare ca gen proxim în epocă 
pentru mulţi termeni de vestimentaţie, fiind un hiperonim arhaic. În câmpul lexico- 
semantic prezent, cuvântul este un echivalent al cuvântului francez generic habit 
sau vêtement. 

Lexicografia oferă definiții precum: 

„Straie. Mold. Haine, toale [origine necunoscută]” (DU); „Strai. Vestiment” 
(Laurian şi Massim); „Pelerin (strai)” (Stamati). Utilizarea sa ca sinonim în 
definiţii se datorează semantismului binecunoscut în limbajul comun: 

„pălării de pae şi strae negre” (AR, 1839, p. 337). 

Sinonim cu hiperonimele veșmânt, vestimentaţie, haină. 

Textele arată şi încercări ale autorilor acestora de a-l introduce în compuse 
calchiate forțat, după modelul unor formaţii paratactice franceze: 

„Cas-strae”, „saloane strae numite bonjure” (AR, 1847, nr. 96, p. 348). 


Strap (< engl. strap). Xenism după engl. szrap, care desemnează “a narrow, 
usually flat strip or thong of a flexible material and especially leather used for 
securing, holding together, or wrapping” (Merriam Webster Dictionary) [o bandă 
îngustă sau o legătură din material flexibil, mai ales piele folosită pentru a întări, 
susține, sau înveli]. 

În exemplul următor, în strap are sensul de legături în benzi subțiri împletite: 

„benzi de catifea verde smărăgdiu susțin corsajul şi jupa dublă şi sunt 
aranjate în strap pe părți” (MI, 1902, p. 288); 

„garnitura strapsurilor” (MI, 1902, p. 158); 

„Ccusăturile urmate de strapsuri tighehte” (MI, 1902, p. 43); 

„bolerou grațios garnisit cu strapsuri” (MI, 1903, p. 91). 

Xenism accidental, termen sartorial care nu intră în uz. 


Subrau (< fr. sous-bras). Termenul s-a fixat cu forma adaptată subrau, -uri 
(DOOM), neatestat de lexicografia din secolul al XIX-lea. 

Este un compus sudat împrumutat pentru economie în vorbire, având variante 
ca: subrau, subraur, soubra, prezent în DLR, cu specificația „mai ales la plural” 
ca: „Subrau, -uri, s.n., bucată de pânză (cauciucată) aplicată la subsuoara hainelor 
pentru a le proteja de efectele transpiratiei.” 

Grafia din exemplul ales arată sursa franceză a împrumutului: 

„Bogat asortiment de: satenuri, taftaline, croisele, sergiuri, tafta-glace, 
polonaise, şireturi, nasturi, soubrauri etc.” („Depeşa”, 1901, an I, nr. 104, p. 3). 


Sufleu (< fr. soufflet). Împrumutul sufleu, -ri, s.n., intră în categoria 
elementor de tehnică sartorială ornamentală din limba franceză, care desemnează o 
« partie pliante ou souple comprise entre deux parties rigides et destinnce à donner 
de l'ampleur, de la souplesse » (Lexis) [bucată de țesătură suplă intercalată între 
două piese rigide cu scopul de a conferi amploare]. 

„Rochia, după cum arată desenul ce-l dau aici, se face cu sufleuri de taftă 
plisată” („Depeşa”, 1901, an I, nr. 7, p. 1). 


Suitaş (< fr. sutache; < ung. sujtás). În limba română, această unitate lexicală 
a pătruns pe două căi, din maghiară şi din franceză. Forma suitaş, bine fixată, este 
un maghiarism datorat bilingvismului social, iar lexemul sutaş din VVF este un 
împrumut francez care nu a schimbat tiparul fonetic al termenului românesc din 
vestimentația militară, dar care l-a îmbogățit cu conceptul din moda feminină. 

Au circulat concomitent o perioadă, până când uzul a impus unul dintre 
lexeme. 

Lexicografia îl defineşte drept: 

„Cordon, şnur, şiret. — Var. suta. Mag. sujtăs, cf. fr. soutache, var. din fr” 
(DER). 

În publicistică, lexemul prezintă grafii diferite: sutaş, sutache, soutache şi 
desemnează „un galon, un șiret subțire folosit ca element de pasmanterie inițial la 
uniformele husarilor”. 

Se utilizează de-a lungul întregii perioade cercetate: 

„ace, foarfeci, sutașe, stofe de lână solide” (AF, 1863, p. 236); 

„„soutachuri drepte” (BF, 1890, p. 303); 

„Jupă garnisită cu galoane de astrakan cu suitaşuri” (MI, 1902, p. 10); 

Bluză simplă de caşmir garnisită cu sutaş şi ghipură” („Moda”, 1906, nr. 11, 
p. 11). 

Notăm şi derivatul sutaşat: 

„Vesta Rigoletto, lungă până la tallie, unde e mai strâmtă puțin, deschisă p'o 
gilettă albă sau colorată, greu sutaşată, servă pentru talette semi-gala de zi sau 
seară” (AF, 1864, nr. 1, p. 331). 


Ș 


Şal (< fr. châle, < tc. şal). Termenul este preexistent perioadei cercetate, 
având ca sursă limba turcă. Noul concept din moda feminină franceză aduce 
conotația de „modern, la modă”. 

Se aliniază unei serii sinonimice din paradigma accesoriilor: mantilă, fular, 
eșarfă, alegeriană, baiaderă, fişiu etc. 

Cuvântul şal, -uri, s.n., este definit ca: „|. stofă de lână fină; 2. şal de încins, 
de îmbrobodit (DU); „Zesătură sau împletitură, de obicei pătrată sau dreptunghiulară, 
special confecționată, adesea împodobită cu desene, broderii sau franjuri, 
întrebuințată mai ales ca broboadă. (rar, învechit, în sintagma şal de gât) Fular. Tc., 
germ. Schal” (DLR). 

În „Curier de ambe sexe”: 

„O rokie de catifea neagră, un văl de blondă alb şi un şal negru” (1836, nr. 7, 
p. 121); 

În „Albina românească”, apare în 1848 ca titlu de foileton, Șalul (1836, nr. 3, 
p. 9); 

Apoi, îl găsim în articole din domeniu: 

„Cea dintâi [parte a îmbrăcăminții unei femei] se compune din rokia, corset şi 
fuste, cea de-a doua cuprinde rokia şi şalu, mantilia sau manteleta” 
(„Jlustraţiunea”, 1860, nr. 8, p. 75); 

„„Șal sau manteilă” (AF, 1863, p. 40). 

Grafia demonstrează influenţele lingvistice multiple, mai ales în cazul 
reclamelor comerciale, cum se observă în al doilea exemplu: 

„Châles tartanes” („Gazeta națională”, 1871, nr. 3, p. 12); 

„„Schwaluri lungi de India şi Japonia” („Timpul”, 1877, nr. 7, p. 4); 

Cuvântul are origini disputate în lexicografie. 

Compusul „guler-şal” a apare în BF (1890, p. 173) şi passim. 

Cuvântul a devenit internaţionalism. În română subordonează, în calitate de 
hiperonim (uneori regent), o serie de termeni ca: al/geriană, baiaderă, boa, etolă, 
ghimpă, mantilă etc. 

Şapcă (< rus. Sapka). Neologismul șapcă, pl. şepci, variantă şepce, provine 
din limba rusă şi pătrunde în vocabularul vestimentaţiei masculine. In lexicul 
modei feminine, termenul calchiază semantic fr. chapeau şi este folosit ca sinonim 


explicativ pentru neologisme, având deja un statut bine definit în limba română în 
perioada cercetată. 


„un fel de acoperământ al capului” (DU). 
Lexemul nu e folosit frecvent în VVE: 


„Reţinutu-v-am oare de mână când o tindeaţi spre micile șepce femeiesci de 
paie de Florenţa, adornate cu flori şi pene?” (AF, 1864, nr. 5, p. 363). 


Şemizetă (< fr. chemisette). Atestat de Vaillant (II, p. 37), neologismul 
şemizetă, -e, $.f., variante: şmizelă, şămizeră, şimizet, a intrat în vocabularul 
românesc al VF cu sensurile: 

1. „Bluză femeiască simplă, cu croiala asemănătoare cu a cămăşilor 
bărbăteşti””; 

2. „(înv.) Garnitură care se aplica pe partea de la piept a unei cămăși” (DLR). 

TLFi redă următoarele sensuri: 1. [guler răsfrânt, ornat cu broderii şi dantele] 
şi 2. [mică bluză brodată sau plisată purtată sub rochie deschisă sau decoltată]. 

Ambele sensuri apar în publicistica românească, dar predomină cel de 
garnitură, ca în exemplele următoare: 

„şemizete de toate cvalitățurile” (AR, 1844, nr. 85, p. 344); 

„șimizeturi elegante, brode lucrate cu valansiene după modelul din urmă” 
(„Timpul”, 1856, nr. 35, p. 4); 

„Damicelelor, în loc d'acele nenumărate veste roşii ce purtaţi la teatru, puneţi 
guimpe (şmisete) albe cu centure” (AF, 1863, p. 234); 

„Corsaj-bolerou cu o şemizetă de taftă cu un coquillé de muselină...” (MI, 
1901, p. 18); | 

„corsajul cu bască mică, deschis în față pe o şemizetă de mătase pai şi garnisit 
cu benzi din postav la fel, formând o platcă” (MI, 1903, p. 10). 


Şifoneu (< fr. chiffonn€). Împrumut francez, vehiculat la sfârşitul secolului în 
publicistică, neatestat de lexicografia română, care semnifică o [stofă încrețită, cu 
numeroase pliuri false] (TLFi), se întâlneşte atât cu forma adaptată, şifoneu, -uri, 
cât şi cu grafie franceză, chiffonné. 

Referentul se utilizează pe orice tip de piesă vestimentară feminină: 

„în şifoneul din față se leagănă trandafiri albi" (MI, 1900, nr. 19, p. 145); 


„Pălărie drapată de catifea cu o rândunică reținută într-un şifoneu de catifea şi 
o buclă de cilic” (MI, 1901, nr. 51,p.411); 


„şifoneu” (MI, 1902, nr. 1, p. 2); 

„În stânga chiffone de catifea” (MI, 1902, nr. 4, p. 26). 

Limba română a împrumutat şi verbul din aceeaşi familie de cuvinte, care s-a 
determinologizat, şi adjectivul şifonat, foarte frecvent utilizat şi astăzi: 

„[catifeaua] se șifonează” (MI, 1901, nr. 44, p. 346). 


Șlep (< germ. Schleppe). Vocabula este provenită din limba germană, ș/ep, 
-uri, s.n., Şi dublează sinonimic cuvântul coadă şi franţuzismul trenă, ultimul se va 
specializa şi-l va înlătura din uz prin frecvenţă. Desemnează, ca şi celelalte, „partea 
dinapoi (prelungită sau care se târăște pe jos) a unor obiecte de îmbrăcăminte (mai 
ales la cele purtate de femei” (DEX '75). 

În DLR, termenul este definit prin „trenă”, fiind considerat învechit, rar în uz. 
Stamati îl defineşte sinonimic: „coadă de strai (de rochie)”, apoi Barcianu „[haină 
cu coadă], „Schleppkleid”. 

Deşi efemer, lexemul va circula până la sfârşitul secolului în publicistică la 
concurență cu sinonimele sale: 

„Fuste cu ș/ep” („Timpul”, 1877, nr. 5, p. 6); 

„fustă cu șlep lung” (MI, 1898, 31 oct.). 


Snur (< germ. Schnur). Împrumutul german, șnur, -uri, s.n., este concurent al 
cuvintelor găifan, fir, brandenburg, chiar panglică (Costinescu, Tiktin), gansă, 
lizereu, paspoal (Dame), menţinându-se în vocabularul de specialitate prin sensul 
generic. 

Intră în lista de cuvinte a diverselor dicționare: 

„Șnur-uri. Liser6, passepoil” (Vaillant); „nur. [liser€, passepoal, cordon]” 
(Pontbriant). La Stamati este descris procedeul de fabricare „Aţă răsucită”. 
Costinescu are o definiție substanțială: „Găitan sau panglică de mătase or de metal 
cusută în jurul unei broderii.” Dams, Barcianu îl înregistrează sub voce șinor, o 
anaptixă formată probabil prin atracție sinonimică cu șiret. „Şinor, şinur, şnur, 
funicella, aţă împletită de cânepă, de in, de lână, de mătasse etc.” (Laurian şi 
Massim). Tiktin îl echivalează cu „găitan, şiret”. DLR dă o definiție enciclopedică 
însoțită de sinonime: „Sfoară (îmbrăcată în mătase colorată, în fir etc.) de obicei 
răsucită în două sau în trei, întrebuințată mai ales ca ornament la îmbrăcăminte; 
şiret. V. găitan, ceapraz, brandeburg, firet.” 

Publicistica abundă în exemple de utilizare a acestui lexem, în variantele 
şnur, şinor, la plural, sau cu grafie germană (vezi exemplul al doilea): l 

„„şinorele sucite” (GI, 1882, nr, 3, p. 1); 

„un şnur de catifea...e împrejurul extremitățtei de jos a corsagiului” 
(BF, 1890, p. 14); 

„pelerine de soutaş, Schnur” (MI, 1900, nr. 21, p. 167); 

„şnur” („Moda”, 1905, nr. 6, p. 3). 

Derivatul şnuruit este în uz jurnalistic încă din 1863 (AF, p. 69). 

„Rochie de etamină gri, pliuri şnuruite la corsaj, pătraturi de filet aşezate în 
formă de garmtură”(MI, 1903, nr. 1, p. 10). 

Șorţ (< germ. Schurtz). Termenul șorţ, -uri, s.n., variantă şorce, a intrat în 
română din limba germană. Moda feminină îl îmbogăţeşte calchiind semantic fr. 
tablier, care îi devine şi concurent. Cuvântul beneficiază de o definiție 
lexicografică în DLR de „Obiect purtat peste haine”. Este atestat de Vaillant în 
1839 şi mai târziu de Pontbriant. Aceşti lexicografi au definit termenul cu sensul 
funcțional, cunoscut şi astăzi, deşi în descrierea componentelor referentului nu se 
specifică faptul că în epocă se folosea termenul de baveză pentru partea de sus a 
şorțului, de regulă de formă pătrată, cum aflăm din următorul exemplu: „„Bavetă 
garnisită cu entre-deuri de dantelă, ca şi poalele şorțu/ui” (MI, 1901, p. 10) şi de 
poale pentru partea de jos. 


Şort. 


Descrierea referentului folosit în gospodărie transpare şi în exemplele: 

„Surt. Aceste şurțuri itaheneşti sunt făcute din ţesături în fire drepte. Găteala 
constă în bordure şi plisses” (GI, 1882, nr. 2, p. 3); 

„şorțuri care prezervă toaletele” (MI, 1901, nr. 27, p. 215). 

În moda de proveniență franceză, termenul se referă la o parte elegantă, 
ornamentală a unei fuste sau rochii, cu referire la un clin mare, aşezat dinainte, 
parte a unei fuste lungi sau rochii. 

Tablierul a fost însă o bucată de țesătură decorativă, aşezată peste foi, nu 
încorporată în fustă sau rochie, cum s-a întâmplat cu ceea ce se numea gort. 

În publicistica de specialitate, termenul apare în 1864 cu diverse forme 
grafiate care amintesc etimologule diferite: 

„şorțurile fetiţelor se disting” (AF, 1864, nr. 6, p. 403); 

„MICI șorce de maroquin” (AF, 1864, nr. 6, 403); 

Frecvent în uz în lexicul modei elegante: „foi drepte cu șor!” (MI, 1898, 
nr. 8, p. 180). 

„Foi englezeşti cu șorț” (MI, 1900, p. 106); 

„strapsuri formând şort şi garnitură pe poale” (MI, 1902, p. 66); 

„acest tablier poate să treacă uşor linia taliei” „tablierul îngust” („„Moda”, 
1906, nr. 8, p. 1). 


Şosură (< fr. chaussure). Împrumutul şosură, -e, s.f., a intrat în limba 
română cu sensul generic de „încăltăminte” (DLR). 

În competiţie cu vocabula încălțăminte moştenită din latină, împrumutul din 
franceză va fi îndepărtat din uz până la sfârşitul secolului. 

Pentru perioada de care ne ocupăm, acesta joacă rolul unui hiperonim, ca şi 
încălțăminte. Limba română a preluat sensul generic din franceză: « Tout ce qui 
couvre et protege le pied » (Lexis) [Tot ceea ce acoperă şi protejează piciorul]. 

Apare, nu foarte frecvent, mai ales în textele de publicitate: 

„„Șosură foarte elegantă de la casa cea mai dintâi din Paris” („Timpul”, 1856, 
an I, nr. 35,p.4); 

„şosura fină şi pălăria” („Bobârnacul”, 1878, nr. 3, p. 2). 


Șoşon (< fr. chausson). Cuvântul șoşon este varianta fonetică românească a 
termenului francez chausson, formată prin asimilare consonantică totală progresivă 
la distanță după formula ş — s > ş — ş, de la fr. chausson, sunetul [s], supus 
schimbării, aflându-se după sunetul [ş] modificator. 

În LRV, termenul a fost definit ca: „tip de încălțăminte de iarnă, de protecţie 
ce se pune peste cizme” (Costinescu); „[o combinație de pantofi de cauciuc şi fetru 
purtaţi de orăşeni iarna]” (Tiktin). Definiţia lui Tiktin confirmă sensul cuvântului 
de încălțăminte suplă, de piele şi material textil (dantelă, fetru etc.). 

Împrumutul pătrunsese în vocabularul modei masculine („Canne-chassepot 
târăsce-n mână/Are lungi mânuşi de lână,/Cu şoşonii polonezi/De vânat gata să-l 
crezi” („„Mefistofele”, 1876, nr. 2), a fost preluat şi s-a îmbogățit însă cu conotaţiile 
aduse de moda feminină. 

Din discursul publicistic reiese însă sensul de obiect de încălțăminte de damă, 
pretenţios, pentru baluri, petreceri etc., ceea ce ne îndreptățește să credem că sensul 

este preluat din franceză prin calchiere semantică şi adăugat la tiparul fonetic 
existent. S-a dovedit o accepţie efemeră în română. 

„Șoşoni de piele albă şi dantelă” (MI, 1901, p. 26). 

Costinescu defineşte obiectul democratizat, pentru ambele sexe, sinonim cu 
împrumutul mai vechi galoş, sens prezent în dicționarele contemporane: „(mai ales 
la pl.) Încălţăminte de iarnă (din pâslă, din cauciuc etc.) care se poartă peste pantofi 
sau peste ghete” (DLR); 

„Încălţăminte de iarnă (din pâslă, cauciuc etc.) care se poartă peste pantofi” 
(DN). 

„„Șoşoni Şi galoşi ruseşti cu talpă dublă” (MI, 1902, nr. 1, p. 16). 

Sensul prim, acela de „Pantof de casă făcut din pâslă” (DN), este prezent şi în 
dicționarele româneşti actuale, noi nu dispunem de un exemplu din textele 
publicitare sau din comentariile de modă din epocă. 


Şpalet (< germ. Spalet). $palet, -e, s.n., este concurentul termenului francez 
epolet. Din deceniul al şaptelea, se întâlneşte rar: 

„corsagiul elvet cu șpalerte” (AF, 1863, nr. 2, p. 39); 

„palete bine puse pe o ghimpă (camisetă)” (AF, 1863, nr. 2, p. 39); 

„rochiele de fulard unit, mille fleurs sau cu dungulițe şi cadrilaşe cu totul 
unite şi cu corsagiul Elvet cu şpalette” (AF, 1863, nr. 2, p. 89). 

Va fi înlăturat din uz de neologismul francez. 


T 


Tablier (< fr. tablier). Termen nemenționat în LRV, cu variante ca tabliet, 
tablier, tablieu, -uri, care semnifică o [piesă de stofă aşezată dinainte, peste rochie, 
ca element decorativ] (TLF). Cuvântul a fost inclus în lista efemeridelor lexicale 
prezentate în articolul apărut în „Limba română” (2010: 85). 

In publicistică, termenul este notat în primele texte de modă importante: 

„Rochii de bombazină cu rabliete brodate sau aplicate şi confecţia, şal sau 
manteilă, la fel rotonde de cachimir regal brodate cu mătase — 15 sau 18 galbeni 
una — algeriene şi rotonde de lamă que să pot purta acuma dublate cu taffet” (AF, 
1863, p. 40); 

„lablieu de satin” (FR, 1879, p. 202); 

„Partea de dinainte a rochiei este lucrată în formă de tablier cu borduri 
brodate” (GI, 1882, nr. 2,p.6); 

„Jupa este garnisită de fiecare parte a fablierului de un bie de stofă uni” (MI, 
1902, nr. 23, p. 178); 


Tablier. 

„vestă scurtă şi tablier de dantelă” (MNI, 1906, nr. 8, p. 11). 
Actualizat în compusul francez tablier-bavette. 


Taior (< fr. tailleur). Împrumutul din limba franceză taior, -oare, s.n., apare 
grafiat şi cu variantele etimologice tailor, tailleur. Substantivul este folosit 
atributiv cu regentul costum sau prin elipsă. Piesa reprezintă un simbol al 
emancipării femeii în secolul al XIX-lea: „the tailored suit as we know it was first 
introduced in the 1880s by the Houses of Redfern and Creed” [costumul taior, aşa 
cum îl cunoaştem, a fost introdus în anii '80 de Casele de modă Redfern and 
Creed]. 

(http://wwww.fashion-era.com/la_ belle _epogque_ 1890-1914 fashion.htm) | 

Inspirată de moda masculină, această piesă de îmbrăcăminte a revoluţionat 
atitudinea față de femeie şi rolul ei în societatea modernă. Taiorul reuşeşte să 
uniformizeze vestimentația genurilor şi să elibereze femeia de anumite servituți 
impuse de mentalități. Acest fapt nu înseamnă că femininul nu va fi încă asaltat de 
stiluri incomode (ne referim, de exemplu, la „rochia împiedicată” din anii 1910. 
(A.S. Ionescu 2006: 163). 

Definit ca „rând de haine” (Stănceanu) sau hiperonimic prin „haine” şi 
„costum” (Bauman). 

Atestat în 1895 în Marea Britanie, termenul a fost asimilat în franceză de 
unde a intrat în limba română, semnificând: „Costum femeiesc compus din fustă şi 
jachetă (din acelaşi material)” (DN). 


Taior. 

Termenul continuă să fie în uz. 

Jurnalele de modă îi dedică articole şi-l descriu astfel: ,„„Comoditatea 
costumului tailleur îi asigură durata, pentru a zice astfel, indefinită a succesului 
său. Anul 1901, ca şi cel precedent, îl va vedea încă domnind incontestat” (MI, 
1901, p. 10). 

Îl întâlnim frecvent passim: 

„Costum «tailor» style de postav bleu” (MI, 1901, nr. 1, p. 2); 

„Costum tailleur de serj diagonal” (MI, 1903, nr. 1, p. 3). 

„Cel mai elegant şi mai practic din eleganța garderobei noastre a rămas fără 
îndoială costumul fai/leur pentru a cărei confecționare ultima creațiune e diagonala 
în culorile bleu paon, bleu saxe, prunelle, aubergine, ametiste, chaudron, Bismark 
fatigue şi diverse nuanţe în maron şi vert olive” („Şicul bucureştean”, 1908, nr. 1, 
p. 3); 

„taierurile simple” („Moda”, 1905, nr. 18, p. 2). 

Remarcăm şi formația binominală rochie tailleur: 

„Rochie tailleur de postav satin gri” (MI, 1903, nr. 1, p. 3); 

„rochie taieur” („„Moda”, 1906, nr. 10, p. 2). 


Talie (< fr. taille). Talie, -i, s.f., reprezintă în moda feminină un împrumut 
după fr. taille. 

În dicționarele româneşti, este înregistrat în moda feminină cu trei 
semnificații: 

l. „articol vestimentar ce acoperă corpul de la umeri până la talie, sinonim 
cu corsaj”; 

2. „parte a unei piese vestimentare ce acoperă mijlocul, brâul, sinonim cu 
centură, cingătoare”; 

3. „standard de măsură în confecționarea veşmintelor VV, sinonim cu 
mărime, dimensiune, prin restrângere semantică şi elipsă, tipar, model, şablon” 
(DLR); „formă de tăietură a unui vestiment” (Laurian şi Massim). 

În secolul al XIX-lea, se regăsesc toate aceste accepții în definițiile 
lexicografilor, dar nu la un singur autor. 

Laurian şi Massim definesc accepţia de tipar: „Parte a îmbrăcăminții 
strâmtată de obicei în dreptul mijlocului şi care marcheză talia. P. ext. Corsaj. Loc. 
adv. În/la talie/imbrăcat numai în haină sau în rochie, fără pardesiu sau palton. Rar. 
Haină strâmtă pe talie; Forma de tăietură a unui vestiment” (Laurian şi Massim). 
DU oferă sensul anatomic: „Conformaţiunea corpului de la umăr până la mijloc”. 
Dame îl traduce cu primul sens, acela de corsaj: „Talie. Corsage de robe”. 
Pontbniant îl defineşte ca „turnură”. Vaillant: „mijlocul trupului”. Pisone, sub voce 
„statură”. 

Cuvântul confirmă valorile sale din VVF în exemplele extrase din 
publicistica din perioade diferite: 

„O haină de o stofă albă, strânsă la mijloc cu o îngustă încingătoare roşie, îi 
acoperea corpul, într-un mod antic şi îi desemna o frumoasă talie” („Seculul”, 
1860, an II, nr. 2, p. 8); 

„Rochia principesă cu fa/lia nedeosebită de foi” (AF, 1864, p. 331); 

„aranjamentele varii ale zailelor” (GI, 1883, p. 14), de observat grafia 
etimologică; 

„[ vestă] ce se poartă pe sub talia deschisă înainte” (GI, 1883, p. 14); 

„Costume falia, ultimul journal” („„Dreptatea”, 1888, nr. 14, p. 4); 

„Talie puţin bluzată cu cerc în lățime” (MI, 1898, p. 387); 

„taliile” („„Moda”, 1906, nr. 12, p. 1); 

„Talie-bluză”, compus întâlnit în jurnalele de modă: „Moda ilustrată” (1898, 
p. 403) şi „Moda”, (1905, nr. 7, p. 2). 


Talma (< fr. talma). Acest împrumut din limba franceză este o antonomază 
de la numele actorului francez François-Joseph Talma (1763—1826), personalitate 
de prim rang a teatrului francez, care a impus tragedia clasică publicului din epocă 
şi care, fiind adept al realismului pe scenă, purta costume create de prietenul său, 
pictorul Jacques-Louis David. 

Scriban descrie referentul ca pe o „pelerină”, acelaşi sens ca în franceză: 
„[Pelerină ce acoperă numai umerii şi pieptul]” (TLFì). 

Dicţionarul Webster oferă definiția următoare: „A kind of large cape, or 
short, full cloak, forming part of the dress of ladies” [un fel de capă mare sau o 
pelerină scurtă, totală, formând parte a rochiei unei femei]. 

[www .thefreedictionary.com, Webster's Revised Dictionary by C. & G. 
Merriam. Co.] | 

Termenul e folosit în versurile umoristice din caledarele vremii: „Ghete, 
talme şi coifure,/Pe cap toate ne-au venit” (CIP, 1858). 

Am extras câteva exemple din cronicile de modă: 

„Rotondă, şal, falma mică numită mexicană” (AF, 1864, nr. 5, p. 362); 

„Astă rochie serveşte de dineu, recepție la sine şi pentru vizite c'o talma 
scurtă, o rotundă Louis XV sau un burnus de camaieux (dantelă neagră) sau yak” 
(AF, 1864, nr. 7, 8,p.422). 

„Pentru pardesiuri (jachetele, paltoanele şi ta/mele sau pelerine cu mâneci îşi 
dispută prioritatea). Ta/mele cărora li se dă o mie de forme nu au nimic nou” (FR, 
1879, p. 190). 


Tartan (< fr. tartan). Lexemul tartan, -uri, s.m., a fost împrumutat din 
franceză, folosit atât atributiv, cât şi eliptic de regent. 

LRV defineşte clar sensul acestui cuvânt: 

„|. Stofă de lână în pătrate de diferite culori, din care scoţienii îşi fac haine; 
2. pled din această stofă. (DU); „un văl gross cu care ne acoperăm de frig” (Laurian 

şi Massim — G); „țesătură de lână sau de bumbac cu carouri mari, divers colorate. 
P. ext. şal sau pled confecţionat din această țesătură” (DLR). 

În publicistică, apar ambele sensuri, de stofăîn carouri şi, prin extensiune, 
obiect din această stofă: 

„n'am palton şi c'un tartan” („Bobârnacul”, 1878, nr. 3, p. 2). 

Determinant, în exemplele următoare: 

„Pled de călătorie, de molton bleu marine garnisit în faţă cu două benzi de 
tartan ecosez cu ciucuri” (MI, 1898, nr. 3, p. 138); 

„Châles tartanes” („Gazeta naţională”, 1871, nr. 3, p. 12). 


Tăblie (< ngr. tavli). Termenul neogrec tăblie, -ii, s.f., este îmbogăţit 
semantic cu sensul din moda feminină franceză, după fr. table, (petit) tablier 
(1834: 121). Termenul definește o bucată dreptunghiulară de material textil care 
formează corsajul unei piese vestimentare, având şi rol ornamental. Referentul este 
prezent în moda feminină urbană de la sfârşit de veac, după cum reiese din 
exemplele de mai jos: 

„Lăblii de dantelă” (MI, 1897, nr. 1, p. 3). 


Tăblie. 

„[Pelerine cu] făblie de catifea, încadrând spatele, umerii, brodate cu 
pasmanterie” (MI, 1898, p. 35). 


Tăietură. Derivatul zăietură, -i, s.f., format de la verbul rom. a tăia + suf. 
-ură, este preexistent perioadei cercetate şi cu rare ocurenţe în jurnalele de modă, 
în epocă echivalent al fr. coupe şi façon. Utilizat de lexicografi pentru definirea 
unor termeni (Laurian şi Massim, Costinescu); „mod de a tăia o stofă” (DU); 
„Tăietură, croiala unei haine, figură, contur, < a tăia” (DLR). 

De exemplu: 

„Acelle tăieturi, acelle stoffe brillante” (AF, 1864, nr. 16,17, p. 530); 

„Sunt cele mai noi tăieturi din atelierele Parisului” (BF, 1890, p. 173); 

„rochie princesă cu tăietură rotundă” („Moda”, 1905, nr. 2, p.l). 

Este în uz alături de slavismul sinonim croi/croială. 


Tea gown (< fr., < engl. tea gown). Neatestat în lexicografia românească, 
xenismul a pătruns prin intermediul limbii franceze în care este înregistrat în 1878, 
semnificând „| Rochie de interior confortabilă şi elegantă.]” (TLFi). 

Utilizat atributiv, sau prin elipsa regentului rochie, termenul indică un stil 
vestimentar feminin arborat la primirea musafirilor după-amiaza, la ora ceaiului: 

„rochii tea gowns” (MI, 1898, 31 ian., p. 166); 

„Tea-gown de crep roz the plisat până la talie” (MI, 1900, nr. 32, p. 248); 

„Tea gown de ghipiură acoperită de o lungă tunică de crep de China brodat cu 
flori şi bordată cu un galon de fir” (MI, 1901, nr. 20, p. 154). 


Tighel (< tc. zege/). Turcismul tighel, -uri, s.n., împrumut anterior perioadei 
studiate cu sensul de „cusătură cu mâna”, iar în textele de modă cercetate, ca 
echivalent al fr. arriere-point, rezultat al operațiunii unei maşini. 

l „Cusătură vizibilă foarte măruntă, făcută cu maşina sau cu mâna” (DLR). 
Acelaşi sens este definit şi în dicționarele Polizu, Costinescu, Cihac, Barcianu; 

2. „tivitură” (DLR) şi Pamfile; 

3. „Paspoal, dungă, margine, contur” (DLR). 

Circulă mai ales cu primele două valori: 

„Lingeria, manşete şi gulere, continuă a fi de pânză fină unite cu tigheľ” (AF, 
1864, nr. 13, 14, p. 496); 

„Tigheluri pe un mic dépassant de pichet alb” (MI, 1902, p. 242). 

De la verbul a tigheli, apare şi derivatul tighelit: 

„În jurul jachetei, mânicile şi reverile sunt ornate de bieuri fighelite” 
(MI, 1900, nr. 1, p. 11). 

Tighel. 


Tiv. Lexicografia românească încadrează termenul la cele cu etimologie 
necunoscută. Tiv, -uri, s.n., era însă un substantiv cu valoare semantică foarte 
cunoscută, frecvent folosit în descrierea vestimentaţiei feminine de către cronicarii 
de modă, în secolul al XIX-lea, traducând cuvântul fr. ourlet. 

În definițiile din dicționarele româneşti ale timpului are două accepții: 

l. „Margine a unui obiect de stofă, pânză, îndoită şi fixată printr-o cusătură 
pentru a se împiedica destrămarea ţesăturii; tivitură” (DLR, Alexi, Barcianu); 

2. „„Paspoal, bordură, chenar” (DLR şi Şăineanu). 

„tiv falş” (MI, 1902, nr. 8, p. 72). 

Amintim şi derivatul fivitură, sinonim cu bordură, având sensul de „tivire; 
(concr.) locul unde a fost tivit ceva; tiv. $ Fâşie îngustă de pânză, cusută pe 
marginea unei ţesături (de altă culoare); chenar” (DEX '98): 

„Recomandati, vă rog, doamnelor, cusetoresei D-voastre să vă puie crenolină 
la zivitura rochiilor, căci altfel se împleticeşte prin picioare şi târâie foarte 
disgrațios pe pământ” (AF, 1863, nr. 2, p. 27); 

„batista Empire cu tivitură lată şi un fluture sau o roză de valenciennă 
applicată în fiecare colț” (AF, 1864, nr. 7, 8, p. 422); 

„tivurile, socotite ca greoaie şi inutile, s-au suprimat şi ele” (MI, 1902, p. 42). 

Toaletă (< fr. toilette). Neologismul toaletă, -e, s.f, este un hiperonim 
specific vestimentației feminine, de împrumut francez. Prezintă variante grafiate 
etimologic sau care amintesc de limba sursă: toilette, toalette. 


Toalete. 


Cuvântul este definit ca: „Totalitatea obiectelor de îmbrăcăminte şi de 
podoabă (femeiască); p. restr. rochie” (DLR), sensul exemplelor celor mai nume- 
roase din revistele de modă. 

Alte definiţii: 

„Tot ce servă unei dame când se găteşte, găteală” (Protopopescu); „Toate 
cele privitoare la îmbrăcăminte, găteală” (Şăineanu); „masa unei doamne cu toate 
celle necesare pentru adornamentul ei; adornatul însuşi” (Laurian şi Massim). 

Se detaşează ca hiperonim pentru un ansamblu vestimentar feminin folosit pe 
tot parcursul perioadei: 

„în toate amănunturile toaletei” (AR, 1839, nr. 68, p. 334); 

„Toalette de négligé, pentru dimineaţă” (AF, 1864, p. 381); 

„grande toilette” (FR, 1879, p. 287). 

În sintagme, precum: 

„toaletele de voiagiu” (FR, 1879, p. 355); 

„toaletă de primăvară” (BF, 1890, p. 92); 

„Toalete de preumblare şi mantale de serate pentru femei tinere” (MI, 1903, 
nr. 1, p. 2). 

„toaletă ampir de tul, de muselină de mătase, de dantelă ranjată în crețuri” 
(„Moda”, 1906, nr. 8, p. 1). 

Comodia vremei de C. Faca (1833), o satiră la adresa franțuzismelor, îl 
grafiază tualetă: 


„Nu mai faceţi tualeta, mă rog, par lamur de dié” (p. 33). 


Tocă (< fr. toque). Neologismul tocă, -i, s.f., este definit de dicționarele de 
azi astfel: „Căciuliță sau pălărioară fără boruri, purtată de femei” (DN). 

Acesta era şi sensul lexemului din secolul al XIX-lea: 

„Iocă de postav alb, mărginită cu buioneuri de mătase neagră” (MI, 1903, 
nr. 1, p. 2); 


Tocă. 


„Cu toată toca de mătase neagră, bordată cu cacom (un fel de blană) şi cu 
nişte lănțişoare de mărgăritare fine cu întreite rânduri, se putea ghici că ăst cap 
blond avea un tezaur de păr blond” („Timpul”, 1860, nr. 6, p. 24); 

„locă de taftă albastră” (MI, 1898, p. 379); 

„toce foarte mic?” („Moda”, 1906, nr. 10, p. 2). 

De remarcat uzul diminutival, cu iz hipocoristic, în: 

„Toculeț de fetru învelit în catifea şi cuțite d’ Argus” (MJ, 1878, nr. 1, p. 3); 

„tochetă de postav” (MI, 1903, nr. 2, p. 1). 

Termenul este fixat în limba română, referentul fiind parte din vocabularul 
permanent al modei. 

Torsadă (< fr. torsade). Termenul rorsadă, -e, s.f., reprezintă un element 
ornamental format dintr-un „mănunchi de panglici, fire răsucite, franj, ciucure” 
(DLR), fiind întâlnit cu relativă frecvență în jurnalele de la începutul secolului 
al XX-lea: 

„Torsadă de paie” (AF, 1864, nr. 7, 8, p. 423); 

„pe margine choux-uri de satin ivoar tighelat şi o rorsadă asortată înconjoară 
calota” (MI, 1903, p. 2); 


agd 
e e ina EN 


Torsadă (sub bor). 


„[etola] e făcută din benzi de chinchilla separate prin torsade de panglică de 
catifea gri...” (MI, 1903, nr. 2, p. 10). 

Lexemul este înregistrat în dicționarul lui Pontbriant fără a fi definit, iar în 
DU primeşte definiția de ,„Ciucure sucit ca ornament”. 

Exemplele susțin sensul lexicografic incluzând şi derivatul torsadar: 

„catifea torsadată în jurul calotei” (MI, 1902, nr. 38, p. 298). 


Tour de calotte. Xenism compus, împrumut, după fr. four de calotte, 
neatestat lexicografic, specializat în domeniul confecționării pălănilor, care 

semnifică „garniture, décoration, accessoire qui entourent quelque chose” (TLF:) 
[garnitură, decorațiune, accesoriu care înconjoară ceva]. 

Termenul este folosit relativ rar în lexicul modei feminine: 

„tour de calotte” (MI, 1901, nr. 19, p. 146). 


Tour de cou (< fr. tour de cou). Xenism efemer, împrumut după fr. tour de 
cou, fără atestare în lexicografia românească. Frecvent în uz în revistele de la 
sfârşit de secol când obiectul este la modă. Sinonim cu lexemul podea/ţ, tour de 
cou desemnează un accesoriu vestimentar, preluat din moda vestimentară 
masculină, adaptat ca „[eşarfă lată, strânsă în jurul gâtului, ca un guler înalt, purtată 
la rochii]” (TLF:). 


Tour de cou. 


Această piesă elegantă era ornată cu dantele, pietre, nasturi, broderii etc. 
„Faceţi-vă un tour de cou de panglică de satin alb, înnodați numai un ochi şi 
pe căpătâiele duble lăsaţi dantela să cadă în voie” (MI, 1901, nr. 14,p. 114). 

Tour de taille (< fr. tour de taille). Xenism efemer, împrumut după 
compusul fr. tour de taille, termenul este neatestat în lexicografia epocii. 

Sinonim al cuvintelor centură, cordon, lexemul apare în cronicile de la 
sfârşitul secolului: 

„Această centură, formând tour de taille, se închee printr-un chou care se 
continuă cu o torsadă şi un chou de catifea drapat pe piept” (MI, 1900, nr. 23, 
p. 176). 


Transparent (< fr. transparent). Transparent, -e, s.n., neologism provenit 
din franceză, absent din nomenclatorul lexicografiei româneşti din secolul 
al XIX-lea. 

Termenul desemnează o vestimentaţie de damă „|destinată a fi văzută prin 
transparenţă sub un material de gaz sau de dantelă]” (TLF:), accepţie neînregistrată 
în dicționarele româneşti. 

De exemplu: 

„transparent de catifea” (MI, 1897, 27 dec.). 


Traversă (< fr. traverse). Neologismul rraversă, -e, s.f., împrumut din 
franceză, este un termen de croitorie nedefinit de lexicografia românească. 

Sensul este cel general de element transversal din stofă care susține piese 
principale în îmbrăcămintea feminină, după cum reiese din contextul lingvistic din 
exemplul ales: 

„Spatele întins şi dinaintea drapată susținută printr'o traversă de mătase” 
(MI, 1901, p. 19). 


Travesti (< fr. travesti). Termenul împrumutat din limba franceză travesti, 
-uri, s.n., face referire la costumul de deghizare pentru bal mascat, petrecere. 

Cuvântul s-a fixat în limba română, frecvent în uz în perioada balurilor din 
întregul interval cercetat. 

Stamati, Barcianu, Alexi îl definesc sub voce travestie. 

„Travestire; a îmbrăca în vestimente străine” (Laurian şi Massim). 

În DLR, cuvântul-titlu fravestiu sau travesti oferă o definiţie generică: 
„costumație specială prin care se ascunde identitatea, vârsta, sexul, profesiunea 
etc.” Termenul se referă aşadar la o costumaţie de bal în general, sau la costumul 
purtat de o persoană într-o astfel de ocazie. 

De exemplu: 

„Travestiuri” (MI, 1901, nr. 1, p. 2); 

„costume fravestite” (MI, 1902, p. 43). 

Derivatul travestit apare încă din 1860, conform unei actualizări din 
„Seculul” (p. 118). 

Trenă (< fr. traîne). Franţuzism specializat, trenă, -e, s.f., s-a instalat în 
limba română, cu semnificația „partea din spate, prelungită, a unei rochii care se 
târăşte” (DLR). Cuvântul este sinonim cu coadă şi şlep cu care este definit: „Coadă 
lungă de rochie” (DU); „Partea de dinapoi a unor rochii, care se târăşte pe jos; 
coadă lungă la o rochie” (DEX '98). 

A fost utilizat mai ales la finele secolului: 

„trena devenită la modă” (MI, 1897, p 114); 

„Sortie de satin corail formând trenă rotundă garnisită de dantelă şi jder” 
(MI, 1901,p.3). 


Trenă. 


„Jupă cu volan „en forme”, lungă şi cu trenă” (MI, 1902, p. 371); 

„Jupă cu trenă” („Moda”, 1905, nr. 2, p. 1); ă 

„Şu-uri de dantelă pe piept şi partea de jos a jupei care e cu trenă” („„Moda”, 
1905, nr. 7, p. 1). 


Tresă (< fr. tresse). Împrumutul francez, tresă, -e, s.f., prezent în LRV, 
semnifică: „şiret de fir, cordea de fir” (Stamati); „şiret din fire de lână, de mătase 
sau de metal purtate pe uniforme pentru a indica gradul” (DU); „1. Şiret fabricat 
din fire de lână şi de mătase sau de metal ori bandă de metal care se fixează la 
unele uniforme pentru a indica anumite distinctii, grade militare etc.” (Costinescu). 

Toate aceste definiții enciclopedice descriu obiectul şi demonstrează faptul că 
termenul este o preluare din vocabularul modei masculine militare. 

Se inserează în paradigma supraordonată de cuvântul garnitură, având rol 
preponderent ornamental, de exemplu: 

„trese de moar” (MI, 1897, 20 dec.); 

„rochie de lână cu trese” (,„„Moda”, 1905, nr. 2, p. 1). 


Tricorn (< fr. tricorne). Împrumut de origine franceză, tricorn, -uri, s.n., cu 
varianta grafiată etimologic tricorne. Deşi nu specifică uzul în vocabularul modei 
feminine, sensul rămâne acelaşi, fiind o extensiune de sens din moda masculină. 

„Pălărie cu trei colțuri” (DU). 

Apare în textele de modă feminină la sfârşitul secolului, când referentul e în 
vogă şi termenul devine foarte frecvent: 


Tricorn. 


„tricorne d'Estree” (MI, 1900, nr. 35, p. 272); 
„fricornurile foarte ridicate de fiecare parte” (MI, 1900, nr. 41, p. 318). 


Tricou (< fr. tricot). Imprumutul din limba franceză, tricou, -ri, s.n., adaptat 
prin epiteză, este înregistrat în epocă cu sensul prim de „țesătură în formă de 
ochiuri” (DU). „Tricou, rar tricot” (Şăineanu, Scriban). Prin extensiune, lexemul 

are şi sensul de obiect din acest tip de țesătură: „1. Tricot, împletitura de ochiuri, 
produs textil, germ. Trikot; 2. obiect de îmbrăcăminte fr. Tricot” (DLR). 
In publicistică este folosit sensul metonimic: 


„Flanele, tricouri, ciorapi, jambiere, corsete, căciulițe, boauri, manşoane de 
blană” („Adevărul”, 1890, nr. 635, p. 4). 


Trotteur (< fr. trotteur). Xenism împrumutat din franceză după fr. trotteur, 
utilizat adjectival cu regenţii fustă, costum, sau eliptic. Lexemul desemnează un 
«Vêtement de ville (costume, jupe) étudié pour laisser aux mouvements toute leur 
liberté » (ILFi) [costum citadin (costum, fustă) creat pentru a permite întreaga 
libertate de mişcare], format din fustă şi bluză, purtat la începutul secolului 
al XX-lea: 

„trotteur chic de pai alb” (MI, 1902, p. 130); 

„Costum trofteur de postav negru” (MI, 1903, nr. 1, p. 2); 

„Jupă frotteuse” (MN, 1903, nr. 11, p. 4); 

„costum troteur” („„Moda”, 1905, nr. 15, p. 1). 

Este reactualizat rar în limbajul comun. 


Trou-trou. Xenismul efemer, după fr. trou-trou, reprezintă un termen 
specializat din domeniul broderiei. Acesta semnifică o «suite de petits jours sur 
une piece de lingerie ou un tricot par lesquels on fait passer un ruban, un cordon » 
(cf. TLF1) [serie de spărturi pe o piesă de lenjerie sau tricot prin care se poate trece 
o panglică sau un cordon]. 

„Poalele fustei sunt garnisite de un frou-trou cu panglici de satin roz” 
(MI, 1900, nr. 16,p. 127); 

„cămaşă garnisită cu un trou-trou de paletot” (MI, 1900, p. 180); 

„trou-trouri brodate au plumetis” (MI, 1902, p. 115); 

„marginile rufăriei se garnisesc de rulouri, fixând trou-trou-uri înguste pe 
care se unesc dantela, pliseul, volanul” (MI, 1902, p. 42). 


Trusou (< fi. trousseau). Împrumutul trusou, -ri, s.n., cu etimologie 
franceză, a fost asimilat, este binecunoscut, desemnând: „Rufărie de corp, pat, 
masă etc. confecționată mai ales pentru o fată (în vederea măritişului)” (DLR); 
„Hainele şi rufele ce se dau unei fete de măritiş” (DU). 

Exemplele acoperă întreaga perioadă cercetată: 

„lucsoase şi aristocratice trussouri” (AF, 1864, nr. 7, 8, p. 422); 

„Lingerie. Trousseaux” („Timpul”, 1878, nr. 285, p. 4); 

„Se primesc comande de zrusouri” („Dreptatea”, an I, nr. 1, p. 4); 

„trusouri complete pentru mariaje” („„Adevărul, nr. 659, p. 4). 

Tunică (< fr. tunique). Termenul tunică, -i, s.f., este o extensiune din lexicul 
vestimentației masculine, fiind deja în uz în prezentările Constanţiei de Dunca 
(1863): 

„Corsagiul de-o culoare, apoi corseletul şi tunica de alta” (AF, 1863, nr. 24, 
p. 274). 

Totuşi, în LRV, este înregistrat târziu, de Costinescu, cu sensul prim de 
„vestiment de femeie la cei vechi”. Acelaşi unic sens este reiterat de Laurian şi 
Massim, de dicționarele bilingve Dame şi Barcianu care oferă corespondentul 
românesc. Lexicografia din secolul al XIX-lea defineşte exclusiv termenul din 
moda antică. 


Tunică (peste rochie). 


În DLR, al treilea sens desemnează o „haină (de lux) asemănătoare cu tunica, 
de obicei împodobită (încheiată până la gât şi care se poartă peste cămaşă)”, sens 
stabilit. 

„Tunica e mult mai deschisă şi rotunjită dinainte” (AF, 1864, nr. 7, 8, p. 422). 

În moda feminină a secolului, desemnează o piesă asemănătoare tunicii, care 
se prezintă ca o prelungire a corsajului peste jupă, de regulă ornamentală, dar mai 
scurtă decât jupa: 

„dar acestea (sefodasnul şi catula) erau un fel de zunice sau cinturi late fără 
balene, fără lamine de fer, pe care le strângeau, nu mult, împrejurul talier” 
(„Ilustrațiunea”, 1860, nr. 8, p. 75); 

„tunica are un clin în formă de cioc” (GI, 1882, nr. 1, p. 4); 

„tunica de voile brodat” („„Necesarul”, 1884, nr. 5); 

„Jupă acoperită în parte cu o tunică de dantelă, bande de zibelină jos” 
(MI, 1903, p. 11); 

„jupa cu 2 tunici” („Moda”, 1905, nr. 6, p. 4), aici sinonim cu peplum sau 
adaos. 


Turban (< fr. turban). Termenul exista ca turcism înainte de perioada 
cercetată. Dar limba română a epocii calchiază semantic fr. turban. Turban, -e, s.n., 
apare cu o definiție sinonimică echivalat cu cea/ma (Vaillant, Stamati, Dame) din 
VM, s.v. tulpan, material (DU); tulpan: „petic de pânză supțire cu care se leagă 
muierile la cap” (Laurian şi Massim — G), dar şi tulban, cu explicaţia „ac de cap 
oriental” (Pontbriant). | 

Tiktin afirmă explicit că face parte din VF: „| Turbanul se poartă de către 
soțiile boierilor]”. DLR îl înregistrează ca al doilea sens: „acoperământ pentru cap, 
format dintr-o fâşie din diverse materiale textile pe care femeile şi-o înfăşoară în 
jurul capului, în loc de broboadă sau de pălărie”. 

Cuvântul este bine definit în dicționarele româneşti, fixat definitiv în limba 
română: 

„pelerinuri şi capele şi furbanuri stacojii” (AR, 1839, nr. 68, p. 337); 

„ea avea pe cap un turban uşor de caşmir” („Seculul”, 1860, nr. 4, p. 14). 


Turnură (< fr. tournure). Împrumutat din franceză, turnură, -e, s.f., cu 
variante ca furnel, tournil, este atestat în DLR cu o definiție lexicografică în 
terminologia modei: „perniță sau bucată de stofă pe care femeile o purtau odinioară 
sub rochie, la spate, mai jos de talie; ieşit din uz, turnel”. 

Cu pluralul zurniuri e prezent în textele de umor: „Cum să n-am eu 
gamituri?/Ba am şi nişte furniuri” (CIP, 1862). 

Turnura e la modă în anii '70, revine în '80, menţinându-se până prin 1889, 
când dispare definitiv: 

„pentru nobila turnură a damelor romane par încă a fi destinate algerienele şi 
rotondele de Yak (dentelle de lână) albe sau negre. (AF, 1863, nr. 5, 6, p. 68); 

„lipsă de a purta tournure la taille subțire” (GI, 1882, nr. 1, p. 1); 

„E legată pe dedesubt cu noduri de catifea şi e unită cu zournilul” 
(„Necesarul”, 1884, nr. 14); 

„Asemenea se vor desființa şi furnurele acelea care seamănă cu niște 
adevărați munţi” („„Necesarul”, 1884, nr. 36); 

„După malakof, apăru turnelul” (MI, 1898, nr. 4, p. 31). 


T 


> 


Ţinută (< it. tenuta, fr. tenue). Calc lingvistic total după cuvântul francez 
tenue. Termenul pătrunsese în vocabularul modei masculine militare, preluat de 
vocabularul modei masculine civile. DLR îi conferă o definiție genencă: „felul 
cum este cineva îmbrăcat; p. ext. îmbrăcăminte, costum, uniformă, cf. Barcianu, 
Alexi.” Şăineanu, în Dicţionarul universal al limbii române, îl defineşte ca: „Mod 
de a fi îmbrăcat, de a se prezenta în societate.” 

Pentru Tiktin sensul atribuit este de: „„Manieră, purtare”, ceea ce ilustrează 
importanţa ansamblului vestimentar asociată celui comportamental: 

„ținuta convenabilă” („Timpul”, 1877, 6 ian., p. 4). 

Odată cu creșterea rolului social al femeii, va deveni mult mai importantă 
semnificația acestui cuvânt pentru modul în care aceasta se prezintă în lume atât 
din punct de vedere vestimentar, cât şi al manierelor şi manifestărilor de conduită. 


U 


Umăr (< fr. épaule, lat. humerus). Lexemul este binecunoscut în epocă, 
umăr, umere, s.n., fiind un cuvânt moştenit din latină. În vestimentaţie, se referă la 
partea hainei care acoperă umărul, deşi apare rar în discursul comentatorilor de 
modă. 

În vestimentația feminină, cuvântul reprezintă un termen de croitorie, un calc 
semantic, după fr. épaule. 

„Umăr s.n. 1. p. ext. din anat. parte a unui obiect de îmbrăcăminte care 
acoperă umărul” (DLR 2010). 

Consemnăm exemplul: 

„Jokey la umere” (AF, 1864, nr. 21, p. 274); 

„Umerele ridicate până la urechi, ce ciudate umere?” („„Necesarul”, 1884, 
nr. 5). 


Undă (< fr. onde, lat. unda). Calcul semantic undă, -e, s.f., are etimologie 
franceză în cazul sensului din moda vestimentară, după fr. onde. Ocurenţele 
lexemului sunt foarte rare datorită sinonimiei bogate şi foarte bine cunoscute din 
română. 

Definiţia din DLR atribuită cuvântului crez conține o serie sinonimică care 
cuprinde şi cuvântul undă, pe lângă cută, fald, umjlătură. 

„În mijlocul spatelui, undă Ludovic al XV-lea din catifele din care lasă până 
pe poalele, foilor patru căpătâie de catifea” (MI, 1900, nr. 9, p. 67). 


Uniformă (< fr. uniforme). Împrumutul referitor la moda feminină este o 
extensiune, termenul existând deja în vestimentația masculină. 

A fost definit de lexicografii vremii cu sensul din vestimentația militară: 

„Uniformă. Costum, îmbrăcăminte militară” (Negulici); „Uniformă. Haină 
militară uniformă/en bourgeois, en pekin” (Pontbriant); „Îmbrăcăminte militară 
aceeaşi la toți sau la mai mulți” (Protopopescu); „Vestiment prescris prin 
regulament pentru militari, oficiali şi alți funcţionari publici” (Laurian şi Massim). 

Este preluat din VVM: 

„Uniforma nu va fi neapărat necesară [pentru viitoarele învățătoare)” (AF, 
1863, nr. 5, 6, p. 81); 

„Ca în toți anii de altfel, tonul l-a dat Parisul şi uniforma zilei şi-a primit 
sancţiunea prin adoptarea ei de către celebra artistă Réjane, cea mai pariziană 
dintre pariziene” („Şicul bucureştean”, 1908, nr. 1, p. 3). 


V 


Văl (lat. velum). Cuvântul moştenit din latină, văl, -uri, s.n., se prezintă ca un 
calc semantic, după fr. voile, în cazul modei feminine din perioada de cercetare 
(vezi Voal). Întrucât este asimilat şi franțuzismul, termenul văl se arhaizează sau 
este exploatat pentru valenţele sale poetice: 

„O rokie de catifea neagră, un văl de blondă alb şi un şal negru” (,,Curier de 
ambe sexe”, 1836, nr. 7, p. 121). 

„aceste haine mantale fără adornări şi capelle unite cu vellu” (AF, 1863, 
nr. 5, 6, p. 81). 

„vălul de tul” („Moda”, 1906, nr. 15, p. 2). 


Verif, în (< bg. verev, < engl. verify). Locuţiunea în verif reprezintă un 
împrumut cu etimologie controversată, bulgară (< bg. verev, DEX ’98) sau 
englezească (< engl. verify, DN), din domeniul croitoriei. Are sensul de tăietură în 
diagonală. 

În română a fost o efemeridă, folosită ca locuțiune adjectivală sau adverbială, 
după caz. 

Nu face aparte din nomenclatorul lexicografic românesc al veacului. 

Publicistica îl consemnează în revistele de la sfârşit de veac: 

„Fustă în verif” (MI, 1898, p. 378); 

„şorțul e din taftă plisată în verif” (MI, 1900, p. 107) 


Vestă (< fr. veste). Împrumutul vestă, -e, s.f., a fost preluat din lexicul 
vestimentației masculine în care exista deja, de aceea în lexicografie este definit 
sinonimic prin „jiletcă bărbătească” (DU). 

Denotaţia actuală este de: „Obiect de îmbrăcăminte scurt, fără mâneci şi fără 
guler, purtat de bărbaţi sub haină şi de femei peste bluză” (DEX'98). 

Exemple din publicistică: 

„corsagiul e o vestă pe tallie, justă, deschisă pe o gilettă tot de dentellă” (AF, 
1863, nr. 2, p. 15). 

„Jacheta cu reveruri şi vesta într'adevăr a bărbaţilor” („Necesarul”, 1884, nr. 14). 

„Vestă şi manşon de zibelină, ornate cu galoane şi pasmanterie” (MI, 1903, 
nr. 1, p. 3). 
„vesta şi plastronul” („Moda”, 1905, nr. 3, p. 1). 


Veston (< fr. veston). Termenul veston, vestoane, s.n., reprezintă o extensiune 
din moda masculină. Dictionarele îl descriu asemănător cu definiția din DU: „haină 
bărbătescă mai scurtă decât jacheta” (DU); „Haină feminină asemenea unui veston” 
(DLR). 

Sensul termenului din VVF din franceză este: « plus court que la veste, à basques 
très courtes » (ILFi) [mai scurt decât vesta, cu bascuri foarte scurte]; „Haină feminină 
asemenea unui veston” (DLR). 

Extinderea cuvântului în moda feminină exista când s-au scris versurile: 

„Dar al ei perlat veston/Ar tenta pe Sfântu-Anton” („„Mefistofele”, 1876, 
nr.2); 

„fuste şi vestoane de dame şi copii” („Adevărul”, 1888, nr. 74, p. 3); 

„veston, tot de postav, cu o mică bască mărginită tot de crep” (MI, 1900, nr. 44, 
p. 343); 

„costum complect, jachetă sau veston” (MI, 1903, p. 2). 


Vierge, à la. Expresie împrumutată, după fr. à la vierge, utilizată adjectival cu 
regentul corsaj. Desemnează un stil de corsaj închis în nasturi, adunat în față: „The 
bodice is cut and shirred with a gathered front called «à la vierge » set into a 
waistband” [corsajul este tăiat şi adunat în față, numit „ă la vierge” şi fixat în talie] 
(http://hwilliamsburgrose.com/faz/7. Library.html) 

„rochie decoltată à la vierge” (AF, 1864, nr. 4, 5, p. 382); 

„corsajele à la vierge” („„Necesarul”, 1884, nr 5); 

„guler mare à la vierge” (MI, 1900, p. 199). 


Voal (< fr. voile). Acest împrumut din limba franceză, voal, -uri, s.n., este 
definit prin dubletul său etimologic văl (DU). 

„Obiect de îmbrăcăminte pentru femei, confecționat din voal” (DLR). 

Definiția este înregistrată de dicționarele contemporane astfel: „Bucată din 
această țesătură folosită de femei pentru a-şi acoperi faţa sau capul; văl” (NODEX 
'04). 

Forma lexicală moştenită văl, din latinescul velum, al cărei dublet etimologic 
este, continuă să circule paralel cu neologismul voal: 

„O rokie de catifea neagră, un văl de blondă alb şi un şal negru” („Curier de 
ambe sexe”, 1836, nr. 7, p. 121); 

„Dame cu voal, ridicând puţin colţul voa/ului..” („„Perseverenţa”, 1868, nr. 33, 
p. 2); 

„Cu voal subţire espaspol” („„Bobârnacul”, 1878, nr. 3, p. 2); 
„voal de chantilly, negru, din care se formează briduri” (BF, 1890, p. 92); 
„voal de mireasă” („Moda”, 1906, nr. 10, p. 5) 


Voaletă (< fr. voi/erte). Termen provenit din limba franceză, voaleră, -e, s.f., 
este definit în DLR ca: „[esătură foarte fină cu aspect de rețea, care se fixează la 
pălăriile de damă ca garnitură sau pentru a acoperi faţa” Această definiție a fost 
reluată de dicționarele ulterioare: „Voal fin care se pune ca garnitură la pălăriile 
femeiești sau se foloseşte pentru a acoperi faţa” (DN). 

Este sinonim parțial al termenului voal: 

„Vualete negre, rotunde, model nou” („„Limpul”, 1856, nr. 35, p.4); 

„vualetă la pălărie” (AF, 1863, p. 186); 

„Boaul şi voaleta fac un fel de nor vaporos care prinde de minune” (MI, 
1900, nr. 24, p. 184). 


Vogă, în. Augmentativ al expresiei „la modă”, în vogă, după fr. en vogue, 
parțial calc, parțial împrumut, este definită în DLR astfel: „a) care corespunde 
gustului unui anumit mediu social, artistic etc., la un moment dat; care se foloseşte 
frecvent într-o anumită perioadă de timp; modern”. S-a folosit mult însă xenismul 
en vogue de către cunoscători, devenit apoi în vogă. 

„„Centurele sunt prea en vogue şi d'o mare bogăție” (AF, 1864, nr. 7, p. 422); 

„mai en vogue sunt lenagiurile cu carouri largi Madras umbrite de culori 
particulare” („Moda”, 1905, nr. 1, p. 2); 

„în mare vogă” („„Moda”, 1905, nr. 2, p. 1). 


Volan (< fr. volant). Împrumut din franceză, volan, -e, s.n., este definit ca: 
„garnitură în parte de jos a rochiei” (DU). DLR oferă o definiție enciclopedică: 
„Fâşie de țesătură (fină) sau de dantelă, de obicei încreţită sau plisată, care se aplică 
drept garnitură la unele obiecte de îmbrăcăminte femeiască, la perdele etc.” (DLR). 

Acest neologism a reuşit să exileze, în regim de arhaism, alte lexeme din 
aceeaşi serie sinonimică, mai frecvent folosite până în deceniul al şaptelea: manget, 
vapel, Jalbala. 

„Caracterul decis al rokilor este lărgimea cea mare a volantelor bufante, 
cinturele la taliă şi mânecele ce sunt foarte ornamentale” („Ilustraţiunea”, 1860, 
nr. 3,p.23); 

„Ast volan e totul vărgat cu giupura de sus până jos şi de jur împrejur” 
(AF, 1864, nr. 7, 8,p.422); 

„Sub volant mai apare şi un plissé cu Redresseur” (GI, 1882, nr. 1, p. 3); 

„Mantila aceasta se face din satin negru cu un volant înalt de muselină de 


ww 


mătase pe mătase albă” („„Depeşa”, 1901, nr. 31); 

„Ioaletă de vizită, catifea subțire. Fustă cu două volane en forme” 
(„Moda”, 1905, nr. 4, p. 11). 


Z 


Zuav/zuab/à la zouave. Expresie împrumutată după fr. à la zouave, adaptată 
prin subst. zuav, zuab, utilizată atributiv cu regenti ca mânecă sau pantalon, 
expresie specifică primei jumătăți a secolului, reluată apoi în diverse perioade. 
Stilul este impus de vestimentația masculină militară a infanteriei uşoare algeriene, 
kabyle, din armata franceză din Africa în 1842. « L'uniforme comporte une veste 
arabe bleu foncé bordée d'un galon garance (...). La culotte mauresque de drap 
garance est froncée sous le genou et serrée à la jambe du jarret à la cheville par des 
jambières » (Leloir 1961, apud TLFi). [Uniforma acestora era formată din vestă 
arabă, albastru închis, galonată cu roşu. Pantalon maur de postav roşu strâns sub 
genunchi cu jambiere.] 

Dicţionarele româneşti ale timpului notează s.v. zuav numai sensul de „soldat 
francez din infanteria uşoară” (DU). Moda feminină impune, în anii '60, vesta 
zuav/ă la zouave „scurtă până la talie, fără guler, cu colţurile rotunjite în față şi 
decorată cu broderii pe piept şi la manşete” (A.-S. Ionescu 2006: 227). Anumite 
elemente ale acestui stil se reiau la sfârşit de secol în haina feminină. 

Exemplu: 

„pantalonul până la genuche este zuab, de aici până jos strânge pulpa şi o 
desină ca un tricot” („Ilustraţiunea”, 1860, nr. 4, p. 38). 


PARTEA a Ill-a 


CAPITOLUL III 


LEXICUL MODEI VESTIMENTARE FEMININE ROMÂNEŞTI 
DIN SECOLUL AL XIX-LEA 
CA FENOMEN LINGVISTIC DE CERCETARE. 
LEXIC COMUN SAU LEXIC SPECIALIZAT 


Deşi a fost destinat unui public larg prin difuzarea în presa scrisă, lexicul 
modei vestimentare feminine din secolul al XIX-lea nu s-a încadrat în regimul unui 
vocabular comun, fenomenul „democratizării cunoaşterii” implicând o bună 
cunoaştere a limbii franceze ca sursă principală de împrumut a conceptelor şi 
termenilor din domeniu. Cum specializarea unui termen se apreciază prin raportul 
dintre uz şi reflectarea lui în dicționarele epocii (Bidu-Vrănceanu, 2007: 9), în 
cazul acestui vocabular, cum era de aşteptat, multe dintre noile lexeme nu sunt 
înregistrate de lexicografii vremii, analiza noastră recurgând, pe lângă texte, la 
contextele extralingvistice, iconice, pentru identificarea echivalenţelor şi a 
eventualelor diferențe semantice dintre sensul din limba sursă şi cele din limba 
română. 

După invazia neologică a lexicului de modă străin, limba comună a asimilat, 
prin aproximări fonetice, conceptuale şi semantice, unele dintre lexemele specifice, 
cu ajutorul unor restricții contextuale, capabile să confere siguranță 
nespecialiştilor. 

Cercetarea noastră are ca obiectiv o reprezentare a cunoştinţelor vremii şi o 
transmitere cât mai precisă din punct de vedere conceptual şi semantic a termenilor 
din acest câmp lexical, în ciuda statutului nenormat al unora dintre ei. 

Perspectiva noastră onomasiologică, „proprie terminologiei interne”, se 
completează cu cea semasiologică „proprie terminologiei externe” (H. Bejoint şi 
Ph. Thoiron 2000: 15, L. Depecker 2002: 9 după Bidu-Vrânceanu 2007: 20), căci 
acest vocabular s-a bucurat de un interes larg din partea vorbitorilor comuni. 

Demersul nostru descriptiv a urmat calea clasică text-definiție-analiză, 
analiza fiind limitat diacronică de aproximativ şaptezeci de ani, de când au apărut 
cronici de modă în presa românească, pentru stabilirea sensului specializat şi chiar 
punctarea gradului de democratizare sau arhaizare în timp a lexemelor. În cadrul 
paradigmelor, termenii au fost delimitați prin distincții semantice, iar axa 
sintagmatică a selectat compatibilitatea combinatorie prin restricţii contextuale, 

marcând pe cât posibil „momentul” banalizării termenului prin frecvența 
ocurenţelor, un indiciu de viabilitate în circulaţia lingvistică. 

De asemenea, analiza aduce indicii de orientare socioterminologică, precum: 
emiţător, destinatar, canal, uz. Astfel, întâlnirea dintre semantică, lexicologie, 
pragmatică şi mentalități confirmă afirmaţia Mariei Teresa Cabre (1998: 194), 
conform căreia „terminologia are nevoie de o abordare nouă în funcție de 
dimensiunea socială şi pragmatică”. 

Vanaţiile terminologice în moda vestimentară feminină din această epocă au 
fost determinate atât de timpul comprimat de asimilare, cât şi de numărul mare de 
cuvinte străine, ca şi de specificul limbii române, ca acceptant. 

Descifrarea aproximativă a semnului iconic, reproducerile din revistele de 
specialitate, mijloc eficient de democratizare conceptuală, antrenează o clarificare 
semantică importantă în dinamica lexicalizare-terminologizare. Limitarea trecerii 
termenilor la statutul de lexic comun se datorează, printre altele, lipsei de acces al 
receptorilor la sensul specializat. 

Pe lângă majoritatea împrumuturilor simple, au pătruns formaţii şi expresii 
mai restrânse ca număr, cu grade diferite de terminologizare şi de coeziune în 
semnificație şi stabilitate. (vezi Corpus şi Capitolul VI). 

Frecvența în uz a conferit cel mai adesea calificare în asimilarea 
împrumutului. Iar prin utilizare excesivă în perioade scurte de timp, termenii au 
suferit determinologizări care au condus la alunecări în expresivitate, la 
metaforizări, păstrând însă relația cu funcția denotativă primară condiționată 
cultural-istoric, vezi exemple ca: malacof (piesă de vestimentație feminină, dar şi 
persoană care poartă o asemenea piesă), mască (obiect, dar şi persoană care poartă 
obiectul) etc. 

Semnul lingvistic, deşi exclusiv scris în cazul nostru, are comportamentul 
unui „semn viu” (Depecker 2002: 21) atât în analiza sincronică, prin utilizarea 
pralelă a uneia sau a mai multor variante nestandardizate, cât şi în cea diacronică, 
prin oscilații în circulaţia lingvistică, prin extinderea contextuală etc. Uzul 
unităților lexicale în discursul cronicilor de modă presupune analizarea 
eventualelor schimbări de statut semantic raportate la sensul denotativ standard, 
descifrat inclusiv prin apel la dicționare din limba sursă sau prin sesizarea apariției 
unor creații interne. Trebuie să avem în vedere faptul că relația termen-cuvânt, care 
departajează sensurile şi nivelurile de specializare, contribuie sensibil la realizarea 
unei definiții eficiente. 

Lexicul modei vestimentare este afectat atât de polisemie, omonimie, 
sinonimie etc., cât şi de limite de normare, prin absenţa din nomenclatoare sau prin 
definirea  generalizantă, aspect important al studiului. De asemenea, 
monosemantismul tipic unui termen, care necesită acuratețe conceptuală şi 
contextuală în sfera strictă de specializare, se păstrează în anumite cazuri, deşi 
modul de comunicare din publicistică este mult mai liber, iar autorii de articole de 
modă ai vremii, inevitabil şi traducători, au avut intervenţii însemnate în lexicul 

românesc prin lansarea unor xenisme cu un anumit grad de ermetism pentru 
receptorul român. De aceea, s-au evitat cu greu accidentele grafice, ca şi 
fenomenele de polisemie, paronimie, omonimie sau sinonimie, valoarea invariabilă 
a unui termen pierzându-și uneori stabilitatea. 

A rămas astfel ca unitatea lexicală să capete precizie în diacronie sau prin 
normare. Definiţia reprezintă, aşadar, un important sprijin în orice limbă pentru 
fixarea semantismului unui termen în mentalul individual şi colectiv. 

În lexicul cercetat de noi, se observă că distanţa dintre limba scrisă şi cea 
vorbită, dintre limbajul specializat şi cel comun, dintre sensul sau sensurile deja 
existente şi cel nou a produs unele devieri sub forma unor varietăți diafazice. 

Interesul vremelnic şi gradul de asimilare şi de răspândire au decis clasarea 
în cuvinte stabile, în arhaisme sau efemeride, după caz, marcând atracția către 
circuitul general sau specializat (vezi Corpus). 

Asocierea unui neologism cu un concept binecunoscut a condus la 
stabilizarea unor împrumuturi, de exemplu, conceptul de pălărie a înlesnit 
asimilarea împrumutului bor, ca parte a referentului, procesul s-a petrecut şi în 
cazul cunoscututlui cuvânt mânecă la care s-a asociat meronimul specializat 
manşetă, care îl va înlocui pe genericul betelie etc. 

Cuvintele moştenite sau împrumuturile mai vechi permit, de regulă, înnoirea 
conceptuală fără schimbarea tiparului fonetic. În plus, cuvântul îşi continuă 
existenţa, deci viabilitatea în uz (vezi cuvinte ca: mânușă, cămaşă, pălărie, fustă 
etc.). E cazul unor calcuri semantice, când o accepţie nouă este asimilată de o 
unitate lexicală existentă, cazuri suficient de numeroase în vocabularul 
vestimentaţiei feminine româneşti (vezi Corpus). 

De asemenea, amintim şi situația împrumuturilor „de lux”, a celor 
supraspecializate sau a celor neclare conceptual-semantic, care şi-au slăbit rapid 
poziția când referentul a căzut în desuetudine. De exemplu, în seria sinonimică: 
ghimpă — garibaldiană — bluză, primele două lexeme denotează referenţi restrictivi 
din punct de vedere semantic care ajung în vocabularul pasiv al domeniului la un 
moment dat, iar în seria pa/adă — talma — cazacă — rond — pelerină, primele patru 
unități lexicale se pasivizează din acelaşi motiv etc. 

Precizarea mărcilor diatopice, diafazice, diastratice în metalimbajul 
lexicografic, raportul dintre denotatie şi conotaţie, ca şi gradul de lexicalizare (de 
remarcat confruntarea cu o multitudine de variante lexicale grafiate) sunt factori 
distinctivi care încep să opereze în dinamica termen — cuvânt în vocabularul modei 
feminine. În măsura în care aparţine atât variantei funcţionale proprie domeniului, 
cât şi limbii literare, în urma stabilizării lexico-semantice a unora dintre unitățile 
lexicale componente, considerăm că vocabularul specializat al modei vestimentare 
intersectează lexicul comun preponderent, imprimându-i caracteristica de lexic de 
graniță sau de „joncțiune” (M.T. Cabré 1991: 57-58 apud A. Bidu-Vrănceanu 
2007: 20). 

INTERDISCIPLINARITATE ÎN PARADIGMA LEXICALĂ 
A MODEI FEMININE 


Ca fenomen amplu al lumii moderne, moda vestimentară se caracterizează 
printr-o interdisciplinaritate accentuată, care s-a reflectat în terminologia 
domeniului. Conceptele noi au îmbogăţit lexicul, imprimându-i specificul de 
multiramificat. Relaţia dintre ştiinţă, artă, filosofie, limbă şi înţelegerea comună se 
evidențiază în înregistrarea şi descrierea corectă a mesajului lexico-semantic 
surprins de definiție sau chiar prin apel la codul extralingvistic. Interdiscipli- 
naritatea este considerată ea însăşi o premisă a extinderii terminologiei către limba 
comună. 

Rolul multiplelor domenii în realizarea referentului se proiectează în 
dimensiunile şi numărul paradigmelor ansamblului, fiind explicabil prin implicarea 
unor segmente de activitate umană fundamentală la realizarea acestuia: economic, 
industrial, artistic-creativ, simbolic. 

Vom enumera câteva clase lexicale formate pe bază de criterii referenţiale 
intrinseci: 

l. referenți vestimentari propriu-ziși (ex.: burnuz, costum, mănuşă, palton, 
pardesiu, pălărie, rochie etc.), inclusiv a pieselor componente (ex.: bască, bavetă, 
bavolet, bertă, betelie, bor, calotă, coleretă, cordon, foaie, guler, mânecă, manşetă 
etc.); 

2. podoabe şi accesorii decorative, clasă asociată domeniului galanteriei, al 
modistelor şi al altor profesii, pentru care limba română nu avea termeni adecvaţi. 
De notat industria manufacturieră de pene ornamentale pentru pălăriile de damă şi 
pentru alte manufacturi (ex.: balenă, pană, leton, cache-peigne etc.); 

3. încălțăminte (ex.: botină, cizmă, pantof, papuc etc.); 

4. pasmanterie, aplicaţii (ex.: baghetă, baretă, brandenburg, bridă, galon, 
panglică, şiret, şnur etc.); 

5. croitorie (ex.: bufetă, buion, creţ, entre-deux, fundă, nod, pensă, pliu etc.); 

6. stiluri (ex.: Directoire, Empire, Louis XVI, Henri II etc.); 

7. producţie şi comerț vestimentar (ex.: bonetărie, botinărie, galanterie, 
lenjerie, marşandă, mănuşerie, modistă etc.). 

Din paradigma generală se desprind ramuri care se disting prin diverse seme 
care reprezintă domeniul, tipul de operație desfăşurat sau tipul de material folosit: 
[+ material], [+ piesă], [+ încălțăminte], [+ accesoriu], [+ croială] etc. (vezi 
capitolul dedicat câmpului lexical). 

Intervenţia domeniilor socio-convenționale amintite modelează uzul, 
interpretarea, rolul referentului şi al conceptului exprimat, terminologia având 
sarcina să asigure unitatea în această diversitate prin buna funcționare lingvistică. 

Echivalenţele cu limba sursă şi internaționalismele, atât de frecvente în 
vocabularul din epocă, primesc validarea morfo-semantică prin comparare. 

INFLUENŢE STRĂINE i 
ASUPRA VOCABULARULUI MODEI ROMÂNEȘTI. 
ETIMOLOGIE DIRECTĂ, INDIRECTĂ, MULTIPLĂ 


Pe lângă terminologia moştenită din limba latină şi împrumuturile anterioare 
secolului al XIX-lea din latină, turcă, neogreacă şi din limbi slave, care formează 
un nucleu de mare stabilitate în vocabularul românesc al vestimentației, în această 
perioadă pătrund noi lexeme de origini diverse, preponderent romanice, pe cale 
directă sau indirectă. 

Vom enumera unități lexicale întâlnite în periodicele din epocă aflate în 
diferite stadii de circulație. Astfel, din limbile slave se disting împrumuturi directe 
(9 termeni), precum: caravani, clin, colt, manta, poală, podealț, rufă, şapcă, în 
verif, şi indirecte: malacov, cazacă. Influenţa limbii ruse asupra lexicului modei 
feminine româneşti, ca intermediar între franceză şi română, are explicaţii istorice 
cunoscute. 

Din neogreacă, amintim 8 termeni de modă feminină: buzunar, cordea, fiong, 
fundă, fustă, peplu, sculă, tăblie. 

În limba turcă, îşi au originea 4 cuvinte: ciorap, fes, găitan, papuc. 

Din maghiară, provin cuvintele: cizmă, guler, panglică, rujă. 

Limba franceză, sursă lexicală principală, reprezentând cea mai mare parte 
din totalul împrumuturilor (peste 280 din total), a furnizat în epocă atât 
împrumuturi directe, care au conservat sau adaptat pronunția din limba de origine, 
cât şi indirecte, preluate din alte limbi. Menţionăm şi faptul că franceza a constituit 
şi sursa calcurilor de diverse tipuri, factor subtil de îmbogățire lexicală. Corpusul 
nostru lexical conține numeroase neologisme în diverse faze de adaptare provenite 
din franceză. 

Din limba germană, au fost acceptate împrumuturi directe (9 termeni) şi 
anume: fald, pantof, rochie, sacou, spenţer, şlep, şnur, şorţ, şpalet, şi s-au calchiat 
compuse, ca: manta de ploaie (Regenmantel), osentragi (Hosentrăger). 

Deşi împrumuturile directe din limba italiană sunt puţine (8 termeni): capelă, 
gheată, calță, pălărie, scarpă, stolă, strai, ţinută, influenţa acesteia în terminologia 
din aria modei a fost însemnată, fiind o sursă de împrumut direct pentru limba 
franceză şi de împrumut direct şi indirect pentru limba română: plastron (< it. 
plastrone), postilion (< it. postiglione), etolă (< it. etola), ghetră (< it. ghetta), 
manteletă (< it. manteletta), garibaldi(ană) etc. 

Termeni, ca: knickerbockers, redingotă, raglan, spenţer, jerseu, jocheu, 
palton, taior, tea-gown au pătruns din engleză în română pe cale indirectă, 
franceză, rusă, germană. 

Acelaşi lucru se poate afirma şi despre termenii de origine spaniolă, pătrunşi 
via limba franceză: bolerou, paladă, poncio, baiaderă, mantilă, panama etc. 

Un exemplu de unitate lexicală cu etimologie multiplă, intrată, aşadar, pe mai 
multe căi în limba română, este substantivul, naturalizat sub influența limbii 

germane, brandenburg. În textele din publicistica secolului al XIX-lea, apare cu 
forma brandeburg sau brandebur, preluat din limba franceză cu ortografie 
etimologică sau fonetică. Forma victorioasă a fost finalmente cea de etimologie 
germană, locul de origine al semnului lingvistic. 

Indiferent de sursa şi tipul de împrumut, precizăm că lexemele incluse în 
corpus-ul lexical se întâlnesc în presa scrisă românească din perioada cercetată, 
chiar dacă nu au întotdeauna un statut lexical cert; unele se pot încadra la capitolul 
„efemeride lexicale”, termeni cu variante neadaptate sau xenisme, în uz o perioadă 
relativ scurtă de timp şi care sunt absenţi din dicționarele româneşti. Prezența 
acestora aduce însă lămuriri atât cititorilor presei scrise din secolul al XIX-lea, 
necunoscători ai limbii franceze sau ai domeniului vizat, cât şi celor interesaţi de 
istoria modei româneşti din epocă. Consemnarea lor „nu alterează fizionomia 
vocabularului românesc”, afirmație ce aparţine lexicografului român Florin Marcu 
(2006: 5) şi pe care o susţinem, ci facilitează accesul la desemnarea exactă în epocă 
şi domeniu, cu atât mai mult cu cât mulți dintre aceşti termeni au suferit procese de 
resemantizare şi terminologizare. 


CAPITOLUL IV 


CÂMPUL LEXICO-SEMANTIC AL MODEI VESTIMENTARE - 
TIPOLOGIE PARADIGMATICĂ 


Corpusul lexical al modei feminine se prezintă sub forma unei paradigme de 
substantive concrete în cea mai mare parte, caz tipic terminologiei „interne” 
(cf. Bidu-Vrănceanu 2007: 19), dar conţine şi un număr redus de locuţiuni. 

Cercetarea noastră a condus la constatarea că tipul de câmp în care se 
încadrează vocabularul modei vestimentare feminine româneşti este cel de 
ansamblu, fiind format din suma mai multor câmpuri sau subansambluri, 
majoritatea poliparadigmatice. 

Am identificat un număr de 7 paradigme majore ale segmentului delimitat: 
l. piese de bază şi componente; 2. podoabe; 3. încălțăminte; 4. pasmanterie, 
broderie; 5. croitorie; 6. stil; 7. producţie şi comerț. 

Aceste paradigme se divid, în funcție de criteriul ales, în clase paradigmatice 
suplimentare. De exemplu, pe baza criteriului anatomic, al părții corpului pentru 
care se folosesc piesele de bază în vestimentaţie, am identificat 5 astfel de clase: 
l. acoperământ de cap (pălărie, rocă); 2. ansamblu (costum, lenjerie, palton, 
rochie), 3. piesă pentru partea superioară a corpului (bluză, jachetă);, 4. piesă 
pentru partea inferioară a corpului (fustă, pantalon); 5. încălțăminte (pantof). 
Acestea, la rândul lor, supraordonează un număr de peste 10 hiperonime care 
desfăşoară apoi, în cascadă, un număr apreciabil de subclase paradigmatice ş.a.m.d. 

Schimbarea semului criterial [scop/anotimp/stil/formă/material/croială etc. ] 
antrenează ordonarea şi gruparea diferită a lexemelor din paradigma generală. 

Zonele interferente dintre câmpuri au un statut asociat altor domenii de viață 
socială; de exemplu, zona stilurilor vestimentare face referire la artă, deci la 
încadrări istorice şi estetice (Directoire, Empire, Regence etc.). 

Mobilitatea lexicală a ansamblului a condus la modificarea sa majoră în 
decursul unui secol atât ca inventar, cât şi ca opoziții semantice. 

Caracterul (poli)ramificat al paradigmei îl califică drept mai puţin omogen, 
prin diferențele cantitative dintre subcâmpuri (unele formate din câteva lexeme, 

altele din numeroşi termeni) în funcție de criteriul ales, prin polisemia denotativă a 
unor cuvinte (fapt obliterant semantic, vezi Corpus), prin tipologia semelor care 
condiționează gradul de dezambiguizare cu consecințe asupra lexemelor şi 
organizării relațiilor dintre clase. 

Structura lexicală se dovedeşte a fi eterogenă, caleidoscopică, asimetrică, 
instabilă. Câmpurile lexicale, socotite „tipuri de macrostructuri subordonate” 
(Bidu-Vrănceanu 1986: 221) au caracteristici care se fondează pe particularități 
lexicale. Complexitatea paradigmatică a câmpului modei vestimentare feminine se 
datorează, după cum se constată, numărului apreciabil de clase posibile, ierarhia 
claselor bazându-se pe taxinomiile acestui lexic, pe relația hiperonim-hiponim, în 
calitatea lor de concepte ordonatoare, respectiv ordonate. 

Analiza semantică a acestui vocabular reliefează invanantele lexicale din 
clasa pieselor vestimentare de bază şi a componentelor, a ornamentelor şi stilurilor, 
dar se opreşte şi la terminologia efemeră, care distinge civilizația românească şi 
situația limbii române din secolul al XIX-lea de cea a altor idiomuri şi perioade de 
înnoire lexicală. 

Hiponimul, ca unitate lexicală ordonată, are o relație unilaterală (de tip gen- 
specie) cu hiperonimul (J. Lyons 1970: 348), care apare ca un concept. Relaţia se 
dezvoltă în mod sistematic în cadrul taxinomiei științifice. Din acest punct de 
vedere, câmpul lexical al vestimentației feminine se desfăşoară la graniţa dintre 
specializarea ştiinţifică şi limbajul comun. Faptul că lexicul modei acestei perioade 
istorice este importat într-un timp scurt, din motive obiective, printre care acela de 
completare a unor lacune din lexicul limbii române, prin traduceri sau alte forme de 
contact lingvistic, cu intenţia de a-l implanta în limbajul comun, general, a 
însemnat antrenarea unor procese de lexicalizare în care incompatibilitatea 
contextuală sau presupunerea reciprocă au jucat roluri de ajutor, dar şi de frână în 
sfera semantică. 

Am considerat utilă o incursiune în definirea etapelor şi a mijloacelor 
utilizate în abordarea acestui ansamblu lexical mai neobişnuit, definit şi prin 
atribute extralingvistice. 


CARACTERISTICI ALE PARADIGMEI LEXICULUI MODEI 
VESTIMENTARE FEMININE ROMANESTI 
DIN SECOLUL AL XIX-LEA 


Ca metodă de investigare, am recurs la câmpul onomasiologic în întocmirea 
unui corpus lexical, pe criteriu cantitativ, cu ordonare alfabetică. Formarea unor 
paradigme, structurate pe opoziții semantice, şi investigarea sintagmatică au 
constituit căi de definire. 

Ansamblul modei este coordonat de mai multe arhilexeme, precum: 
îmbrăcăminte, încălțăminte, ornamente, stiluri etc. Aşa-numitul „cap axiomatic” 

(cf. Bidu-Vrănceanu 1986: 228) al domeniului, înglobantul termen modă, este un 
concept ales pentru semnificaţia sa de fenomen complex cu multiple conotaţii 
sociale. Noi am limitat analiza noastră la o parte din domeniu, după cum am 
afirmat în introducere. 

Intercondiţionarea şi intersectarea nivelurilor sunt mecanisme de ierarhizare 
în cadrul câmpului semantic, dar câmpul lexical al modei este amplificat de unele 
fenomene semantico-gramaticale, de care amintea Walter Porzig (Porzig după 
Lyons 1977: 262, vol. 1), care se referea la asocieri semantice apropiate între 
substantiv — verb, respectiv substantiv — adjectiv. Sesizăm existența acestor „relații 
semantice esențiale”, cum au fost denumite (Munteanu 2008: 243) în diverse 
cazuri. De pildă, xenismul cu uz atributiv empire (stil), care într-o anumită 
perioadă este asociat cu substantivul rochie pe axa sintagmatică, ajunge să se aşeze 
pe axa verticală, datorită acestei relaţii de contiguitate referențială, prin elipsa 
regentului, şi devine substantivul românizat ampir, situându-se astfel din punct de 
vedere semantic în paradigma coordonată de hiperonimul rochie, la rândul lui, sub 
cupola semantică a unor hiperohime cu grad mai mare de generalitate precum 
haină, modă. Termenii polisemantici, cu uz determinativ sau substantival, capabili 
să formeze structuri de tip paratactic, de tipul amazoană (pălărie, pană, rochie, 
costum), lărgesc posibilitățile de formare de clase paradigmatice în interiorul 
câmpului. Pe baza opoziţiilor semantice, câmpul lexical cercetat se particularizează 
ca pluridimensional, căci fiecare paradigmă edifică alte subdiviziuni. 

Deoarece inegalitatea ierarhică permite existența mai multor arhilexeme, 
distincțiile apar din opoziții ontice (fireşti în cazul câmpurilor formate majoritar din 
substantive concrete), dar şi relaționale (Coşeriu 1975: 36), deoarece acest câmp 
lexico-semantic este reprezentat de clase aflate în relaţii motivate. De exemplu, 
termenul guler semnifică o piesă în sine, dar semnificaţia sa este şi relațională, ca 
referent dependent de obicei de o piesă de bază căreia 1 se poate anexa, ataşa sau în 
prelungirea căreia se află, precum: palton, pardesiu, pelerină, rochie, bluză etc. 
Acelaşi termen se definește, aşadar, atât prin conceptul de piesă individualizată ca 
atare, cât şi prin reuniune cu o altă piesă. Statutul acesta îi conferă calitatea de sem 
distinctiv în definirea unor referenți. 

Câmpul modei se caracterizează prin pluridimensionalitate datorită 
numeroaselor seme variabile care includ: 

I. material: cu o anumită denumire/caracteristici: ieftin/scump, subțire/gros, 
comun/rar etc. 

II. croială: 

a. formă: amplu/ajustat, lung/scurt, înalt/plat, rotund/ascuţit etc.; 

b. element tehnic: cu/fără pensă/cută/baleieuză/fald/tiv etc.; 

c. element artistic: stil, sem cu multiple şi puternice conotaţii particularizante, 
concretizat în piese de vestimentație construite conform caracteristicilor respective, 
unele tipuri de piese impunându-se cu denumirea stilului sau croielii, în lexeme, ca: 
Marie Antoinette, Directoire, duchesse, Empire, Garibaldi, gigot, girondin, Maria 

Stuart, matelot, pagodă, postillon, princesse, Recamier, Regence, saute-en-barque, 
zuav etc.; 

III. ornament: tip: pasmanterie, broderie, aplicaţie etc.; 

IV. destinaţie: interior/exterior, anotimp: de vară, iarnă etc., comun/ 
ceremonios etc.; 

V. parte sau segment: bor, cozoroc, guler, glugă, mânecă, volan etc. 

Ansamblul poate fi socotit ierarhizat în măsura în care există distincții care 
pot acţiona în ramuri diferite. 

Pe de altă parte, paradigma termenilor de tehnică de croitorie poate constitui 
ca însăşi un set de seme distinctive: /+-clin/, /+-pensă/, /+-cută/, /+-bufant/ etc. 
Desigur, orice sem poate deveni pertinent; de aceea câmpul poate fi catalogat ca 
selectiv. Considerăm că acest câmp lexical conţine seme decelate pe criteriul 
expresiei, propus de E. Coşeriu în 1975 (p. 51), care verifică teza „derivării cu 
sufixe” pentru exprimarea [aproximării în minus] (ex.: mantelă, manteluță de la 
manta), ca şi a opoziției de colectivitate, ca în exemplele: balenă — balenaj, gheată 
— ghetărie, bonetă — bonetărie, botină — botinărie, călțun — călțunărie etc. 

Ansamblul lexical prezent se reprezintă prin seme, precum: [fenomen social], 
[vestimentație], [feminină], [românească], [secolul 19], seme generice, cupolă, 
comune claselor subordonate. Pentru o parte din clase, valoarea [creaţie umană] 
supraordonează clase unite de seme solidare de tip [materialitate], [funcţionalitate], 
[reprezentare], în timp ce altele stau sub semul [tehnică] sau [podoabă]. 

„Numărul semelor este finit numai în clasele determinate, alese pentru 
analiză” (DŞL 2001: 458), de aceea ne vom mărgini la a panorama câmpul lexico- 
semantic al modei pentru a demonstra complexitatea acestuia şi omogenitatea sa 
relativă. 


SEME GENERICE, SEME SPECIFICE 


Urmărind relaţiile de subordonare în raport cu semul generic [modă] al 
paradigmei principale, observăm ramificăni în interiorul acesteia care au atât seme 
generice ale fiecărei clase, elemente de taxem, cât şi seme specifice, elemente care 
opun sememele din cadrul clasei. Asemenea caracteristici pot acționa şi ca 
elemente de taxem şi de semem, în funcție de semul generic. Astfel, seme ca 
[vestimentaţie], [încălțăminte] etc. pot departaja paradigme şi, deci, sememe. 
Semul generic [modă] ordonează prin clasemul [vestimentaţie] sememe ca: bluză, 
fustă, palton, pantaloni, rochie etc. Acesta devine sem specific în opoziția: haină — 
pantof. În continuare, în cadrul fiecărei clase funcţionează seme specifice: pentru 
clasa ordonată de semul [+ vestimentație], putem aprecia ca seme specifice 
următoarele: [+ piesă de bază], sem care ar putea include: corset, fustă, palton, 
pantalon, pelerină, rochie etc., [+ componentă]: buzunar, coadă, cordon, mânecă, 
guler, manşetă etc.; [+ accesoriu]: centură, cravată etc. În interiorul fiecărei clase, 

sememele trebuie să se diferențieze prin trăsături distinctive, cu ajutorul unor seme 
nucleare ca [+ piesă pentru trunchi]: bluză, corset, ghimpă, şal etc. sau prin seme 
aferente, care implică diverse criterii contextuale, de exemplu: [+ mânecă], 
[+ guler], [+ culoare], [+ pasmanterie], [croială], [dimensiuni], [material], [destinație] 
etc. Unele dintre semele aferente menţionate pot fi inerente unor sememe; de 
exemplu, semul [+ mânecă] devine inerent în definirea unității lexicale palton, căci 
sememul şi definiția lexicografică sunt interdependente. 

Acelaşi tip de analiză semantică se aplică şi pentru formarea celorlalte 
paradigme din cadrul câmpului modei: 1. [încălțăminte]: botină, cizmă, ghetră, 
papuci etc.; 2. [pasmanterie]: baghetă, brandenburg, galon etc.; 3. [croitorie]: 
bufant, buion, crevé, cusătură, cută, fald, pensă, pliu etc; 4. [ornamente]: bufetă, 
cometă, franj, fundă, gansă, nod, pană etc.; 5. [stil]: amazoană, Empire, duchesse, 
Regence, Directoire, postillon, matelot etc. Se pot formula astfel opoziții semantice 
necesare conturării fiecărei paradigme lexicale din lexicul modei feminine. 

Unele dintre semele variabile distinctive sunt repetabile în paradigmele 
câmpului, de exemplu: semul [stil] operează în paradigma pieselor vestimentare 
mari (rochie stil Empire), dar şi a lenjeriei (brasieră Regence) sau accesoriilor 
(centură Regence). Numeroase lexeme din câmpul lexical sunt determinate de 
semul [stil] în paradigma accesoriilor (fişiu stil duchesse), a ornamentelor (fundă 
Louis XIV), a croielu (cută postillon) etc. 

Dubla natură a unor lexeme din câmpul modei vestimentare, de autonime 
relationate conceptual şi referenţial la alt termen, cum ar fi manșetă, relaționat la 
mânecă, sau guler prezent alături de termeni ca pardesiu, palton etc., sau epolet, la 
haină, bluză, rochie etc., conferă o anumită omogenitate paradigmatică, mai 
ridicată sau mai redusă în funcție de capacitatea de a fixa trăsături distinctive, 
termenii din paradigmele „inferioare” (ale atributelor) putând deveni seme 
distinctive pentru piese de bază, componente, accesorii. De pildă, semul [+ bor] 
operează restrictiv numai în clasa acoperământ de cap, pentru a distinge, de 
exemplu, pălărie, pentru care este sem inerent, de fes sau tocă la care este absent; 
semul [+ mânecă] poate fi distinctiv, ca inerent, de pildă, pentru sacou, în opoziție 
cu vestă etc. 

Toţi termenii câmpului au statut de hiponim față de pantonimul modă, dar 
filiaţia se stabileşte şi pe teren contextual şi chiar extralingvistic. În acelaşi timp, 
pantonimul poate, la rândul lui, deveni sem distinctiv când indică perioada istorică 
[moda 1830] sau conotația [de modă veche]. 

Deoarece ansamblul în speță are caracteristici fundamentale de [+ funcționa- 
litate], dar şi de [+ reprezentare], semele în opoziţie ale termenilor care denumesc 
părți componente ale pieselor de vestimentaţie: [+ mânecă/guler/rever etc.] sau 
caracteristici intrinseci ale materialului: [gros/subţire; aspru/neted], ale destinaţiei 
[/ceremonie/, /plimbare/, /casă/ etc.], ale formei [/larg/, /lung/, /conic/ etc.], 

formează, ca şi vocabularul, un inventar deschis cu implicaţii uneori decisive în 
claritatea analizei semantice şi a funcției hainei în societatea umană. 

Diferenţa semantică dintre doi termeni nu se reduce la o singură trăsătură. De 
exemplu, clasa paradigmatică alcătuită din elemente ornamentale este definită de 
proprietățile conceptelor [material], [formă], [dimensiune] etc. Mai exact, fiecare 
sem poate avea mai multe valori. Astfel, valorile semului [linie vestimentară/ 
croială] se diferențiază prin formă: /rotund/, /pătrat/, /semi-rotund/, /ascuţit/ etc., de 
diverse dimensiuni: /lung/, /scurt/, /larg/, /strâmt/ ş.a., de stil: /Directoire/, /Louis 
XVI/ etc., fiecare valoare putând departaja lexeme din paradigme diferite. 
Paradigma supraordonată de termenul pelerină, de exemplu, include lexeme cu 
seme comune pentru unele dintre ele: [+ formă în V]: pointă, talma în opoziţie cu 
[+ rotund], specific pentru lexeme ca rotondă, rond. 

Relaţia de excludere care funcționează între caracteristicile care se grupează 
sub o valoare se manifestă numai printr-una dintre valorile unui sem care se poate 
actualiza sau printr-o valoare concretă a unui referent, nu întotdeauna printr-o 
valoare generalizatoare căci, de exemplu, o anumită pelerină poate avea mâneci sau 
poate fi croită ascuţit, dar acestea sunt valori particulare unui tip de referent, 
nespecifice clasei. În semantica vestimentației, ca şi în alte domenii, mai ales în 
scopuri lexicografice, se practică o condiţionare față de un model socio-cultural 
cunoscut (specie de vestă, un fel de pelerină etc.), de multe ori fără diferenţe 
specifice pertinente. Individualizarea termenului prin modalități de ordonare, 
utilizând explicit elemente de opoziţie față de alți termeni din sistem, nu este 
întotdeauna necesară în particularizarea referentului, deoarece un termen definit 
generic, cu diferenţe specifice minime, poate oferi suficientă informație pentru a fi 
încadrat în categoria potrivită, tocmai datorită capacității de a face apel la un 
concept cunoscut. 


CAPITOLUL V 


ORTOGRAFIE ȘI FONETICĂ. 
FENOMENE DE ADAPTARE. 
VARIANTE LEXICALE GRAFICE ȘI FONETICE 


Cercetarea publicisticii din secolul al XIX-lea revelează parcursul lexicului 
de modă feminină cu multe aspecte neprevăzute pe care le implică pătrunderea 
unor lexeme străine pe teritoriul lingvistic românesc. 

Cuvântul, unitate lingvistică complexă care înglobează componente, precum: 
fonetică, semantică, gramatică, este sintetic definit ca un dat al limbilor naturale, 
un element de bază în combinaţii sintactice, purtător de mărci gramaticale, în 
lingvistica tradițională fund o unitate fundamentală prin opoziție cu sunetul, litera, 
silaba, propoziţia şi fraza, în lingvistica modernă, opus morfemului, sintagmei, 
enunţului, grupului de litere (în diverse tipuri de alfabete), clasei de forme 
gramaticale, iar în lingvistica structurală, opus lexemului, în lexicul specializat, 
cuvântul se opune termenului, condiționat monosemantic, iar lexicografia îl 
numeşte cuvânt-titlu sau cuvânt-intrare, ca unitate relativ autonomă în relația cu 
alte unități mai mari sau mai mici, semn lingvistic, concept, complex sonor, în 
timp ce semantica îl foloseşte ca vehicul de concepte, iar pragmatica, instrument de 
comunicare (cfr. DŞL). 

La nivel fonetic, cuvântul este supus în timp unor fenomene specifice de 
adaptare. Intervenția ortografiei, ca instrument de consolidare a limbii literare, 
constă în reliefarea normelor ortoepice atunci când recursul la reguli fonetice 
eşuează. Redarea unor sunete specifice neologismelor franceze pentru care nu 
există corespondent în limba română a fost soluționată în lexicul modei fie prin 
respectarea formei scrise din limba sursă, fie, în majoritatea instanțelor, prin 
adaptare la fonetismul autohton. 

Naturalizarea terminologiei vestimentaţei feminine a parcurs etape cu 
strategii de implantare surprinzătoare, intervenţiile asupra acestor corpuri străine 
soldându-se şi cu împrumuturi de mijloace de creație internă (de ex.: afixe 
neologice). 

Din punct de vedere fonetic, evidențiem câteva mecanisme regulatoare ale 
neologiei de expresie a unităților din acest câmp, prin apel la observaţii asupra 
sistemului vocalic, consonantic şi asupra fluctuaţiilor de accent. 

În limba română, spre deosebire de limba franceză, după cum se ştie, 
cantitatea şi nazalitatea nu constituie trăsături fonetice distinctive. De aceea, în 
vederea integrării, semnificantul a suferit aclimatizări spectaculoase, de la cele slab 
adaptate, care aminteau originea acestuia, la cele total integrate. 

Vom reda câteva aspecte tipice observate în dinamica fonetică a câmpului 
operațional. 

Diftongarea unor foneme singulare: 

— pronunţarea lui [o] final în franceză s-a materializat în epiteza (paragoga) 
[ou] în română, deşi au existat şi variante grafice/fonetice în [o] plenison final 
accentuat până la stabilizarea formei, unele fiind variante existente şi azi în 
exprimarea orală. 

Ex.: figarou, jabou, panou, platou, rulou, tricou, trusou care au prezentat, 
unele mai prezintă încă în limba vorbită, variante ca: figaro, jabo, rulo, plato, 
trico, etc. 

— vocala [u] finală este tranformată în diftongul [iu]. 

Ex.: fichu/fişiu, pardessus/pardesiu. 

— sunetele cu durată se redau, de regulă, prin corespondentele lor tip. 
Fonemul [è] deschis din limba franceză devine [e] mediu. 

Ex.: bergère — berjeră, butonnniere — butonieră, jarretière — jartieră etc. 

Pronunția se îndepărtează uneori destul de mult de cuvântul de origine. De 
pildă, barege, de la numele oraşului francez Barège, a circulat cu forma bariş, prin 
atracție etimologică, turcismul împrumutat anterior în limba română având aceeaşi 
origine franceză ca şi calcul semantic. Acesta etalează diverse forme grafice 
intermediare efemere care confirmă calchierea până la păstrarea nealterată a 
tiparului devenit deja popular. 

Vocala [e] final, accentuată în limba franceză, pătrunde în română urmată de 
semivocala [u]. 

Ex.: decolteu, fileu, godeu, matineu, neglijeu, panieu, sufleu, pliseu, şifoneu, 
de la formele: décolleté, filet, godet, matinée, négligé, panier, soufflet, plissé, 
chiffonné. 

— diftongul [oa] grafiat «—oi» s-a fixat direct cu pronunția din limba de 
origine. 

Exemple: paspoal, penioar, moar, toaletă, voal, voaletă etc. 

Vocalele labiale rotunjite [5] şi [2] din limba franceză au fost adaptate prin 
corespondentele deschise [o], respectiv [u] din română: capucin, centură, costum, 
dublură, turnură, tunică, uniformă, unele dintre ele prezentând variante de tipul 
sentură, costium. Capucin a fost grafiat şi pronunţat şi capuțin sub influenţa 
pronunției germane. 

Grupul grafiat «—illy sau «—il» este preluat fonetic cu semivocala [y] sau este 
redat prin grupurile [/i] sau [lă], de pildă: costume tailleur devine (costum) taior, 
deshabille se scrie şi se pronunţă dezabie, taille devine talie, mantille devine 
mantilă, pentru uşurinţă în pronunție. 

Sunetul românesc [u] redă atât grafemul «ou», cât şi grafemul «u» cu 
pronunție anterioară în limba franceză. 

Ex: bluzon de la blouson, centură de la ceinture, turnură de la tournure, tul 
[tül] de la tulle etc. 

În cazul cuvântului capişon, sunetul [i] apare ca urmare a unei deplasări 
inverse spre anterioritate a unui sunet închis în ambele limbi, de la vocala labială 
posterioară rotunjită [îi]. 

Consoanele au trecut granița limbii române prin tratament articulatoriu 
specific. 

Nazalele [n] şi [m] din franceză se pronunţă prin sonantele [m], respectiv [n] 
în limba română. 

Ex: ancolură, bandă, bluzon, buton, capişon, centură, cordon, fason, franj, 
galanterie, galon, jupon, lenjerie, manşetă, manşon, manteletă, mantou, pensă, 
pompon, sandală, şoşon, veston etc. 

Grupul «-gn» este transliterat prin grupul ,— ni” în română. 

Ex: peignoir — penioar, poignet — poaniet. 

Sonoritatea, în schimb, constituie o trăsătură distinctivă pentru fonetica 
limbii române. De aceea, semnalăm sonorizarea lui [s] intervocalic în cuvinte ca: 
bluză, baleieuză, biezare, camizol, cazacă, poloneză, şemizetă, sub presiunea 
fonetismului francez şi pentru facilitarea emisiei. 

Se sonorizează grafemul „-t” final în cazul unor termeni ca: asortiment, 
bufant, pasmant, transparent. 

Grupul «ch», corespunzător unui sunet fricativ în franceză, este redat prin 
acelaşi sunet [ş]; se păstrează deci pronunția franceză, nu şi grafia. 

Ex: manşetă, şemizetă, manşon, şoşon etc. 

Perechea de grafeme din limba franceză «ce» oscilează un timp între redarea 
lor în limba română prin consoana surdă [s] sau prin africatul [tşe], respectiv «ge» 
ŞI învinge forma scrisă prin folosirea fricativului [J] în majoritatea ocurenţelor. 

Ex.: centură, nu sentură, mercerie, nu merserie. Grupul grafiat «ce» din 
finalul cuvântului poate păstra pronunția, de exemplu, pensă ([.5]) de la pince. 

Grupul «ge» devine „]” în grafia şi pronunția românească: 

Ex.: bergère — berjeră, corsage — corsaj, decolletage — decoltaj, lainage — 
lenaj, neglijeu de la négligé. 


ACCIDENTE FONETICE ȘI GRAFICE 


Iată şi câteva tipuri de accidente fonetice şi grafice suferite de lexicul modei 
în procesul de adaptare la sistemele grafic şi fonetic al limbii române. 
Accidentul fonetic este definit ca „schimbare fonetică întâmplătoare, fără 


caracter regulat, a unui sunet, în cuvânt sau prin fonetică sintactică” (DŞL 
2001: 16). 

În cadrul schimbărilor fonetice, ne vom referi la câteva cazuri de asimilare, 
disimilare, afereză şi acomodare, prezente la cuvinte din paradigma lexicală a 
modei vestimentare feminine româneşti din secolul al XIX-lea. 

Cuvântul şoşon este varianta fonetică românească formată prin asimilare 
consonantică totală progresivă la distanță după formula ş — s < ş — ş. de la fr. 
chausson, sunetul [s], supus schimbării, aflându-se după sunetul [ş] modificator. 

Termenul eșarfă, -e, s.f., a fluctuat în variante ca: eșarpă, şarp, şarf, sub 
influenţa limbii franceze şi ruse. Existenţa paralelă a acestor forme indică o 
contaminare/încrucişare între variante astfel: rom. eșarfă < rom. eșarpă (< fr. 
écharpe) + rom. şarf (< rus. şarf). Nu ocolim nici afereza din varianta şarpă, 
accident fonetic de pierdere a unei vocale la începutul unui cuvânt, care însă apare 
prin atracție sinonimică, sub influenţa împrumutului din limba rusă şarf, cu care a 
circulat paralel în epocă. 

Alte tipuri de accidente fonetice în cadrul acestui câmp lexical sunt cele 
reprezentate de fenomenele fonetice care au generat variante inculte de fluctuații 
fonetice datorate alunecărilor cosmopolite sau fonetismelor regionale, cazuri destul 
de frecvente în mulțimea de variante lexicale. 

Un exemplu interesant este oferit de varianta incultă /avarieră, formată ca 
urmare a două accidente fonetice opuse — disimilare şi asimilare — care au acționat 
simultan. Este vorba, pe de-o parte, despre disimilare consonantică parțială 
progresivă la distanță, 1 — 1 > 1 — r,şi, pe de altă parte, despre asimilare 
consonantică totală regresivă la distanță, după formula | — r > r — r. 

Să nu uităm formele de hipercorectitudine care s-au adăugat unor variante 
incorecte datorită diverselor influenţe, de exemplu: mateneu, poplen, veliur, barez, 
crenă, paşpoal, crenolină, camizon, capod etc. 


ACCENTUL 


Invazia lexemelor cu sonoritate diferită de limba română conduce la 
înmulțirea cuvintelor cu accentuare oxitonă, accentuare nespecifică limbii române, 
dar cu care româna se mai întâlnise în cazul împrumuturilor de origine turcă; în 
vocabularul modei vestimentare, fenomenul se regăseşte la substantive şi adjective 
neologice terminate în vocală: 

— a plenison accentuat: talma, panama; 

— e plenison: négligé, dezabie, glace; 

— o plenison: bolero, domino, figaro, jabo; 

— u plenison: marabu. 

Mulţi termeni sau formaţii lexicale împrumutate păstrează pronunția franceză 
cu accentuarea şi forma grafică de origine. 

Ex.: entre-deux/neglige/neglijeu, deshabille/dezabie, gigot sau à gigot, en 
coeur, en forme, en vogue etc. 

Exemplele din acest capitol sunt mostre de tratament fonetic aplicat 
neologismelor de origine franceză care ilustrează mobilitatea maximă a 
elementelor lexicale neologice şi a rezolvărilor, în normele bazei articulatorii şi 
ortografice româneşti, oferite unor situații de substituire masivă a sunetelor unei 
limbi străine cu sunete asemănătoare din propria vorbire. Acest fapt, reliefat de 
vocabularul în discuţie, contribuie mult la modernizarea, prin rafinare, a bazei de 
articulație aflată istoric în plină evoluţie a limbii române în contact cu fonetisme 
străine. 


CAPITOLUL VI 


PROCEDEE DE ÎMBOGĂȚIRE A LIMBII ROMÂNE: 
EXTERNE ȘI INTERNE 


PROCEDEE EXTERNE: ÎMPRUMUTURI LEXICALE 
IN LEXICUL MODEI 


Împrumutul lexical, mijloc extern de îmbogăţire a vocabularului limbii 
române, reprezintă un „proces de încorporare a unui element lingvistic dintr-un 
idiom în altul” (DŞL 2001: 279). Atât clasa împrumutului direct (lexeme simple, 
compuse şi frazeologice) şi indirect (prin intermediul altei limbi), cât şi aceea a 
împrumutului savant şi a dubletului etimologic se regăsesc printre termenii 
vocabularului modei. 

Câmpul semantic al modei cuprinde neologisme care denumesc obiecte 
unice, substantive, clasă fundamentală, numeroasă, deschisă, sau substantive cu rol 
atributiv, utilizate de multe ori eliptic de regent, ca şi câteva expresii şi construcții 
frazeologice. Împrumuturile lexicale „directe” sau „indirecte” (DŞL 2001: 279) 
s-au materializat în: 

— substantive simple: a/geriană, ampir, baschină, berjeră, bertă, bluză, 
bolero, bonetă, balandran, brasieră, buion, burnus, crinolină, domino, eghiletă, 
figarou, fişiu, flanelă, fular, gansă, garibaldiană, ghetră, gheroc, ghipură, ghimpă, 
redingotă, godeu, jaretă, knickerbockers, lizereu, malacov, mantilă, modistă, 
palatină, pan, panier, penioar, plastron, poanieu, poloneză, postilion, rotondă, 
spențer, subrau, transparent, tricorn etc. 

— substantive compuse: cache-corset, cache-maillot, cache-corset, saute-en- 
barque, tea gown, sortie-de-bal etc. 

— construcţii lexicale: en coeur, en forme, le dernier cri, ă gigot, en vogue 
ş.a. 

O mare parte dintre aceste cuvinte face parte astăzi din vocabularul 
cuvintelor internaționale în domeniu. 

Curentul neologic de care ne ocupăm a produs îmbogăţiri notabile în 
structura fondului lexical al limbii române. Stabilitatea şi întrebuinţarea frecventă a 
unor neologisme au condus la dezvoltarea masei vocabularului şi chiar a fondului 

principal, unele lexeme exprimând şi acum, după mai bine de un secol, noțiuni 
fundamentale. 

Raportul dintre unitatea lexicală şi variantele sale merită o atenţie specială în 
cazul vocabularului modei din secolul al XIX-lea, deoarece ilustrează etape ale 
procesului de integrare în limba română şi de influențare a normelor limbii literare 
prin nenumărate realizări concrete ale lexemelor in statu nascendi. Semnificantul 
prezintă două sau mai multe complexe fonetice apropiate, iar unitatea lexicală 
desemnează, în cele mai multe cazuri, acelaşi referent. Termenul străin circulă 
paralel cu corespondentul său preexistent în română, ştiindu-se că limba română 
are tendinţa să păstreze cuvântul vechi alături de împrumutul recent: 

Ex.: brandenburg — găitan — ceapraz; călțun — bas — ciorap; capişon — glugă; 
coadă — trenă — şlep; jupă — fustă; peignoir — rochie de casă — robe de chambre; 
pieptar — plastron — corset, suitaş— şnur etc. 

Folosirea în aceeaşi perioadă a mai multor împrumuturi pentru acelaşi 
semnificat conduce inevitabil la eliminarea din uz a unora dintre ele sau la 
specializarea fiecăruia. 

Ex.: bor — bord; brasardă — banderolă, bretele — osentragi; camizolă — 
matineu;, capişon — glugă, fald — cută; şlep — trenă; suitaş — şnur etc. 

Aceeaşi constatare se poate face şi referitor la utilizarea alternativă a 
construcției străine şi a calcului în decursul aceluiaşi interval istoric. 

Ex.: robe de chambre/rochie de casă, couteau d 'Argusicuţit d'Argus; 
Regenmantel/manta de ploaie etc. 

Sintagme conceptuale subdivizionare de tipul: rochie de bal, faţă de termenul 
generic rochie, a unor compuse, precum jachetă-bolero, faţă de jachetă etc. sunt 
amintite în cazul împrumuturilor care extind uzul termenului de bază, denumiri de 
concepte noi în istoria costumului, preţioase pentru furnizarea de informații din 
epocă. 


Xenisme 


Împrumuturile directe sunt reprezentate de lexeme simple sau compuse şi de 
formaţii frazeologice în forma din limba sursă sau prelucrate parțial după normele 
limbii primitoare. Xenismul reprezintă un „cuvânt neologic recent, preluat cu 
forma intactă a etimonului şi neadaptat încă la sistemul limbii române, simțit de 
vorbitor ca aparținând unui sistem lexico-gramatical străin de limba română, 
sentiment care se manifestă atunci când cuvântul este folosit în scris, prin 
individualizarea lui grafică, fie prin caractere cursive, fie prin subliniere, fie prin 
încadrarea între ghilimele sau prin scriere cu majusculă” (DSL 2001: 574). 

În masa de cuvinte de modă feminină din secolul al XIX-lea, s-au aflat şi 
termeni specializați, efemeri sau durabili, substantive simple, compuse şi locuţiuni 
străine (cu valoare adjectivală sau adverbială). 

Dintre xenismele simple, enumerăm: chiffone, chaussure, chute, col, 
coquille, couteau, dépassant, déshabillé, dessous, devant, Directoire, Duchesse, 
Empire, fashion, girondin, houppelande, jeu, knickerbockers, marabout, négligé, 
nécessaire, paillason, parement, peignoir, poignet, pointe, postillon, quille, 
Récamier, Régence, trotteur etc. 

O mică parte dintre acestea au trecut filtrele fono-morfologice ale limbii române, 
fund înregistrate de anumite dicționare actuale cu grafie şi pronunție adaptată: dezabie 
(DEX, NODEX, MDN), neglijeu (DEX, DN, MDN, DOOM), neseser (DEX, DN, 
MDN), paspoal (DEX), regentă (DEX’98), zuav (DEX, DN, DOOM). 

Altele au fost conservate, ne referim la cele care exprimă stiluri de artă, 
inclusiv vestimentară, care figurează în lexicografia prezentă: Empire (DEX, 
MDN), Directoire (DN, MDN), trotteur (DEX, MDN) etc. 

În sfârşit, o altă parte dintre ele este în uz şi în prezent în limba vorbită, fără a 
fi înregistrate de vreun dicționar, cu circulație în limbajul specialiştilor sau al 
cunoscătorilor în domeniu, de exemplu: entre-deux (împrumut care a îndepărtat 
varianta adaptată temporar antredeu), en coeur, à gigot, robe de chambre etc. 

„În ciuda calității accidentale, efemere a mai multor xenisme, tratamentul lor 
poate oferi informații prețioase asupra tendințelor flexionare celor mai puternice 
ale momentului, căci, în absența unui tipar flexionar inerent, xenismele reflectă în 
mai mare măsură tendințele actuale” (DŞL 2001: 574). 

Dintre xenismele compuse efemere sau stabilite în lexicul modei, amintim: 
cache-corset, cache-maillot, cache-nez, cache-peigne, couvre-maillot, entre-deux, 
robe de chambre, saute-en-barque, sortie de bal, sortie de théâtre, tea gown, tour 
de calotte, tour de cou, tour de taille, trou-trou etc. 

Pe lângă xenismele simple şi compuse, au fost împrumutate şi locuţiuni şi 
expresii, adică xenisme frazeologice, utilizate de obicei adjectival: en coeur, en 
forme, ă gigot, ă la princesse, en vogue, ă la zouave etc. 

Termenul modă include elemente specifice de stil, formă, exprimate printr-un 
atribut anume care o singularizează şi-i conferă dreptul de fenomen cu localizare 
temporală şi cu caracteristici bine definite. De aceea, am luat în discuţie un număr 
relativ restrâns de expresii din limba franceză care au pătruns în română în 
intervalul studiat, utilizate atributiv pe lângă regent, cu topică în postpunere: 
(mânecă) en coeur, (mânecă, rochie) à gigot, à la princesse, (confecție) en forme, 
(colecție vestimentară) hautes nouveautés, (vestimentaţie) en vogue etc. 


Eponime 


Vocabularul modei înglobează un număr semnificativ de mare de denumiri 
de semnificaţi proveniți din nume proprii sau comune datorită specificului 
domeniului. Secolul al XIX-lea a permis accesul împrumuturilor, astfel că 
vocabularul românesc s-a îmbogăţit cu denumiri de creatori de stiluri, tipuri de 
croială sau de piese vestimentare. 

Studiul apelativelor, al derivatelor de la nume de persoană, numit 
„deonomastică”, a primit denumirea de la lingvistul italian Enzo La Stella T. în 
1982, într-un articol al său, termen care reapare în 1984 în titlul lucrării sale 
Dizionario storico di deonomastica: Vocaboli derivati da nomi propri, con le 
corrispondenti forme francesi, inglesi, spagnole e tedesche, Florenţa: Olschki 
(cf. Sala 1999: 83). În România, subiectul a fost cercetat de A. Graur, Mioara 
Avram, M. Sala, O. Laiu-Despău ş.a. Formațiunile deonomastice se referă, deci, la 
eponime, denumire care s-a impus pentru terminologia cu etimologie onomastică 
(termeni comuni proveniți din nume proprii). 

În inventarul lexical al modei feminine româneşti din secolul al XIX-lea, 
apar numeroase împrumuturi de astfel de termeni. În modă, numele creatorului sau 
al celui care lansează o formă vestimentară are importanță socială și rămâne în 
mentalul colectiv prin denumirea dată referentului. 

Menţionăm aici câteva eponime din corpusul lexical al modei: 

bertă, guler de dantelă pe umerii dezgoliți, nume care provine de la un nume 
feminin; 

brandenburg, stil decorativ de vestimentație caracterizat prin aplicarea unor 
galoane transversale la butoniere, specific zonei oraşului german Brandenburg; 

Directoire, stil vestimentar (artistic, în general) din anii Directoratului 
francez, 1795—1799; 

Empire, stil de artă, inclusiv vestimentar, rochie cu talie înaltă pornind de sub 
bust care s-a purtat în timpul Primului Imperiu; 

figarou, o pelerină al cărei nume a fost inspirat de personajul lui 
Beaumarchais; 

girondin, stil de palton de la numele grupării moderate a girondinilor din 
timpul Revoluției franceze; 

lavalieră, cravată cu nod mare, flotant, provenind de la numele domnişoarei 
Louise de La Baume Le Blanc, ducesă De La Vallière (1644-1710), favorita 
regelui Ludovic XIV; 

malacov sau malacoff, fustă amplă denumită astfel de la numele fortăreței 
construite să apere oraşul Sevastopol, cucerită de francezi în 1855; 

spențer, jachetă scurtă fără basc, poartă numele lordului Spencer 
(1758—1834) etc. 


Catahreze împrumutate 


Lexicul modei feminine conţine, de asemenea, catahreze. Denumită şi 
„metaforă lingvistică” sau „trop prin extensie”, catahreza este „o figură semantică 
(trop) lexicalizată, provenită dintr-o metonimie/sinecdocă/metaforă al cărei sens — 
la origine figurativ — s-a pierdut prin uz” (DŞL 2001: 92). 

Întâlnim o tipologie catahretică, cele mai multe unităţi lexicale având 
originea în domeniul biologiei, pătrunse în română prin calc semantic, de exemplu: 

balenă, egretă, fregată, marabu, paradis etc. Aceste sinecdoce, majoritatea 
denumiri de păsări ale căror pene sunt utilizate ca podoabă pentru pălării, sunt 
denumiri reprezentative pentru o clasă de obiecte. 

Termeni şi locuţiuni, metafore împrumutate, formate în limba de origine prin 
analogie de formă, precum: boa (analogie cu forma şarpelui), coquillé (stofă 
drapată în formă de cochilie), en coeur (decupaj în formă de inimă), à gigot 
(mânecă de forma unui picior de miel) etc. 

Vocabularul modei îşi extrage modele din formele oferite de universul 
proxim, cu semioză compatibilă. 


PROCEDEE LA GRANIȚĂ. CALC LINGVISTIC 
Calc lexical de structură. Calc total 


Un alt procedeu de îmbogăţire a vocabularului unei limbi, prezent în lexicul 
modei, este calcul lingvistic. Echivalare terminologică în limba ţintă, calcul 
lingvistic este considerat un procedeu de îmbogăţire a limbii aflat la intersecția 
dintre procedeele externe şi cele interne. Se consideră calc lingvistic „procedeul de 
transpunere literală, exactă, a unui cuvânt semantic analizabil, a unei construcţii 
sau numai a unui sens dintr-o limbă A într-o limbă B, cu materialul limbii B” (DŞL 
2001: 90). 

Câmpul lexical al modei conţine câteva manifestări ale acestui tip de 
neologism, de traducere totală sau parțială a unui cuvînt sau expresii frazeologice, 
fiind cunoscut faptul că acest procedeu, ca şi împrumutul, este caracteristic 
perioadelor de înnoire lexicală. 

Protagonistul calcului lexical total este un termen cu o frecvenţă relativ mare, 
intrat inițial în vocabularul vestimentație: masculine militare din care se extinde 
semantic, în cadrul aceluiaşi limbaj specializat, în vocabularul vestimentar feminin. 
Ne referim la neologismul ținută, provenit din cuvântul italian, tenuta, al cărui 
etimon latin, feneo-tenere, este comun cu cel al verbului analog din limba română 
a ține. Deşi termenii au etimon comun, sursa şi momentul împrumutului verbului şi 
al substantivului diferă în limba română. .Lexemul a fost concurat de neologismul 
toaletă, folosit exclusiv pentru moda feminină, cu sensul de ansamblu vestimentar. 

Un alt exemplu de calc de structură total imperfect este redat prin sintagma 
manta de ploaie după compusul german Regenmantel. 


Calc lexical parțial 


Un alt tip de calc prezent în câmpul lexical al modei vestimentare feminine 
este calcul parțial, prezent într-un exemplu de calc parțial de structură reprezentat 
de substantivul osentragi (bretele), după compusul german /osentrăger, parte 

împrumut, parte calc deformat, cu etimologie populară, redat prin tragi, ind. prez., 
pers. a II-a sg.de la vb. a trage, având aceeaşi semnificaţie cu vb. german tragen de 
la care provine. 


Calc frazeologic 


În frazeologia din câmpul lexical al modei vestimentare feminine, există 
locuţiuni demne de interes din punctul de vedere al studiului vocabularului prin 
formele calchiate. Calcul lingvistic reproduce, cu material indigen, forma internă a 
unui cuvânt străin sau structura unei expresii sau locuţiuni. Calcurile frazeologice 
există în număr apreciabil în vocabularul modei vestimentare. Adeseori, au 
caracter internațional, regăsindu-se şi în alte limbi. Modelul imitat poate fi 
structura expresiei, în cazul calcului de structură, sau construcţia gramaticală, în 
cazul calcului morfologic şi sintactic. 

Expresiile à la mode (la modă), le dernier cri de la mode (ultimul răcnet al 
modei), en vogue (în vogă) ş.a sunt calcuri frazeologice parţiale, dar care respectă 
dubla identitate structurală: numărul de elemente şi ordinea. 

Un exemplu de calc de structură format dintr-un calc lexical şi un calc 
semantic, după un substantiv compus, este guler şal (< fr. col châle), în care primul 
element este o traducere, celălalt fiind un calc semantic. 

Un calc frazeologic imperfect este reprezentat de sintagma pantofi de ietac, după 
fr. chaussures d 'interieur, în care substantivul pantof care, prin determinantul arhaic de 
ietac, arată un început al specializării cu sensul curent astăzi, aducând o precizare 
necesară. Interesantă este şi apropierea etimologică şi semantică de cuvântul francez 
pantoufles, care semnifică papuci (pantofi de casă/de interior/de iatac), având etimon 
comun cu lexemul românesc pantof (considerat împrumut din germană). 

Un alt calc frazeologic imperfect întâlnit în textele publicistice este fusta de 
cal, după fr. joupon de crin, în care substantivul fusta semnifică fusta de dedesubt, 
sintagmă atât de utilizată la vremea respectivă, neologismul jupon nu se 
specializase încă, iar lexemul ca/ redă prin sinecdocă proveniența materialului 
folosit la confecționarea jupoanelor rigide. 


Calc semantic 


Vocabularul modei este înnoit şi îmbogăţit prin sensuri adăugate cuvintelor 
din limba comună, calcul semantic constând „în atribuirea unui sens nou unui 
cuvânt existent deja într-o limbă, după modelul corespondentului său străin, care 
este întotdeauna cel puțin bisemantic” (Hristea 1984: 111), tip de calc pe care 
autorul îl grupează în două categorii în funcție de vechimea în limbă a cuvântului 
care îşi îmbogăţeşte conţinutul semantic, calc semantic la cuvintele vechi şi calc 
semantic la neologisme. Reiau citatul oferit de Theodor Hristea (1984: 114) 

referitor la calcul semantic, citându-l pe Charles Bally (1951: 51): « On ne 
comprend pas encore l'extension et l'importance de cette forme de limitation, 
qu'on surprend dans les replis les plus cachés de la langue... Le calque est appelé à 
donner une nouvelle impulsion aux études lexicologiques, dans 50 ans on ne 
concevra plus de dictionnaire ctimologique qui ne tiendra pas comptes: 1) de la 
filiation sémantique des sens; 2) de l'tude systématique des mots introduits par 
traduction ». 

lată câteva asemenea calcuri: accesoriu, algeriană, baghetă, balandran, 
balenă, baretă, betelie, boa, burnus, calotă, capot, caschetă, cazacă, călțun, 
cămaşă, coadă, cometă, costum, cuirasă, cușcă, dedesubt, dinainte, egretă, foaie, 
fregată, galoş, găitan, marabu, marchiză, matelot, model, necesar, pagodă, 
palatină, paradis, platou, poloneză, rufă, sac, sandală, sculă, stolă, tăblie, umăr, 
undă. 


CREATIVITATE INTERNĂ 


Derivare, derivare regresivă 


Neologizarea limbii române în secolul al XIX-lea a reînsuflețit procedeele 
interne de îmbogăţire a vocabularului. Vom exemplifica aici câteva mijloace 
interne de formare a cuvintelor. 

Un procedeu intern de îmbogăţire a vocabularului este derivarea. 

Împrumuturile din vocabularul modei au contribuit, alături de cele din alte 
domenii, la pătrunderea şi fixarea unor sufixe substantivale şi adjectivale în limba 
română, mai ales din franceză. Acestea s-au răspândit, dând dovadă de viabilitate şi 
productivitate, unul dintre rolurile sufixelor fiind acela de indicator al filierei de 
pătrundere. lată câteva exemple: 

-ment (de la asortiment, parement etc. ); 

-ură (ancolură, centură, dublură, furnitură, garnitură, parură, turnură etc.); 

-aj (balenaj, decoltaj, lenaj etc.); 

-on (manşon, capişon, cordon, jupon, plastron, şoşon, veston etc.); 

-ieră (lavalieră, butonieră etc.); 

-ție (aplicație, confectție etc.); 

-erie (broderie, galanterie etc.). 

-et(ă) (coleretă, garsonetă, jachetă, manşetă, manteletă, şemizetă, toaletă etc.) 

Prefixarea se manifestă la substantivele din perioada descrisă mai ales prin 
formarea de verbe sau deverbale dintr-o temă nominală. Aceasta presupune o 
adaptare a semnului de bază. Întregi familii lexicale sunt împrumutate sau formate 
prin derivare parasintetică din substantive denumind obiecte de vestimentație. O 
parte dintre exemplele care urmează sunt extrase din publicistică, o altă parte, din 
lexicografia epocii, antrenarea unui cuvânt-tip neologic duce la formarea unei serii 

lexicale: asortiment, a asorta, asortare, asortat, sau bluză, bluzare, a bluza, 
bluzat; bie, a bieza, biezare; cloş, a cloşa, cloşat; corset, a încorseta, încorsetare; 
mercerie, a merceriza, mercerizare; garnitură, a garni(si); imprimeu, a imprima, 
imprimare, imprimat; malacojf, a înmalacofa, înmalacofată,; mască, a măscui, a 
masca, mascaradă, mascat; mănuşă, a îmănuşa, înmănuşare; modă, modernizare, 
modern; pasmanterie, pasmant; paspoal, a paspoala; pensă, a pensa; pliseu, 
plisat, a plisa, plisaj; uniformă, uniformizare, uniformitate, a uniformiza etc. 

Se împrumută un lexem sau întregi serii lexicale sinonimice, se creează 
derivate, unele cu un anume grad de expresivitate, exploatate frecvent de literatura 
satirică a timpului: decolteu, a decolta, decoltat;, dublu, dublură, a dubla; fason, a 
fasona, fasonat, etc. 

lată alți câțiva termeni din lexicul vestimentar formați prin sufixări. Este 
cazul cuvintelor moştenite sau al unor împrumuturi vechi sufixate: încrețitură 
(rom. încrețit + suf. ură), căptușeală (rom. căptuşi > căptuh + i, germ. Kapptuch), 
croială (rom. croi + suf. ală), găteală (rom. găti + suf. eală), îmbrăcăminte 
(vb. îmbrăca + suf. minte), (înjcingătoare (rom. (în)jcinge + suf. oare), rufărie 
(rom. rufă + suf. rie), tăietură (tăia + suf. ură), tivitură (tivi + suf. ură). 

În cadrul derivării, un fenomen mai „greu definibil, insuficient studiat şi cu 
unele aspecte destul de controversate”, cum îl prezenta Th. Hristea (1984: 73), este 
derivarea regresivă, pe care o defineşte astfel: „procedeul analogic de creare a noi 
cuvinte, unități frazeologice şi forme gramaticale prin suprimarea unor afixe reale 
sau aparente de la cuvinte ori forme flexionare existente deja în limbă”. 

Printre împrumuturile din vocabularul modei feminine alcătuit de noi, există 
câteva substantive formate prin derivare regresivă, şi anume: bretea (fr. bretelle), 
cordea (ngr. kordela), varianta flanea (fr. flanelle), varianta sanda (fr. sandale), 
exemple de refacere a unui singular după plural, fenomen denumit derivare 
regresivă morfologică (Hristea 1984: 73), după formula: sg. rom. bretelă > pl. rom. 
bretele > sg. rom. bretea; sg. rom. cordelă > pl. rom. cordele > sg. rom. cordea; 
rom. sg. flanelă > pl. rom. flanele > sg. rom. flanea, respectiv: sg. rom. sandală > 
pl. rom. sandale > sg. rom. sanda, prin suprimarea sufixului aparent. 


Pseudofranţuzisme 


Un exemplu de creație internă prin derivarea unui împrumut este substantivul 
colectiv botinărie, care înseamnă atelier sau magazin de botine. Nefiind înregistrat 
în dicționarele franceze, derivatul ar putea fi o creație românească formată prin 
analogie cu bonetărie (echivalent existent în franceză), de la rom. botină + suf. rie. 
Derivarea de la un împrumut francez cu sufix de aceeaşi origine a creat, fie şi 
efemer, o familie lexicală cu aparența unui împrumut francez, de fapt, un 
pseudofranţuzism, procedeu descris de Th. Hristea în 1984 (p. 61). 

Aducem în discuție încă două cuvinte, pseudofranțuzisme ale epocii: cache-culoite 
ŞI feşonete, a căror existență, considerăm noi, se datorează, până la proba contrarie, 

limbii române, prin combinarea unor teme şi elemente formative împrumutate din 
franceză. 


Compunere şi formaţii paratactice 


Pe lângă derivare, un alt procedeu intern de îmbogăţire a vocabularului este 
compunerea, prin care „două sau mai multe cuvinte (de obicei în calitate de unităţi 
lexicale distincte) se unesc şi dau naştere unui cuvânt nou. Acesta denumeşte o altă 
noțiune decât cele pe care le denumesc elementele lui constituente luate izolat” 
(Hristea 1984: 95); „sunt formaţii cu structură analizabilă” (GLR 2008: 91). 

Deşi nu se bucură de productivitate în limba română, nefiind specifică „nici 
latinei, nici celorlalte limbi romanice şi are limitări sub aspectul repartiției 
stilistice” (DŞL 2001: 125), compunerea, acest procedeu intern de îmbogăţire a 
limbii, a primit un imbold de la multitudinea de împrumuturi franceze, care deţinea 
modele. 

Prefixoidele au constituit elemente de compunere prezente în câteva exemple 
din lexicul studiat, împrumutate din franceză, demi/mi, combinate cu substantive, 
adjective etc.: 

„demi-decoltaj” (MI, 1901, p. 370); 

„mi-cloş ” (MI, 1897, p. 35); 

„demi-confecționate” („Adevărul”, 1888, p. 3); 

„demi-saison” (FR, 1879, p. 110). 

Există apoi nenumărate „formaţii paratactice” (GLR 2008: 93) în vocabularul 
modei, constituite din două substantive nesudate, din xenisme şi împrumuturi 
compuse. De obicei, al doilea substantiv are uz atributiv, dar sunt şi excepţii, unele 
calcuri efemere: „cas-strae”, „saloane strae numite bonjure” (AR, 1847, nr. 96, 
p. 348). 

lată exemple extrase din publicistica modei: 

„bluză chemisier” (MI, 1901, nr. 19, p. 146); 

„boleroul-bluză” (MI, 1903, p. 3); 

„calota beret, garnitură de pene negre de amazone” (MI, 1898, nr. 2, p.2); 

„centură-soutien de satin alb” (MI, 1900, nr. 43, p. 336); 

„colet-pelerină dublu” (MI, 1903, nr. 1,p. 3); 

„corsaj-bolero rotund, tighelat întreg, mărginit cu benzi” (MI, 1903, nr. 1, 
p. 3); 

„corsajul-bluză, platca şi gulerul de ghipură” (MI, 1903, p. 10); 

„corsaj-habit” (MI, 1901, nr. 9, p. 71); 

„corsaj-bluzon” (MI, 1903, nr. 1,p. 1); 

„centură corseletă formată din baghete” (MI, 1901, nr. 51, p. 411); 

„corsetul-cuirasse” („Bobârnacul”, 1878, nr. 18, p. 3); 

„corsaj-habit în formă de figaro” (MI, 1902, p. 75); 

„jachetă-frac imitând fracul bărbaților” (MI, 1898, p. 426); 

„fustă-costum plissé” („„Timpul”, 1877, nr. 15, p. 4); 

„guler-etole (pelerină)” (MI, 1897, p. 95); 

„jachetă tailleur” (MI, 1898, nr. 1, p. 121); 

„jachetă-redingotă de stofă la fel, închisă la o parte cu nasturi de corozo” 
(MI, 1897, p. 131); 

„jJupă-pantalon pentru cichste” (MI, 1900, nr. 16, p. 121); 

„jupă-tailleur de catifea” (MI, 1900, nr. 41, p. 318); 

„manta-pelerină de muselină de mătase roz pe satin asortat, plisată” (MI, 
1903: 2); 

„rochie tailleur de postav satin gri” (MI, 1903, nr. 1, p. 3); 

„talie-bluză” este un compus întâlnit în jurnalele de modă: (MI, 1898, p. 403) 
ŞI „Moda”, (1905, nr. 7, p. 2); 

„pălărie-bolero de fetru negru” (MI, 1902, p. 402); 

„pălăria-clacă” (AR, 1839, nr. 68, p. 334). 

Formaţiile de tip paratactic, numite şi „construcții binominale neprepozi- 
tonale” (cf. Dincă 2006: 28), sunt considerate un „tipar nou, cu efecte sintactice 
(se introduce un nou model sintactic al grupului nominal, inexistent în limba 
română), dar şi lexicale (creşte, ca inventar, clasa adjectivului invaniabil).” Aceste 
„grupuri nominale care au la bază coordonarea se caracterizează prin serialitate 
(posibilitatea de a inversa ordinea termenilor în sintagmă fără efecte asupra 
sensului)” (Dincă 2006: 28). Între acestea se creează relaţii logico-semantice de 
calificare, identificare, complementare, coordonare. Autoarea observă că se pune în 
discuție noțiunea de clasă gramaticală datorită uşurinţei cu care se fac transferurile 
de la substantiv la adjectiv, şi se îmbogăţeşte clasa substantivului invariabil. (Dincă 
2006: 29). 

Deşi tiparul datează deja de aproape două secole, este insuficient studiat şi 
fenomenul a reapărut odată cu împrumuturile recente din limba engleză. 

Nu toate construcţiile din lexicul modei s-au adaptat limbii române, dar ele 
demonstrează deschiderea la încercări de a copia structuri, de a crea formaţii 
lexicale, indiferent de viabilitate. 


Conversiune 


În vocabularul modei, anumite cuvinte cu existență îndelungată în română, 
de provenienţă latină au fost substantivate, schimbându-și aşadar valoarea grama- 
ticală de prepoziţii sau locuţiuni adjectivale în substantive, utilizate foarte frecvent 
în decursul secolului al XIX-lea sub presiunea textelor din publicistică în 
descrierile pieselor de modă şi a tiparelor franţuzeşti. Deşi preexistenţi, au avut o 
existență concomitentă cu termenii francezi echivalenți pe parcursul secolului. 

Substantivul dinainte/dinainți provine din locuţiunea adjectivală [partea] 
de dinainte articulată cu articolul hotărât inclus în structura prepoziției. 

Acelaşi fenomen de conversiune se observă şi în cazul substantivului 
dedesubt, al substantivului față şi jos. 

Lexicul prezent etalează, de asemenea, numeroase cazuri de substantive 
folosite ca determinanti ai unor regenti, deci cu rol de adjective categoriale, în 
exemple ca: a/geriană (stofă, eşartă), amazoană (rochie, costum, pană), baiaderă 
(eşarfă), canotieră (pălărie), clac (pălărie), couteau (pană), egretă (pană), figarou 
(vestă), garsonetă (pălărie), marchiză (pălărie), matelot (pălărie), paradis (pană), 
rotondă (pelerină), saute-en-barqgue (palton), zaior (costum), talma (pelerină), 
transparent (stofă) (vezi Corpus). 


Polisemie inter- şi intradomenială 


Ne referim la „polisemia intradomenială” (polysemie intra-domaines), 
denumire care aparține lingviştilor I. Meyer şi K. Mackintosh) (www.unibuc.ro/ 
studies/Doctorate2010Martie/Rizea Monica — De.) care semnifică „polisemia ca 
urmare a reintegrării unităților determinologizate în discursul specializat al 
domeniului de origine”. Mecanismele cunoscute ale dezvoltării polisemiei, 
metafora sau metonimia, indică determinologizarea unui termen, acelaşi cu un 
cuvânt mai vechi în limbă, ceea ce înseamnă o terminologizare a acestei unități 
preexistente în limba comună sau traducerea termenului specializat din altă limbă 
şi împrumut de sens din alt domeniu sau din limbajul comun. Procedeul este calcul 
semantic (6.2.), ca procedeu de introducere de metafore (prin analogie) sau de 
metonimii (prin contiguitate). 

Unităţi lexicale moştenite sau împrumutate în perioada anterioară studiului 
nostru au avut capacitatea de a se reintegra în discursul modei feminine, cu sensuri 
noi, calchiate, prin analogie: sac, umăr, undă, costum etc. 

Alte sensuri apar prin metonimie şi sinecdocă: boa, egretă, marabu, paradis 
etc. (vezi Corpus). 

O parte dintre neologisme poate suporta un tratament de terminologizare prin 
trecere în limbajul specializat specific istoriei costumului sau de „couture”. 

Ex.: baschină, bavetă, bavolet, cometă, coquille, crevé, dépassant, directoire, 
empire, entre-deux, gansă, gigot, palatină, panier, peplu, poignet, poloneză, 
postillon, spenţer, strap, şifoneu, torsadă, undă, verif, zuav ş.a. 

„Polisemia are în vedere unele lexeme care se specializează semantic prin 
pătrunderea în discursul specializat al altor domenii ca urmare a reintegrării 
unităților  determinologizate (în urma contactului cu limba comună)” 
(www.unibuc.ro/studies/Doctorate2010Martie/Rizea Monica — De.). 

Un exemplu de unitate lexicală neologică din limbajul comun care se 
utilizează în domeniul vestimentaţiei moderne este şi cuvântul accesoriu. Sintagma 
accesoriu vestimentar semnifică piese cu un grad mai mic sau mai mare de 
obligativitate în ansamblul vestimentar ca: geantă, curea, neseser, obiecte 
decorative ataşate vestimentaţiei, după ce fusese folosit iniţial, conform 
dicționarelor, în arta teatrală. Domeniul plasează lexicul modei vestimentare atât în 
limba standard, cât şi în limbajul specializat, unii termeni având uz mai restrâns, în 
măsura în care noțiunea face parte din limbajul specialiştilor. 


CAPITOLUL VII 


SEMANTICĂ ŞI TERMINILOGIE LEXICALĂ. 
IERARHIZĂRI LEXICO-SEMANTICE 


Corpusul lexical supus analizei semantice se defineşte prin complexe relaţii 
ierarhice, pronunțat ramificate în urma folosirii unor strategii clasificatoare logice. 
Lexemele componente prezintă manifestări de supraordonare prin lexeme al căror 
sens este inclus în sensurile unuia sau mai multor termeni. Complexitatea 
jerarhizării se situează la nivel conceptual, nivelurile ierarhizante se separă în 
funcție de varietatea semantică a conceptelor. 

Termenul de hiponimie a fost creat de A.J. Greimas (1966: 29), prin analogie 
cu antonimia, sinonimia, pentru a ordona descrierea lexicală. Hiponimia este o 
relație semantică „subtip — tip”, în timp ce hiperonimia este o relație „tip — subtip”, 
ambele fiind definitorii în teoriile organizării lexicale prin utilizarea noțiunii de 
„incluziune de clasă”, concept central al reprezentării semantice lexicale (cf. 
M.L. Murphy, University of Sussex, Brighton, UK) (http://rww.sciencedirect.com/ 
science/article/pii/B0080448542010464). 

Hiponimele sunt caracterizate de relația de incompatibilitate, fiind mai 
precise, mai restricționate de numărul mare de seme inerente. Hiperonimele se află 
mai sus în ierarhie, sunt mai generale, mai cunoscute, mai cuprinzătoare semantic. 
Atunci când incluziunea vizează referentul, ne aflăm în fața unei „incluziuni 
extensionale” (cf. A. Bidu-Vrănceanu 2007: 133). Incluziunea se poate manifesta şi 
la nivel intensional (G. Kleiber, I. Tamba 1990: 7-8, 12, A. Lehmann; F. Martin- 
Berthet 1998: 50-51 apud A. Bidu-Vrănceanu 2007: 134), cu referire la numărul de 
seme, hiponimul având mai multe seme decât hiperonimul său. Hiponimia permite, 
în acest caz, formarea de paradigme create pe bază de seme comune caracteristice 
hiperonimului, ceea ce clarifică relațiile dintre hiperonim şi hiponime. Desigur, la 
schimbarea hiperonimului, rolul este preluat de oricare hiponim cu potențial, 
reordonând hiponimele atât în lexicul comun, cât şi în cel specializat. De pildă, 
termenul manşetă se subordonează hiperonimului mânecă, supraordonat de 
hiperonime ca bluză/rochie/palton etc., care se află sub patronajul hiperonimului 
vestimentatie şi, mai departe, sub pantonimul modă. Deci, aceeaşi unitate lexicală 
se poate încadra în mai multe paradigme ordonate de mai multe hiperonime, toate 
sub cupola hiperonimului vestimentație, în cazul nostru, şi a pantonimului modă. 

Această mobilitate justifică şi marchează granița dintre lexicul comun şi cel 
specializat în domeniul vizat. De la nivelul general, atotcuprinzător al 
pantonimului, ierarhia coboară la hiperonime la care se raportează diferitele clase 
paradigmatice, deci la hiponimele cu plasare în registrul specializat, conform 
observațiilor unor lingvişti (A. Lehmann, F. Martin-Berthet, 1998). Poziţia 
inferioară în ierarhie certifică o specificitate semantică avansată prin conținutul mai 
bogat în seme distinctive ale hiponimului. Co-hiponimele (M. F. Mortureaux 
1997: 79 apud A. Bidu-Vrănceanu 2007: 134) sau izonimele (L. Depecker 2002: 
133, 135 apud A. Bidu-Vrănceanu 2007: 134) particularizează membrii clasei 
paradigmatice prin restricționare semantică, de exemplu: corset, definit prin 
pieptar sau spătcel. 

Importanţa hiperonimelor existente în jurul pantonimului structurează 
cunoştinţele într-o terminologie determinată, oferind trepte de gradare şi stabilind 
legături între lexicul specializat şi cel comun, ambele aspecte vizând accesul la 
sens. Specializarea hiperonimului sporeşte gradul de terminologizare a lexicului 
reprezentat, ridicând o barieră în fața nespecialistului prin distanța semantică. 
Vocabularul modei dispune de hiperonime de rang înalt, cuvinte de origine latină, 
de mare generalitate, foarte binecunoscute în lexicul comun românesc: 
acoperământ de cap, vestimentaţielhaină, încălțăminte, apoi de cuvinte cu nivel 
mai scăzut de generalitate, precum: pălărie, pantof, rochie, fustă etc. Aproximările 
sunt nenumărate în definițiile hiperonimice din dicționarele secolului al XIX-lea, 
dar hiperonimul are un rol primordial deoarece asigură decodificarea semantică, 
chiar şi parțială. Un hiperonim poate avea un grad mare de generalitate atunci când 
supraordonează numeroase hiponime, de pildă: substantivul pelerină poate fi 
considerat un hiperonim pentru lexeme ca: a/geriană, rotondă, rond, capucin, 
etolă, houppelande, mantilă, palatină, sortie-de-bal, mantelă, manteletă, mantilă, 
mantiletă, colet, dominou, fişiu, ghimpă ş.a., deşi unitățile, unele cu regenți elidați, 
sunt foarte diferite conceptual. Gruparea lor se bazează pe semele comune 
caracteristice hiperonimului, cunoaşterea conceptului permițând încadrarea în 
clasă. 

Desigur, precizarea relației bilaterale hiperonim — hiponim reclamă elemente 
suplimentare. Ierarhia se ramifică, calitatea de hiperonim putând fi atribuită unor 
hiponime dintr-o clasă pentru o subclasă; încă un exemplu, haină ar putea fi 
hiperonim pentru jachetă, dar hiponim în relație cu termenul vestimentație care 
supraordonează hiperonime intermediare (haină, fustă, pantalon, căciulă ş.a.) din 
sistemul paradigmatic ale unor clase de hiponime din ce în ce mai particularizate. 

În trepte, se poate vorbi de hiponim când acesta se află în relaţie de 
incluziune semantică față de o unitate lexicală cu sens generalizant. Lexicul modei 
abundă în exemple de astfel de clase supraordonate de hiperonime ca: accesoriu, 
care ar putea cuprinde hiponime, precum: amazoană (pană), centură, bijuterie, 
cometă, evantai, eşarfă, fişiu, lavalieră, manşon, mănuşă, mitenă, pălărie, şal, 
voaletă ş. a., în cascadă, lexemul pălărie faţă de berjeră, canotieră, capelă, capotă, 

clac, capelină, garsonetă, panama, tricorn, ş.a., dar pălărie nu subordonează 
termeni ca beretă, bonetă, capișon, glugă, mantilă, tocă, turban ş.a., pentru că nu 
împărtăşesc semul [+ bor], nici clasa cascheră, șapcă, particularizată prin semul 
[+ cozoroc]. 

Un alt hiperonim posibil, extras din corpusul în discuție, este lexemul b/uză 
în opoziție cu garibaldiană, bluzon, camizolă, şemizetă, şemizier, tricou ş.a.; 
hiperonimul foaletă include dezabie, costum, matineu, rochie, taior ş.a.; crinolină, 
jupă, jupon, panier, trenă sunt hiponime față de cuvântul mai vechi fustă, iar 
jachetă devine hiperonim pentru termeni ca baschină, cazacă, veston, jiletă, 
redingotă, spențer, talie, tunică ş.a., knickerbockers se subordonează hipero- 
nimului pantalon; pardesiu înglobează cuvinte, precum: cazacă, mantelă, mantilă 
etc.; palton include burnuz, manta, mantie, mantă, mantou ş.a., pantonimul 
încălțăminte cuprinde neologismele botină, galoş, gheată, ghetră, şoşon, ş.a. 

În sfârşit, amintim şi relaţia de reprezentare semantică referenţială de tip 
holonim —  meronim bine ilustrată de câmpul lexico-semantic al modei 
vestimentare, în care lexeme ca: betelie, bor, corseletă, guler, mânecă, platcă, 
volan ş.a., deşi reprezintă referenţi în sine, nu pot forma un întreg vestimentar, ci 
părţi, facultative sau obligatorii, ale unui asemenea ansamblu, precum: pantalon, 
pălărie, fustă, bluză, mantou, rochie etc. 

Am considerat util să atragem atenția asupra acestei relații atât de bogat 
reprezentate în câmpul modei vestimentare feminine. 


SINONIMIE, ANTONIMIE, POLISEMIE, PARONIMIE 


Sinonimia, antonimia, polisemia, hiponimia reprezintă clase paradigmatice 
din câmpul lexico-semantic care susțin rigoarea definiţiilor termenilor din 
ansamblul modei feminine din secolul al XIX-lea. 

A. Bidu-Vrănceanu (2007: 111) a remarcat abordarea timidă a acestor 
probleme, deşi în istoria lingvisticii ponderea acordată fiecăreia dintre ele a fost 
diferită, deoarece analiza presupune: „(a) caracterizarea fiecărui tip de relație la 
nivelul lexicului specializat pe domenii; (b) analiza unei anumite relaţii în texte cu 
grade de specializare diferite şi (c) precizarea consecințelor contactului cu limba 
comună pentru fiecare tip de relație în fiecare terminologie.” 

Vom atinge câteva probleme caracteristice acestei perioade de rapidă 
modernizare a limbii române. 


SINONIMIE LEXICALĂ ŞI NEOLOGIE DE LUX 


Sinonimia presupune posibilitatea de substituire a unui lexem prin altul, în 
sincronie, fără alterarea sensului sau a contextului. Forma sub care se prezintă 
sinonimia în limba română în secolul al XIX-lea, deci într-o diacronie limitată, a 

permis coexistenţa în vocabularul de tranziție a unor denumiri revolute alături de 
un împrumut care reprezintă un concept nou, insuficient cunoscut până la 
stabilizarea în uz a unei unități lexicale larg cunoscute şi acceptate. Sinonimia s-a 
manifestat între variante formale şi efemere, ca şi între xenisme neologice 
(franţuzisme, cu precădere) şi variante existente aparținând unor registre stilistice 
diferite. Situaţiile întâlnite în cercetarea acestui lexic au dezvăluit faptul că 
echivalenţa semantică a constituit o modalitate frecventă de explicare concisă a 
termenilor noi în textele de cronică mondenă, care au pătruns astfel mai uşor ca 
sinonime ale echivalentelor lor româneşti. Multe împrumuturi au dublat sau triplat 
semne sau noțiuni existente, unele arhaizate, plasându-se astfel în zona 
ncologismelor de lux. lată câteva exemple de astfel de serii sinonimice ale 
perioadei: centură — cordon — cingătoare — brâu — taclit, colet — pelerină; cravată — 
legătură de gât — lavalieră; eşarfă — şal, guler — col — ghimpă, coleretă — freză,; 
tour de cou — podealț, fular — şal, jartieră — jaretă — calțavetă; ceapraz — pasmant; 
cusătură — broderie — cutură; coadă — trenă — şlep; fustă — jupă; garnitură — 
parement, rufărie — lenjerie; volan — bască — corseletă;, ciorap — călțun — bas; şorț — 
tablier etc. 

Dacă nu se adoptă cuvântul care desemnează un nou concept, termenul vechi, 
moştenit, sau un alt termen nou, de mai mare generalitate sau mai cunoscut, îşi 
poate consolida poziția în limbă în fața neologismului (vezi termenul fustă care 
rămâne alături de termenul mai nou jupă; dar parement, mai specializat, nu-i poate 
lua locul mai genericului garnitură etc.). Sinonimia parțială este dirijată contextual 
şi stilistic. 

Prezenţa a două variante simultane, una neologică, cealaltă calchiată: devant — 
dinaintea; col — guler, trenă — coadă, bufant — sufleu, crevé — fantă etc. este des 
întâlnită de-a lungul deceniilor. 

În terminologia modei feminine, sinonimia există, deşi câmpul e referențial, 
deoarece acest vocabular trebuie să funcționeze la nivelul întregii mase a 
populației, limbajul nou, specializat fiind ajutat de sinonime binecunoscute ca să 
devină accesibil. De aici şi paradoxul valorilor sinonimice în definirea unui termen 
nou în care acesta este explicat printr-un regionalism, o sinonimie deci, între 
termenul neologic şi cel popular, de exemplu: botină — ciuboțică; bretea — 
osentragi;, asortiment — cişit, ghimpă — iacă, eghilet — fetişchet;, manşon — 
mânecariu. 

Distanţa stilistică mare, cu precădere în cazul formelor corupte, poate 
produce efecte contradictorii la nivelul limbii standard, ambii termeni putând fi, în 
anumite cazuri, vag sau deloc cunoscuţi cititorului obişnuit, unul prin apartenența 
la o limbă străină, altul marcat diatopic. 

Sinonimia referențială dispune de numeroase exemple de vulgarizare 
ştiinţifică în lexicul modei feminine din secolul al XIX-lea, între limba comună şi 
codul ei terminologic existând uneori diferenţe remarcabile. În texte de largă 
circulație, substituția e posibilă în unele cazuri de sinonimie (de exemplu, șnur — 

pasmant), dar aproape imposibilă în altele (de ex.: eghiler — fetişchet). Desigur, 
afirmaţia nu include utilizarea oricărui sinonim în textul literar, text cu anumite 
conotaţii, riscante pentru tipul de text publicistic, considerat, în genere, avangardist 
din punct de vedere lexical. 

Determinările extralingvistice trebuie corelate cu concepte de actualitate, care 
arată adaptarea respectivului concept la realităţile vremii, de înnoire economico- 
socio-culturală. 

Analiza presei comerciale şi mondene demonstrează mai puţin preferințele 
pentru utilizarea unor cvasisinonime, însă lexicografia reunește termeni echivalenți 
în care diferențierile componentelor semice nu apar întotdeauna clar marcate, 
justificat la o ştiinţă încă în formare, ca şi limba română la momentul respectiv. 

lată câteva exemple de sinonimie manifestată între neologisme: broderie — 
cutură; volan — basc; centură — cordon; fular — şal — eșarfă; tresă — galon etc. 

Înregistrăm, de asemenea, o sinonimie totală, în anumite cazuri: că/țun — bas — 
ciorap;, ceapraz — pasmant, capişon — glugă; coadă — trenă — şlep; crinolină — 
malacov etc., dar şi o cvasisinonimie referenţială care antrenează serii sinonimice 
bogate, termenii deosebindu-se stilistic şi contextual: centură — cordon — 
„cingătoare — brâu — taclit; colet — rotondă — rond — capă — pelerină etc. 

Se obesrvă serii sinonimice radiale, cu mulți termeni arhaici şi neologici 
deopotrivă, specializaţi şi comuni, în care există un nucleu sinonimic, regionalisme, 
variante parțial adaptate limbii române, xenisme, termeni purtători de diverse mărci 
diatopice, diastratice, diafazice. Sinonimele furnizate de noi fac parte din toate 
categoriile, totale, parțiale, aproximative, inclusiv sinonimia oferită de lexicografia 
vremii prezentă în definițiile din corpusul alfabetic: 

agrement — sculă — ornament — accesoriu 

algeriană — eşarfă — şal 

ampir — rochie 

ancolură — decoltaj — decolteu 

antredeu — bandă — broderie 

asortiment — colecţiune — adunare — pruvariu — cişit — desfacere — fond 

baleieuză — bandă — panglică — şiret — galon — suitaş — volan — ruşă — 
crinolină — întăritură 

balenă — os — fanon — lamelă 

bandă — cordon — fâşie — panglică — legătură — lentă — cerc — şină — manşetă — 
margine 

baretă — bentiță — bandă — pasmant -galon 

bariş — basma — testemel — tulpan 

bască — poală — ilic — adaos — volan — extensie 

bavolet — voal — volan 

beretă — baretă — bonetă — căciulă 

bertă — volan — ornament — corsagiu — garnitură 

bluză — cămaşă — tunică 

bluză — vestă 

boa — şal — eșarfă — blană — sul 

bolerou — vestă 

bonetă — pălărie — scufie — căiță — căciulă 

bord — margine — pasă — streaşină 

botină — cizmă — gheată — ciuboţică 

brandeburg — şnur — găitan — galon — ceapraz — ornament — pasmant — 
podoabă 

bretea — fâşie — osentragi 

buf — proeminenţă — buion — bufant — cută — fald — şifoneu — pliu — sufleu — 
umflătură 

burnuz — manta — scurteică — haină — cațaveică — pieptar — mantilă — 
sortie-de-bal 

butonieră — gaură (de nasture) — încheietoare 

buzunar — tască — pungă — săculeț 

cache-culotte — jupon 

caşneu — şal — eșarfă — fular — mască 

calotă — pălărie — fes — tichiuţă — căciuliță — căpac 

calță — scarpă 

călțun — ciorap — bas 

camizolă — vestă — pieptar — cămăşuţă — scurteică — ciupag — matineu 

capelină — pălărie 

capot — mantou de interior — rochie de casă 

caschetă — șapcă 

cazacă — scurteică — manta — bluză — mantou 

centiron — (înjcingătoare — centură — curea 

clac — pălărie — cilindru — joben 

cocardă — nod 

col — guler 

coleretă — guleraş — volănaş — freză 

colet — guler — capă — pelerină 

cometă — fundă 

chute — fundă 

coquille — plisă 

cordon — cordea — lentă — sfoară — şnur — şiret — panglică 

cornetă — corn 

corsaj — talie — ciupag — bust 

corseletă — rabat — bandă — centură 

corset — pieptar — spătcel — cuirasă — redresseur 

costum — haină — taior 

costum — travestiu 

cravată — lavalieră — legătură de gât 

cret — îndoitură — cută — fald — curmătură — undă 

crevé — fantă — deschizătură 

crinolină — malacov 

culisă — pliu — tiv — deschizătură 

dezabie — penioar 

domino — costum (de bal) — manta 

draperie — fald — drapaj 

dublură — căptuşeală 

eghilet — şiret — găitan — şnur — fetişchet 

epolet — şpalet — jocheu 

eșarfă — fâşie — şal — bandă — lentă 

falbala — mangetă — bandă — volan — fald — cută — încrețitură 
fason — model — croială — formă 

feston — ghirlandă — cunună — cusătură 

figarou — vestă — corsaj 

fiong — fundă — bufetă — nod — mot 

fişiu — băsmăluţă 

flanelă — pulover 

franj — ciucur — canaf — ceapraz — țarțam 

fular — basma — şal — bariş 

fustă — jupă — jupon — sucnă — foaie 

galanterie — pânzărie — broderie — manufactură 

galon — ceapraz — găitan — tresă — firet — şiret — fir — bandă — brandenburg 
galoş — papuc — imineu — şoşon — soclu 

gansă — şiret — fir — găitan 

garibaldiană — bluză — camizolă 

garnitură — ornament — podoabă — parement — ornătură — accesoriu 
gheată — botină 

ghimpă — şemizetă — bluză 

godeu — fald — cută 

houppelande — mantou- manta 

iacă — ghimpă — şemizet — pelerină 

jachetă — haină — redingotă 

jartelă — jartieră — panglică — calțavetă — legătură de ciorap 
jiletcă — vestă — giletă 

leton — fir — aţă — sărmă 

lisereu — panglică — gansă — fir — şiret — paspoal — şnur 
losangiu — patrulater 

manşetă — mânecuță 

manşon — sac — mânecă — mânecariu — colceag 
mantelă — mantilă — mantăl — mantie — manta 

mantilă — pelerină — pointă — şal 

mască — figură 

matineu — capot — halat — dezabie — camizolă — toaletă — costum — ţinută 
mănuşă — mitenă 

model — tipar — copie — exemplar — eşantion — prototip — patron 
paladă — pelerină 

palatină — blană — pelerină — etolă 

pan — bandă — basc 

panglică — suitaş — aplicaţie 

panou — bucată — platou 

pantaloni — liciari — nădragi — caravani 
pantof — botină 

parură — conciură — coafură 

pasă — bandă 

pasmanterie — ceaprazărie 

paspoal — ruşă — bentiţă 

patină — perpetru — talpă — lamă — gheată — pantof 
pelerină — colet 

pensă — cută — îndoitură — pliu 

peplu — rabat 

plastron — pieptar — cravată — garnitură 
poaniet — manşetă — betelie 

podgalț — eșarfă — tour de cou 

pointă — şal 

poloneză — redingotă 

poloneză — rochie 

pompon — nod — rozetă 

postillon — bufant — cută — plisă 

puf — turnură 

quille — garnitură 

reieu — dungă (în relief) 

robe de chambre — penioar 

rond — manta 

rotondă — pardesiu 

rotondă — pelerină — manta — capă — pardessus 
rufărie — îmbrăcăminte 

rufărie — lenjerie 

ruşă — bandă 

rulou — sul 

saute-en-barque — mantou — cazacă 
sortie de bal — mantou (cu capă) 

şpalet — epolet 

spenţer — jachetă — haină (scurtă) 

sufleu — bufant — plisă 

suitaş — şnur — cordon — şiret 

şal — mantilă — fular — eşarfă — algeriană — baiaderă — fişiu 
şemizetă — bluză — ghimpă 

şifoneu — cret 

şlep — trenă — coadă 

şort — bavetă — tablier 

şosură — încăltăminte 

şoşon — galoş 

şu(chou) — nod 

tablier — poală 

talie — corsaj 

talma — pelerină — capă 

tea gown — rochie de interior — robe de chambre — penioar 
toaletă — îmbrăcăminte — ţinută — vestimentaţie 
tocă — pălărioară — căciuliță 

tour de calotte — eşarfă 

tour de cou — podgalț — eşarfă 
travesti — costum 

trenă — coadă — şlep 

tresă — şiret — cordea — garnitură 
trotteur — costum 

trusou — rufărie 

tunică — haină 

turban — cealma — tulpan 

turnură — perniță — puf 

ținută — costum — îmbrăcăminte 
uniformă — costum — îmbrăcăminte 
voal — feregea — basma 

voaletă — voal — feregea 

volan — manget — falbala 


Aceste sinonime se folosesc concomitent în anumite perioade pe parcursul 
secolului. In general, unul dintre termeni câştigă teren, uneori rămân doi, unul 
specializându-se, sau, în alte cazuri, se menţin mai mulți termeni cu sens generic: 
paspoal — bentiță; sortie-de-bal — mantou, şosură — încălțăminte; şnur — cordon, 
patină — lamă; Jason — model — croiala; bariş — basma etc. 

Echivalența semantică şi contextuală justificată rezultă din contextul 
lingvistic şi extralingvistic, dacă termenii nu benficiază de definiții lexicografice. 
Sinonimia referențială în presa de modă ridică probleme de precizie semantică, cu 
trimitere la diferențieri conceptuale mai mult sau mai puțin pertinente în discurs. 

Distincţiile contextuale se raportează la tipul de discurs care admite restrictiv 
un termen (de exemplu, în comunicările despre modă se foloseşte frecvent eșarfă, 
nu podealț;, tocă, nu căciuliță), ambele împrumuturi încadrându-se bine în registrul 
pertinent, cel care controlează lexicul. 

Sinonimia totală intră sub incidenţa aceleiaşi reguli, deoarece între un termen 
arhaic şi unul neologic, cel neologic este potrivit contextului şi stilului unei cronici 
mondene din actualitatea vremii. lată câteva exemple: corset — pieptar, jartieră — 
panglică; godeu — cută; corsaj — ciupag; ghimpă — iacă, tocă — căciuliță; butonieră — 
incheetoare; botină — ciuboțică; bavolet — voal; basc — adaos; baleieuză — întăritură; 
crevé — Jantă, eghilet — şiret, gansă — şiret, manşon — mânecariu; peplu — rabat 
poignet — manşetă etc. 

Faptul că acelaşi cuvânt (vezi şiret versus eghilet sau gansă), bine stabilit în 
limbă, devine sinonim pentru două sau mai multe neologisme creează confuzii 
semantice, împrumutul definind un concept al cărui „nod dur” (M. T. Cabre 1991: 
21, 31 apud A. Bidu-Vrănceanu 2007: 25) este identic sau asemănător din punct de 
vedere semantic, dar ale cărui diferențe specifice indică un referent diferit. 

Există şi varianta unor traduceri din limbi diferite a unor termeni ca, de 
exemplu: epolet — şpalet; şlep — trenă; corsagiu — corsaj; şnur — galon etc. 

Se poate întâmpla ca utilizarea unor sinonime să se datoreze omiterii unor 
diferenţe semantice care să permită substituirea în majoritatea contextelor: finută — 
toaletă; haină — veşmânt; voal — bavolet etc. 

Preferința pentru unul dintre sinonime clarifică, desigur, perspectiva asupra 
specializării lexicale. 

În procesul cunoaşterii, semnificația conceptelor poate fi „un factor 
psihofiziologic cauzativ” (1994: p. 12, cap. 1), o formă de manipulare a 
sentimentelor umane, aşa cum afirmă americanul A. Korzybski în teoria sa asupra 
semanticii generale încă din 1933, care vizează caracterele universale dincolo de o 
limbă dată. 

Studiul acestui fenomen socio-cultural face trimitere, de asemenea, la 
semantica psihologică a lui Georges Kleiber (1990), care justifică întrebuinţarea 
unui termen prin operarea unei imagini mentale prototip, deci privilegiată, capabilă 
să acționeze în limbaj. 


OMONIMIE 


Omonimia este definită ca „relația dintre două sau mai multe cuvinte, 
morfeme şi construcții care au aceeaşi formă şi sensuri diferite” (DŞL 2001: 367). 

În lexicul modei, multe neologisme au creat relații de omonimie, respectiv au 
semnificanți identici cu sensuri diferite, făcând parte din paradigme lexico- 
semantice diferite. 

De exemplu: domino (joc) — domino/u (piesă vestimentară); dublură (actor) — 
dublură  (căptuşeală), jocheu (călăreț) — jocheu (epolet), palatină (soția 
guvernatorului unui palat) — palatină (specie de pelerină), bască (etnie, limbă) — 
bască (adaos la corset) — bască (beretă; bluză, vestă); bluză (obiect vestimentar) — 
bluză (gaură la biliard); figarou (piesă vestimentară) — Figaro (personaj din piesele 
lui Beaumarchais); Ma/akov (fortăreață în Sevastopol) — malacov (crinolină) etc. 

Termenii constituie exemple de coliziune care nu se pot rezolva decât 
contextual sau prin determinări lexico-sintactice. 


PARONIMIE 


Paronimia reprezintă o relație între „cuvinte asemănătoare ca formă, dar 
deosebite ca sens” (DŞL 2001: 374). 

Există paronime în lexicul modei, în care diferențele sunt fie în mijlocul 
cuvântului, fie la sfârşitul acestuia; acestea se deosebesc atât morfologic, cât şi 
contextual, chiar dacă au etimon comun. 

Exemple de paronime din vocabularul modei: 

basc (adaos la corset) şi bască (şapcă); 

capot (halat de casă) și capotă (pălărie); 

mantelă (manta scurtă) şi mantilă (şal şi pelerină); 

rever (guler răsfrânt) — revers (dos); 

coleretă (guler) — corseletă (corsaj mulat); 

epolet (bandă rigidă) — eghilet (cordon); 

bolerou (vestă scurtă) — bolero (dans şi cântec) ş.a. 

Lexeme cu etimon comun sunt adaptate în română cu două forme şi două 
sensuri specializate: bor (de pălărie), unitate specializată cu fonetism francez, în 
opoziție cu bord, singurul folosit inițial în presa modei, cu pluralul borduri (de 
exemplu: bordurile pălăniei). Pe parcurs, pierde sensul inițial al semnificantului şi 
devine paronimul lexemului „bor”, de etimologie germană (< germ. Bord). 


POLISEMIE 


In general, polisemia este o „capacitate a majorității cuvintelor de a avea mai 
multe sensuri” (DȘL 2001: 391), în opoziţie cu monosemia, însă şi cu omonimia; 
polisemia este generată de dorința de economie lingvistică prin opoziție cu 
sinonimia, de natură semantică în cazul metaforizării, care delimitează denotaţia de 
conotaţie. | 

Statistica lexicală susține că frecvenţa în uz a unui cuvânt produce polisemie. 
Câmpul modei manifestă atât polisemie în lanţ, cât şi radială în exemplele 
următoare: bavetă: (1) „partea superioară a unui şorț”, (2) bărbiță pentru copii; boa: 

(1) şarpe uriaş, (2) şal; balandran (l) „vechi mantou cu nasturi în față”, 
(2) „mantou de ceremonie cu două fante pentru braţe cu nasturi în față”, 
(3) „redingotă cu brandenburguri la modă în timpul Restauraţiei”; mantilă: (1) şal 
care acoperă capul, (2) pelerină scurtă; camizolă: (1) rochie de casă, (2) cămaşă de 
noapte; matineu: (1) ansamblu vestimentar (2) cămaşă etc. Dezambiguizarea are 
loc la nivel contextual. 

Alte cuvinte polisemantice din corpusul modei: balandran, bandă, baretă, 
basc, baschină, bluză, bolerou, brandenburg, burnuz, canotieră, camizolă, capelă, 
capot, cazacă, colet, culotă, draperie, garderobă, garnitură, mantilă, mantie, 
parură, peignoir, peplu, pled, şemizetă, şoşon, talie, transparent etc. 

Deşi specializarea termenului implică monosemantism, iar polisemia ar 
induce echivocul, F. Gaudin (2003: 166 apud A. Bidu-Vrănceanu 2007: 112) 
consideră că polisemia reprezintă „o condiție restrictivă din perspectivă 
terminologică”. Posibilitatea dezvoltării unei „polisemii interne” (A. Bidu- 
Vrănceanu 2007: 112), în cadrul aceluiaşi domeniu, dar şi a unei „polisemii 
externe”, când termenii trec de la un domeniu la altul, „în relație cu limba comună 
sau cu alte terminologii” (A. Bidu-Vrănceanu 2007: 112; A. Stoichiţoiu-lIchim 
2001-a: 119-120), a condus la tratarea ei ca omonimie, deci cu intrări diferite în 
nomenclatură. Totuşi, justificarea şi acceptarea polisemiei interne ca denotativă sau 
conceptual-semantică, în cazul anumitor terminologii, constituie o dovadă a 
„democratizării cunoaşterii, nu numai ca extindere a termenilor în limba comună, 
ci Şi ca o asimilare a lor.” 

Lexicul modei vestimentare feminine conţine o polisemie denotativă internă 
care dezambiguizează sensurile exclusiv contextual sau cognitiv anaforic, dar şi 
prin metaforizare sau transfer semantic. 

De exemplu, substantivul amazoană (eliptic de regent) are patru accepţii în 
modă pe filiația sensului principal de luptătoare antică: costum specific, pălărie, 
fustă, pană. Lipsa definiţiei unuia dintre sensuri, al patrulea, din lexicografia 
românească a extins cercetarea noastră către contextul iconic şi apoi către 
lexicografia franceză, conform căreia sensul este tratat în cadrul polisemiei în lanţ 
din etimon comun (vezi Corpus). Poziţia aceasta ar putea fi discutabilă, dacă am 
considera acest sens ca omonim, prin etimonul diferit, al numelui râului Amazon, 
de pildă, prin asemănare de formă între delta acestui râu şi pana trilobată de strut 
folosită ca accesoriu de lux, pentru care s-a dezvoltat o întreagă industrie. Ipoteza 
aceasta din urmă rămâne o simplă speculație (vezi CNAM, plume), pentru care nu 
există suficiente argumente. 

Frecvența folosirii terminologiei denotative neologice în contact cu limba 
comună a favorizat tendinţa spre polisemie datorită conceptului introdus de noua 
realitate. Numărul cuvintelor polisemice din lexicul modei feminine din secolul 
al XIX-lea este considerabil, ceea ce a constituit un factor suplimentar de 
discreditare a unor lexeme, deoarece polisemia în cadrul unui singur domeniu 
conduce la confuzie. 


CAPITOLUL VIII 


LEXICOGRAFIE ȘI TIPURI DE DEFINIŢIE 


Rolul lexicografiei din secolul al XIX-lea în analiza vocabularului modei 
vestimentare feminine româneşti constituie o provocare în sine. În plin proces de 
formare şi stabilire a propriei metodologii, lexicografia românească s-a aflat la 
confluența mai multor discipline care au avut ca obiect de studiu lexicul. Spaţiul 
cultural românesc s-a dovedit o încercare cu multiple implicaţii datorită legatului 
purist al Şcolii Ardelene, tranziției de la un tip de alfabet la altul şi procesului 
galopant de modernizare a limbii române aflate sub influenţa cvasitutelară a limbii 
franceze, manifestată prin „inundarea” unor zone lexicale cu o terminologie nouă. 

Interesul pentru cunoaşterea ştiinţifică şi pentru schimbare a permis intrări 
lexicale care aveau ca ţintă cunoaşterea comună. Însă dinamica şi restricţiile 
normative ale cuvântului condiționau accesul împrumuturilor la definiţie. 

Până la apariția unui  dicţionar-tezaur elaborat într-un program 
instituționalizat de coordonare la nivel naţional, inițiat şi concretizat sub auspiciile 
Academiei Române, performanţele lexicografice în înregistrarea neologismelor au 
avut un caracter limitat, individual. Dezvoltarea unei întregi tipologii a 
dicționarelor, după ce, în decursul veacului, fuseseră tipărite în număr 
impresionant, a impus colectarea informaţiei care va culmina cu un necesar proiect 
de întocmire a unui dicționar general al limbii române. 

Pornind timid de la glosare şi mici dicționare bilingve, ajungând la 
dicționarele-tezaur, la cele poliglote şi la enciclopedii, limba română va fi normată 
unitar de-abia datorită marilor proiecte lexicografice. Cum abordarea noastră are 
caracter diacronic, am făcut apel la toată tipologia menţionată anterior pentru 
compararea definiției. 

Dicionarele bilingve anticipează prerogativele unui dicționar explicativ 
încercând definiţii ale cuvintelor, pe lângă traducerea lor. 

Lexicografia specială introduce internaționalisme şi fixează invariante, deşi o 
mare parte dintre ele vor suferi schimbări de registru lexical sau ieşire din uz. De 
altfel, lexicografia din epocă dovedește o inerentă limitare epistemologică. 
Totodată, va avea tentative de descriere normativă pentru o serie de termeni 
decontextualizaţi, ceea ce transformă dicționarele respective în repere pentru studii 
contrastive cu lexicografia generală. 

Vocabularul modei are preţioase atestări ale neologismelor în dicționarele 
secolului al XIX-lea, dar acestea transmit informaţie şi prin valorosul metalimbaj 
referitor la uzul lingvistic, la stadiul de codificare lexicografică şi, desigur, la 
semantică. | 

Odată cu stabilirea unor principii de funcționare a lexicografiei ca disciplină, 
s-a fixat metalimbajul specific şi s-a constituit aparatul lexicografic necesar. 


APARATUL LEXICOGRAFIC 


Mărci diastratice 


Întrucât această cercetare vizează prioritar aspectul aplicativ, dincolo de 
concluziile teoretice, nivelul practic al lucrării este reprezentat de analiza unor 
definiții oferite de dicționarele explicative româneşti (monolingve şi bilingve) unor 
unităţi lexicale excerptate din publicistica secolului. În limbajul natural, factorul 
semantic se află într-un raport complex cu realitatea extralingvistică, de aceea 
analiza noastră reconstituie sensuri esențiale în reconstituirea faptelor lexicale, 
precum: sensul descriptiv (denotativ), expresiv, social (pragmatic), sensul 
specializat. 

Dicţionarele de limbă, ca texte structurate semiotic cu finalitate practică, dar 
şi ca arhive ale diferitelor stadii de dezvoltare a limbii, reflectă o concepție despre 
limbă şi despre lume, o simptomatologie culturală, putând fi considerate obiecte 
culturale care transmit atât viziunea lexicografilor, cât şi mentalitățile societății 
româneşti din secolul al XIX-lea. Destinate cititorului interesat de sensurile 
cuvintelor, aceste instrumente sunt elaborate prin metode diverse, mai mult sau mai 
puţin coerente, de analiză a sensului. Numeroasele dicționare consultate, începând 
cu Vocabularul purtăreţ românesc-franțuzesc şi franțuzesc-românesc urmat de un 
mic vocabular de omonime, semnat de J. A. Vaillant în 1839, şi sfârşind cu 
Dicţionarul limbii române literare (1913—2007), dicționarele tipărite în spaţiul 
cultural românesc, bilingve sau explicative, conturează nivelul lexicografiei 
românești şi capacitatea acesteia de rezolvare a problemei valului lexical neologic 
din domeniul modei vestimentare feminine. Acest periplu a dezvăluit organizarea 
acestor instrumente ştiinţifice, ca şi abordarea lexemelor din câmpul semantic 
vizat. 

Neologismele sunt cuvinte cvasi-absente din axa paradigmatică a 
dicționarelor, deoarece un împrumut nou nu poate fi catalogat imediat drept 
neologism. De aceea, există termeni neînregistrați care au reuşit să fie asimilați şi 
se folosesc încă în limbajul modei, vocabularul domeniului fiind printre cele mai 
mobile. Lexicograful atestă cu întârziere, uneori de cincizeci de ani, cuvintele nou 
apărute în vocabular, fapt nu tocmai rar în secolul al XIX-lea, după cum s-a putut 
constata, fenomen explicabil prin atitudinea de neîncredere în statutul 

neologismului. În cazul limbii române, întârzirea are explicaţii care se datorează şi 
influenţei curentului latinist, filtru epurator autoritar al lexicului. În ciuda acestor 
frâne, anumiţi lexicografi au făcut tentative de introducere a noutăților lexicale, 
mai ales din domeniile juridic, comercial, ştiinţific, financiar-bancar şi chiar 
artistic. Deoarece finalitatea practică a dicţionarelor a impus raportarea la realitate, 
necesitatea relaționării cu uzul şi utilizatorul a condus la intense preocupări de 
informare care nu puteau ignora mult timp internaționalizarea, cu precădere a 
limbajelor funcționale, manifestată pregnant după Revoluţia industrială 
occidentală. Instituirea unor centre de iradiere de noi realia şi, deci, de noi 
concepte materializate în semne lingvistice, a deschis calea, prin circulația umană 
susținută şi ea de tehnicizare, către răspândirea acestor lexeme şi în limba română. 
Astfel, în faţa „avalanşei” lexicale, ordonatorii de nomenclatoare, respectiv 
numeroşii lexicografi ai secolului, au fost nevoiţi a selecta, intuitiv sau rațional, 
unități lexicale din sfere mai cunoscute sau de interes crescut. Intervenția 
mentalităților, care funcționa și la nivelul normatorilor de limbă, nu permitea o 
„coborâre” la nivelul unui domeniu considerat „superfluu” sau „frivol”, cum e 
cazul modei vestimentare feminine. Acest fapt se recunoaşte în reticența 
introducerii unor termeni neologici din alte domenii în afara celor considerate strict 
ştiinţifice. 

În ciuda rolului important în modernizarea civilizaţiei şi a limbii române, 
moda vestimentară este, prin definiție, un fenomen trecător pe care mulți dintre 
românii cu preocupări în domenii riguroase, în majoritate bărbaţi, nu o priveau cu 
îngăduință, considerând-o un atribut al femeii, gen vulnerabil în viziunea secolului, 
cu conotaţii, printre altele, de inconstanţă, deci de netemeinicie. Aceste seme au 
fost transferate şi au dăinuit de atunci în lexicul modei, care, deşi de mare amploare 
socială, nu întotdeauna îşi regăseşte proporțiile în lexicografie. Astfel, am pornit de 
la constatarea că lexicografia românească din această epocă, ea însăşi ca ştiinţă la 
începuturi, fiind preocupată de oferirea unui inventar cât mai substanțial de cuvinte 
şi definiții în general, a fost, cum era de aşteptat, nevoită să stea în expectativă în 
privinţa difuzării împrumuturilor, a noilor concepte operaționale din vocabularul 
vestimentației feminine. 


LIMBAJUL MODEI ÎN NOMENCLATORUL LEXICOGRAFIC 


În etapa parcursă de noi, societatea românească a adoptat metoda 
receptivității depline, de sus în jos, faţă de terminologia modei franceze, astfel încât 
impactul limbii franceze, cu deosebire asupra vocabularului vestimentației 
feminine româneşti, a fost covârşitor. Limba franceză nu reprezenta numai sursa 
recunoscută a limbajului modei europene şi internaționale, ci şi o societate de 
prestigiu, de extracție romanică, cea mai accesibilă pentru români prin relații 
culturale. Aceste motive au fost suficiente în fundamentarea unei permisivități 

neobişnuite a limbii române pentru crearea în interiorul ei a unui jargon paralel cu 
limbajul comun, democratizat constant şi persuasiv prin frecvența utilizării. 
Acceptarea, adaptarea şi asimilarea acestui limbaj nu s-au efectuat linear, ci prin 
manifestări de multe ori haotice ale componentelor lexicale. Numărul mare de 
variante în care au fost vehiculate împrumuturile demonstrează efervescenţa cu 
care au fost integrate unele dintre acestea. Fluctuaţiile de gen, alternanţele vocalice, 
formele duble în sufixație, semantismul deseori ambiguu, nerespectarea normelor 
limbii în variante funcționale, circulaţia unor cultisme în lexicul comun conferă 
acestui limbaj un caracter artificial şi nesistematizat. Însă rapiditatea cu care aceste 
unități lexicale au penetrat straturile limbii, ca şi răspândirea utilizării lor, ca parte 
a unui domeniu de interes cotidian, la nivel de societate şi de individ, difuzarea în 
uzul comun, prin intermediul jurnalelor, gazetelor, revistelor, publicităţii, 
mijloacelor noi de „laicizare”, au desăvârşit procesul de modernizare aşteptat de 
întreaga națiune. Indiferent prin ce mijloace au pătruns aceşti termeni, prin 
cunoaşterea limbii-sursă, prin traduceri, prin comerţ, călătorii sau prin mimesis 
cultural, rezultatul a fost o îmbogăţire a limbii, cu înlăturarea, prin intrarea lor în 
vocabularul pasiv, unor unități arhaizate care nu mai corespundeau realităților. 

Preocuparea noastră pentru vocabularul modei se datorează intenției de a 
aduce clarificări sau completări din punct de vedere lexico-semantic acestui 
domeniu, în care până şi abuzurile şi disonanțele lexicologice au avut rațiuni 
progresiste, prin aportul istoric, social, psihologic şi lingvistic de necontestat. 

Lucrarea de faţă, aşa cum am afirmat şi în introducere, conţine termeni de 
vestimentaţie feminină care se limitează la îmbrăcăminte, încălțăminte, elemente 
ornamentale şi la unii termeni de tehnică sartorială prezenți în discursul publicistic 
românesc din secolul al XIX-lea. Majoritatea acestora funcționează în regim de uz 
general, dar, cel puţin la începutul pătrunderii în sistemul lingvistic românesc, au 
fost percepuți ca termeni specializați, unii au păstrat acest regim, iar interferența cu 
lexicul comun a generat o extindere ulterioară în alte registre sau terminologii. 

Precum multe cultisme angliciste contemporane nouă, franţuzismele din 
secolul al XIX-lea au avut motivații obiective, căci au reprezentat concepte şi 
specializări semantice noi. Acest fapt explică perpetuarea unor xenisme datorită 
preciziei sensului, economiei lexicale, umplerii unor lacune din lexic. 

Dicţionarele înregistrează şi normează uzul cuvintelor acceptate în lexic, cu 
întârzieri explicabile, iar inventarul lexical încearcă să reflecte sistemul lexical şi 
actualizarea lui în vorbire sau în texte scrise. Pătrunderea în codurile lexicografice 
presupune o politică deschisă a informaţiei în favoarea utilizatorului confruntat cu 
terminologii necunoscute. 

Reconstituirea limbajului modei vestimentare feminine a impus o 
inventariere, completabilă, a împrumuturilor întâlnite în jurnale pentru a reda 
semnificația lor. Prin analiza definiţiilor şi a contextelor scrise sau iconice, s-a 

realizat identificarea referentului în anumite cazuri; mesajele construite de 
publicişti au întărit discursul lexicografic şi au adus completări semantice. 


DEFINIŢIA ÎN TERMINOLOGIA MODEI 


Definiţia, o activitate de raportare la informaţii anterioare, de echivalare 
semantică, înglobează cunoaşterea lucrului şi a cuvântului, a situației şi a redării ei 
lingvistice. În comunicarea lingvistică, definiţia se plasează central în perspectiva 
sistemului de cunoaştere care aparține comunității socio-culturale la un moment 
dat. Vocabularul modei vestimentare feminine la care ne-am oprit, format predo- 
minant din substantive, se bucură de definiții lexicografice atât în dicționarele 
generale, cât şi în cele enciclopedice şi speciale. 

Defimțiile sunt mai riguros sau mai slab structurate, uneori sunt 
pseudodefiniții care nu aduc o informaţie suficient de bine structurată pentru 
cunoaşterea semnului lingvistic. Informaţia etimologică prezintă o indiscutabilă 
utilitate, deoarece se referă atât la istoria unităţii lexicale, cât şi la storia 
referentului. În vocabularul modei feminine, multe semne lingvistice reprezintă 
eponime sau catahreze, fapt care necesită o argumentare suplimentară a 
informației. Perifraza definițională cultivă deseori redundanta prin enumerarea 
unor trăsături semantice care depăşesc necesitățile definiției, dar definiția 
lexicografică tipică pentru secolul al XIX-lea este cea morfo-semantică, simplă, 
economică, care nu foloseşte extensiunea, apelând la exemple ale referentului în 
partea ostensivă, demonstrativă (vezi exemple în Corpus). 

Definiția prin incluziune se realizează atât prin sinonimie, cât şi prin 
explicitare. 

Însă în tipologia definiţiilor lexicografice, cea substanţială, bazată pe formula 
aristotelică a genului proxim (reprezentat de hiperonim, arhilexem, arhisemem) şi a 
diferenţelor specifice (care vizează finalitatea, funcționalitatea referentului), are 
întâietate. 

Vocabularul modei primeşte deseori o definire prin „,parafrazare 
hiperonimică” (A. Bidu-Vrănceanu 2007: 139), în care hiperonimul trebuie să fie 
foarte bine cunoscut, foarte frecvent utilizat pentru ca lectorul să-l înțeleagă. Multe 
definiții lexicografice nu folosesc o relație de supraordonare, ci una „meronimică” 
(A. Bidu-Vrănceanu 2007: 139 apud Lerat 1990: 81), de întreg — parte. Când 
sensul unui cuvânt nu s-a putut decodifica bine, accesul la sensul specializat a fost 
asigurat la început intuitiv, de către cronicarii-traducători de modă printr-un 
hiperonim cunoscut care a stabilit clasa sau printr-un sinonim la fel de familiar, 
sensul specializat reieşind din context sau din calificările ulterioare. 

Definiţiile lexicografice depind de contextele în care se actualizează termenii. 
Implicarea contextului, inclusiv a celui iconic, îi conferă acestuia o funcție 
importantă, fapt observat de numeroși semanticieni şi lexicografi. 

lar definirea unui cuvânt implică diferențierea sensului în funcţie de 
domeniul de referință sau prin raportare la un termen superior. 

De exemplu, termenul patină denumeşte o piesă de încălțăminte, numele 
fiind atribuit întregii piese de la denumirea părții metalice, lama, care se ataşează 
ghetei. Acesta este şi sensul prim al cuvântului. 

Nenumărate alte definiții includ cuvântul într-un hiperonim cu specificarea 
relativității semantice: un fel de, specie de etc., sub influenţa lexicografiei franceze 
(sorte de, espece de etc.). Majoritatea definiţiilor reliefează însă referentul prin 
raportul întreg — parte. Aici facem referire la cuvinte care reprezintă părți ale unei 
piese de bază, de exemplu, mâneca: „Parte a îmbrăcămintei care acoperă brațul (în 
întregime sau în parte)” (DEX'09), gulerul, manşeta etc. 

Informaţia este alteori inclusă în echivalent, de pildă, prin sinonimul pieptar, 
putem decodifica o piesă utilizată pentru partea superioară a corpului de tip corset, 
plastron, vestă, bolerou. 

Câteva cazuri arată că numai traducerea sau sinonimul constituie indiciul 
folosirii referentului într-o relativă sincronie; vezi cazul dicționarelor bilingve. 

În momentul pătrunderii multor xenisme în publicistică, autorul sau autoarea 
rubricii de modă intervine, cum spuneam, prin glosarea lor în paranteză, pentru a 
uşura înţelegerea (vezi ancolură, baleieuză, baretă, butonieră, paladă etc.). 

Acestea reprezintă încercări de definiții colaterale, foarte scurte, ostensive (de 
exemplu, prin indicarea zonei anatomice la care se face referire: ancolură (jurul 
gâtului). 

Alte definiții glosate de cronicarii mondeni sunt mult mai apropiate de cele 
Jlexicografice ca, de exemplu: „baleieuză (margine cusută pe fustă jos ca să nu se 
murdărească)”, „brandenburguri (galoane puse în curmeziş)”; „mantou subțire ce 
acoperă rochia lungă mai jos de talie, numite cazace sau cazachine, după lungime”; 
„sorties-de-bal (mantale de ieşit la bal ce pot servi şi la teatru)”; „capă, pelerină 
(de blană sau stofă) largă, scurtă, cu glugă”; „fustă strâmtă şi închisă jos 
(caravani)” (vezi Corpus). 

Stilul este punctat prin adăugarea laconică a diferenţei specifice „botină 
poloneză (cu nasturi)”. Majoritatea gloselor sugerează deci referentul prin apel la 
hiperonim sau la un sinonim cunoscut, de exemplu: „paladă (pelerină mai jos de 
tale)”, „butoniere (găuri)”, „calota (fundul)”, „ghimpă (camisetă)”, „poignet 
(betelie)”, „sorfiuri (mantale)”, „bretele (osentragi)”. Alteori, sinonimul este 
neologic la rândul lui, de exemplu: „podgealț (tour de cou)”, „freze (ruches)”, 
„guimpe (şmisete)”. 

Un hiperonim diminutivat, cu traducere în paranteză, de exemplu: „saute-en- 
barques (paltonaşe)”, furnizează elemente de încadrare în clasa paradigmatică, dar 
sugerează şi o diferență specifică. 

În cazul xenisemlor, fie simple, fie frazeologice, se oferă traducerea în limba 
română, de exemplu: „bas de soie (ciorapi de mătase)”, cu explicații suplimentare 
ca în exemplul: „calte sau ciorapi de fir de Corsica sau de bumbac”. 

Pe baza ocurențelor contextuale ale termenilor proveniți din textele de 
publicistică, abordarea noastră va încerca să definească lexemele conform sensului 
lor descris în lexicografia din perioada cercetată. Diversele tipuri de definiţii vor 
urmări dinamica sensului prin serii sinonimice, ca şi prin înregistrarea unor 
derivate împrumutate care fac parte din aceeaşi familie lexicală. 

Pentru dezambiguizare semantică, am recurs la definiții oferite de 
dicționarele din secolul al XIX-lea şi de câteva dicţionare ulterioare care şi-au 
derulat totuşi apariția pe un interval de timp îndelungat, cum este cazul DLR 
început în 1913, ultimul volum fund publicat în 2000, în care sensurile şi chiar 
semnificanții au suferit modificări faţă de cele din epoca studiată de noi. 

Dacă termenii din VVF identificați în periodice nu figurau în dicționarele 
româneşti, am încercat să reconstituim sensul acestora cu ajutorul dicționarelor- 
tezaur străine care furnizează sensul din secolul al XIX-lea al termenului căutat, 
dar ne-am folosit şi de imaginile din publicistica română de specialitate a vremii, 
cu care am comparat semnificația respectivă. 

Unele definiții din dicționarele româneşti introduc sinonimii insuficient 
diferențiate. Sinonimele eterogene (de tipul regionalismelor, termenilor populari 
etc.) au o prezență masivă în terminologia modei vestimentare feminine în general. 
De aceea, utilizatorul dicționarului are impresia că înțelege un neologism de tipul 
paladă, de exemplu; el însă nu-l poate corela cu referentul, ci cu semnificația 
generală a termenului: „(un fel de) pelerină”. 

Informaţia este suficientă pentru a oferi o imagine, fie ea şi generală, a 
referentului, dar împiedică preluarea termenului nou în limbă, acesta nefiind 
perceput ca aducător de noutate. | 

Polisemia unor termeni specializați din moda feminină aduce un argument 
împotriva univocității şi  monoreferențialității lexicului modei. Decodarea 
termenilor de către un vorbitor comun este parțială şi nu permite fixarea noii 
unități. Reprezentările au urmărit restaurarea unei terminologii vehiculate pe 
teritoriul românesc, cu modificări în procesul adaptării; acestea au impus 
sistematizarea de date diverse, favorizând crearea unui vocabular specializat care 
face parte din vocabularul internațional în domeniu, catalizând astfel concepte şi 
mentalități într-un univers socio-cultural modern. 

Analiza în sincronie şi în diacronie a acestui vocabular timp de aproape un 
secol a condus la constituirea prezentei paradigme lexicale, cu accent pe definiția 
lexicografică în domeniu. Pe axa sintagmatică, ne-am oprit la anumite posibilități 
de combinare întâlnite în presă. 


METALIMBAJ ŞI SEMANTICĂ 


Raportul dintre metalimbajul lexicografic şi cel semantic se dovedeşte 
complex, deoarece multe cuvinte din ansamblu nu sunt monosemice. Ambele 
limbaje sunt coduri naturale care susțin analiza componentelor. Pe de altă parte, 

orice dicționar conţine un sistem convenţional de precizări referitoare la uz, nivele, 
indicaţii fonetice, gramaticale, diastratice, la numerotarea sensurilor filiate, la 
separarea tipografică etc. Dificultatea constă în stabilirea codului lingvistic adecvat 
lexicului abordat şi nivelului receptorului. Definiţiile sunt perifrastice şi, prin 
bogăţia de informaţii, devin, de multe ori, lipsite de precizie. Precizia, pe de altă 
parte, conduce spre un alt nivel, care depăşeşte competenţa unui cititor mediu. 
Competența utilizatorului unui dicționar este unul dintre criteriile primordiale în 
redactarea definiției, iar în cazul câmpului semantic al modei, se întâmplă să apară 
o generalitate în informaţie care diferențiază uneori superficial termenii. Folosirea 
unui hiperonim prea general nu permite o identificare precisă, fapt posibil numai 
prin diferenţele specifice, atunci când acestea există. Exemplificăm prin perechi de 
definiții identice pentru lexeme diferite: „Cazacă. Vestiment ce se poartă pe 
deasupra” (Laurian şi Massim); „Jachetă. Un fel de haină” (Protopopescu); 
„Manta. Haină lungă şi largă ce se pune pe deasupra celorlalte” (DU); „Pardesiu. 
Haină lungă pusă peste celelalte” (DU). În aceeaşi tendință, notăm: „Bonetă. Un 
fel de găteală a capului” (Protopopescu); „Cometă. Un ornament de cap pentru 
muieri” (Laurian şi Massim); „Capişon. Acoperământul capului”, (Protopopescu); 
„Caschetă. Un fel de acoperământ al capului” (Protopopescu). 

Cuvintele fundamentale ale câmpului semantic nu trebuie descompuse în 
seme, astfel lexeme ca veșmânt sau haină sunt reprezentabile anaforic, pentru orice 
vorbitor conceptul fiind cunoscut. O restricție pentru acest tip de cuvinte este 
condiționarea prin folosirea unei unice soluții semice sau sinonimice în metalimbaj. 
În limbajul modei însă, se poate opera o substituire a celor două cuvinte din punct 
de vedere denotativ. Statutul termenilor nu verifică ipoteza decât în măsura în care 
veșmânt poate fi considerat termen arhaic sau poetic. 

Analiza practică arată că anumite informaţii concrete, de tipul mărimii 
obiectelor, sunt decodabile pentru un lector mediu, chiar dacă nu sunt distinctive 
semantic prin caracterul monosemic al unităţii minime de sens. În analiză, rolul 
diferențiere, ca şi stabilirea valorilor semelor. Tipologia semelor câmpului modei 
vestimentare este constituită pe baza rolului acestora în paradigmă şi a relațiilor 
dintre sensuri, de exemplu, sensul denotativ distinctiv între jacheră şi mantilă 
(sensul 2) este marcat prin semul [+ ajustat pe corp] în cazul termenului jachetă. 
Din punct de vedere structural, există elemente comune din definițiile lor. 
Funcţional, descrierea se bazează pe categorii abstracte, cum ar fi inserarea semului 
[serveşte la] pentru criteriul paradigmatic. Ca realizare tehnică, se menționează: 
[cusut], [brodat], [dintr-o singură bucată] etc. Semul comun [haină] indică, în cazul 
nostru, partea de vorbire căreia îi aparține tipul morfologic al paradigmei. Semele 
pot fi comune câmpului vestimentar: [obiect de îmbrăcat], [de damă]. Alte seme ca 
[piesă de bază], în care se încadrează unități ca: bluză, fustă, palton, pantalon, 
rochie etc., sunt seme comune unei clase, ca şi [acoperământ de cap], cu unitățile 
lexicale: bonetă, capişon, glugă, tocă, etc., sau [haină de purtat peste celelalte]: 

palton, pardesiu, vestă, manta etc.; [încălţăminte]: botină, gheată, ghetră, pantoj, 
papuc. Posibilitatea de regrupare continuă a cuvintelor în paradigme se dovedeşte 
însă mare, cuprinzând mult mai multe domenii ale vieţii materiale şi culturale. 

Semele variabile ale termenilor paradigmei: [formă, dimensiuni, culoare, 
material], se degajă pe parcursul analizei. Sub semul [+guler] se află lexeme ca: 
mantelă, manteletă, în timp ce semul [+/- guler] indică mantila, care poate avea 
ambele semnificaţii. 

Semele cu manifestare negativă exclud sensuri ale cuvintelor din aceeaşi 
paradigmă, căci aceasta trebuie să conţină numai lexeme, deci unități 
monosemantice. Semele [destinatie], [urban], [modern], [ceremonios] diferențiază 
arhaismele de neologisme şi influențează repartiția paradigmatică. Alteori, 
influenţa asupra formării paradigmei se referă la normare: spencer/spențer, 
barej/bariş, în uz urban (neologism)/rural (arhaizat). 

Trăsăturile distinctive nu sunt libere, ci relaționate, de aceea un sem central 
ca [piesă de bază pentru partea superioară a corpului] e însoțit de variabile 
modificatoare: [lungime], [culoare], [formă], [+/— mâneci], [+/— deschis în față], 
[+/-— rever], [+/- buzunar], [+/—platcă] etc. Între termenul haină şi semele 
[material, destinaţie, accesorii, elemente de tehnică, elemente decorative] există o 
relație de determinare. Trăsăturile pot fi intrinseci obiectului, devenind pertinente. 
De la ultimul nivel al paradigmei, de exemplu, lexemul ampir (cu sens exclusiv de 
rochie) poate deveni sem, trăsătură pertinentă, în cadrul paradigmei: haină, rochie, 
ampir. 

Câmpul modei feminine se caracterizează prin accesibilitate în primul rând 
datorită necesității fiinţei sociale aparținătoare unui anumit spațiu şi timp de a avea 
minime cunoştinţe de vestimentaţie. Totuşi, neclarități pot interveni din ignorarea 
unui concept, a unui termen explicat precar, greşit înţeles sau a unor interferenţe 
terminologice. De exemplu, neologismul baiaderă (obiect dintr-o țesătură de 
mătase, lână, bumbac, în dungi multicolore) poate interfera semantic cu 
împrumutul mai vechi baider (basma tricotată din lână colorată care se purta iarna 
în mediul rural), sensul fiind apropiat de cel al neologismului, probabil un 
împrumut pe căi diferite, în perioade diferite, cu evoluţie diatopică diferită (vezi 
Corpus). 

Metalimbajul lexicografic se prevalează de libertățile codului la care trebuie 
să aibă acces orice lector pentru a extrage informații generale, deci de o precizie 
relativă, notate prin sintagme ca: asemănător cu, privitor la, un fel de, ceva, specie 
de etc., informaţii insuficiente pentru o departajare strictă între termeni. Din punct 
de vedere practic însă, funcționează fenomenul cunoscut în semantica structurală 
ca „circularitate semică” în care anumite categorii de termeni se definesc prin alți 
termeni denumiți „cuvinte-axiomă” (S. Marcus 1970), „cuvinte-bază sau 
definisori” (Dubois 1971: 94), adică pantonime, hiperonime, arhilexeme, 
arhisememe. Dintre aceştia, enumerăm câteva astfel de cuvinte reiterate în 
numeroase definiţii: accesoriu, bonetă, costum, haină, garnitură, ' lenjerie, 

încălțăminte, pălărie, podoabă (adornament, parement, parură, ornament), etc., pe 
treapta următoare: pelerină, pantof, rochie, vestă etc. care au, la rândul lor, termeni 
subordonați care denotă varietăți: canotieră, capelă, marchiză,  lexeme 
supraordonate de  hiperonimul pălărie, apoi jachetă, palton, pardesiu, 
supraordonate de arhilexemul haină etc. 

O particularitate a terminologiei câmpului modei vestimentare feminine 
rezidă în abundența unor denumiri de tip eponim sau catahreză: amazoană 
(pălărie), berjeră (pălărie), bertă (decolteu), boa (şal), Empire (stil), figarou (tip 
de vestă), gigot (mânecă), knickerbockers (pantaloni), lavalieră (cravată), malacov 
(fustă), marchiză (tocă), marabu (pană), paladă (pelerină), palatină (pelerină), 
postillon (turnură), spențer (jachetă) etc., termeni care se inserează atributiv sau 
prin elidarea substantivului-suport. 

Hiperonimele încadrează generic, în acelaşi timp, unele informații cu caracter 
concret, de tipul culorii sau mărimii, nu fac întotdeauna o distincție semantică 
satisfăcătoare, cu atât mai mult cu cât vestimentația se raportează la corpul uman 
pe care îl reprezintă (de exemplu, pelerină scurtă poate însemna până la mijloc sau 
până la genunchi). 

Terminologia modei, fiind la intersecţia dintre limbajul comun şi cel 
specializat, beneficiază de cunoaşterea anterioară a sensului cuvintelor generice 
utilizate în definirea împrumuturilor, ceea ce facilitează înţelegerea sensului, chiar 
dacă noua realitate nu a fost asimilat încă. 


CIRCULARITATE LEXICO-SEMANTICĂ 


Metalimbajul lexicografic, concis şi precis, se poate dovedi deficitar în 
anumite cazuri. Definiția unui cuvânt, cum am arătat, poate fi valabilă pentru mai 
multe, dacă gradul ei de generalitate este mare, de exemplu: capelă este definit ca 
„pălărie de dame” (DU şi Costinescu), descriere valabilă şi pentru lexemele din 
paradigma: bonetă, capotă, cornetă, marchiză, berjeră, calotă, capelină, canotier, 
clac etc. 

Sinonimia este, de asemenea, o potenţială sursă de echivocuri, mai ales în 
cazul cuvintelor polisemantice, care îşi asigură coeziunea prin sensul denotativ. În 
aceste condiţii, valorile semnului lingvistic, care tind să se suprapună cu ale altui 
cuvânt din aceeaşi clasă, trebuie dezambiguizate contextual, nu numai semic, dar şi 
extralingvistic, dacă există posibilitatea. Revenind la aceeaşi serie sinonimică: 
mantel/paladă/burnuz/talma/pelerină/rotond/houppelande etc., care se subordo- 
nează hiperonimului mantou, notăm semul comun fix [+ haină de purtat peste 
celelalte]. Pentru rigoare, s-a apelat în definiţie la seme comune variabile de tipul 
[+/- mâneci], [+/-— lungime], [+/— grosimea materialului], la conotația [+ eleganţă], 
adică, pe de-o parte la seme referențiale caracterizând trăsături perceptibile [formă, 
dimensiune, material etc.], iar pe de alta la seme conotative [destinație] care se 


Moda feminină în vocabularul românesc. Secolul al XIX-lea 347 


deduc din context. Întrucât diferenţierea s-a dovedit destul de nesemnificativă, 
vorbitorii nereținând informații pentru stabilirea unor opoziții lingvistice, în câteva 
cazuri se poate trage concluzia că acesta a fost motivul pentru care unele dintre 
aceste semne lingvistice s-a dovedit a avea un caracter efemer în limba română, în 
favoarea altora de frecvență şi precizie accentuate. Reprezentarea referențială 
lipseşte în cazul unor termeni, deci evidenţierea deosebirilor între doi termeni 
interferenți rămâne o problemă deschisă, dacă limbajul lexicografic sau contextual 
nu oferă semele distinctive necesare. 

Angela Bidu-Vrănceanu (1986: 60), ale cărei analize au reprezentat un model 
pentru lucrarea de față, remarca faptul că lexicul se caracterizează prin „fluiditate şi 
ambiguitate”, în ciuda actualizării în texte alese pe baza unui criteriu limitativ. 
Izolarea unor subansambluri în câmpul modei prin ierarhizăni a prezentat 
interferenţe din cauza apartenenței unei unități lexicale la mai multe subcâmpuri şi 
clase. De pildă, unitatea coleretă se poate încadra atât în clasa „parte/componentă a 
unei piese de bază”, cât şi în cea a ornamentelor. Termenii care compun 
subansamblul au proprietăți semantice comune, dar granițele sunt relative în 
măsura în care hiperonimul care guvernează un anumit lexem reprezintă o 
caracteristică inerentă a pantonimului sau a hiperonimelor altor subcâmpuri, de 
exemplu, subcâmpul supraordonat de unitatea ornament intră în componenţa 
unității modă, pantonimul macrocâmpului, ca şi componenta stil, aşezată pe ultimul 
loc ierarhic, care imprimă individualitate unor referenti ca brandenburg, lampas, 
cometă etc. 

Aspectele care se degajă din analiza acestui câmp au impus apelul la o 
semantică contrastivă care tratează vocabularul din perspectiva relațiilor lexico- 
semantice ale limbii române cu alte limbi, în particular cu limba franceză, 
furnizoarea predilectă a lexicului de modă. De aceea, citarea unor definiții din 
dicționare franceze sau englezeşti referitoare la termenii nedefiniți de lexicografia 
românească a fost necesară ca reper semantic, lexicalizarea diferită antrenând în 
discursul publicistic actualizări care nu se regăsesc în dicționarele româneşti. 


CAPITOLUL IX 


CONIEXI EXIRALINGVISTIC. i 
DEZAMBIGUIZARE EXTRALINGVISTICA ŞI CONTEXTUALA 


Caracterul mai mult sau mai puţin sistematic al câmpului modei vestimentare 
din secolul al XIX-lea implică în mod particular o relație mai strânsă cu 
extralingvisticul decât alte sisteme realizate pe baza opozițiilor semantice. 

Invocarea oricărui tip de context ținteşte dezambiguizarea. Conform tezei 
susținute de lingvişti ca Oswald Ducrot şi Tzvetan Todorov încă din 1972, putem 
analiza relațiile dintre termeni prin raportare la extralingvistic şi prin relaționarea 
lor în cadrul elementelor paradigmei, deoarece extralingvisticul organizează 
taxinomiile, iar relațiile semantice delimitează poziţia din inventar a lexemului. 

Selecţia termenilor din câmpul modei a condus la crearea unui vocabular 
structurat pe opoziții dihotomice care derivă din analiza micromonografiilor. 
Întrucât lexicul vestimentaţiei se desfăşoară atât la nivelul limbii comune, cât şi la 
nivelul limbajului ştiinţific, prin întrepătrunderi, s-au folosit aceste opoziții numai 
acolo unde s-a impus dezambiguizarea. Admiterea factorului extralingvistic, care 
trebuie abordat cu precauție şi numai în măsura în care se manifestă la nivelul 
opozițiilor semantice caracteristice pentru o limbă dată şi într-o anumită perioadă, 
după cum consideră A. Bidu-Vrănceanu în Structura vocabularului limbii române 
contemporane (1986: 84), s-a dovedit a fi o soluție în operația de definire a 
cuvintelor din ansamblul modei. Întrucât noi am înregistrat şi variantele lexicale 
întâlnite în procesul diacronic de adaptare a împrumuturilor, multe dintre ele fiind 
probe în stabilirea etimologiei formelor, dar şi pentru urmărirea stadiilor 
modernizării limbii române, numărul lor mare a îngreunat stabilirea opozițiilor din 
macrocâmp. Facem referire la unele lexeme ca, de exemplu, brandenburg, cu 
nenumărate variante, unele omografe cu ale unor paronime sau chiar cu o formă 
lexicală necunoscută (e.g., brandabursă). Contextul extralingvistic a stabilit 
referinţa, cunoaşterea faptului lingvistic implicând acest context. 

Exemple în care lipsa contextului devine generatoare de confuzii sunt 
atributele exprimate prin substantive fără regent, polisemantice, de exemplu: 
amazoană, utilizat fără regenţi ca: rochie, costum, pălărie, pană. Decontextualizat, 
lexemul trimite atât către sensul prim, denotativ, femeie-luptătoare din mitologie, 

cât şi către oricare dintre celelalte patru sensuri filiate. Importanța contextelor 
lingvistic şi iconic, dacă există, este incontestabil hotărâtoare în dezambiguizare. 
Din fericire, revistele de modă ale vremii pot certifica sensul prin text şi imagine. 
Formula semică, deşi distinctivă pentru unele dintre sinonime, poate conduce 
alteori la redarea, prin mai multe cuvinte, a unui singur sens, rezultând astfel o 
imprecizie în metalimbaj şi, desigur, în percepţia semantică justă. Amintim aici 
seria sinonimică (la care am mai făcut referire) nesistematizată de dicționarele 
timpului: cazacă, colet, mantilă, mantelă, paladă, pelerină, rotondă, rond, talma 
etc. Se constituie o paradigmă cu structură interferentă al cărei statut ambiguu 
comportă investigații. Dificultăţile diferenţierii apar ca urmare a caracterului 
concret, de detaliu al caracteristicilor prin care se face descrierea. Unii termeni nu 
beneficiază de definiție decât în secolul următor (vezi Scriban pentru pa/adă, 
talma), iar pentru majoritatea termenilor, opoziţiile stabilite sunt valabile la un 
nivel funcțional general. Seria se subordonează hiperonimului pelerină. Clasa de 
termeni nu poate fi interpretată fără fixarea semelor comune, a unor seme inerente, 
dar şi a celor variabile, din care analiza câştigă în precizie, de exemplu: [cu/fără 
mâneci], [deschis/închis în față], [lung/scurt], [amplu/ajustat], [cu/fără glugă/guler], 
[cu/fără bordaj de blană] etc.; unitatea lingvistică poate avea o reprezentare 
conceptuală bazată pe o descriere pozitivă sau negativă relevantă în identificare. 
Aşadar, rolul esențial al lucrului, al referentului în stabilirea denotației arată 
dubla natură, lingvistică şi cognitivă a cuvintelor, necorelarea lor putând conduce 
la defazări între codul metalingvistic şi sens, restricțiile contextuale având mare 
importanță în distingerea sensurilor în cazul câmpurilor denotaționale cu 
încărcături polisemice, fenomen lingvistic specific epocilor de înnoire lexicală. 


CAPITOLUL X 


CONCLUZII GENERALE ASUPRA CARACTERISTICILOR 
VOCABULARULUI ROMÂNESC AL MODEI VESTIMENTARE 
FEMININE DIN SECOLUL AL XIX-LEA 


Etapă istorică fundamentală caracterizată de o remarcabilă permeabilitate în 
fața transferului masiv de structuri lexicale străine, secolul al XIX-lea a 
resemantizat realitatea românească şi a reconfigurat normele lingvistice, marcând 
modernizarea, evoluția şi nuanțarea limbii române. Ca urmare a adoptării unor 
terminologii internaționale din diverse domenii, printre care şi cel al modei 
vestimentare, impusă de profunda schimbare industrială occidentală, limba română, 
prin contacte lingvistice directe sau indirecte, s-a îmbogăţit cu un vocabular alogen. 

Baza documentară, sursa textuală, istoric concretizată, supusă cercetării şi 
analizei în lucrarea prezentă a fost limbajul jurnalistic al epocii. Acest tip de 
discurs s-a dovedit fertil cercetării, fiind cel mai sensibil la informaţia străină 
recentă, iar creativitatea şi competenţa lingvistică ale autorilor articolelor au 
condus la lexicalizări inedite, prin traducere sau preluare, ceea ce conferă un 
caracter neobişnuit textului. 

Afluxul lexical a avut loc îndeosebi din limbi înrudite, romanice, pe această 
arie tematică. Influenţa limbilor occidentale, franceza, italiana, germana, spaniola, 
engleza, a facilitat dezvoltarea exotismelor, dar fondul neologic indică mai ales 
zona lingvistică franceză din care s-au achiziționat noțiuni, unități şi formațiuni 
lexicale. 

Cercetarea noastră referitoare la lexicul modei vestimentare feminine în 
textele de specialitate ale periodicelor din secolul al XIX-lea a condus la obținerea 
următoarelor rezultate: 

1. A fost întocmit un inventar format din 350 de termeni, substantive simple 
(exclusiv cele aproximativ 150 de variante lexicale), compuse, locuţiuni, care, la 
nivelul grafiei, reflectă gradul de asimilare. Acest vocabular a fost extras din texte 
cuprinse în 30 de titluri de periodice şi a necesitat consultarea a peste 50 de lucrări 
lexicografice. 

2. S-au definit şi analizat, prin apel la lexicografie, sensurile celor peste 350 
de cuvinte. 

3. S-a constatat o proporţie a împrumuturilor repartizată astfel: circa 296 de 
termeni sunt de origine franceză, 12 sunt moşteniți din latină (cămașă, capăt, 
ciucure, doliu, îmbrăcăminte, încălțăminte, jos, mânecă, pană, sac, spate, umăr), 
10 împrumuturi provin din limbi slave (caravani, clin, colț, manta, obinzea, poală, 
podealț, rufă, șapcă, în verif), 8 termeni provin din italiană (capelă, gheată, calță, 
pălărie, scarpă, stolă, strai, ținută), 9 provin din germană (fald, pantof, rochie, 
sacou, spenţer, şlep, şnur, şort, şpalet), 8 au origini în neogreacă (buzunar, cordea, 
fiong, fundă, fustă, peplu, sculă, tăblie), 4 provin din turcă (ciorap, fes, găitan, 
papuc), 4 sunt de sorginte maghiară (cizmă, guler, panglică, rujă). Din numărul 
total, 178 de termeni s-au fixat definitiv, 138 de cuvinte sunt neologisme efemere, 
120 dintre neologisme nu sunt înregistrate de lexicografia epocii, iar circa 50 de 
termeni din totalul împrumuturilor sunt reprezentați de xenisme. 

4. S-a atestat apariția neologismelor în publicistica din perioada 1836-1909. 

5. S-au adus argumente de grafiere pentru etimologia unor accepţii din 
lexicul modei feminine cu exemple concludente. 

6. S-au semnalat sensuri mai puţin cunoscute ale unor cuvinte, cu caracter 
efemer sau stabil, nefiind înregistrate în lexicografia românească, ex.: amazoană 
(pană), atr. şi prin elipsă, subst. ampir, subst., ancolură, subst. entre-deux, adj. şi 
subst. baiaderă, substantivele: baghetă, baleieuză, bergeră, brandabursă, bufetă, 
buion, busc, cometă, col, crevé, cuirasă, în formă, ghimpă, gigot, girondin, jaretă, 
houppelande etc. 

7. S-au identificat cazuri de creaţii lexicale româneşti, până la proba 
contrarie, precum: botinărie (derivare şi atracție paronimică), feșonete (pseudo- 
franţuzisme), căptuşeală, derivare şi alternanță slavă h-ş (căptuh-i, cf. Kapptuch), 
bretea, capăt, cordea, sanda (prin derivare regresivă morfologică). 

8. S-au sistematizat convențional-semantic corpusul în 7 paradigme majore 
ale segmentului delimitat (1. piese de bază şi componente; 2. podoabe; 3. încălțăminte; 
4. pasmanterie, broderie; 5. croitorie; 6. stil; 7. producție şi comerţ), lexic coagulat 
într-un câmp lexico-semantic cu caracter multiramificat, un ansamblu lexical 
interdiciplinar şi complex. 

9. Câmpul lexical al modei a verificat sau infirmat anumite teorii cu privire la 
comportamentul lexical. Această mobilitate justifică şi marchează granița dintre 
lexicul comun şi cel specializat în domeniul vizat. De la nivelul general, 
atotcuprinzător al pantonimului, ierarhia coboară la hiperonime la care se 
raportează clasele paradigmatice diverse, deci la hiponimele cu plasare în registrul 
ştiinţific, confirmând observaţiilor unor lingvişti, precum A. Lehmann şi F. Martin- 
Berthet (1998). Poziţia inferioară în ierarhie certifică precizie, specificitate 
semantică avansată prin conţinutul mai bogat în seme distinctive ale hiponimului. 
Co-hiponimele (M. F. Mortureaux 1997: 79) sau izonimele (L. Depecker 2002: 
133, 135 apud A. Bidu-Vrănceanu 2007: 134) particularizează membrii clasei 
paradigmatice prin restricționare semantică, deşi purtătoare de marcă diastratică 
diferită. 

10. Relaţia de reprezentare semantică referențială de tip holonim — meronim 
este bine ilustrată de câmpul lexico-semantic al modei vestimentare în care lexeme 
ca: betelie, bor, corseletă, guler, mânecă, platcă, poaniet, volan ş.a., deşi 
reprezintă referenţi în sine, sunt părti, facultative sau obligatorii, ale unui ansamblu 
vestimentar, ca: bluză, fustă, mantou, pantalon, pălărie, rochie etc. 

11. S-au identificat şi explicat accidente fonetice (vezi asimilări, disimilări: 
şoşon, lavarieră). 

12. S-a susținut cu exemple numeroase din presa epocii o problematică 
lingvistică insuficient studiată, şi anume aceea a unor substantive compuse. 

13. S-au semnalat cazuri de dublete sinonimice (Paider — baiaderă, jartelă — 
jartieră etc.) 

14. S-au identificat calcuri lingvistice: a) totale: ținută — tenuta, b) sintactice: 
de gata, c) parțiale de structură: osentragi, d) frazeologice parțiale: couteau d'Argus — 
cuțit d'Argus, e) frazeologice totale: înalte noutăți — hautes nouveautés, f) parţiale 
imperfecte: robe de chambre — rochie de interior, pantofi de ietac, fustă de cal. 

15. S-au întocmit liste de serii sinonimice de arhaisme, termeni populari, ca şi 
de efemeride lexicale utilizate în epocă, necesare cunoașterii termenilor înlocuiți de 
neologisme. 

16. S-au semnalat serii îmbogăţite fără tipar fonetic nou. 

17. S-au indicat unităţi denotaționale polisemice, indiciu al unei mari 
capacități de asimilare a unor semne lingvistice pluriconceptuale şi, în multe 
instanţe, a unor sensuri care au suspus lexicul preexistent unei hipersemantizări. 

18. S-au menţionat termeni înlăturați de neologisme care apar în definițiile 
lexicografice sau în exemple extrase din seriale (ciupag, sucnă, iminei, caravani). 

19. În anexă, s-au prezentat liste alcătuite pe diverse criterii care atestă 
bogăţia lingvistică a acestui câmp lexico-semantic. Amintesc aici câteva criterii: 
efemeritate versus fixarea lexemelor, criteriul variantelor lexicale, al calcurilor 
semantice, al sensurilor neînregistrate în lexicografia epocii. Alte criterii au fost 
utilizate în formarea listelor care apar în diverse capitole pentru a ilustra 
problematica respectivă. 

20. Cercetarea prezentă este utilă traducerilor unor texte din epocă, aşa cum 
preconizam în introducere. 

21. Vocabularul selectat este o sursă didactică prin exemplele citate şi o bază 
pentru alte studii cu problematică lingvistică diversă (etimologie, semantică, 
procedee de îmbogățire a limbii, gramatică etc.), ca şi pentru alte domenii de 
cultură (istorie, mentalități, sociologie istorică etc.). 

22. Cercetarea noastră sprijină lexicografia românească în atestarea unor 
cuvinte sau sensuri, în îmbogățirea sensurilor, în precizarea unor etimologii sigure 
ale unor accepţii, în studiul definiției şi în elaborarea unor lucrări-tezaur. 

Abordarea diacronică (1836-1909) a permis o observare globală a 
comportamentului morfologic şi semantic al semnelor din câmpul lexico-semantic 
în studiu. Libertatea de expresie, tipică publicisticii, a creat o comunicare pe baze 

noi, cu toate neajunsurile unor forme lexicale datorate caracterului literal al unor 
traduceri; de aceea studiul permite următoarele concluzii: 

1. Unităţile terminologice împrumutate sunt majoritar substantive care 
definesc obiecte şi concepte. 

2. Adaptarea neologismelor a depins, în general, de structurile lexicale şi 
morfo-sintactice specifice limbii primitoare. 

3. Neologismele au îmbogăţit niveluri multiple de limbă. 

4. Majoritatea unităților neologice aparțin unui lexic francez, sensul restrâns 
al împrumuturilor nu putea fi dedus clar fără recurs la definiție sau la surse 
explicative din domeniu pentru cititorul necunoscător al acestei limbi. 

5. Datarea împrumuturilor în publicistica românească este condiționată de 
apariția jurnalelor şi gazetelor, de apariția cronicilor de modă în aceste ziare şi 
reviste, de interesul față de piesele la modă în perioada emiterii cronicii, de 
utilizarea mai frecventă a unor termeni în detrimentul altora de către autori. 

6. Sensurile împrumuturilor au corespuns, în general, celor din limba sursă. 

7. Dubletele etimologice şi unele calcuri au îngreunat fixarea formei şi 
sensului neologismelor. 

8. Lexicografia românească a vremii este lacunară în înregistrarea, marcarea 
diastratică şi definirea acestor termeni din cauza evoluţiei rapide şi specificității 
domeniului schimbător al modei. 

9. Acest segment de vocabular a prezentat în diacronie limitată un 
polimorfism lexical accentuat până la stabilizarea sau respingerea noilor vocabule 
atât din punct de vedere fonetic, cât şi semantic, fiind generator de lexeme 
necunoscute majorităţii. 

10. Coexistenţa unor termeni arhaici şi neologici pentru acelaşi semnificat a 
amplificat sinonimia, ceea ce a condus la o ierarhizare în regim rapid a unora dintre 
aceste vocabule. Unele forme neologice s-au dovedit instabile în fața unor 
sinonime concurente cunoscute. 

11. Majoritatea efemeridelor nu au creat derivate sau compuse, nici nu au 
făcut parte din unităţi frazeologice. 

12. Numeroase efemeride sunt reactualizate în textele de istoria costumului şi 
în literatură. 

13. Uzul, ca factor normativ, a operat pozitiv în cazul multor împrumuturi, 
dar şi negativ, chiar în cazul unor termeni adaptaţi fonetic. 

14. Dinamismul domeniului a coborât în derizoriu anumiţi referenți; în 
consecință, a ieşit din uz o parte din neoterminologia specializată. 

15. Adaptarea limitată a împrumuturilor s-a datorat principiului fonetic de 
asimilare al limbii române. 

16. Limba română s-a aliniat la limbajul specializat internațional prin 
neologismele care fac parte din codurile de circulație internațională (internațio- 
nalisme). 

17. A fost introdus un ansamblu omogen de termeni noi care permit crearea 
unor serii lexicale pe baza unui cuvânt-tip. 

18. S-au format noţiuni stabile. 

19. S-au îmbogăţit categoriile afixelor de derivare. 

20. S-au înlocuit variante concurente şi forme inadecvate. 

21. S-au înmulțit, nuanţat şi specializat sensurile. 

22. S-a dovedit viabilitatea unor achiziții prin răspândirea lor în limba vorbită 
ŞI scrisă. 

23. Neologismele au intervenit calitativ în planificarea, normarea şi 
codificarea lingvistică. 

24. Recursul la diverse mecanisme fonetice, morfologice, semantice noi 
indică o manifestare de vitalitate a limbii receptoare în această perioadă de 
idiomatizare. 

25. Împrumuturile au permis umplerea golurilor lexicale din limba română şi 
o economie lingvistică prin capacitatea de derivabilitate, de adecvare, de 
consistență şi transparenţă. 

26. Instanţele de normare terminologică au acționat ca filtru pentru desemnări 
multiple. 

27. Întrucât majoritatea termenilor care definesc noţiunile din acest câmp 
semantic provin din limba franceză, a fost consolidat fondul romanic al limbii 
române. Amintim şi influenţa altor limbi ca italiana, spaniola, rusa, germana şi 
engleza, cu intervenții cantitative mai puţin semnificative. 

28. Vocabularul modei feminine este complet redimensionat. Noua 
terminologie, cu material morfematic şi semantic românesc, aduce schimbări 
lingvistice care racordează civilizația românească la comunitatea conceptuală de tip 
european, dovedindu-se importanţa în menținerea unei sincronii prin contacte între 
popoare şi limbi diferite. 

29. Numărul mare de neologisme pătrunse în limbajul publicistic între 1836— 
1870 demonstrează că această perioadă coincide cu o dezvoltare suficientă a 
domeniului pentru a impune cronica de modă ca subiect demn de o rubrică 
permanentă în mijloacele de comunicare (gazete şi reviste) şi ca subiect demn de 
atenţie. 

30. În ciuda faptului că o parte din termeni era deja în uz până la jumătatea 
secolului al XIX-lea, publicistica românească a căpătat forța necesară de 
diseminare a neologismelor prin jurnale şi apoi prin reviste specializate de-abia în 
cea de-a doua parte a veacului. 

31. Posibila întârziere în atestarea unor lexeme, unele preexistente perioadei 
în studiu, şi datarea lor în exemplele noastre ne obligă să păstrăm deschise atât 
inventarul lexical, cât şi atestarea lui, oricărei posibile intervenții ulterioare asupra 
informației furnizate. Titlurile de periodice sau numerele neconsultate permit 
completarea ulterioară a listelor lexicale prezentate. 

32. Acest glosar reflectă procesul de emancipare feminină prin permanentul 
apel la lexicul vestimentar masculin, chiar militar şi sportiv, care inspiră moda 
feminină a vremii, fapt imposibil de imaginat în perioada anterioară epocii studiate. 

33. Necesităţile comunicative şi expresive ale vorbitorilor au modelat în final 
terminologia nou adoptată după criterii care au determinat o funcționalitate deplină 
a limbii. 

34. Contribuţia lexicală are impact şi asupra studiilor de civilizație şi 
mentalități proprii altor domenii culturale (istorie, antropologie, sociologie istorică 
etc.), importanță sporită pe măsura evoluţiei sistemului social în care hainei i se 
atribuie funcții multiple, subtile, sofisticate. 

Lexicul moştenit, autoritate din care s-au păstrat selectiv cele mai puternic 
fondate lexeme din punct de vedere semantic, a susținut şi permis colectivităţi 
lingvistice româneşti să creeze, să îmbogăţească şi să rafineze o expresivă limbă 
română literară. Complexul proces de sincronizare confirmă influenţa activității 
umane asupra sistemului de comunicare, amintind afirmația din 1938 a lui 
A. Meillet că « tout vocabulaire exprime une civilisation » [orice vocabular este o 
expresie a civilizației] (p. 145, t. II). 

Costumul s-a situat printre cele mai animate arii de interes ale societății 
româneşti în secolul al XIX-lea. Larga circulație a termenilor de modă vestimentară 
feminină, datorată relațiilor socio-culturale şi comerciale, a creat o paradigmă 
lexico-semantică avangardistă, luxuriantă şi de lux, ierarhic labirintică, cu ordonări 
şi supraordonări uneori lipsite de robustețea stabilității, dar cu siguranță având 
valenţe profund şi atractiv reformatoare. 


ANEXĂ 


În anexă, prezentăm 6 liste de cuvinte din corpusul lexical al modei vestimentare feminine din 
secolul al XIX-lea, întocmite pe criterii diferite. 


1. VARIANIE LEXICALE 


ampir; antredeu/entredeu, applicaţie, asortament, baiader/bayadere, balayeuse/balaieuza, 
barej/bareş/bares/barij/bariz/barez, basc, vasquina, beret, bergeră/bergere, bertha, bieu/biais, blusă, 
boaul/bouaua, bolero, brandenburg/brandebur/brandeburcă/bandaburcă/brandeburgă/brandembug/ 
brandvahtă/brandabursă, bretelă, bufă, buillon/buionibulion, calotta, camisol/camison/camizol/ 
camizolă, canotier, capuşon, capod, casquette, cache-nez, casacă, cepraz(ă)/ce(a)prag, cintură/ 
sentură, cingătoare, cismă, pălăria-clacă, coliet/coletă, colțun, confection, cordelă, cornet, corsagiu, 
corselet, cuto, creveu/crevea, pl. creveuri/crevele, crenolină, corset-cuirasse, dinainte/dinainţi, 
domino, duplură, eghiletă/aiguillette, empir, eşarpă/șarp/şarf. etol, falbara!falbel, falt/faldur!falde! 
falte/falduri, figarouă, fionc, flanel, franjieu/franslfrangie/franşe, funtă, galantaria, calloş, garde- 
robă/gardedrobă/garderob/gardirob/garderopă, getră/guetre, guimpă, grizette/grisete, jabotljabo, 
jaquette, jaretă, gilet/giletcă/jiletă, jockei/jockeyljockeu, jupe, lavarieră, lingerie, lisere/lisereu, 
losange, malacof /malacofă/malacov/malacovuri/lmalacoafe, mangetă/manchette, manteilă/mantilie, 
marabout/marabut/marabu, marquis, mateneu, mitană/mitanuri/mitenuri, nécéssaire, neglijea/ 
négligé, cozondroc/cozondroacă/cozondroci, pagod, panglice, panieu, pantofă, pardessus, pass, 
passemeni, paşpoilul/passepoil, pălărie, pelerin/pelerine/pelerinuri, peignoir, plastron, plato, 
poinet/poaniet/poigneu, pampon, princesă, puff, redengotă, reveu/revers, roche/rokia, rotundă, 
ruşăl/riuşă/rijă/rije /ruche, rulo, sacco, şpențăl/spenţțiu/sprenţiulsprențur, subraul/subraurisoubra, 
sutaş/sutache/soutache, chăle/schwal, şmizetă/şămizetă/şimizet, şinor/Schnur, şu, tabliet/tablie/ 
tablieu, tailor/tailleur/taier, tallia/tailă, tartane, toalette, turnil/turnel. 


2. LEXEME ŞI ACCEPȚII NEÎNREGISTRATE ÎN LRV (120) 


agrement, algeriană, amazoană (pană), ampir, ancolură, aplicaţie, baghetă, baiaderă, 
baleieuză, bandou, batelieră, bavetă, bavolet, beretă, berjeră, bertă, bie, bluzon, bolerou, bor, 
brasieră, bridă, bufetă, busc, cache-corset, cache-culoites, cache-maillot, cache-nez, cache-peigne, 
canotieră, capelină, chou, chute, clapă, cloș, col, coleretă, cometă, coquille, centiron, corseletă, 
couteau, couvre-mailloi, cravată, crevé, cuirasă, culotă, dedesubt, dépassant, desu, devant, 
deshabille, duchesse, entre-deux, fashion, figarou, fregate, freză, galon, galoş, ganterie, 
garibaldiană, godeu, houppelande, jabou, jartelă, jeu, jocheu, knickerbockers, leton, paladă, pan, 
panier, panou, paradis, parement, pasă, pelisă, penioar, plastron, platou, pled (1), poaniet, pointă, 
postillon, princesse, redingotă, reieu, Regence, resort, robe de chambre, rotondă, sac, saute-en- 
barque, sortiu de bal, sortie de bal, spencer, stolă, strap, sufleu, suitaş, şapcă, şifoneu, şlep, şosură, 

şpalet, talma, tea-gown, tour-de-calotte, tour de taille, transparent, traversă, tresă, trou-trou, 
turnură, undă, verif, voal, vogă, zuav. 


3. EFEMERIDE (138) 


algeriană, amazoană (rochie, pană), ampir, ancolură, antredeu, baiaderă, baleieuză, 
balandran, balenă, bandou, bariş, baschină, batelieră, bavetă, bavolet, bergeră, bertă, brasieră, 
cache-corset, cache-maillot, cache-peigne, chou, chute, clac, col, coleretă, colet, coquille, colțun, 
cometă, cornetă, corseletă, couteau, couvre-maillot, creve, crinolină, cuirasă, culotă, depassant, 
desu, deshabille, duchesse, eghilet, egretă, falbala, fashion, figarou, fiong, fişiu, în formă, fregate, 
freză, gansă, ganterie, garibaldiană, garsonetă, ghimpă, gigot, girondin, godeu, hautes nouveautés, 
houppelande, jaretă, jeu, jocheu, knickerbockers, leton, lizereu, losângiu, malacof, mantilă, marchiză, 
Maria Stuart, matelot, matineu, osentragi, pagode, paillason, paladă, palatină, pan, panier, panou, 
parement, pelisă, penioar, peplu, platou, poaniet, podgalț, pointa, poloneză, postillon, princesse, puf, 
quille, recamier, redingotă, regence, resort, robe de chambre, rond, rotondă, rujă, saute-en-barque, 
scarpă, sculă, sortiu de bal, sortiuri de teatru, spenţer, stolă, strap, sufleu, suta, şifoneu, şlep, 
şosură, şoşon, şpalet, tablier, talma, tartan, tea gown, torsadă, tour de calotte, tour de cou, tour de 
taille, transparent, traversă, tricorn, tricou, trotteur, trou-trou, turnură, undă, verif, în, à la vierge, à 
la zouave. 


4. CONCEPTE STABILE (179) 


accesoriu, aplicaţie, asortiment, baghetă, bandă, baretă, basc, beret, betelie, bie, bluză, 
bluzon, boa, bolerou, bonetă, bor, botină, brandenburg, brasieră, bretea, bridă, bufant, camizolă, 
capă, capelă, capişon, capot, ciorap, ciucure, cizmă, clapă, clin, cloş, coadă, cocardă, coeur, colț, 
confecțiune, cordea, cordon, corsaj, corset, costum, cravată, creț, ceapraz, centiron, centură, ciorap, 
ciucure, cizmă, clin, cloş, coadă, corsaj, croitor, cusătură, decolteu, dedesubt, dinainte, draperie, 
dublură, doliu, dominou, dos, empire, epolet, eșarfă, etolă, fald, fashion, fason, faţă, fes, flanelă, 
foaie, franj, fular, fundă, fustă, gaică, galanterie, galon, galoş, garnitură, de gata, găitan, găteală, 
gheată, ghetră, glugă, guler, haină, îmbrăcăminte, încălțăminte, jabou, jachetă, jartieră, jiletcă, jos, 
jupă, jupon, lavalieră, lenjerie, manşetă, manşon, manta, mantela, manteletă, mantie, mantilă, 
mantou, marabu, mască, mănuşă, mânecă, mitenă, model, modistă, mondenă, necesar, neglijeu, nod, 
paietă, palton, pană, panglică, pantalon, pantof, pardesiu, parură, pasă, pasmant, paspoal, patină, 
pălărie, pelerină, pensă, plastron, platcă, pled, pliseu, pliu, poale, pompon, reieu, rever, rochie, 
rulou, sac, sacou, sandală, silueta, spate, strai, şal, șapcă, şorţ, taior, talie, tăietură, tighel, tiv, 
toaletă, tocă, travestiu, trenă, tresă, trusou, tunică, turban, ținută, umăr, uniforma, vestă, veston, voal, 
voaleta, vogă, volan. 


5. TERMENI DE CROITORIE (76) 


antredeu, baretă, bie, bretea, bridă, buf, bufant, bufetă, buion, butonieră, cloş, coadă, en 
coeur, col, coleretă, cogquille, colț, corsaj, corseletă, creţ, crevé, croială, cusătură, cută, decolteu, 
dedesubt, dépassant, dinainte, dos, draperie, dublură, falbala, fald, față, foaie, în formă, gaică, 
godeu, jos, lizereu, losangiu, manşetă, model, pan, panglică, panou, parement, pensă, peplu, platcă, 
platou, pliseu, pliu, poală, poaniet, pliseu, puf. quille, reieu, resort, rever, sac, spate, strap, subra, 
sufleu, talie, tăblie, tăietură, tighel, tiv, traversă, trenă, tresă, umăr, undă. 

6. PERIODIZAREA ATESTĂRII TERMENILOR DIN CORPUSUL LEXICAL DE MODĂ 
VESTIMENTARĂ FEMININĂ DIN SECOLUL AL XIX-LEA 


1836-1856 (35) 

bariş, bonetă, cache-nez, capăt, capelă, cingătoare, ciorap, clac, cordea, corsaj, corset, 
costum, dominou, fes, fiong, freză (1), fustă, garderobă, găteală, haină, manta, marabu, necesar, nod, 
pană, pălărie, pelerină, puf, rochie, scarpă, strai, şal, şemizetă, şosură, toaletă, turban, văl. 


1857-1860 (52) 

algeriană, balenă, bandă, bandou, bască, bertă, bor, botină, burnuz, busc, butonieră, buzunar, 
calță, caravani, cazacă, cămaşă, centură, crinolină, doliu, eșarfă, faţă, flanelă, fular, haină, 
îmbrăcăminte, încălțăminte, lenjerie, malacov, mangon, mantelă, manteletă, mantilă, mască, mănuşă, 
mânecă, mitenă, model, palton, panglică, pantalon, plastron, poală, rujă, sandală, sculă, spenţer, 
şosură, talie, tocă, voaletă, volan, zouave. 


1861-1870 (134) 

agrement, algeriană (2), amazoană (1, 4), ancolură, asortiment, aplicaţie, baiaderă, bandă, 
bandou, baretă, baschină, batelieră, bavolet, berelie, bluză, boa, brandenburg, bretea, bridă, buf, 
bufant, buion, calotă (1), capă, capăt, capişon, capot, caschetă, călțun, ciucure, cizmă, clapă, clin, 
coadă, coeur, col, colț, confecţie, coquille, cordon, corseletă, cravată, crevé, croială, cusătură, cuşcă, 
decolteu, dinainte, directoire, duchesse, eghilet, Empire, entre-deux, falbala, fald, fason, feston, 
figarou, fişiu, foaie, frac, franj, freză, fundă, galon, galoş, garibaldiană, gheată, ghetră, ghimpă, 
girondin, grelotă, grizetă, guler, houppelande, jiletcă, jocheu, jos, jupă, jupon, mantou, mantie, 
marchiză, maria stuart, manşetă, matelot, matineu, modistă, neglijeu, paladă, panglică, pantof, 
pardesiu, parură, pasă, pasmant, paspoal, pelerină (1), pegnioar, pelisă, pled, poignet, pointe, 
postillon, princesse, recamier, régence, resort, rever, rotondă, rufă, saute-en-barque, sculă, sortie-de- 
bal, suitaş, șapcă, şemizetă, şorf, şpalet, tablier, talma, tăietură, tighel, tiv, torsadă, trusou, tunică, 
turnură, umăr, uniformă, vestă, vierge, voal, vogă. 


1871-1880 (15) 
baleieusă, bie, camizolă, capot, couteau, cuirasă, fashion, gata, glugă, jabou, osentragi, 
panier, poloneză, robe de chambre, şlep, şoşon, tartan, ținută. 


1881-1890 (21) 
bordură, capotă, căptuşeală, ceapraz, creţ, draperie, dublură, galanterie, ganterie, găitan, 
haute-nouveaute, jachetă, mantie, obinzea, parură (2), pliseu, pompon, spate, şnur, tricou, veston. 


1891-1900 (60) 

accesoriu, amazoană (costum, pană), ampir, baghetă, balandran, bavetă, beretă, berjeră, 
bolerou, cache-corser, cache-culottes, cache-maillot, cache-peigne, canotieră, capot (2), chou, colet, 
cornetă, cută, dépassant, devant, dezabie, dos, egretă, față, fregate, gaică, garsonetă, godeu, jartelă, 
jartieră, jeu, leton, lizereu, matineu, palatină, paradis, patină, pensă, peplu, pled (2), pliu, podgalț, 
poloneză, princesse, quille, redingotă, rond, sortie de teatru, stolă, şifoneu, tăblie, tea gown, tour de 
taille, transparent, trenă, tresă, tricorn, trou-trou, undă, verif. 


1901-1909 (50) 

baretă (2), brasieră, bluzon, bufetă, cache-peigne, calotă (2), capelină, centiron, chute, cloş, 
cocardă, coleretă, cometă, culotă, dedesubt, desu, dublură, epolet, etolă, formă, freză (2), gansă, 
gigot, knickerbockers, lavalieră, losangiu, mondenă, pagodă, paillason, paietă, pan, panou, 
parement, platcă, platou, reieu, rulou, sac, sacou, siluetă, strap, subra, Sufleu, taior, tocă, tour de 
calotte, tour de cou, traversă, travesti, trotteur. 

